
ultura je naša sastavljena od triju elemenata: starokla- 
sičnoga, kršćanskoga i narodnoga; to su tri noge na¬ 
šega kulturnoga stola. Prava prosvjeta svakoga moder¬ 
noga naroda ide za tim, da ova tri elementa složi u skladnu 
cjelinu. „Knjižnici za klasičnu stariau“, koju objelodanjuje „Matica 
Hrvatska", upravo je svrha, da bude pratilica „prijevodima grčkih 
i rimskih klasika" i da privede hrvatski narod k bogatomu vrelu 
staroklasične kulture, iz kojega su crpli svi napredni narodi 
evropski. Sva sadašnja kultura zapravo je samo nastavak rene- 
sance, koju je odnjihala klasična starina. 

Želeći podati hrvatskim čitateljima malu popularnu knjigu 
0 povjesti književnosti rimske riješio sam se, da iz bogate 
svjetske književnosti odaberem dva priznata djelca, na ime knjigu 
T. Birta o povjesti rimske književnosti (u Marburgu 1894.) i 
raspravu 0. Weisea o karakteristici latinskoga jezika (u Lipskom 
1891), te da ih priredim za hrvatske prilike. U Birtovoj knjizi 
valjalo mi je samo koješta promijeniti, dok sam u VVeiseovoj 
raspravi bio prisiljen izostaviti mnoge primjere, da ne pre- 
tovarim knjige. 

Ništa nije pogibeljnije za historijsku istinu, nego prošle 
dogadjaje i historijske osobe ocjenjivati s gledišta svojih ličnih 
ili narodnih osjećaja. Ovoga se gledišta drže mnoga djela nove 
historičke škole, njemu se nije otela ni inače sjajno pisana 
povjest Mommsenova, te bez milosrdja govori o onim rimskim 
ljudima, koji se ne svidjaju piscu. Naše se doba klanja samo 
uspjehu, pa nije čudo, što je poimence Oiceronova politička ne- 

daća Mommsenu samo povod podsmijeha i rugla; s tim je u 
svezi i Mommsenova preoštra ocjena umjetničkoga talenta u 
latinskoga plemena. Premda je Mommsenove navale vješto suz¬ 
bio jedan od najvidjenijih klasičnih filologa u Francuskoj 
G ^ston Pnissie r. opet se vidi, da mnogi pisci latinske knji- 
^evnd povjesti navlastito u Njemačkoj redovno još uvijek stenju 
pod teškim pritiskom Mommsenove presude. 

Na širokoj osnovi historijskih i društvenih prilika napi¬ 
sana je Birtova povjest književnosti rimske. No u prvom dijelu, 
u općenom sudu o rimskoj književnosti, poimence o pojeziji, 
stoji i Birtovo djelo pod utjecajem Mommsenovih misli. Na 
svu sreću pisac kasnije zaboravlja ovu premisu, te ocjenjujući 
pojedine rimske književnike, na priliku Cicerona, Katula i Ver- 
gilija, umije dati pravednu i jasnu karakteristiku rada njihova. 
Slikovitim i živim slogom prikazuje nam Birt sve najvažnije 
pojave rimske književnosti počevši od Andronika sve do Klau- 
dijana obasjavajući ih svjetlom suvremenih prilika u državi i u 
društvu, pa se može reći, da je to jedna od najdotjeranijih slika 
0 svemu razvoju stare rimske knjige. Djelu ne umanjuje vri¬ 
jednosti što je kratko; lako je zamisliti, kolika je bila muka 
ovako golemu gradju stisnuti u ovaj tijesni okvir, ali valja pri¬ 
znati, da je pisac umio u ovom obliku čitatelju razložiti sve 
glavne struje u razvoju književnosti rimske. 

Kako su stari imali svoga minijaturnog Homera, tako je 
i ova knjiga Birtova samo rimska književna povjest u jezgri, 
no opet valja djelu priznati vrijednost samostalne radnje; na 
više mjesta naći će vješt čitatelj novih misli i neobičnih tvrdnja. 
Glavna je snaga ovoga djela u karakteristici pojedinih pisaca, 
premda se svagdje ne slažemo s njome; tako nam se na priliku 
čini, da prestrogo sudi Lukreciju. S velikom simpatijom i pra- 
vednošću govori pisac o Ciceronu, a osobito mu je omilio Katulo, 
koga danas neki više cijene nego Horacija; uza sve to Birt je 
pravedan i prema Horaciju. Ako i imade nekih nedostataka u 
ovom djelu, to su samo sitne sjenke, koje ne mogu zastrti vrline 
njegove. Birtova je knjiga ujedno umna apologija klasične starine, 
na koju se u novije doba dižu i zvane i nezvane ruke. 

^eiseova rasprava o karakteristici latinskoga jezika nado- 
punja Birtovo razlaganje, jer se u životu jezika ogleda ne samo 
tečaj književnosti nego i ćud narodna i razvoj kulture. Pisac 
sam čedno nazivlje svoju raspravu pokušajem, ali je ona više 
nego pokušaj, jer imade u njoj naslagana sva sila rezultata, do 
kojih je došla komparativna filologija dugim radom XIX. sto¬ 
ljeća. Ako i nije svaka sitnica još ujamčena, ipak se glavni dio 
razmatranja može držati dokazanim. Weiseova je velika zasluga, 
što je razbacanu gradju složio u skladnu zgradu, pa nije za 
čudo, što je njegova knjiga prevedena već na mnoge evropske 
jezike, a to je kod obilja radnika, koji se u raznih naroda 
trude oko upoznavanja klasične starine, najljepše svjedočanstvo 
njezine nesumnjive vrijednosti. U njoj se iznose mnoge umne 
misli 0 jeziku u opće, o utjecaju kulture na život jezika, o pje¬ 
sničkom i prostonarodnom govoru, koje uz neke promjene vri¬ 
jede i za druge jezike. Svakako bi bio velik dobitak za hrvatsku 
književnost, kad bi se tko dao na to, da nam na sličan način 
podade karakteristiku hrvatskoga jezika, koji je u svojoj pro¬ 
šlosti bio podvrgnut još mnogobrojnijim utjecajima nego latinski, 
budući da je hrvatski narod živio u krajevima, u kojima su se 
ukrštavale zapadne i istočne struje. Samo bi posao našemu 
piscu bio kud i kamo teži, jer je historija hrvatskoga jezika 
znamenito manje ispitana nego prošlost latinskoga jezika, koju 
već vijekovima proučavaju odabrani duhovi evropski. 

Ovi su me razlozi ponukali, da napomenuta dva djelca 
priredim za hrvatske čitatelje u popularnoj „Knjižnici za kla¬ 
sičnu starinu“, dok mi se ne podade prilika, da na drugom 
mjestu objelodanim oveće naučno djelo o povjesti književnosti 
rimske, koja je ostavila duboke tragove u povjesti sviju evropskih 
književnosti i bez koje se ne može pravo razumjeti ni prošlost 
hrvatske literature. 

U Zagrebu 19. veljače 1898. 

Millvoj Šrepel. 

u nekoliko ura prikazat ćemo povjest književnosti i to rimske. 

lo ]e čest povjesti svijeta i čovječanstva, koja ee se pred 
nama raskriti. Jer da šuti književnost, ne bi bilo svjetske^po- 
vjesti 1 čovječanstvo ne bi imalo prošlosti. ^ 

Eimska književnost stoji pored grčke kao mladja sestra • 
one su najotmjenije, sto ih poznajemo; one su pramajke“^sadašnjih 
književnosti, pramajke, ali ipak neprestano mlade. Grčka se 
je književnost započela negdje oko tisuću godina prije našega 
brojanja, no ona se nije nikada sasvim prekLula ni u tamnom 
siednjem vijeku ni poslije pada Carigrada, a sada se pomladjuje 

hiljade godina. 

Rimljanka je gotovo isto tako vrijedna poštovanja. Latinske 
se knjige počeše javljati oko 250 prije I ; od onda se miše 
latinskim jezikom na Zapadu, i pošto je nestalo klasičnih narJda 
za svega sredn^iega vijeka, latinski pišu takodjer reformatori i 
naucnjaci sve do dana današnjega. Doduše nema novorimskoga 
naroda, kako nahodimo novogrčki. Ali ima još uvijek republika 
naucnjacka, kojoj se mili Eim duševno opet prMizati iz njegovS 
ruševina i govoriti Oiceronovim ustima ” 

tnJižeS ° 

'vvirp književnost kao struja vije punih osam stoljeća, 

.zviie pod konac prvoga punskog rata, pa se širi i zadubljuje 

Tada fr o<^.Pi'hike do godine 600 poslije L 

lađa, u &estom_stoljeću, razilazi se u više struja; onda je ne 

biH Pohsnula Eim, nego je i sama Italija^ pre- 

hulture; i sjeverna Afrika, cvatude 

barbarstvo; polagano se javlja 
narodno pjesništvo Sjevera. ’ ^ 6 j j 

Rimska književnost. 


Pratiti tečaj rimske književnosti u njezinim poput struje 
naglim naprecima, u njezinim usporima, u njenu zamučivanju i 
jazbistrivanju vrijedi doista svakome — dapače i tomu, koji se 
je sasvim podao sadašnjosti. 

Medjutim u tom poslu slabo pomaže puko prikazivanje; 
treba da sam čitaš, ako želiš, da ju u istinu poznaš, to je 
jedini put! Jer se govori o ljepoti u riječi, a o ljepoti slabo po¬ 
mažu izvješća. Da nam. tko ma koliko govori, kako su divne boje 
kojega okoliša, opet ne stekosmo pored sviju riječi prave slike o 
bojama. I književna je ljepota otmjena, treba da ju sam potražiš. 
Književni je historik samo vratar, koji ti može — ako ga zapitaš — 
pokazati livadu, gdjeno nastava ljepota i gdjeno je možeš naći. 

Zato i ne namjeravamo prikazivati umjetnost i njene care, 
ne mislimo podavati estetične reprodukcije. Svaka povjest knji¬ 
ževnosti imade pače kulturno-povjesnu svrhu. Vršak kulture 
u kojega naroda ne pokazuje se samo u službi božjoj, u pravnim 
ustanovama i ustavu, nego ponajviše u napisanoj misli, koja u knjizi 
i predaji postaje nasljedje narodnje, javlja se u radosti, s kojom 
narod obrazuje ljepotu ma od koje gradje, pa tako i od riječi. 

Prema tomu smijemo sada književnost i kulturu Eima 
jednako podijeliti upetepoha. 

Ponajprije je doba prvih pokušaja doklasičnoga sloga; 
to je doba, u koje se Eim još probija, da uhvati političku vlast 
nad svijetom; Eim još nije gotov unutra.ni spolja. 

U drugo se doba izdjeljava klasični govor u prozi; Eim 
je sada doduše politički vladar svijeta, ali je još republika, pa 
ga uznemiruje unutrašnji gradjanski rat; osim rječitosti naho- 
dimo ovdje i početke političke pojezije; mislimo Lucilija i Katula. 

Treće je doba klasičnoga pjesništva; to je slavna era 
Augustova; monarhija poravnava okolnosti; u vrtovima ovoga 
mironosnog vremena uzgojeno je najljepše cvijeće. 

Iza toga nam dva perioda prikazuju početak i svršetak 
propadanja; iznajprije ide četvrto doba, omara despocije Ne- 
ronove i Domicijanove; vijek genijalnoga epigonstva. Jedni sad 
zalutavaju u naduven govor i klimavu preobilnost kao Lukan i 
Stacije, a drugi u skepsu i vlastiti rastvor kao Seneka, Tacit i 
Juvenal; ali još ostaje plemenitost u jeziku. 

Napokon u peto doba za Hadrijana i Antoninš. propada 
sam Eim; rimska književnost procvjetava od tada po pokraji¬ 
nama; to je doba polurimljanstva u književnosti, a k jednu 
vijek kršćanskoga klasiciteta; i ovo doba obiluje zanim¬ 
ljivim pojavima; samo se gubi pravilna crta ljepote. 


Starinsko doba. 




Prelistajmo rimsku književnost naprijed sve do prvoga lista, 
pa ćemo razabrati, da smo dali nepravi natpis i da se našemu 
izrazu hoće popravka. Gdje se na ime počinje pravo rimsko spi- 
sateljstvo? Počinje li se doista u Eimu po Eimu? Je li već 
postalo rimsko, što se piše latinski? 

Ne možemo ući u promatranje pojedinosti, prije nego za¬ 
pjevamo u slavu grčkomu duhu. Nebrojeno puta sjećat ćemo 
se ovdje grčkoga svijeta. Eimljanin bješe kulturan čovjek, koliko 
je bio grčki obrazovan, a rimska književnost nije tek prislon 
rimskoga duha o grčki. Ne gledajući na spoljašnosti rimsku 
književnost samu valja naprosto označiti fazom grčke. Ovdje je 
starija sestra mladju othranjivala i bila joj pomajkom. Tako mi 
govorimo o fazi antikne svjetske književnosti, koja bijaše po 
svojemu biću grčka; jezik se razlikuje, promjena je samo u spo¬ 
rednim stvarima. Još ćemo pridodati, da je dapače bilo u sta¬ 
rini naučnjaka, koji su latinski jezik držali naprosto grčkim 
dijalektom; latinski je jezik podsjećao osobito eolskoga dijalekta; 
medja se nije činila neprelazna. 

Bilo bi ludo, kad bi tko htio razumijevati rimski svijet 
bez grčkoga. 

Pet stotina godina, pola tisućljeća, proživio je grad na 
Tiberu u borbi za život, ali bez knjiga. Za službe božje pjevale 
su se molitvene formule kao sačuvana arvalska pjesma u osam 
poluredaka; za berbe seljaci bi se preodijevali i izvodili pecave 
improvizacije (fescenine). Ali je značajno, da u latinskom u opće 
nema riječi za pjesnika; poeta je grčka pozajmljeniea; carmen 
nije tek pjesma, nego i rijek u prozi, formula, a canere ne znači 
graditi pjesmu, nego pjevati. 

Eim je malo po malo počeo trgovati s grčkim gradovima; 
od njih se rano nauči alfabetu, novcima i ostalim mjerama i 
utezima, no uza sve to izvede samo ono, što je bilo u praksi 
nužno: zakon dvanaest ploča (jasnu imitaciju grčkih zakonskih 
ploča), nekoliko ugovora, kalendar, činovničke liste. Spomenut 
ćemo samo jedno ime, velikoga cenzora i reformatorskoga po¬ 
litika Apija Klaudija Oeka (Appius Olaudius Gaecus) oko 
godine 300. On je, kažu, dotjerao rimski pravopis, što je bilo 
veoma potrebno; potakao novu knjigu prava; kasnije doba imalo 
je od njega još ulomaka njegovih govora i sentencije. Je li bilo 
medju ovim ostacima i pravih? 

Bit će, da je i grčki narod sam primao izvana pobuda, za 
koje ništa ne znademo. Za nas je ovaj narod začetnik sviju 
forama govora, prerazličitih izražajnih forama u umjetničkoj ob¬ 
radbi, te su sva vrela okrepe djeca ovoga oceana. Kadno bi 

osnovan Eim, već je Helada imala svoga Homera; Helen na¬ 
dalje s brzim darom iznalaska, kako je bio genijalan i zanosno 
naivan, dotjera forme za elegiju i liriku. Osobito se bujno obra¬ 
zovala forma popjevaka (koju Eimljanin jedva i poznaje) na 
osnovu toga, što se je razvila muzika, muzikalna ritmika i po 
planu izvedena muzikalna skladba. Uporedo su se razvile forme 
životinjske basne i pjesme rugalice. Eshilo sa čvrstom rukom 
dovodi tragediju na atieku pozornicu, a Kratin komediju. Istom 
sada usavršuje se i prozni slog školom i vježbom, te nam go¬ 
vornici Atene podaju uzore fina, promišljena govora, historici 
uzore pripovijedanja, a filozofi prve obrasce naučne rasprave i 
essaja u prozi. Teatrima, koncertnim dvoranama, trijemovima 
učenih škola nakićuju se trgovi. Napokon počinju Grci već uz 
prve osnutke javnih knjižnica obračunavati s ovom prvom od 
sviju književnosti. 

Dotle pet stotina godina Eimljanin stajaše zdrpljiv sa ka¬ 
cigom i štitom, do noge mu bijaše sulica, pa on preko medja, 
koje su se već stale raširivati, vrebaše na nova neprijatelja. 

Gradsko područje Eima bijaše maleno; no Eim je vidio, 
da je Italija puna srodnih plemena; njih najprije pokori ne iz¬ 
gubivši uza to svoje osobine. Umbri su nastavali u bližnjem vi¬ 
sokom gorju; znatnije bijaše pleme Samnita ili Osaka, mnogo¬ 
brojan živahan narod u srednjem Apeninu, ali ga je bilo i po 
lijepoj Kampaniji sa cvatućim gradom Kapuom Obale Italije 
zaokruživaše vijenac cvatućih gradova grčkih: Kuma, Neapol, 
Tarenat, Eegij i dr. Utjecaju ovih gradova grčkih već su se od 
prije podali Osci; oni pisahu svoje natpise donekle grčkim alfa¬ 
betom. Njihova je kultura jamačno koje u čemu pretekla rimsku, 
ili počecima književnosti nema ni u njih jasna traga. Tek je 
zanimljivo, da ovi Osci, kao i Eimljani, imadu osobito staro- 
italsko mjerilo, koje nema nikakove veze s grčkom umjetnošću ; 
to je mnogo spominjani saturnijski stih, jadna tvorevina, 
kruta, monotona, zvuka jednolična, fosil, koji je u nauci mučno 
odrediti. Nije nemoguće, da su Eimljani ovaj stih primili istom 
od Osaka. 

Nahodimo ga ponajpače na grobnim natpisima, i rijetko 
kad ima ga više na okupu nego u sedam redaka; u tom, u toj 
kradini odaje se bar umjetnička mudrost. A jamačno je od Grka 
došla misao, da se pokojnici časte pjesničkim natpisima grobnim; 
Osci ju doniješe Scipionima. 

Veselija je osačka dramatična igra, koja je kasnije po 
gradu Ateli nazvana at elana (Atellana); ovdje se razabira 
prava umjetnička obradba i ako još u primitivnu obliku; to su 

harlekinade, izvodjene u tamašnom, poput živoga srebra nemirnom 
slogu bajazza i pulcinella; četiri žestoko komične maske bijahu 
Mako (Maceus) harlekin, Bukon (Bucco) hvalisavac. Papo (Pappus) 
glupi starac, Dosen (Dossenus) guravae i šarlatan. To je isto 
kao i u današnjem Napulju ; razbijanja, pronicavo sviranje, užasno 
žderanje bijahu glavni efekti. Eimski vojnici doniješe fini običaj 
iz samnitskih ratova u Eim, pa se ovdje dugo vremena održa; 
no bijaše to samo improvizacija, te se ne može govoriti o knji¬ 
ževnosti. 

Oko godine 300 prije I. i poslije pobjedš, Aleksandra 
Velikoga grčki jezik i naobrazba osvoji svijet; u maloj Heladi 
bijaše duh kondenzovan; sada se preli i doteče ga, da napuni 
starinski svijet. Da vidimo, kako se to zbi. 

Od godine 300 do 250 stoji Eim kao gospodar Italije već 
medju velikim vlastima; to je doba političke ravnoteže. Tada 
nahodimo grčko kraljevstvo Egipat pod Ptolemejima, grčko kra¬ 
ljevstvo Siriju pod Seleueidima, grčka kraljevstva Macedoniju i 
Pergam, napokon dvije u taj par još jednako barbarske repub¬ 
like Kartagu i Eim. Kartaga treba da propane, a Eim da se 
takodjer po duhu pogrči. 

U istinu: Eim ne ostade barbarski; upravo sada skuči pod 
svoju vlast prve grčke gradove. Kumu, Tarenat, i posegnu pri¬ 
jeko za grčkom Sicilijom. Od časa, kad Eim dobi grčke poda¬ 
nike, počinju na nečuven način vrvjeti Grci i Polugrci u sam 
grad; Eim se odozdo pogrčuje, te upravo od sada započinje se 
u Eimu nenadano i neposredno književnost. 

Tada se dadoše Grci na to, da čuvene priče o osnutku 
Eima, o Eneji, o Eomulu i o drugome izmisle za ponosne po¬ 
bjednike. Eim bijaše sada jednak s grčkim gradovima, htjelo 
se da imade takodjer priču o osnivanju, valjalo je takodjer po¬ 
segnuti za Homerovim junacima. Plemić kao Eabije Piktor 
(Fabius Pictor) piše već i sam povjest grada Eima, ali dakako 
još u grčkom jeziku. Dosta je značajno, što nema nijednoga čo¬ 
vjeka rodom iz Eima medju onima, koji su se smiono usudili 
pisati u latinskom idiomu; Nevije i Plaut bar su rodjeni Itali, 
i ako tek srodna plemena; Livije Andronik je Grk iz Tarenta, 
Enije Polugrk, Terencije čak rob iz Afrike; pa dapače kasnije, 
u pravo klasično doba, nema medju pjesnicima rodjena Eimlja- 
nina. No svi su dobro umjeli grčki. 

S pravom smo nazvali grčkom literaturu, koja tako na¬ 
staje, — importnu robu, koja se s početka nije ni dobro napla¬ 
ćivala; no pobliže ju valja okrstiti helenističnom. Heleni- 
stičnim zovemo vijek grčkoga kozmopolitizma počevši od Ale- 

ksandra Velikoga, opći grčki jezik bez mjesna tona, koji je u na¬ 
učnim djelima dostipo vrhunac, naprotiv u umjetnosti i u ukusu ' 
prikazivanja znatno izostao za idejalima grčkoga klasicizma, pa se 
podavao što ishitrenosti i bombastu, što opet plitkosti i prostoti. Ako 
su u Eimu ponajprije dobivali samo ovu helenističnu hranu, nije nam 
za čudo, što u Eimu s početka nema traga klasičnosti i čistoći oblika. 

S kakovim je sposobnostima, pitajmo, Eimljanin i 
Ital susreo ove darove ? Jer narod imade trajne sposobnosti, pa 
razvoj treba da se prema njima upravlja individualno i osobito. 

Ital je tada pokazao, da može veoma lako primati, kao i 
kasnije German; učio se je brzo. Ali bijaše bez mašte i bez dara 
za iznalazak, bez sumnje takodjer ne bješe osobito muzikalan, te 
zato nije bilo u njega inicijative za pojeziju, za pjevanje, za spisatelj- 
stvo. Nedostajaše mu slobodna nagona za igru; valjalo je da ga za¬ 
mijeni častoljubivost; ona postade glavnim pokretalomnapretka. 

Koliko je drugačiji, kako pun mašte Grk, Slaven, German! 

Lijepi li su oni bogovi Helade, koji su živjeli privatan 
život pun suza i smijeha u svojim nebeskim stanovima pod mo¬ 
narhijom Zeusovom, koji ovdje suše čaše i izvode muziku i lov 
love i zaljubljuju se i čak se bave plemenitim ručnim zana¬ 
tima kao Hefest! Rimsko je nebo prazno; i nije nebo; rimski 
bogovi ostaju zapravo pojmovi, nomenklatura, a nijesu likovi. Na 
stupu rimske vjere nema božjega kipa i ne ovija ga bršljan priče. 

Ali je u Eimljanina bilo drugih svojstava, koja su pri¬ 
skočila u pomoć književnosti. Ovo pleme ratničko i demagoško 
vladaše se u svakidašnjem životu ponajpače teatralno. G oči 
bije u nižem području smisao za burlesknu komiku, za grimasu, 
kako se to očitovan atelani, a uza to kao opreka: samosvijesna 
važnost i grandezza u biću, retorična u hodu i držanju, u pre¬ 
bacivanju toge. 

No tako bijaše Eimljanin i rodjen govornik; senatom, 
sudom i narodnom skupštinom, smijemo vjerovati, potresali su 
govornici s tribunala već davno prije, nego li su u Rim uljezli 
grčki propisi za govor. Tako se dogadja, da upravo pretjerana 
retorika^ napunja toliko kasnijih književnih djela rimskih i da 
se dapače razvrežuje i po pojeziji; Rimljanin pjeva ponajpače re- 
torično, a Grk naivno. 

No u isti mah bješe to narod uprave, trijezan i oprezan ! 
narod realnih politika i praktičnih ljudi, da mu nema para u 
povjesti. Odatle i koješta_ skroz prozajično! Rimljanin je neokretan 
u filozofijskoj spekulaciji, ali zato stvara izvrsne praktične 
poučne knjige kao o ratarstvu i ispinje se kasnije na svoj vrhu¬ 
nac dotjerivanjem i fiksiranjem prava. 

Tu mu pomagaše snažno razviti nagon za uredjivanje, 
nagon za shematiziranje, koji i prelako zapada u filistroznost, 
nagon za iscrpljivu obradbu. Pomisli na ulomke salijske pjesme, 
slične katalogu, na mnogu srodnu odu Horacijevu, pa i na Ovi- 
dijeve Metamorfoze i Kaste, ako se obazreš na potpunost gradje; 
pomisli na djela Varonova, na enciklopedije. 

I to je napokon dovelo do kolosalnosti; kolosalnim 
gTadn^jama carskoga vremena odgovara djelo kao Livijevo ili 
Verija Klaka, koje je dostajalo, da napuni cijelu biblioteku. 

Takov je bio narod sjajne budućnosti, kad su ga pioniri 
helenizma zatekli u budućoj prijestolnici svijeta. Bilo mu je od- 
redjeno, da ovjekovječi ovaj helenizam. Sad ćemo ogledati dje¬ 
lovanje njegovo, te ulazimo u prvi, dobrano nesamostalni, no 
ipak već dosta puni života period literature rimske, da ga što 
prije prijedjemo. 

16. septembra godine 240. dan je, kad se rodi književ¬ 
nost rimska. Tad bi prikazana prva latinska komedija i tragedija. 
Pjesnik Andronik prikazivaše u njima glavom. Tako ng,m je si¬ 
gurno označen početak. Evo drama je bila prva; pa i nadalje vas 
period, koji raspravljamo, zabavlja najdarovitije pjesnike u teatru. 
U tom se prokazuje jaka teatralna naklonost Rimljana. 

U ostalom nije prirodno, kad se književnost počne s dramom, 
jer je drama najzamršenija vrsta umjetnosti. U koga naroda nagon 
igre djeluje slobodno po unutrašnjem zakonu, kako to nahodimo u 
Inda, Grka, Nijemaca, Slavena, taj počinje pjevati i pričati u 
popijevci i u jednostavnoj pripovijesti u stihu. No dosta je jasno, 
zašto je Eimljanin počeo s koncem. Grčki je glumišni život bio 
upravo tada bujan kao inače nikada; pjevalo se još za pozor¬ 
nicu ; po sto i sto puta prikazivale su se drame po svim grčkim 
gradovima uzduž Sredozemnoga mora; velika grčka glumačka 
zadruga slala je svoje trupe na poruku, čak u Masiliju, u Eim. 
I pozornica grčka ponovno je u Rimu podignuta, čuveni s lju¬ 
bavi prema teatru bjehu Tarenćani, a Tarenćanin bijaše onaj 
Andronik; iz Tarenta se je glumišni život udomio u Eimu. 

Andronik,' ponajprije rob, zatim oslobodjenik, glumac i 
učitelj zajedno (čudna sveza! znak, da je još u velike nedosta¬ 
jalo personala), steče i drugu zaslugu; on se pobrinu za školsku 
knjigu. Škole do tada ne imahu latinskoga teksta izuzevši 
zakon 12 ploča; ovu je kost morala mladež glodati. Za školsku 
svrhu prevede Andronik Homerovu Odiseju, nota bene ne Ili¬ 
jadu ; jer se Odisejeva lutanja kud i kamo više ticahu Italije 
i zanimahu staro i mlado; Oirka nastavaše u Cireejima! Me- 
djutim bit će to bila užasna knjiga, jer su tisuće tih stihova od 

početka do kraja prevedene u starom saturninu, stihu rijekova; 
samo Nerimljanin mogaše tako promašiti. 

Andronika brzo zaboraviše, kadno su se pojavili nasljed¬ 
nici njegovi. Pojave se dva svakako izvorna duha, južna Itala, 
od kojih je svaki na svoj način nastojao, da uzgoji što više 
raznih vrsta u književnosti: Ne vij e (Naevius) i E n i j e (Ennius). 

Nevije nam je osobito simpatičan; nije on samo pisac knjiga, 
nego i osoba oštrih kontura. Imao je rimsko gradjansko pravo 
druge ruke, nosio je u prvom punskom ratu rimsko oružje ^ i 
živio zatim u Rimu, prvi oslobodjenik, koji je svoj život posvetio 
književničkomu radu! Bio je opsežne grčke naobrazbe, ali pun 
ponosa rimskoga, uza to u svojem plebejskom malogradjanskom 
prkosu prezirae velikaša. 

Bilo je u doba drugoga punskog rata. Hanibal se naho- 
djaše u Italiji. Uprava i vojska Rima su se ogriješili, pa nijesu 
bez njegove krivnje zadesili Rim jaki i nagli udarci sudbine. 

S povrijedjena ponosa podiže se Rim do duševne i moralne vi¬ 
sine; u religioznoj revnosti biše uvedene nove grčke službe 
božje. No ovi grčki bogovi Ijubljahu umjetnost; pa je lijepo 
znati, da je upravo tada, u doba strave i ustanka, vedra grčka 
Muza prvi put prošla mračnim ulicama Rima i razvedrivala sa 
svojim najbezbrižnijim smiješkom dnevne brige. 

Nevije bijaše živolazan; nije samo preveo mnogobrojnih 
grčkih tragedija i komedija, ,već je i stvorio, budući patriot, u 
probama rimsku narodnu ozbiljnu dramu — pretekstatu (prae- 
teitata), stvorio već i onda rimsku narodnu komediju — to ga tu 
(togata), dapače se usudio u tim drskim djelima na pozornici 
udariti u političke žice, postavši tako rimski Aristofan. No Rim 
postupaše s njime okrutno ; on dokrajči u tamnici i prognanstvu. Vj’/ 

A ipak je Nevije stvorio nezahvalnomu gradu još nešto, 
podao mu prvi narodni ep: umno zamišljeno djelo. Ovdje u 
opširnu pripovijedanju dovodi pjesnik Rim u vezu s Ti'ojom, 

Romula s Enejom, a mržnju Rimljana i Kartažana (na način 
Herodotovski) odbija na mržnju prezrene Didone prema Eneji. 

Ali je i ovaj ep vucario klopotave verige saturnina, te zato i 
odmaglio tako rano u ropotarnicu. 

Neobično su svježi Nevijevi prijevodi grčke komedije, od 
kojih imademo još ulomaka. 

Drukčijega je kova miadji, Enije, koji od prilike oko go¬ 
dine 200 nastavlja, gdje je Nevije prestao. Enije (iz Apulije kao 
i Horacije), ne odviše daleko od Tarenta rodjen, bijaše Polugrk, 
po naobrazbi pravi Grk, mudra osjetljiva duha s rijetkim ta¬ 
lentom za formu. Budući zasjenjen veličinom Rima, kasnije po¬ 


stavši sam gradjanin rimski i tašt s ovoga prava postaje apostol 
rimskoga imena, ali uza to povodljiv sluga otmjenih ljudi. Ovdje 
se dogodi prvi put, da je aristokracija priredila pjesniku ovacije. 
Stariji Scipion bijaše mu glavni zaštitnik. 

Njegova nam to pojezija širokih naslaga objašnjuje. Dašto, 
za komediju ne bijaše Enije dosta bezazlen; stvari bijahu osku¬ 
dne; ali je mnoge tragedije Euripidove preveo sa srećom, ne 
bez prave veličine. Nezaboravan bijaše Enije zato, što je Rimu 
dao njegovu Ilijadu. On sastavi jedini junački ep o rim¬ 
skoj po vješti, za koji s toga ni u razmaženo doba carsko 
nije nikada sasvim jenjala simpatija i učeno zanimanje; djelo 
se zvaše Anali (Annales) ili „ljetopisi". Opisujući Cincinata i 
Eabricija, Metele i Eabije laskaše ponosu otmjenih obitelji. No 
gotovo još važniji bijaše oblik; kao čudom kakovim svlada te¬ 
žinu; Homerov heksametar prenese Enije ovdje u latinsko 
jezično blago, a zvučao mu je zvonko, puno i jedro; bijaše to 
dobitak za sva vremena. U ostalom djelo je ovo sasvim neu- 
mjetno zasnovao po godinama, kako jedna ide za drugom, od 
prilike onako, kako su udešene lokalne grčke pjesme onih vre¬ 
mena. Bojetike Aristotelove bit će da Enije nije poznavao. 

Pored toga podao je svakojaki mali pjesnički sitniž, mi¬ 
nijaturu, sasvim po aleksandrinsku: filozofijske stvarce, epigrame, 
dapače šansonete za najniži sloj društva. Bio je on čovjek ri¬ 
jetke prirode, prenaobražen, učen i nenaivan, često cjepidlaka i 
za čudo ovijan, u ostalom podagrist, koji se je dobrom kapljicom 
razvedrivao za pjevanje. 

Ipak ne možemo pomišljati, da je njegov ep imao pre¬ 
velik krug čitatelja. Značajno je, što Enije ponajprije na tom 
polju nije našao ni posljedovača ni takmaca. Duhove, koji stva¬ 
raju i koji samo uživaju, — privlačila je pozornica, osobito 
komična pozornica; komediju su tako cijenili, da su je 
dapače kod pogreba upotrebljavali. Govorimo sada o pedeset go¬ 
dina izmedju 200 i 150, od starijega Scipiona Afrikana do mla- 
djega. U to doba nahodimo pametnu jednostranost. Jedni pišu 
samo komedije, a drugi samo tragedije, upravo kao u Grka. 

0 tragediji ćemo šutjeti. I ona je popustila realizmu 
vremena. Euripid bijaše glavni uzor; ali su se slobodno pre- 
radjivali i grčki predmeti. Tu ćeš lako zamijetiti osobitu ljubav 
prema grozoti, kao u užasnoj, krvavoj drami „Tijestu", ili prema 
vojništvu, kao u opsadnoj drami „Trojanskom konju". Većina 
ovih tragedija bila je inscenirana s velikim aparatom. Medjutim 
je oluja vremena sve s pozornice omela, pa nam rijetki svjedoci 
govore 0 tom, što je bilo. 

Suvremena politika podavala je i onako dosta tragike, koja 
je uzrujavala. Općinstvo je zato htjelo u teatru da se smije. 
Znamo za imena jedno 20 pjesnika tako zvane pali jate (paili- 
ata), t. j. komedije s grčkim kostimom, znamo za jedno 150 
noviteta ove vrste, koji su tada došli na daske. Originali, koje 
su prepjevavali, dolazili su iz Tarenta ili Sirakuze, a ne iz same 
Atene; onamo je otišao istom zadnji, Terencije. Pa kako nije 
nikada utrnulo zanimanje za ovu vrstu, sretno nam je sačuvano 
dragocjeno blago iz tako starodrevnoga vremena — 26 kome¬ 
dija, i to 20 Plautovih, a Terencijevih 6. 

Dvadeset komedija Plautovih (Plautus)! Tako je riječ 
izrečena! Plaut! žilavi Plaut! Bio je to malen veseljaković, ple- 
bejac, doselio se iz gorja, u početku bijaše pomoćnik na pozor¬ 
nici i kulisar; u kasnije doba osiromaši, pa se najmi u nekoga 
mlinara, a uza to je — istom sada — pisao po porukama za 
pozornicu. Ova vedra sapunarska duša jamačno nije nikada za 
svojim vrećama melje sanjala, da ćemo ga 2000 godina kasnije 
slaviti kao jednoga od glavnih prvaka svjetske književnosti. 

Bio je nešto stariji nego Enije, a mladji prijatelj Nevijev; 
u početku je pjevao s njime, pa kad Nevije ode, postiže svoje 
glavne uspjehe; ali miroljubivo, bez svadljivosti, bez brzoreka 
patriotizma; najizvornije radnje Nevijeve — togate, koja je po¬ 
ticala na politička zabadanja, oprezno se okani. 

Plaut! Mislio je tek na šalu! on je tako nenaličeno svaki¬ 
dašnji govor s ulice i trga prenio na pozornicu. Pa ipak je on 
muka i nevolja našim sadašnjim naučnjacima! Mi iskuckavamo 
po njemu rijetke oblike, bdimo nad svakim slogom, zašto je 
mogao ili morao ovako glasiti, — spotičemo se o njegove sti¬ 
hove; jer mu verzilikacija nije parket Senečin ili Ovidijev, nego 
čačkovita kao šumsko tlo; pa naučnjak gleda, da kod obilja slo¬ 
bode nadje zakon, kojega se zadovoljni pjesnik ipak u istinu 
smatraše dužnim držati. 

Ostavit ćemo ove brige ovdje ispitivačima, pa ćemo radije 
jedared zaći u rimski teatar. 

Zapravo, Eim nema teatra; sagradjen bi istom, pošto je 
već davno prestala dobra dramatična proizvodnja. Slavi se slava 
boga Apolona ili Velike Matere; a gradjevna policija dopušta, 
da se namjeste drvene skele. Gledalište se podiže medju drvenim 
trenieama na humnom terenu. U početku ljudi samo stoje; bi¬ 
jaše to zategnuti svijet rimski. Samo veliki plemići iz senata 
smiju dati, da im se donese stolica. Gledatelji su gotovo samo 
iz grada; jer se latinski tada govorilo samo jedino prvih pet 
milja oko Eima. Magistrat, koji priredjuje svečanost, naručio je 

U pjesnika dramu, a po svoj prilici i kako tako platio. Eano je 
iz jutra. 

Nastojnici sa palicom (malo, što ne rekosmo sluge od loža) 
pokazuju mjesta za stajanje. Svatko je tako pametan, te je ponio sa 
sobom doručak. Ne manjka ni zanimljivih ljepotica. Matere 
imadu uza se dojkinju i napršče. Govornik prologa, koji pomnjivo 
javlja natpis i pisca, a ujedno odaje i mrvu sadržaja, rado opći 
s publikom. Svjetuje, da bi bilo bolje ukloniti nejačad, jer bi 
lako udarila u kriku, a robove, koji vrzajući se nose stolice, na¬ 
govara, neka ipak radije podju u bližnju kuhinju, gdjeimade kolača. 
Ako su klakere glumci podmitili, prijeti istragom i policijom. 
A prije svega nalaže preko telala ili glasnika silentium; bilo je 
to od potrebe kod ove južnjačke publike. 

Dva jadna klarineta začnu preludij. Drama se počne. Na 
pozornici je ulica s jedno dvije kuće. Personal broji pet, šest 
glumaca. Jedan vazda preuzima više roli. Ženske^ role na žalost 
prikazuju samo muškarci; o kukavne li iluzije! Ženska noga ne 
stupa na daske. Ovdje su samo Devrienti ili Eossi, nema Wol- 
terice ili Pattice! Budimo skromni, pa se zadovoljimo i time. 

Prikazuje se Mostelarija (Mostellaria), Plautova ko¬ 
medija sablasti. D početku se prepiru dva roba. Zatim do¬ 
lazi mladi domaćin Pilolah i zapjeva ariju, u kojoj odlučuje, da 
će se vratiti na put kreposti; otac mu je na ime otplovio u 
Egipat, a mladi je gospodičić uzeo u kuću svoju prijateljicu i 
nemilo gospodario. D to se javi ona sama i ne videći njega 
(tako je pozornica duga; često predstavlja više grupa, a ipak 
se ne vide). Evo nakitna prizora; ona se kiti, ovješa na se ures 
od zlata i cjeluje zrcalo; tako se sama sebi svidja. Sada njegovo 
srce klone, te oni zajedno zametnu gozbu (uvijek na istom mjestu). 
Dionikom je gozbe i drugi zaljubljeni par; jedan već posrče, 
tako rano prije podne! Sve se to pjeva, pa se u pjevanju na¬ 
stavlja. Samo se od prilike trećina komedije govori; sami soli, 
kora nema. I to valja dodati. Odmah ističemo, da se ova sta¬ 
rinska muzika ne zalijeće visoko; ona je tako diskretna i tako 
jednostavna, da ne odvraća od pažnje, te se ljudi mogu zani¬ 
mati za tekst, koji je krcat oštrica. 

Medjuto iznenada bane u luku stari otac, te ulazi u posao 
lukavi sluga Tranion. Sve treba da se zataji; otac izadje. Tra- 
nion ga nalaže, da kućom obilazi sablast; nitko ne smije u 
kuću. Hoće se na ime, da stari ne vidi darmara u kući. A na 
bedastoga starca (starci su na ime redovno bedasti) navali strah i 
trepet. Ali on stane sumnjati; jedna zgoda izreda se za drugom; 
no robu podje i opet za rukom, da razbije sumnju. 

Tako ulazi u raduju posijedjeli susjed Simon; ne može on 
da izdrži u kući svojoj, tako ga grize njegova Ksantipa! I njime 
se posluži kao marionetom ugursuz Tranion u svom pletivu laži. 
Pa kad se čestito natitra obojicom, pokaže prstom u zrak: „Vi¬ 
dite li bezobraznu vranu, kako skube dva jastrijeba?" A oni 
opruže vrat, ali ne vide ništa. „Sasvim pravo, vi ste stari i sli¬ 
jepi; ali ja vidim!“ — Sve se to zbiva neprestano ispred dvije 
kuće; prizorište se ne mijenja; i radnja ne prelazi dana. 

Tad izidje na vidjelo, da je Pilolah ovdje u jutro pijan- 
čovao. Svi se došuljaju iz potaje. Veliko pokajanje i oproštenje. 
Samo rob ostaje drzak do kraja, dok se napokon ne oprosti i 
njemu; ta nije lagao za svoju korist. Tako bez smetanja slavi 
slavlje genijalna dosjetka služinska nad tilistarstvom gospodar¬ 
skim. „Sutra, tako završuje on, i onako ću zbiti novu šalu; 
kazni me tada; bit će ti jednostavnije." 

Publika je neštedice odobravajući klieala, pljeskala, trup- 
kala, tražila ponavljanje; sad opet vrvom izlazi k susjednomu 
pelivanu. No mi smo po ovoj drami već mnoge drame Plau- 
tove upoznali. Njegovi su likovi tipi; pa dok tragedija izvodi 
historijska lica ili odredjene ljude, stara komedija podaje za¬ 
stupnike ljudskih klasa, kojim i ne bi trebalo vlastitih imena. 
Takovih tipova imade mnogo: parasit s praznom kesom; po¬ 
nosni kuhač; vojnik, koji sve u šestnaest laže i hvasta se; li¬ 
ječnik, koji vara čudesnim lijekovima; stara pijanka, koja mi¬ 
luje svoju bocu. Zatim se nahodi stalna opreka izmedju starca 
i mladića: onaj je cjepidlaka, a ovaj najveći vjetrogonja. A 
mlade djevojke? One nemaju nikada aktivnih rola; one su'samo 
ljubljene, zapadaju s početka u rdjave ruke, no napokon ipak 
polaze zamuž. Mladić uza to ponajviše se jadno zakopava u du¬ 
gove; lukavom prijevarom pribavlja se novac; on se onda po¬ 
kaje, pa se sve završuje s poštenom ženidbom. No rob je redovno 
jedini aktivan u drami, on je pokretač radnje; to su veliki uzori 
služinske komedije. 

Bilo bi u ostalom nepravedno, kad bismo tvrdili, da su 
sve Plautove drame tkane na jedno brdo. Neke odvajaju, bitno 
su različne u samoj vrsti, pa teorija umjetnosti i pojetika može 
za njih izvesti različitu klasifikaciju: 

Tu je 1) fantastična komedija, u „Amfitruonu" 
(Amphitruo); to je božanska lakrdija i travestija, u kojoj Jupiter 
i Merkurije u čovječjoj prirodi zavaravaju ljude, kojih su obličje 
primili; ne možeš ni danas toga čitati bez zadovoljna smijeha; 
homerski je to smijeh. 

2) Ganutljiva drama, „Zarobljenici" (Gaptivi); drama 
nesreće i plemenitosti, koja se primiče tragediji; ozbiljna gra- 
djanska drama. 

3) čista slučajna komedija; to su „Menehmi" (Me- 
naechmi), slični blizanci; to je komedija zabluda, izgled Shake- 
speareov. Slučajna okolnost sličnosti uzroči ovdje najludje zablude ; 
dapače i osobni liječnik ne zna, s kim imade posla; i Ijubovca 
sa svojom nježnošću polazi u susret nepravomu. Kad se po slu¬ 
čaju oba brata sučele, sve se razrješava. Učinak je slučaja ovdje 
svrha izmišljanja. 

4) Karakterna komedija, zastupa ju „ Trinum “ (Tri- 
nummus), u kojoj se iznosi teorija uzgoja, i čuvena komedija o 
tvrdici „Aulularija“ (Aulalaria). Svrha je svega, da se ocrta i 
razvije značaj tvrdičin; to je Moliereov Avare. 

Zatim dolaze prave ljubavne novele, obična erotska kome¬ 
dija; i ovdje su dvije vrste. 

5) U prvoj vrsti daje puki slučaj rješidbu, kao u Oiste- 
lariji (Gistellaria): dvoje se ljube; ali je djevojka pod vlašću 
prostih ljudi; slučajno se nadje njena dječja igračka, čegrtaljka, 
a po njoj se sazna, tko su joj roditelji; dama je to iz najbolje 
obitelji, pa se može udati. 

6) Napokon je druga vrsta ljubavne komedije, koja je po 
tehnici najsavršenija, a to je intrigu a drama; ljubavna se 
sreća ne dobiva slijepim slučajem, nego zanimljivim razvojem 
kakove pletke (intrige); intrigom upravlja obično rob. 0 toj je 
vrsti već naprijed bilo pomena. 

Možda ne će biti s gorega, ako prislonimo još koju o tom, 
kako osobe tada na pozornici govore i umuju. Njihov govor ide 
u sir; što hoće, prosto je nemoguće, da ne razumiješ. Najbolja 
je vrlina dosjetaka ona slast, s kojom se javljaju. Ne treba ni 
govoriti 0 čestim hvastanjima i rodomontadama, koje ti ovdje 
često dopiru do ušiju; kako oficir i četovodja tek onako 
otpuhne cijele legije; on je svojom golom rukom probo slona 
skroz i skroz, od sprijeda do straga, č a n k o 1 i z tlapi o bogatom 
stolu svoga gospodara: ako hoćeš da uzmeš odozgo iz zdjela, 
valja ti na stolac stati. Kuhač daje najšarenije recepte i uvje¬ 
rava, da se para iz njegove kuhinje podiže na krilima do Jupi¬ 
tera, a Jupiter da se od toga svaki dan zasiti. Širok je i govor 
mladića, kad stanu govoriti o ljubavi. 

Ili — jedno za sve — ogledajmo način, kako se uvodi 
skupac u „Aululariji". Tjeskobu i strah skupčev slika pjesnik 
s drastičnom živošću. 

Skupac je svoje blago zakopao u kući. Njegova se stara 
sluškinja zove Stafila (Staphjla). On hoće da sada zaviri za 
svojim blagom, pa zato prije toga uklanja staricu iz kuće: 

Odlazi, velim odlazi! Ti moraš, Herkula mi, iz kuće! Što 
svuda zvjeraš jastrijebovirn očima? 

(Tuče ju). 

Ona; 

A zašto me jadnu tučeš? 


Da jadna budeš i da jadna jadan život, kako zaslužuješ, 
provodiš. 

Ona: 

A što je uzrok, te si me izagnao iz kuće? 


Zar ću ja tebi kazati uzrok, dračje sjeme? Onamo seli od 
vrata! Vidiš; onamo! Kako se vuče! A znaš li, što će biti od 
tebe? Herkula mi, ako se danas dočepam toljage ili u ruke do¬ 
bijem ostan, ja ću tebi, kornjačo, taj tvoj korak uskoriti. 

Ona (uzdiše:) 

Da su me odavna bogovi osudili na vješala radije, nego 
da ja ovako u tebe robujem! 


Gle kako skot taj sam u sebi mrmljati zna, Herkula mi, 
te oči, prokletnice, ja ću ti iskopati, da ne možeš gledati, što 
ja radim. Miči se dalje, dalje idi! 


Ona; 

Još dalje? 

On: 

Stoj, tu stani! Ako se bome s toga mjesta jedan palac 
— za nokat samo dalje makneš, ili ako se obazreš, dok ti ja 
ne kažem, bome ću te smjesta naučiti, što su vješala, (Ide k 
vratima i govori za se:) 

To znam za cijelo: gorega čeljadeta od ove babe nigda 
nijesam vidio; i strah me je veoma, da me ne bi iz potaje ne¬ 
nadano zatekla i nanjušila, gdje je zlato sakriveno: ta i na glavi 
ostrag gad taj oči ima . . . 


Starinsko doba. 

On ode u kuću, da ogleda zlato, pa kad se vrati, opet 
navali na staricu: . *■ > 

Idi opet sad unutra i čuvaj kuću! . . . Pazi, da mi nikoga 
stranca ne pustis_ u kuću ! Mogao bi tkogod vatre iskati: zato 
hoću, da je ugasis, da nitko ne bi imao razloga, da od tebe što 
iste. Jer ako nadjem, da vatra gori, smjesta ćeš izgorjeti. Onda 
reci, da je voda iscurila, ako je tko zaište. Nož, sjekiru, stupu 
tucalo, sto susjedi svagda za potrebu uzajmljuju, — kaži da su 
hipezi dosh 1 odnijeli. U kratko: ja hoću, da mi se Mtko u 
kuću ne pusti, kad mene nema u kući. Sto više: ja ti kažem 
da I dobra sreća dodje ne puštaj je unutra; . . Zatvori vrata 
obadvjema zavornicama! 

Starica ode u kuću, a on nastavi; 

Duša ine boli, što moram ići od kuće. Herkula mi, tako 
nerado odlazim; ah znam, što radim. Jer našega kotara glavar 
rekao ini je, da ima dijeliti novaca medjii ljude. Ako to pro¬ 
pustim i ne ištem, svatko će bome sumnjati, da zlata imam u 
kuci. Jer nye istim prilično, da siromah čovjek i najmanje ne 
bi cijenio, da dodje do novčića. Jer sad, kad navlas svemJ svh 
jetu tajim, da ne bi doznao, — svi, čini mi se, znaju i prijaz¬ 
nije me pozdravljaju, nego prije. Idu mi u susret, stanu rukuju 
se sa mnom, pitaju me, kako ml je zdravlje, što radim, što 

Sit ću se vrS/^"" 

Dovle ovo mjesto. Blago se doista kasnije' izgubi ali i 
opet nadje, a skupcevo srce izmoreno strahom tako se obraduje 
s nalaska,^ da se povraća k pravoj čovječnosti. 

Ovdje opažamo najzad još nešto drugo. ' 

Mjesto radnje u komedijama, kao u napomenutoj, nije Eim 
nego Atena. I glumci ne izlaze u rimskoj nošnji, nego u grc"koT 
Osobna su imena grčka; grčki je novac, kojim se plaća? 2- 
eno je obilje grčkih riječi i rečenica, koje odaju, kako je već onda 
u Rimu nizi puk razumijevao grčki; napokon svi stihovi diže 
se grčkih mjeri a Ovdje su se evo Rimljaninu prikazivale 
spoljašnje prilike Tako se napose i razumije, što toliko iz- 
bjjaju role sluga. Vladanju vični Rimljanin ne bi htio gledati 
gdje ga na pozornici njegov rob izvrgava ruglu i vara ^To su 
bile grčke prilike. U humanoj Ateni tada se već prSbudi čuv 
Staleža; grčki svijet proze stoička nauka o 
jednakosti. Gospodar se robu doduše mnogo grozi bičem i ras- 
pecem, ali s u to samo smiješne riječi; u istinu nahodimo ga- 

skom književnosti u hrvat- 

nutljivu blagost, dapače slabost, pa rob i prečesto vlada u kući. 

Eimljanin je sa sigurnom slašću gledao takove prizore; hvala 
bogu, u njega bijaše drukčije! 

A ove iste predmete revno obradjuju i poslije Flauta, 

■s kojim se sada rastajemo. Medju nastavljačima je zadnji Te¬ 
renci je (Terentius). Od njega imamo svih šest komedija. Ako 
ih isporedimo s Plautovima, naći ćemo golemu opreku. Pozo- 
rišno se je umijeće za četrdeset godina znatno preobrazilo. Osje¬ 
ćamo, što je finiji Eimljanin morao tada prekoravati u Flauta; 

Terencije je to ukinuo. 

Plaut je genijalno hirovit, a njegova kompozicija raspo¬ 
jasa; on unosi epizode, samo da bude što više šareno; upleće 
balete; uvodi smiješne role, na priliku glad i dr., često ne po¬ 
mičući time radnje. Osobama daje, da se gube u moralna raz¬ 
matranja, da se hvastaju pred publikom često predražesnom 
brbljarijom; ali inače odatle nema ploda. Mnogo možeš izosta¬ 
viti i U Terencija nema suvišne riječi, suvišna prizora. U Flauta 
Shakespeareova samovolja, a u Terencija Lessingova odmjerenost. 

Lessing ga upotrebljavaše za svoje dramaturgijske svrhe. U istinu 
Terencije bio je nastavnik sviju kasnijih vremena. 

Plaut je u tonu često surov i za niži narod; batine i pi¬ 
janci njegov su efekat, a i inače mu nedostaje pristojnosti. Te¬ 
rencije se tomu uklanja; u njega i rob izlazi fin čovjek; osobe 
kao Taida (Thais) i Bakhida (Bacchis) fine su svjetske dame. 

Ista je opreka i u jeziku. Komedija ludih šala, lakrdija postade 
pravom dramom konverzacionalnom; jezik mu je ugladjen, ali 
manje ishitren; gledatelj pažljivo sluša, ali se više ne smije. 

Tako nas evo do jednoga završetka, pa možemo malo _ 

odahnuti. Jer što je u Terencija i preko Terencija najzad održalo 
pobjedu, to je izabraniji ton i ukus otmjenih ljudi rimskih naprama 
prostonarodnomu slogu. Pučki teatar približava se dvorskomu. 

Ljudi, kao Scipioni, potpuno oprijateljeni s grčkom knji¬ 
ževnosti, volješe od sada čitati fine grčke izvorne drame nego 
Flauta, koji ih je nemilo pograbio. Istom Terenciju podje pot¬ 
punoma za rukom, da zadovolji ovaj oplemenjeni smjer ukusa, 
kojemu je nužno pripadala budućnost. Lijepi mladi obrazovani 
Afričanin bijaše lični ljubimac mladjega Scipiona Afrikana i 
Lelijev. Rašoulo se — već u ono doba, dok je svoje drame za 
pozornicu priredjivao —, da su mu Scipion i Lelije, velika gospoda, 
pomagala u pisanju, ili čak sami napisali. Terencije bijaše preo¬ 
kretan, da ovu glasinu suzbije. Veoma je važno, je li nije li to 
istina. Nevjerojatno nije bilo; i Nevije i Plaut, kako se sve čini, 
izradjivali su istu dramu; a pripovijeda se to i za grčke komike. 


Ako je Scipion doista sastavio koju dramu, uz tadašnje prilike 
nije se moglo ni pomisliti, da ju pod svojim imenom iznese na 
pozornicu; trebalo ju je podmetnuti kakovu Terenciju. 

Bilo kako mu drago, u ovim se djelima vidi Scipionski 
otmjeni duh; razoritelj Kartage i Numancije, dovršitelj svjetske 
vlasti rimske, nadje dokolice, da se zadube u Menandrovu umjet¬ 
nost. Otium se utisnu u negotium; on nadje oplemenjenu do¬ 
kolicu, te ljubitelj grčkoga svijeta pomaže sam dokazati, da se što 
slično može izreći i latinskim jezikom. Do skora se jedan pre¬ 
dak Julija Cezara javlja sa svom ozbiljnošću kao tragik, i po¬ 
bjednik Oimbara djeljucka ljubavne stihove. 

No ne bi sudjeno, da se Muza naužije tako jasne pobjede. 
Scipionski duh nije još vrijedio u najbliža vremena. Jedva je 
Eim izvana stekao opću vlast, kadno stanu njegovi unutrašnji 
stupovi s praskom pucati. Za divljim nemirima Grakba dolaze 
stranačke borbe izmedju Marija i Sule, Cezara i Pompeja, za¬ 
meću se ulična kreševa soldateske, javljaju se ubijanja svjetine, 
zapljene, udari parnica za parnicom. To je doba Katilinino: senat 
živi pod prijetnjom, u komicijima stoji vika svjetine. Ovaj bučni 
prijelom republike nadglasuje samo rimska rječitost. Ona 
je glavni sadržaj bližnjega perioda književnog. Svaki otmjen čo¬ 
vjek, svi ljudi čina sada su govornici. U tim smetnjama Ciceron 
postade velik; one ga i poklopiše. 

No Muzi zape riječ, te se zaglušena ogleda za boljim 
vremenima. Bit će bila u to doba pjevala bogovima. Medju 
smrtnicima ne pokaza se nikome izuzevši malo miljenika. 

II. 

U razvoju rimske kulture i literature, koji promatramo, iza 
prvoga perioda dolazi sada drugi. Lak je posao ovdje nadove¬ 
zati nit pripovijedanja. 

Književnost se u Rimu istom počinje s greciziranjem grada, 
istom u šestom stoljeću od sagradnje Rima, za rata s Hanibalom 
i poslije njega. Sve je grčki import. Najprije prevode, a onda 
se usudjuju i slobodnije preradjivati grčke uzorke. 

A gotovo su samo drame, koje se javljaju. Efekat glu- 
mišnih djela ide vazda za tim, da se dojmi velike svjetine, pa 
možemo reći: Prvi period rimske književnosti, budući drama- 
tički, upravo je s toga pučki po smjeru i učinku. Samo u Enija, 
u isti mah tragika i epika, bijaše učenih alira, pa se odvrati od 
svjetine i podje za povladjivanjem otmjenih ljudi. Od jedno dva¬ 
deset pjesnika komika bješe Terencije, zadnji, ujedno uajnepopu- 

larniji; opdeći s otmjenim mladim Scipionom Atrikanom uvede 
u komediju onu strogost oblika i finoću običaja, koja se svjetine 
ne prima, pa godi samo znalcu. Terencije postiže veoma slab 
uspjeh na pozornici; istom potomčad saplete mu vijence njegove. 

Tada se zače u spisateljstvu kobna podjela prostoga na¬ 
roda i otmjenih ljudi. Primicalo se doba, kad de puk u duševnom 
smjeru kuburiti i gladovati, pa će samo najnaobraženiji ljudi u 
granicama vlastite otmjenosti prestirati za se stol sa preslačcima; 
a upravo s toga nastradat će napokon kultura i literatura Eima. 
Za sada medjutim i u doba, o kojemu govorimo, ova se podjela 
još sprečava i zaustavlja. 

U to doba propada republika, doba je to velike agitacije 
i krvavih ustanaka, vrijeme, kadno cvate elokvencija ili 
živa, neposredno govorena riječ, govor, u kojemu riječ nije 
riječ, nego čin i djelo! U taj par sve se ispremiješalo, visoko 
i nisko, politički život i književnost. 0 rastavi još ni traga. 
TJ to muževno doba imade tek malo ljudi ženske duše, koji bi po 
strani i bojeći se djelovanja za tako zvanu bolju budućnost mučno 
vezli svoje pjesmice. 

Poradi toga i dobi sva književnost rimska drugi sadržaj. 
U izvornosti nahodimo silan napredak. U Flauta i Terencija bi¬ 
jaše ne samo oblik grčko feudno dobro, nego i sadržaj, U ovaj 
čas bilo bi to gotovo nemoguće. Samo oblik ostaje grčki, po¬ 
staje sve to savršenije grčki, ali je sadržaj rimski, naredan. 
Književnost živi životom Rima; u njoj osjećamo kucaj 
vremena. 

S tim potrebnije se čini, da prikažemo sliku vremena, 
koja se i u književnosti zrcali; zato neka u brzim siluetama pred 
nama prelete oni politički dogadjaji prije osnutka kobnoga 
carstva rimskog, koji su tako puni velikih i vječnih likova. 

U sliku vremena utiskuju se prije svega opet Grci, grčki 
istočnjaci. 

Macedonija postade rimskom pokrajinom, Korinat bi osvojen 
godine 146, i prava Grčka izadje rimskom zemljom. Pošto su 
Grci svladani, postade istom njihova pobjeda pot¬ 
puna. Bez broja stekli su se sada s Istoka amo u novo sre¬ 
dište svijeta. I to ne samo smeđe i pustolove, nego i najbolje 
ljude ponajviše je vuklo ovamo. 

Iza toga: godine 133 postane i Pergam rimski, godine 75 
Bitinija, godine 64 velika Sirija; samo Egipat životario je ži¬ 
votom prividne nezavisnosti. 

S Napoleonskom surovošću oteli su Rimljani iz grčkih 
hramova i palestra kipove, da u Rimu njima okite trgove i nove 


zgrade. I doista je doskora iza toga Rim glavno sjedište samih 
grčkih slikara i kipara; pa se tako Rim privikava umjetnoj lje¬ 
poti. Cijele grčke knjižnice biše odvučene u Rim n. p. po Suli; 
tako postaje Rim u istinu malo po malo središte grčkoga 
knjižarstva. Atena ved odavna nije u tom važna; pa i grčka 
naklada i knjižarstvo Aleksandrije ne može se mjeriti s Rimom. 

Već su se u Rimu otvorile grčke škole za govorništvo; 
doskora sele u Rim u veliku broju najbolji pjesnici grčki, nada 
sve, što je znatnije, oni grčki učenjaci, kojih se možemo sjedati 
samo s poštovanjem. Rimska gospoda počinju u svojim palačama 
osnivati grčke knjižnice; dapače uzdržavaju grčke kućne uče¬ 
njake, na priliku Kraso Aleksandra Polihistora, Lukulo Antioha, 
Pizoni Eilodema. To još uvijek nije bilo nesnosno pokrovitelj¬ 
stvo; no ipak „Grčići“, kako su ih zvali, ovi duševni nadničari 
Rimljana, nalaziše u neke razumijevanje, poštu i prijateljstvo. 

Znamenit programski spis ovih mišljenja nahodimo još u 
Giceronovu govoru za grčkoga jamačno neznatnog pje¬ 
snika Ar hi ju od godine 62. U istinu je vrijedno spomena, da 
se je pred rimskim sudovima tada moglo ovako deklamirati; to 
je čista, zanosna ljubav ka grčkomu svijetu; tako se nijesu mogli 
za Helenima zanositi Winkelmann i Schiller — to je ljubavno 
očitovanje dakako, pošto je brak već sklopljen. U tom je braku bio 
rimski duh pothvatni muški dio, a grčki duh uzgojni ženski dio. 

Dašto Rim morade zato preuzeti i grdne štete. Gomi¬ 
lama je pritjecao rdjav svijet s Istoka u Rim, trgovčad, muzi- 
kaši, ljudi svake ruke, pa se stanovnički tip u Rimu znatno 
promijeni; na ulicama si vidio toliko grčkih Azijata, koliko i’o- 
' djenih Itala. Tada stari dobri rimljanski običaj i onu slavnu 
ponositu prirodnost s temelja istisnu i naglo razori demorali¬ 
zacija Istoka. 

No istim putem, kojim je ovako nećudorednost s Istoka 
uljezla u Rim, dosta skoro s iste strane dodje kršćanstvo. 
Tako pokuša Istok zacijeliti rane, koje je zadao. Pavao donese 
kršćanstvo iznajprije samo onome svijetu u Rimu, koji je govorio 
grčki. No ovaj dogadjaj pripada periodu regeneraeije, o kojoj 
sada nije govora. 

Tako je počevši od godine 150 prije I. s istih uzroka 
velika narodna masa znatno zagrezla u surovost, a aristokracija 
se opasala najvećom duševnom naobrazbom. Zato sve više i više 
puca medju klasama ona opreka, koja se je iza toga počevši od 
carske vlade odlučno utisnula u kulturni život. 

Pa onda se počinje metež gradjanskoga rata i strančarskih 
bojeva! Mladji Scipion, mnogo spominjani, stoji još kao mirna 

završetna figura na kraju predjašuje epohe, u kojoj književnost 
još lagodno ide uporedo s politikom. On je još doživio početak 
staležkih borba; medjutim mirni aristokrat bješe neokretan u 
socijalnom pitanju. Njemu nevidovna ruka prekrati život. 

Nebrojena osvojenja silno obogatiše plemstvo rimsko, velike 
posjednike, a senat učiniše saborom knezova, kraljeva; no mali 
ljudi sirotovahu prezaduženi, ,te se zavist i briga prometnuše 
mržnjom, a mržnja bjesnilom. Šurjaci Scipionovi, mladji od njega, 
oba Gr rak ha s mladenačkim žarom uhvate ideju nagode, ideju 
pravde. Oni stanu zahtijevati, da srednji stalež trgovački bude 
dionik uprave, a velikoj osiromašilo] masi da se udijele zem¬ 
ljišta. Njihov neuspjeh utvrdi za uvijek siromaštvo Italije, prole¬ 
tarijat u Rimu. 

Oba Grakha zametnuše boj na ulici i propadoše u njemu. 

Revoluciji bi tako odsječena glava; ali izrastoše druge, gore 
glave. Velike činovnike kao vrtoglavica zahvati sada sebičnost i 
pohlepa za vladom, nagon za uzurpaciju vlasti. Marije, čvrsti 
pobjednik Germana, zavlada do mala u Rimu kao kreatura 
demokrata, kao nasljednik Grakha bez ideja. Na Rim ovoga 
Marija povede Sula legije rimske; i to bješe prvi gradjanski rat. ^ 

Sula, sretnik, raspolagaše u Rimu neograničeno; i to bijaše -i 

prva prava monarhija. Bila je krvava; ruka ovoga Fortunina 

sina bješe od gvoždja. . v , , 

Sula vladaše s pomodu svojih vojnika; a to bijaše kobno 

po republiku. . 1 

Marije je dotadašnju gradjansku vojsku učinio vojskom 
najmljenih četa. Oba Grakha još dokopaše se svoje vlasti pukom f.. . 

rječitošću; naprotiv od sada govornici i demagozi nastoje uzalud, i. 

da se opru teškoj svemoči militarizma. To je tragika u životu 
Oiceronovu. Legionari se osjećaju sada samo za plaćenike vojvo¬ 
dine ; vojvoda je po njima svemoćan; već je sada utrven put 
kasnijemu vojničkomu carstvu. Samo je jos do toga, tko ce sa 
svojim strančarima održati mejdan i osvojiti glavni grad. 

Sula umrije godine 78. Veoma brzo iza toga stade na 
čelo mladi časnik Pompej. Njegova divna ratna sreća bijaše 
veličina njegova; ali je uživao ovu sreću prenilad i prečesto. 

Najveći ga čar ovijaše godine 66 u borbi s Mitridatom. Pompej 
je nekud prerano ostario; njegovi uspjesi rek bi bez osnove namet- 
nuše mu diktatorsku rolu. Samo najodrješitiji i najpromišljeniji 
egoizam u ono doba u konkurenciji moćnika inogaše održati po¬ 
bjedu; a za to on nije bio podoban. Licinije Kraso, sjajni, 
stoji uza nj. Istom deset godina iza Pompeja, godine 62, utvrdi 
napokon Julije Cezar svoju zapovjedničku slavu. 

Doskora, godine 60, u prilog Pompeju, a protiv senata 
bi osnovana troglava despocija prvoga triumvirata. Tada se ne¬ 
nadano proslavi Cezar u Galiji onim nečuvenim ratnim pobje¬ 
dama; on uvede Galiju u povjest. Cezar, kumir svojih vojnika, 
pomaman za vladom i virtuoz u vladanju kao slabo tko u po- 
vjesti, u naglom gradjanskom ratu preteče Pompeja, idući za 
jasnim ciljem, bez ikakova obzira, no tim ipak ne pomože se¬ 
natu. Senat i narodna skupština ostaju zgnječeni; a vlada Cezar 
s pomoću svoje vojske. Senatska stranka može samo umorstvom 
najmudrijega od Rimljana ukloniti s puta. Ali ovo umorstvo 
Julija Cezara bješe znak njene nemoći; cezarizam ne bi usmrćen, 
nego ga trajno nastavljaju Juliji i Klaudiji, da napokon glav¬ 
nomu gradu i svemu svijetu podadu mir. 

Ali nas onamo zanese struja dogadjaj^; mi se ustavljamo 
i pitamo; kako se mogla i kako se morala na tlu ovih pri¬ 
lika obrazovati književnost i spisateljstvo? 

Vratimo se k početku, pa ogledajmo, kako valja, ponajprije 
staru pojeziju. 

Njoj tu ne bijaše stanka, ali još čujemo, kako dozvonjava. 
Dok je državna ladja na miru ili se omiče po glatku valu, tad 
se ozvanja muzika na palubi uz banket i igru, tad se na jar¬ 
bolu lepršaju zastavice pjesništva. No kad oluja navali na ladju, 
kad se Izderu zastave s jarbola, nestane melodije i smijeha, pa 
se u času nevolje sve pretvori u čin. 

Ovdje nam je sada govoriti okratke samo o teatru. Što 
još ima vrijednih „novosti" za pozornicu, pripada vremenu mla- 
djega Scipiona i većinom pada u doba prije nemira Grakhovskih. 
Dašto od svega toga ne sačuva nam se ništa do krpA. i krpica. 

Na tragičnoj pozornici održali su se s ustrajnošću i 
žilavošću stari istrošeni junaci grčki. Tu deklamiraju Atrej i 
Menelaj, Orest i Medeja. Repertoir je neznatan i namiču ga u 
jezgri dva pjesnika, Pakuvije i Akcije. Oni balansiraju na užetu 
uzvišenosti, te pored svega poštovanja možeš njihove sačuvane 
ulomke čitati samo sa čuvstvom tjeskobe. Ali još u Pompejevo 
doba upotrebljavaju se ova djela kao drame sjajne opreme. Pompej 
je upravo sazidao prvi rimski teatar. 

Kod sjajne inscenacije propade pojetični interes; naši Wag- 
neri i Meyerbeeri prava su igrarija prema tomu. Za jednu dramu 
znali su upotrebiti pet hiljada statista. Prigodice saznajemo, kako 
su se tendenciozno upotrebljavale drame. Antonije priredi za 
Cezarova pogreba Ajaksa, da bi raspalio mržnju u naroda na 
Cezarove krvnike. Osobito je, kažu, užegla riječ; „Zato sam im 
činio dobro, da me umore!" To se je primijenilo Cezaru. 0 

drugoj predstavi priča nam sam Ciceron, samomu sebi mil i, 
godine 56, kadno se vrati iz progona. Prikazivaše se Teukro, 
koji na Salamini spase državu. Ezop, prijatelj Oiceronov, bijaše 
Teukro; on izreče rečenicu; „u teškoj nevolji nije oklijevao, da 
metne glavu u torbu", a sve se oči s poštovanjem svrnu na 
Cicerona. Teukro bude prognan, pa se uza to spomene stih; 

,nezahvalni gradjani, ne sjećajući se dobročinstva, ostavljate ga 
u prognanstvu!“ Sva publika stane uzdisati; pa i samomu Ezopu 
od suza zapne riječ. Bile su to za dobroga Cicerona suze radosti. 

Drugačije bijaše u k o m i č n o m t e a tr u. Tu je sada rimski 
plebejac dapače mogao vidjeti svoju sliku i priliku na pozornici. 

Pjesnicima ovoga vremena, kao Titiniju (Titinius) i 
Afraniju (Afranius), napokon su dotužili grčki predmeti. Do¬ 
duše oni su pridržali svu dramsku uredbu, kako su je izradili 
Plaut i Terencije, u jeziku i mjerilu i u poretku prizora; preu¬ 
zeli su i gotove karaktere, kao parasita, slijepca. Ali se mj esto 
radnje pomješta sada u Eim ili u male gradove italijske; to 
je tako zvana togata, komedija s togom. 

Pa tako se ipak bitno promijeni scenska slika. Dakako sačuva 
nam se tako malo, da tek kao kroz pukotinu zavirujemo u onaj 
zatvoreni život; ali ipak opažamo, da se je ovdje tako razgovijetno 
izrazila razlika italskoga naroda prema grčkomu, kao slabo gdje. 

Odavle je istisnut rob, koji brzorek kolo vodi u grčkoj 
drami. Sluzi u rimskoj kući i nije nego mučati. U togati se 
osobito rado slika sitni život neznatnijih ljudi; tu nahodimo va- 
Ijara, ribara i njima slične. Natpisi odaju predmete; „Požar", J<y 

„List", „Dražba", „Rasipnik" (evo već i onda!), „Pastorak". 

A tko je sada vodja i pokretač radnje? Nije muž, nego 
žena ili kći u kući. Rimljanka je uvijek umjela vladati. Bijaše 
to pleme Kornelija, Klodija, Agripina i Mesalina. Ovo slobodno 
kretanje pristojnoga ženskog elementa bijaše Grku nepoznato; 
naprotiv ovdje ga vidimo i na pozornici, pa ne možemo zatomiti 
čežnje; da bismo imali bar jednu od ovih rimskih pučkih drama ! 

Mislimo na predmete, kakove imaju „Djevica", „Odvedena", 
„Sumnjiva", „Brundizijke", „Sestre" i dapače napokon „Tete" ! 

čujemo ih, gdje govore. Tu su dvije sobarice, koje se 
svađjaju; „ja nijesam tako opadljiva kao ti, zmijo; ne brbljam 
svega gospodarici u uho!" 

Ili podjimo u odaju ka krojačicama; mušterije naručuju 
nova odijela! 

D drugoj drami muževi poput sluškinja poslužuju svoje 
bogate žene, pa se za jednu od njih veli; „brzo, dajte joj piti, 
inače će se rasrditi!" 

„Tete" su osobito uzrujane; muž dolazi tako kasno doma! 
Jedna sva zebe od očekivanja. Kad on unidje, ona tek udari u 
plač i ne kaže ništa. On ju upita nervozno; „Što plačeš? što 
lijes suze tako rasipno?" Istom sada razveže se njena rječitost. 

U „Snahama" je glavna osoba krasna djevica; njena lje¬ 
pota, veli se, toliko je vrijedna, koliko polovica miraza! A 
osim toga je ona jaka. Svjetuju je, da podje za pekara. No 
zašto ne bi radije za slastičara? Tad bi mogla svojim malim ne¬ 
ćacima tuškati kolačića. 

Pa napokon u komediji „Pretvaraču"; ovdje netko nekoga 
lupa peharom; pogledajmo bolje; to žena prebija svoga muža. 
U to doleti kćerka i udari moliti; „Molim te, majko, nemoj se 
tako prepirati s ocem preda ranom!" A na to odgovori mati; 
„Ne ću, kad ti ne ćeš, slasti moja!" 

Tako su bezazleno slikali život malih ljudi, tik pred erom 
socijalnih ustanaka. Tada se razvrže ovaj rod drame, tako zvana 
togata. A to je značilo moralnu i umjetničku propast pozor¬ 
nice, i to za vazda. 

Naprijed smo spomenuli atelanu, osačku pučku dramu, sa 
četiri lakrdijaške i harlekinske figure; s Makom, Bukonom, 
Papom i Dosenom. To bjehu do tada improvizacije. Ove četiri 
prosto komične figure biše tada, t. j. za Grakha i za Sule, uple¬ 
tene u onu togatu; pa tako tada nastade at elana (Atellana) 
Pompo ni jeva. Ovdje, u ovoj atelani, slavila je svoje triumfe 
razuzdana ludost, drzovita parodija, koja nas podsjeća Offenbacha, 
a napokon i najbezobraznija nepristojnost. Dobre obitelji čuvale 
su od njih sinove svoje, ali po svoj prilici uzalud. 

I napokon, u doba Julija Cezara, nahodimo zadnju i naj¬ 
goru metamorfozu rimske narodne drame, bijaše to mim (mimus) 
najgorega glasa, mim Publilija Sira (Publilius Syrus). I mim 
potječe iz one togate; . četiri atelanske maske budući već dosadne 
budu izbačene, no surovost atelane brižno se je gojila i pove¬ 
ćavala. Sad je nadjena nova privlačna snaga; na pozornicu iz¬ 
laze i žene. To su mirne (mimae) starine, prve glumice svjetske 
povjesti. I u današnjem Parizu ne poznaje se bestidnost tadaš¬ 
njega rimskoga Babilona. A uza to je u onim neznatnim ulom- 
cima, koje imamo, jezik često predražestan i zamaman; i nije 
se nimalo štedjela ni korisna poslovična mudrost. 

Medjutim zakrijmo to zavjesom. Već nas davno mame na, 
„rimski for" (forum Romanum) energični glasovi govornika 
rimskih, u visoku kuriju senatsku, u središte svjetske povjesti. 

Govornici Rima! Što ćemo ovdje kazati o njima? Ta to 
šu svi oni napomenuti veličanstveni likovi: Grakho i Cezar i svi 

još neBapomenuti, kao što su Kota, Lukulo, Ciceron, Brut i Katon. 
Jedva kojega od rečenih imena nema u onim govorničkim bit¬ 
kama, a govorili su ili kao magistrati u senatu i narodnoj 
skupštini ili kao advokati i zastupnici na sudu u monstre- 
procesima onih vremena. Svrha njihova govora bijaše časovit 
učinak, a uspjeh mu davaše vrijednost. U kakvoj je to svezi 
s umjetnošću, sa književnošću? Mi smo danas slabo 
voljni govore svojih parlamentaraca i odvjetnika ubrajati medju 
uzore svoje literature! 

Ovdje valja razlikovati. Nijesu svi govornici u svojem go¬ 
voru išli ujedno za artističnom svrhom. Medjutim počevši od 
Katona Cenzorija, t. j. od sredine drugoga stoljeća trsili su se 
darovitiji govornici, da svoje već izrečene govore po grčkom 
običaju uz pisaći stol dotjeraju i objelodane. Tako postade govor 
književnim djelom, tako govorništvo književnošću. 

Pa u opće samo ovim putem mogla je nastati klasična 
rimska proza. Istom ovako, po publističnom interesu velikih 
govornika političnih i pravnih, razvi se stilizacija, t. j. opleme- 
nidba sasvim neugladjenoga govora rimskog. 

Dotjerani pismeni sastav govora često se jamačno veoma 
slabo podudaraše s naustičnim sastavom. Ali je čitateljstvo po¬ 
žudno čitalo ovakove senzacionalne govore. Svi ljudi i onako ih 
nijesu mogli čuti, a nije bilo dnevnika, koji bi donosili nužne 
izvatke. 

Umijeće stilizacije u govoru je ono, što se nazivaše reto¬ 
rika. Ova umjetnost činila se Rimljaninu kod politične svrhe, 
koja se s njom mogla vezati, kud i kamo otmjenija_ i više prema 
staležu nego pjesnikovanje. A ovoj istoj retorici ili stilistici pri¬ 
padaše takodjer umjetnost historiografije. I oko nje su se 
■u ono doba otmjeni ljudi po grčkim modelima bavili živo, go¬ 
tovo požudno. Gotovo sva ova povjesnička_ djela prožeta su^pri- 
čajnim veličanjem Rima na štetu istine, dječjim prkosnim šovi- 
nizmom; u tom se upravo nadmetahu. Rim je rpabrao svoju 
važnost, pa se s čudom ogleda u zrcalu, ali je ovdje ne naogaše 
naći. Većina izopaka, koje nahodimo u tako lažnoj^ povijesti rirn- 
skoj, potječu odavle; medjutim nijedno nam od ovih historijskih 
djeia nije sačuvano, zato ih mukom mimoilazimo. 

No i od govornika, koji su se javili u književnom obliku, 
progovorit će ovdje samo neznatna malina, ponajpace četvorica: 
Katon (stariji), Grakho, Hortenzije i Ciceron. 

Katona (Ćato) spominjemo samo poradi dužna pošto¬ 
vanja, jer je on — pišući oko godine 170 do 150 — bio u 
opće prvi i osnivač rimske proze. Tek u starosti dade se na 

taj posao, a ponuka ga na to njegova izrazita mržnja na Grke. 
Ponajpace je mrzio na grčke liječnike, koji su tada, kako se 
sve čini, veoma nesretno vračili rimske velikaše. Svakako je sam 
Katon umio, da se izdašno okoristi grčkom retorikom , a u 
svojem historijskom djelu junački je oplijenio grčke uzorke. 

On je izrekao onu odlučnu riječ: Kartagu valja razoriti! 
Njegove riječi bjehu dogadjaj. Bio je to čovjek veoma revan, 
ali napola naobražen, s izraženim tipom tašta starca. 

Drukčiji bijaše mladi junačina Gaj Grakho (Gaius 
Gracchus), kralj medju govornicima, od jedno 30 godina; Sim- 
sonski lik, koji je granitne stupove države skrhao svojom riječju, 
ali kad su se oborili, i njega su zasuli. To je najveće, što je 
riječ proizvela. Kako nam ga slave! Nijedne mu sposobnosti 
nije nedostajalo! Ciceron sa svojim debelim sveskama zatomi 
Grakha, a mi bismo vesela srca dali pola tuceta Ciceronovih 
govora za to, da nam se sačuva jedan Grakhov. 

Grakho govoraše smjelo, kratko i odrješito, ali s najvećim 
tonom. Dok se Ciceronovo valovlje široko valja, bijaše to malen, 
ali jasno klokoćući gorski potok, koji teče brzo i upravno. Uza 
to bješe Grakho — po duhu srodnik Seipiona — prožet najčistijom 
grčkom naobrazbom. Grakho je pazio na kadenciju slogova u 
rečenici, kako tek svaki dobri Atičanin. Da, o umijeću njegova pre¬ 
davanja, koje je najpomnjivije proučavao, ujamčena je ova vijest. 
Dok bi strasno govorio, imao je za sobom frulača, koji hi mu 
na odredjenim mjestima po dogovoru davao znak, treba li go¬ 
voriti sitnijim ili krupnijim glasom. Odatle poizlazi: Njegovi 
govori bijahu pripravljeni do zadnje riječee, jer inače ne bi moglo 
biti dogovora, a ipak su uza to užizali, kao da su neposredno 
izgovoreni. To je pravo umijeće, kojemu polazi za rukom, da 
nam sakrije svoja sredstva. 

Četrdeset godina kasnije stajahu Hortenzije i Ciceron 
na Grakhovu mjestu. I tako počinjemo prizivati mnogoreku sjenu 
Ciceronovu. 

Ciceron (Cicero) je jedini govornik rimski, koji nam se 
sačuva. Za njim ostade tako mnogo, kao ni za kim prije njega. 
A njegovi govori — kojih još danas imamo na broj 60 — dje¬ 
lovahu još i u lektiri kud i kamo više, nego govori drugih go¬ 
vornika; jer su i slučajevi sami ostali zanimljivi, a on ih je dosta 
potanko upletao u debatu. Ciceron nadvisuje svoje doba kao 
kakav Vezuv; njegovi su govori kao lava i kiša od pepela; on 
je sve oko sebe time zasuo i prekrio, dapače Grakha i Cezara i 
Hortenzija. Možda nema u svjetskoj književnosti djela —_ izu¬ 
zevši bibliju i Vergilija, — koje bi se vijekovima toliko čitalo. 

prepisivalo i štampalo kao književai rad Cieeronov. On je stra¬ 
hovito ime za naše gimnazijalce. Svejedno! Mi ćemo da budemo 
ipak zahvalni žustromu dobromu gospodinu za njegovo bogato 
nasljedje. 

Hortenzije poče u Rimu za Marija, a Ciceron za Sule. 
i)ugo vremena nije mogao pored Hortenzija uspjeti. Oni su 
medju sobom oprečni. 

Hortenzije (Hortensius) iz najotmjenije obitelji, veseljak, 
bijaše genij u improvizaciji. Bilo mu je doduše dosadno, da 
koncept kasnije dotjeruje, ali je ipak to činio. Bijaše govornik 
bučne mnogorečnosti, još više nego Ciceron, ali uza to pun naj¬ 
oštrije, najjasnije preglednosti; velik praktik; pored toga čovjek 
krasna tijela, elegantne i primamne pojave; kretnja i glas bi¬ 
jahu mu takodjer lijepi. Kad mu minu mladost, nestade mu i 
uspjeha; u njega nije bilo, čega treba stariji čovjek, postoja¬ 
nosti i dostojanstva. Ciceron je više vladao sam sobom nego on. 
A Hortenzije bez zavisti gledaše, kako ga je Ciceron nadišao. 

Ciceron ne bijaše rodom iz prvoga, nego iz srednjega sta¬ 
leža. Čudesno dijete dobi najbolju grčku nastavu, u pojeziji i 
stilistici. Iza toga se je učio grčkoj filozofiji i rimskomu pravu, 
već tada bez kraja radin. Žarka ga častoljubivost podstrekavaše; 
cilj mu bijaše samo slava govornička i odvjetnička; na političku 
rolu nije mislio. 

Nije mu nedostajalo ni srčanosti, da jednom stane na naj- 
pogibeljnije mjesto; u prilici bi se zanio do najveće smionosti. 
Ali to bijaše ona južnjačka srčanost, koja plane, ali ne izdrži, 
poslije toga uhvatila bi ga tjeskoba, pa bi uzmakao. Bijaše vatra 
za čas, a to dostajaše. 

Godine 81 poče se Ciceron baviti parnicama, bilo mu 
je 26 godina! U ostalom bijaše to još tada tankovit mlad čovjek, 
koji se je preradio, siromašne spoljašnosti, a u kretnji još ne¬ 
postojan. Bila je za nj sreća, što mu je odmah bilo voditi naj¬ 
zanimljiviju, najburniju prnicu za Seks ta Roscija (Sextus 
Eoscius), parnicu, koja je bila naperena protiv samoga Sule i 
njegova ljubimca. Govor je divno svjež, pa ti razblažuje srce, 
kad ga čitaš. Iskri i trepti svim bojama jezika. Branitelj postaje 
ovdje tužiteljem. Grabi bika za rogove. Sulin gnjev suzbija on gro¬ 
tesknim laskanjem, no presilnoga ljubimca, nevaljalu ropsku dušu, 
uništava, te pozivlje sudije i senatore, da budu prostodušni. Sen- 
pcija bijaše golema. No Ciceron umače u Atenu, te se vrati 
istom, kad umrije Sula. 

Godine 77—66 Ciceron je najmarljiviji odvjetnik; no tada 
još ipak podavaše rječitost u Rimu toliko ugleda i moći, da mu 

je to uskoravalo najvišu činovničku karijeru. Sada on bijaše 
čovjek iz prvoga staleža, novajlija medju aristokratima. To ga 
malo po malo zanese u veliku politiku. 

TJ Cicerona bijaše dara za mnogu i mnogu, on bijaše 
čestit i besprijekoran u privatnom životu, dobroćudan, ljubazan 
i pristupan svemu, što je idejalno; ali bijaše tašt do sljepoće 
— ova nas njegova taština opet podsjeća talijanskih sposob¬ 
nosti —, pa ga je ona i vodila u propast, 
i To se započe godine 66. Pompej htjede, da po izuzetnu 

zakonu zadobije samo on vrhovno zapovjedništvo protiv Mitri- 
data; bio je to udarac senatskoj stranci i ustavu. Ciceron se 
ostavi ovdje svojih ispravnih uvjerenja, u preslavnom govoru 
svojem istakne se kao stranear Pompejev i za nagradu, što je 
radio u prilog stranci ovoga tada svemožnog čovjeka, zadobije 
konzulat. Ovaj je govor kićeii, sjajan, kao da je zlatom urešen, 
najljepši spomenik slave Pompejeve, najrječitija pohvala, koju 
je možda u opće ikada dobio koji samovladar. 

Zatim osvanu i godina Ciceronova konzulata, koju on sam 
toliko slavi, godina 63. Ciceron bješe na vrhuncu. Podje mu za 
1, rukom otkriti i ugušiti urotu Katilininu i drugih zaduženih pusto- 

k lova, koja je išla za krvavim prevratom državne vlade. To nam 

svjedoče četiri od najslavnijih govora njegovih (koje je u ostalom 
donekle kasnije znatno dotjerao). Prvi govor, drastičan kao ništa 
; drugo, izrekao je Ciceron pred samim Katilinom: Katilini je 

skinuta krinka i on bježi k vojsci! Ciceron dobije tada velike 
ovacije na ulicama, pale se zublje i lampioni, žene gledaju sa 
krovova. Od tada Ciceron gotovo zavrtoglavi od ponosa i govori 
t ' 0 svojoj besmrtnosti. 

I A čekalo ga, da jadno propane. Teliki militarci ujedinjuju 

[ se u triumvirat; za Cicerona ne preostaje role. Valja mu u do¬ 

sadnim zadjevicama mučno održavati svoj ugled; u ostalom je opet 
odvjetnik. Idejalist je sanjao, da će postati rimski Demosten, 
t. j. da će s pomoću riječi sam zadobiti vodstvo u državi. A 
sada osjećaše nemoć čovjeka, koji je bez oružja. Cezar i Pompej 
jedva se i obazirahu na nj. 

Tada se čak podiže Cezar na Pompeja u kobnoj pre- 
pirei. Ciceron bijaše u smrtnoj neprilici; on se je medjutim 
' sprijateljio i sa Cezarom. Što mu je raditi? Ovdje se dogadja, 

da njegova nemoć bez spasenja zapada u komičnost. A to bijaše 
upravo najtragičnije. Ta Pompej je značio monarhiju isto tako 
kao i Cezar. Amo nijesu ulazila stranačka stanovišta, načela. 
Bilo je tek do toga, da se riješiš za onoga, tko će izići pobjednik. 

Istom u zadnji čas prizna se Ciceron Pompejeveem; poslije 
Pompejeve smrti postupaše Cezar s njime prijateljski; Ciceron 
bijaše nepogibeljan. 

Godine 46—44 Ciceron je kao govornik gotovo zanijemio; 
u ovu nedragovoljnu dokolicu pada njegov naučni književni rad, 
osobito njegova obilata nastojanja oko filozofijskili predmeta. 

Bijaše to krepost od nužde. 

A godina, za ovom što dodje, pribavi mu već smrt. 

On se odreče svega, kao da je njegova budućnost već za 
njime. U to bi Cezar umoren; iza duboke tišine navali orkan i 
vihorina! Ciceron je prijatelj Cezarova ubojice Bruta. Antonije 
ga tuži poradi sukrivnje, pa to izazove Cicerona na njegovo po¬ 
sljednje veliko govorničko djelo, na četrnaest govora protiv i 

Antonija. To su filipike (PMlippica). On ovdje očituje, da č 

pristaje uz krvnike. I nekoliko mjeseca Ciceron upravo vladaše i 

Rimom. Steče ovaj triumf. U slavlju ga odvedu na Kapitolij. | 

Antonija Cezarovi ubojice, Ciceronovi prijatelji, pobijede kod | 

Mutine. U Cicerona se razvi srčanost očaja. | 

Ali već stajaše spreman čovjek budućnosti. Upravo je S 

svanuo čas Oktavijanu (Octavianus), da zahvati. Oktavijan i 4 

Antonije udruže svoje legije. Oni osvoje Eim, a Ciceron bi predan 
Antoniju. Ciceron hoće da pobjegne u Grčku; umicao je u no¬ 
siljci i upravo se ogleda za oružanieima, koji ga progonjahu; 
znao ih je u glavu. U to mu bi odrubljena glava, dapače ruke 
odsječene; bile su ruke, koje su pisale filipike. Bilo je to 7. de¬ 
cembra 43. 

Ova se smrt mogla uštiti Ciceronu; ona djeluje izmirno 
u njegovoj životnoj drami i obavija gloriolom sve, što je bilo prije. ,■* 

Ova je smrt konac republike, k jednu konac sve ove lite- 
raturne epohe. Odmah za njom počinje se era Oktavijanova. 

A napokon Oiceronov prozni slog? njegovo umijeće u 
pisanju? Naprosto je nemoguće podati na ovom mjestu o tomu 
sliku. No u svojem sudu treba da budemo pravedni i oprezni. 

Ciceron se nije povodio za staroatičkim uzorima sloga, nego za 
helenističnim; prije svega, on bijaše Roman! Mi smo danas 
drugi ljudi, pa nam dodijava za duže vremena stupendno obilje 
riječi u Cicerona, ma kako bilo cvatuće i zdravo. Mi smo na¬ 
dalje Slaveni, pa u nas nema one vrele krvi talijanske, koja se 
tek u širokoj struji govora rashladjuje i umiruje. 

Ali je zdravo kadikad zaroniti u ovu struju. Ta jedina 
uzgojna umjetnička savršenost u Ciceronovu jeziku stoji: u 
jednomjernom sastavu rečenica, u zaobljivanju misli i misaonih t 

skupina, u prijelazima, u antitezi, u nasporu, u pronicavom po- 1 

navijanju ili anafori, u kadenciji slogova. Uza to Ciceron u opće 
postavlja načelo i drži ga se, da se najpomnjivije uklanja tudjim 
riječima (purizam) i da se ugiba sumnjivim tvorbama riječi. 
Pored toga nahodimo u njega dosjetaka, bonmota, i krepkih iz¬ 
raza, te prerazličit ton, kad govori s patosom, s ironijom, ili kad 
čavrlja. Nama budi dosta, što je Ciceron odmah poslije smrti 
postao školskim autorom, što je vladao u svim dječačkim ško¬ 
lama po državi kao i u retorskim učionicama odrasle mladeži, 
što se je tako sva kasnija starina učila latinskomu jeziku po 
ovom prvom prozajistu i svoj slog uzgajala; nama budi dosta, 
što se sva tako zvana renesanca počevši od Petrarke, koje se 
mi još držimo, osnivala na Ciceronu i na njemu usavršivala, 
što napokon prozni slog tolikih modernih naroda ne bi bio bez 
Cicerona onakav, kakov je; što i mi neznalice jamačno nebro¬ 
jeno mnogo upotrebljavamo, što je okolišajući poteklo od Cice¬ 
rona kao prvoga modela na Zapadu. 

No u školama ne bi se smjelo previše štete nanositi Cice¬ 
ronu ; ne bi se smio prepolagano čitati. Njegovi su ponosni go¬ 
vori udešeni, da naglo prešume. 

Sve, što smo do sada rekli, vrijedi medjutim samo za 
oblik njegova govora. No s nepravom se i prečesto zaboravlja, 
da je Ciceron djelovao takodjer sadržajem i duševnim 
tonom svojih spisa. 

Valja dakako priznati, Ciceron ne bijaše ni ispitivač ni 
stvarač moralnih ideja; područje njegova znanja ne bijaše nje¬ 
govo vlastito; svoje visoke moralne misli tek je od Grka pri¬ 
hvatio. Ali se je njima potpuno prožeo i možda je bio jedan od 
najvećih talenata u umijeću popularizacije. U svakom je retku 
Ciceronovu živ onaj humanitet, za koji se mi danas hvalimo, 
da smo ga naučili od starine. To su rečenice o čovječjoj kre¬ 
posti, 0 dobroti, o ljepoti i plemenitosti, o pravednosti, o po- 
božnosti i junaštvu, koje nam se danas često čine proste i istrte, 
a koje su takodjer nekoć bile nove. Ovaj humanitet nije se nigdje 
prikazao na širem tlu nego u zborniku Cicerouovih djela. On je 
prije svega pomogao, da je humanitet postao tako općenim 
dobrom. Crkveni oci počevši od Minucija Peliksa (Minuoius 
Feliv) do Augustina učili su se u Cicerona; Jeronim (Hieronjmus) 
se time hvali; u njega se učio humanizam renesance (renai- 
ssance). Što je poteklo iz izvora grčke mudrosti i grčke čovječ¬ 
nosti, to se je za Zapad iskupilo u Cicerona kao u golem reservoir, 
da se odatle poljana budućnosti neopazice, a ipak duboko natopi. 

Do nečega Ciceron nije dopro, do historiografije. Ovdje 
nam valja kao dopunu i dodatak prisloniti dva imena, koja su 

na dobru glasu; to je sam Julije Cezar (Julius Oaesar) i 
njegov stranački privrženik Salus.tije (Sallustius). 

Cezar, majstor na bojnom polju, najfiniji od diplomata, 
bijaše ujedno znamenit govornik; bio je veoma pomnjiv u je¬ 
zičnim poslovima, pa je za čudo dapače sastavio djelo o latin¬ 
skoj gramatici. Mi imademo njegove knjige o povjesti njegovih 
ratova. To su opravdavanja samoga sebe u obliku pripovijesti, 
kako ih je već sasvim jednako pisao Sula. Ideja nije bila nova. 
Ove se knjige s pravom zovu klasične, jer su u obliku čiste i 
po sebi savršene. _ A slog im je u najvećoj, što možeš zamisliti, 
opreci s Ciceronovirn; slog je jednostavno stvaran, pa se nahva- 
lice uklanja svakomu efektu. To je referat ili relacija u najotmje- 
nijoj obradbi. To upravo i proizvodi dojam objektivnosti, za 
kojim pisac teži; pa tko hoće da se privikne strogoj i pleine- 
nitoj jednostavnosti sloga, neka posegne za ovim uzorom. 

Cezarovo djelo o galskome ratu postalo je narodna knjiga 
Francuske, u njemu ona čita svoju prapovjest. 

Sasvim je drugačiji Salustije. S pomoću Cezarovom po¬ 
stavši velik, pisao je istom poslije konca Cezarova i Ciceronova 
u monarhijskom smjeru. Od njega imamo povjesne slike naj¬ 
čudnije vrste, dvije rijetkosti, jedno je djelo o uroti Katili- 
ninoj, a drugo o numidijskomratu Rima s kraljem Jugurtom 
(Jugurtha). To su odsjeci povjesti u tijesnu okviru, historijske 
tragedije prikazane u proznoj pripovijesti, u najtješnjoj formi, 
pisane tako, da te zanimaju i uzbudjuju, u njima su značajevi 
užasno oštro ocrtani, a sudbina, koja proizlazi od njih i njihove 
krivnje, izvedena je neumoljivo. 

Opreka sloga prema Ciceronu opet je u Salustija najveća, 
a Salustije je navlaš za njom išao, ali ne u Cezarovu smjeru; 
ovdje je sve pointa i epigram, svaka je riječ duboko promoz¬ 
gana i udešena za efekat. Cezar nije ostavio traga u povjesti 
sloga; Salustije bijaše uz Cicerona glavni uzor tisućljeću, koje 
je slijedilo. 

A u tom bogatom životu ovoga perioda, kod obilja pot- 
hvatnoga duha zar se nije oglasio nijedan pjesnik? Jedva tko! 
Doduše bijaše i sada budan i živ nagon i potreba knjižne 
poj ez i je. Ali što se je uradilo, bijaše potpuno diletantski i 
bez sloga, pa ne zaslužuje spomena. 

Samo ćemo iz vremena Grakha i Sule pripomenuti pjesnika 
Lucilija (Lucilius), političkoga pjesnika i iznašaoca rimske 
satire. Lucilije se s pronicavom dosjetkom rugao političkim 
suvremenim osobama, opisivaše i žigosaše propadanje morala, ali 
je u ostalom umio takodjer bez tendencije milo naklapati o do- 

gadjajima svakidašnjosti i o svojim doživljajima. Ali oblik ovih 
„satira" bijaše nevjerojatno nemaran, sam pisac obijestan brzo- 
pisac bez smisla za ljepotu. 

Zatim ćemo navesti još slavnije ime: Lukrecija (Lucre- 
tius). On je s ganutljivom marljivošću složio učevni nacrt o 
Epikurovoj filozofiji u stihovima, nekako u doba oko Ciceronova 
konzulata. Zadaća bijaše promašena, jer je nepjesnička; obradba 
je nezrela i čupava. Ali se osjeća, talenat je snažan, koji se 
ovdje troši, i ovdje diše velika duša. Odatle toliko potresnih 
mjesta, toliko krepkih riječi, koje razvaljuju mnogu iluziju. U 
povjesti svijeta dojmilo se je ovo djelo svojim sadržajem; 
bijaše to jedina slika materijalistične filozofije i mekaničnoga 
tumačenja svijeta, koju je zapadna Europa imala do konca sred¬ 
njega vijeka. Tako ide zasluga uzoru Lukrecijevu, t. j. Epikuru. 

Sad ćemo se okrenuti. Evo nam dolazi u susret, kao za 
rastanak, još mlado, sanjarsko, a ipak tako svježe, strašću prodah- 
nuto biće kao iz drugoga svijeta, s mladim lovorovim lišćem oko 
sljepočica. To je mrzitelj Cezarov, ljubavnik Lezbijin (Lesbia), 
pravi mitnjak Muza, mnogo ljubljeni pjesnik Katulo (Catullus). 

Katulo nam je sačuvan. On bijaše glavni zastupnik mlade 
skupine umjetnih pjesnika, koja se upravo tada javila i revno 
pripremala klasičnu augustovsku pojeziju Vergilijevu i Horacijevu. 

Katulo je koje u čemu još negotov, trom, nesiguran i nije 
ništa manje diletantičan nego oni, koje smo naprijed spomenuli. 
Srce ti osvaja svojom dražešću u svojim manjim lakšim pjesmi¬ 
cama, gdje se ponizuje, da u najlagodnijem mjerilu govori svakidaš¬ 
njim govorom ; predobija ti srce, dapače i gdje psuje i gdje se jedi. 
On je na ime pjesnik mržnje kao i ljubavi, u jednom i drugom 
jednako vreo i odrješit. Njegovih pronicavih, potpuno bezobzirnih 
porugljivih stihova tako se je bojao veliki Cezar, da se je trudio 
s mladim naletom s mila uglaviti mir. Ovih stvari ne možemo 
ovdje navoditi. 

Više nas mame, da se s njima pozabavimo, Katulovi lju¬ 
bavni stihovi, osobito s toga, jer nam se čine moderni kao malo 
što iz starine. Oujmo same pjesmice, u nekoliko slučajeva, pa 
neka se opis ovih vihornih vremena završi ovako, mirno lirski. 

Evo pjesme o brojanju cjelova, kojih zbroj valja brisati: 

Ziv’mo, Lezbija moja, pa se Ijub’mo, 

Ter za prikore strogih hudih starac 
Mar’mo kako za prebijenu paru. 

Sunce zalazi, ter se opet vraća, 

Nam, čim života kratka zadje svjetlost, 

Šrepel; Rimska književnost. 3 

Valja spavati noć jedinu vječnu. 

Daj mi tisuću poljubaca, zatim 
Sto ih, opeta tisuć, sto za time, 

Opet tisuća, sto po redu opet. 

Tad izljubiv se sto i tisuć puta 
Poremetimo broj, da nitko ne zna, 

I da zlikovac ne bi nam zavidjo. 

Kad bi saznao za poljubaca tol’ko. 

Ili čujte sasvim drugi, tvrdi ton, ljuti rastanak s L e zb ij o m: 

Katulo jadni, nemoj već ludovati, 

I što je prošlo, smatraj to izgubljenim. 

I tebi nekoč sunce sreće sijalo, 

Kada si išo, kam’ te ljuba vodila 
Od nas ljubljena, ko nijedna druga već. 

I tam’ se mnoge one šale zbijahu, 

Bijahu tebi mile, njojzi ugodne, 

Za cielo tebi sunce sreće sijalo. 

Sad ona ne će, ni ti jadni nemoj htjet; 

Što ona bježi, pusti, pa ne živi turobno, 

Neg’ nosi hrabra srca, budi ustrajan. 

Sad s bogom, ljubo, već je Katul ustrajan, y 

Ne mari za te, nit ti već dosadjuje. 

No kajat ćeš se, kad te nitko ne traži. 

Jao okrutnice! koj’ te život čeka sad! 

Ta tko će tebi poći, tko te liepom zvat? 

Sad kog ćeš ljubit, čijom biti Ijubovcom? 

Gjelivat kog ćeš? koga pak u usne grist? 

Ali Katulo, postojano ustraj til 

Ili ogledajte pjesme o vrapcu, kakova je ova o njegovoj 
smrti: 

Tuguj, Venero i Kupido svaki 
I štogod vas ima nježnih ljudi. 

Vrapca nestade moje mile ljube, 

Vrapca, naslade moje mile ljube. 

Kog od očiju svojih više ljubi. 

Bješe umiljan, svoju gospu znaše, 

Ko što poznaje diete svoju majku. 

Nit se ugibd ikad s njena krila, 

Neg’ skačući amo tamo svedj bi 
Gospi cvrkućuć natrag doskakivo, 

Taj sad putuje crnim tmastim putem. 

Otkud nikoga nikad više nema. 

Oj prokletstvo te snašlo, grozna tamo 
Orka, koja no grabiš, što je liepo! 

Tako umiljna vrapca ti mi ote. 

Crni zločine! biedni tužni vrapče! 

Eadi tebe se mojoj miloj ljubi 
S plača otekle oči sad rumene. * 

Dovle pjesme. Možemo od prilike reći: Katulo je mladi 
Goethe starine. Ove su pjesmice prigodna lirika, kao i Goetheove, 
lako ih je i lagodno graditi, odlikuju se najprostijim, najpri¬ 
rodnijim jezikom i verzifikacijom, kao i Goetheove. One nadalje 
nijesu prava lirika po starinskom pojmu, to jest; nijesu priprav¬ 
ljene za muziku, nego lirika za čitanje, koja se doimlje i želi se 
doimati takodjer u lektiri, premda dopušta i kompoziciju. A to 
je najmodernija crta u nje. 

To bijaše Katulo, rano umrli! On još pjeva gotovo osamljen, 
klasična pojezija javi se istom kasnije. On je kao osamljen slavulj, 
koji je prerano došao u zemlju; grmlje još nije zazelenjelo, jor- 
govan još ne će da procvate. Ali pričekaj samo, do skora će 
svuda proklicati i procvasti, pa ćemo čuti zbor pjesama. 


Promatrajući kulturu i literaturu Eimljana, oko koje se ba¬ 
vimo, iza prve i druge epohe javlja nam se sada treća. Obično ju 
po njenu zaštitniku Oktavijanu nazivlju Augustovom erom. 

Kako smo vidjeli, u početku je struja književnosti nska i 
ravnim koritom tekla još preko mnogih plitkih mjesta, u drugom 
dijelu svojega tečaja izvana ojačana pritokom moćno se je pro¬ 
bijala naglim brzicama i bučnim padom preko pustinja revolucija. 
Sada napokon sjajna i umirena ulazi u široko polje rimskoga 
carstva, udubena i očišćena i u jezero raširena. Lijepo je na 
njemu boraviti, sve, što je najbolje, amo se naseljava, pa se 
i nebo zrcali i ogleda u njemu. 

Govorimo o početku rimskoga carstva, onoga rimskog car¬ 
stva, koje će jednoć biti plijenom Germana, ali koje nikad više 
sasvim ne propade, podavši modernim carstvima ime (Caesar, 
cesar, car, Kaiser). A ovo carstvo Oktavijanovo bješe nasljedje 
Julija Cezara, koji se po starinskom izgovoru nije zvao Caesar, 
nego Kaesar, Kaisar. Medjutim sam predmet i ideja ne potječe ni 

* Ove je pjesme preveo dr. Pr. Maizner u „Vieneu“ godine 1883. 
str. 130—131. 

od Julija Cezara, nego seže još dalje, nasljedje je onih grčkih 
kraljevina, koje je Rim razorio, nasljedje je Aleksandra Velikoga. 
Tako se u rimskom carstvu dovršuje društvena pobjeda grčkoga 
života ili helenizma. 

Sva grčka kultura razvijala se monarhijski počevši od 
Aleksandra i od jedno 300 godina prije I. sve do Cezara i 
Oktavijana. 

Dok je Rim ili Italija prisvajala kraljevine Siriju, Pergam 
i druge zemlje, sama je nenadano postajala monarhijom. Repu¬ 
blikansko se načelo u Grka već davno ishlapilo; održavalo se 
samo u manjim gradskim upravama kao u Ateni. Sigurna, 
zategnuta, središnja uprava svjetske države tako različitih sastavina, 
kako bijahu Gali i Mauri, Siri i Hispani, zahtijevaše neumoljivo 
monarhijsku glavu, koja de pritezati uzde. 

Pa napokon i same unutrašnje društvene prilike u glavnom 
gradu Rimu upućivahu na ovu ideju. Kako je država bila velika, 
nastala je nužna stalna najmenička vojska; iz militarizma iz- 
raste sada po sebi despotizam. Tko je vladao vojskom, bijaše 
gospodar. Htjelo se još najviše, da darežljivošću namami prole¬ 
tarijat u Rimu Pretendenata dašto bijaše premnogo. Mogli su 
se daviti. Jedan je na posljetku morao preostati i osvojiti mjesto. 

Što je . Cezar počeo, napokon dovrši Oktavijan uklonivši 
Antonija. Od grčkoga prosvijetljenog despotizma ne otpade 
gotovo ništa do ime. Oktavijan i svi rimski carevi za njime 
uklanjaju se riječi „kralj", rex; riječ bijaše mrska i neraz¬ 
djeljiva od pojma superbije (oholosti) Tarkvinijeve. Stalna oznaka 
za vrhovnu glavu zato se ne nadje odmah. Oaesar postade 
nasljednim imenom, a napokon titulaturom. 

Evo to bijaše doba, koje je takodjer pojezija očekivala. Po- 
jezija bijaše unesena uresna biljka, te stajaše još uvijek gola i bez 
cvijeta. Nije mogla podnositi surovih vremena. Htjelo joj se 
sunca i tišine. Sad je napokon uljezla tišina i mir u državu, 
te pod suncem carske prijazni pojezija najedared propupča i 
procvate, neobično brzo i neslućenom ljepotom. Tko bi mislio, 
da će latinski jezik dognati do te savršenosti u umjetnoj formi ? 
Sada, tekar sada može se govoriti o umjetnoj dovršenosti. 

Pojmu čiste umjetnosti pripada prije svega, da ne ide za 
svrhom; razlikujemo na ime od čiste umjetnosti primijenjenu, 
koja služi svrhama. Tako je arhitektura primijenjena umjetnost, 
jer ne zadovoljava samo smisla za ljepotu, nego ide uza to u 
prvi kraj za korišću; sonata naprotiv nema svrhe, osim puke 
estetične naslade. Dramatična djela u prvom periodu književnosti 
bijahu doduše već i prikaze čiste umjetnosti; ali sadržaj drama 

bijaše grčki i nenarodan, a pored toga bijaše im forma donekle 
nezrela, te su željenu nasladu postizavale samo u ograničenoj 
mjeri Najotmjenije, što je stvorila druga epoha, bijaše umjet¬ 
nost govora. Medjutim je rječitost samo primijenjena umjetnost 
i osim ljepote riječi traži svoje sasvim praktične svrhe u parnici 
i u parlamentskoj debati. Tako evo istom u trećem stadiju 
rimske književnosti stoji zbilja čista umjetnost pred nama slo¬ 
bodna i dotjerana, te govori sada i bez tudjinskoga akcenta; jer 
premda je porijetlom Grkinja, opet je sada potpunoma natura¬ 
lizirana i postala Rimljanka. 

Za čudo brzo nastade ova pojezija Italije. Katulo umrije 
istom godine 54, Ciceron 43, Salustije pisaše istom od jedno 
, 43 godine. A već godine 40 počinju oba glavna klasika i 

Augustovca Vergilije i Horacije pisati; te punu polovicu 
svojih neprolaznih djela podaju već u deset godina 40—30, t. j. 
još prije prave Augustove monarhije, još za života onoga Marka 
Antonija, istorodnoga takmaca Oktavijanova, poradi koga bijaše 
sasvim nestalno, hoće li se napokon monarhija utvrditi. 

Zato je s tim nužnije, da sasvim u kratko dozovemo u 
pamet historijske do gad jaje, koji pripadaju godinama 
n;, 30—40. To su neobično goleme kulise na pozornici vremena, 

na koju stupaju pjesnici, doduše sami po sebi čedni i neugledni, 
ali im ipak ovaj tako zvani zlatni vijek duguje svoju krasotu 
i svoju pozlatu. 

Godine 48 propade Pompej. Cezar tada njegovu lijepu 
prijateljicu, egipatsku princesu Kleopatru učini kraljicom Egipta, 
uništi ostatke Pompejevaca u naglim ratovima i poče u Rimu 
!. kao imperator prebivati godine 46, ali samo za dvije godine. 

Iz demokracije i pučke prijazni proiiadje ova tiranida. No 
Cezar štedjaše plemstvo. Medjutim plemstvo ili velikaši senata 
još su previše živo u srcu osjećali baštinjeno čuvstvo samovladne 
moći; još je bilo previše značajeva. Katon se sada proslavi 
svojim samoubistvom; on umrije za ideju republike. Sada se 
kurija Rima sama nečovječno okalja krvlju Cezarovom; senatska 
ga gospoda baciše podno kipa Pompejeva. 

Monarhijski se mir pričinjao predobar za ovaj svijet; 
mješavina se krene iznova. 

Marko Antonije, već duže vremena glavni strančar Cezarov, 
razdražujući svjetinu stane odmah zastrašivati senat. Antonije je bio 
ponajprije nastavljač vladavine; no kao pravi nasljednik Cezarov 
izadje tada tek 20-godišnji, mladi boležljivi Oktavijan pored njega; 
on bijaše po svojoj materi pravi pranećak Cezarov. Cezar ga uze 
za sina, pa tako Julije Cezar Oktavijan, kako se sada ovaj 

sia nazva, stane bez otezanja zahtijevati za se nasljedje umo¬ 
renoga Cezara. 

Antonije, dvadeset godina stariji, morade doskora osjetiti, 
što se krije u ovoga mirnoga, hladnoga, u ratu još neiskušanoga 
mladića. Puk je klicao nasljedniku Cezarovu. Obojica su najprije 
odgodili medjusobno protivništvo, da zajedno do kraja oslabe 
velikaše senata. Zavrže se ono grozno krvoproliće i sječa, kojoj 
žrtvom medju mnogim drugima pogibe i Ciceron. Senatu isteče 
krv; svi najsnažniji življi budu po osnovi iskorijenjeni. 

I Oktavijan bijaše kod toga hladnokrvan i miran, kao 
graditelj, koji staroj krasnoj gradjevini podaje moderni oblik; 
najljepše se ploče razmrskavaju, ako ne će da nose, što bi tre¬ 
balo. Senat je nekoć nosio državu, a sad je trebalo da bude 
puka dekoracija; ponosni, slobodni pilastar, koji je držao krov, 
kao zaludan bude uzidan u zid. 

Kod Filipa u Macedoniji podvrže se gospodarima zadnja 
republikanska vojska; ovdje medju pobjedjenicima bio je i Ho¬ 
ra čije. Antonije prisvoji Istok svijeta, a Oktavijan Zapad; je¬ 
dinstvo se države doista razvrže. 

Oktavijanu je valjalo još mnogo zapreka savladavati (tako 
je godine 41 odmah kod Eima planuo protiv Oktavijana rat 
i ustanak; vladar zapovjedi tri stotine najotmjenijih na obljet¬ 
nicu Cezarove smrti usmrtiti), — dotle se je Antonije, zaludjen 
čuvstvom neograničenosti, podavao ljubavi čarobno krasne, him¬ 
bene kraljice egipatske; živio je s Kleopatrom, zaboravljajući 
sasvim svoju dužnost i mjesto, izvan države rimske, u njenu 
glavnom gradu Aleksandriji. Tako u istinu bijaše Zapad pod 
Oktavijanom rimski, naprotiv u Grčkoj i Aziji vladaše lakoumna, 
zamamna grčka gospodja, zadnja nasljednica Aleksandra Velikoga. 

Kleopatra je od Julija Cezara imala sina, kojemu nadjenu ime 
„Oaesarion" (Kaisarion); on bi sada istavljen kao pretendenat i 
jedino ovlašten nasljednik Cezarov i Eima. U to je Oktavijan u 
svojoj državnoj poli svladao sve neprilike, te se riješi zametnuti 
veliki dvoboj Istoka i Zapada. Ali ne navijesti rata Antoniju, 
nego Egiptu. Antonije se boraše sa svojim rimskim legijama 
protiv Eima za Egipćanku. U onim ratovima odlučivaše ponaj¬ 
više jedna bitka o svemu; jer vjere ne bijaše, sve je prelazilo 
k onome, komu bi se jedared priklonila Fortuna. Iz pomorske 
bitke kod Akcija umače obijesna Grkinja sa svojim galanom 
u naglu očaju. Bili su na putu prema Rimu: čudnovate li po¬ 
misli, ova parfumirana žena u rimskom boju! 

Antonije ne nadje spasitelja nego u svojem maču. Kleo¬ 
patra još pokuša, koliko bi se mogao hladnoga pobjednika ko- 


snuti žarki pogled ljubavi. On ju je htio samo kao predmet 
plijena, pa je bio hladnokrvniji nego ljutica, kojom se je usmrtila. 

Da je Antonije kod Akcija pobijedio (zamamna li pi¬ 
tanja !), ne bi o n, nego bi sama Kleopatra uljezla u Rim kao kralj; 
ona je znala Rim; živjela je ondje već prije 15 godina s Ju- 
lijem Cezarom ; kakova strašno promijenjena slika povjesna pri¬ 
kazuje nam se kod te predstave! Potpuno grčki dvor; anticipa¬ 
cija Rima Neronora. Jer Antonije bijaše — donekle sličan 
Neronu — sjajna, velika rimljanska figura, ali raskošno bru¬ 
talna, koja se rasiplje u čuvstvu snage. Naprotiv Oktavijan se 
javlja ne samo kao vladar nad drugima nego i nad sobom; to 
bijaše najveća vladarska krepost, koju je znala starina. 

Nije vjerovati, da bi Antonije služeći Kleopatru koristio 
poimence rimskoj pojeziji, a u opće čistijim idejalima. Jedva da 
su mu posvećene grčke stvari. U rimskim pjesmama od godine 
40 do 31 nema pohvalne riječi o Antoniju. 

Deset godina (40—30) već je Italija uživala napokon 
mir i oporav; teške su rane mogle zarasti. Pojezija se je mogla 
ovdje započeti! I Oktavijan se od godine 40 nahvalice ostavlja 
krvoprolića. Bogatstvo u Rimu nije se nikada tako silno raz- 
mahalo kao onda. Ali je bilo u rijetkim rukama. Samo poradi 
vojske trebalo je počiniti niz nasilja; veteranima medju vojni¬ 
cima bješe obećan zemljišni posjed na ladanju; valjalo je dota¬ 
dašnje posjednike lišiti dobara. Ova teška sudba stiže tada i tri pje¬ 
snika : Vergilija, Horacija i Proporcija, svakoga u drugom kraju. 

Kad je Antonije uklonjen, začne se velika radnja oko 
novoga ustava i administracije cijele države. EaMo se 
s najvećom mudrošću i blagošću. 

Oktavijan gotovo i nije kao čovjek, nego kao mašina u 
ruci sudbine; tako točno izvodi, što nam se prikazuje kao po¬ 
vjesna nužda. Ponos senata trebalo je slomiti: a on ne preda 
od najvećega krvoprolića. Opozicija je malaskala : a on je odmah 
blag, upravo toliko blag, koliko je dostajalo, da provede nužne 
popuste za monarhiju. Stare se prilike i izrazi pridržavaju, ko¬ 
liko god je moguće. Novo je zapravo samo ime August (Augu- 
stus), izraz puke uzvišenosti ili izraz onoga, koji ište poštovanje; 
u riječi nije izražen zahtjev moći. 

Senat kao najviša oblast bude opet što više pridignut; no 
vladar sam daje, da se na njega, dok je živ, prenesu sve važne 
časti: on je dakle samo činovnik, magistrat ili suma, svežanj 
magistrata, o vladarstvu ni cigle. Tako je on sam išao u bi¬ 
račke skupštine na izbor, kad je zatrebalo, dolazio je na sud 
kao svjedok i u opće izlazio kao najjednostavniji posebnik; pje- 

snici nemaju nikada prilike opisivati carske bankete, svečane 
prohode, jubileje s iluminacijom ili s večernjom muzikom, u 
opće dvorski sjaj i dvorske gospodje. Sve je mila opsjena Eima ; 
otmjeni ljudi, i onako spremni na posluh, nijesu tek trebali da 
navlas opaze opsjenu, pa je sve ostalo kao i prije. 

Tako je bilo moguće i pjesnicima, kao Vergiliju i Hora¬ 
ciju, koji su se još za republike proslavili, da se prislone o 
carsku veličinu; nije bilo prijeloma prema prošlosti, pa oba 
pjesnika mogu s poštovanjem samoga cara lako vezati onaj zanos za 
Katona, koji je volio umrijeti nego doživjeti monarhiju, zanos, koji 
se sa hladnim smiješkom provlači svim kasnijim servilnim vre¬ 
menom carskim. 

A u jezgri ne bijače carstvo ipak ništa ino nego nastavak 
egipatskoga kraljevstva. August je trpio, da se njegova osoba 
časti^ kao božanstvo; o tom religioznom izrabljivanju vladarstva 
bit će još kasnije govora. Veliku je svjetinu zabavljao nepre¬ 
stanim sjajnim igrama; osim utrkivanja na kolima bijahu to 
okrutne zvjerske borbe i gladijatorski bojevi, koji su za nas i 

s pojmom rimskoga carskog vremena tako tijesno vezani. Bo- 1 

gatim darovanjima i gledanjem zvjerske i ljudske krvi držali su ' 

na miru beštiju rimskoga proletarijata. 

Valja reći našim augustovskim pjesnicima u hvalu, da \ 

oni govoreći napokon o svim dnevnim dogadjajima otmjeno pre¬ 
šućuju ove prizore arene i amfiteatra s pravednim negodovanjem. 

Uza sve to bijaše u Eimu velika tišina, kao da je nedjelja ! 

Prije svega oduzeto je Eimljanima strančarstvo, sva politika. 

Sad se nije više raspravljalo, samo se hvalilo — ili mučalo. i 

Silna bijaše praznina u zanimanju duhova, koja i 

tako iznenada nastade. Tako uhvati Eimljanin dokolice, da se 
udube u religiozna pitanja (o čemu ćemo još govoriti), i ujedno 
da se dade na umjetnost. Kako ljudi ne mogu više živjeti 
za dobro države, živu za se, javlja se prisiljen egoizam; ljudi 
počinju dublje zalaziti u svoj duševni život, pa i inače svoj pri¬ 
vatni život kititi i obogaćivati. Besprimjerna raskošnost izbije na 
vidjelo u gradnji palača, zaselaka, umjetnih vrtova. August u 
tom stupa na čelu. Tako imade sada takodjer obilate dokolice 
za pojeziju; pojezija se i onako primiče samo dokolnu čovjeku. 

Ljudi sami pjesnikuju ili nukaju i pomiču srednje talente. 

Cara Augusta samoga dakako svega zaokupi briga oko 
pojedinih upravnih grana. Ako mu je trebalo odmora, nalazio 
bi ga kod kocaka ili bi se zabavljao gledajući šakače. Ali Au¬ 
gust i čita rado, dapače s požudom, čak i onda, dok ga friziraju 
(on bijaše u sva vremena lijep čovjek, ali je za toiletu vazda 


uzimao malo vremena). On je sam koješta i napisao. Bilo mu 
je mrsko, da ga drugi pjesmom slave — izuzevši najbolje — 
pa je to poticajno zabranio. 

Direktnu brigu oko literata srećom su od njega uzeli na 
se drugi ljudi; spominjemo trojicu: Azinija Po li on a (Asi- 
nius Pollio), Me salu (Messala) i Meće na ta (Maecenas), 

Poli on osnova prvu javnu knjižnicu s latinskim knji¬ 
gama. Ta latinskih je knjiga još bilo malo; u Eimu si mogao 
dobiti gotovo tek grčkih. 

Društvo Mesalino u neke se takmi s dvorom. Tibulo, 
elegik, glavni je pjesnik Mesalina doma. A za prave carske 
pjesnike brinuo se glavom Meće na t. 

Ta Mecenat je svemu zaštitništvu umjetnosti, svemu mece¬ 
natstvu budućnosti dao ime, i to ne bez zasluge. August ga 
ljubljaše; bijaše mu u svim diplomatskim poslovima, pa tako i 
u mudroj uredbi carstva najbolji savjetnik. Doduše ne bijaše 
ratnik; njegov su značaj kasnije tipno prikazivali kao bakliovski 
lik; bješe veseljak, koji je osjećajući svoju• moralnu sigurnost 
do krajnosti radio po miloj volji; ali uza to dobar i pun zani¬ 
manja, prožet najnaobraženijim, najpromišljenijiin ukusom umjet¬ 
ničkim ;■ i u, muzici bijaše fina ukusa; ljubio je muziku sa za- 
kritim orkestrom! 

Stihovi ,dašto, koje je sam Mecenat gradio, bijahu preko 
mjere ubavi i fini, gubeći se u meku izrazu, Ali je umio ocije¬ 
niti svoje ljude; Mecenat je najbolje umio iznaći. Birao je lagano, 
ne bez nepouzdanja, ali kad bi koga odabrao,’ bijaše mu vas i 
vazda najljubaznije odan. U lovorovim redovima njegovih vrtova 
sastajahu se Varije, Vergilije, Horacije i Propercije. U njegovoj 
mramornoj dvorani za čitanje ovi su pjesnici ponajprije rumeneći 
se čitali ona djela, koja čovječanstvo nije prestalo čitati i ljubiti. 
Vezalo ih je prijateljstvo bez zavisti; bijaše u njih čuvstvo, da 
su apostoli jednoga evandjelja o konačnoj oplemenidbi Eima 
s pomoću umjetnosti. 

Pridjimo k ovim pjesnicima. 

To je na posljetku knjižna pojezija, koja je pred 
nama. Ide za tim, da se na glas čita i da se ponovno čita. 

Klasična je ova pojezija, ali je ipak za nas nemo¬ 
derna; čitajući ju danas manje nas zabavlja nego što nas 
uzgaja. Stvari su teške. To je kao sa Bachovom fugiranom 
korskom skladbom; treba ju više puta čuti, istom kad ju pro¬ 
učiš, uživaš; ali za taj užitak rado ćeš dati sva dobrano vodena 
moderna djela salonska. 

No ne misli, da je m n o g o, što su Augustovci napisali. 
Sva skupina tako zvane augustovske pojezije manja je, nego što 
je sam Goethe zajedno u stihovima napisao, i to samo u sti¬ 
hovima. Tako se poradja sumnja, nije li kvalitetske razlike medju 
starom i modernom klasičnošću. 

A ipak ovo na oko malo pojezije teško je iscrpsti. Niz ljudi 
manje važnosti treba da ovdje ostane bez spomena. 

Ponajprije su četiri slavna imena: V arije (Varius), 
Galo (Gallus), Vergilije (Vergilius) i Hora čije (Ho- 
ratius). Prva dva su se izgubila i iščezla, a drugu dvojicu po¬ 
znajemo dobro. 

V a r i j e, manje produktivan, ali po dobi i ugledu glava 
kruga, bijaše, kako se čini, u biti ozbiljne kritične prirode, 
podoban, da osnuje školu. Galo, naprotiv, bijaše bučan mladić, 
ljubimac Oktavijana, koji ga poslije Kleopatrine propasti učini 
upraviteljem Egipta: on i prebrzo izgubi carevu milost, pa se 
sam usmrti. Njegova slavljenica bijaše čuveno ime s teatra, 
Oiterida (Cvtheris), nekoč u pratnji Antonijevoj. Galove e 1 e- 
gije 0 njoj stekoše u svoje doba brzu slavu, pa su se svagdje 
čitale. U njima se ističe neka tvrdoća tona, koji je odavao strast. 
U ostalom bješe Galo Vergilijev od mlada prijatelj, možda da¬ 
pače kompenalae Vergilijev u Kremoni, godinu dana mladji od 
njega, ali u nauci, živovanju i pjevanju jamačno godinu dana 
pred njime. 

Vergilije je pored ovoga žestokog, naletnog naturela 
čuvstvena pjesnička duša, osjećajući lagano i duboko, mekan 
u udešaju i izrazu; a Horacije opet u opreci ne bijaše ni 
silovito žestok ni mekana čuvstva, već kritičan razborit čovjek, 
sjećajući nas Varija, tek uza to bez sumnje mnogo originalniji 
i pothvatniji, nadaren rijetkim osvježnim darom ironije i hu¬ 
mora. Tako su se dopunjavali ovi ljudi, bilo je u jednoga, što 
je nedostajalo drugome. 

Vergilije, sedam godina stariji od cara, potječe iz malena 
seoca blizu Mantove u sjevernoj Italiji. Zveka marvinskih zvo- 
naca i cik berbe bijahu dojmovi njegova djetinjstva, koji još i 
kasnije uvijek prianjaju uz njegovu maštu. Bilo je dosta blaga, 
da Vergilije iz kremonske škole, kad mu je bilo 16 godina, na¬ 
stavi nauke u Napulju i Kimu. Tako su rano upoznali talenat 
u dječaka. Kad su mu bile 23 godine, proučava u Kimu filozo¬ 
fiju i rječitost, t. j. stilistiku; u Rimu nadje grozne prilike, 
najmljeni banditi za Klodija i Milona biju se za dana po uli¬ 
cama, Ciceron jadno propada. Vergilija zastrašuje život u Kimu, 
pa se povrati k ocu na ladanje. Bijaše boležljiv, patio je od že- 

luča, pljuvao krvlju i uvijek bio nujan! Bilo mu gotovo tri¬ 
deset godina, kadno napokon ondje poče pjevati. To su pa¬ 
stirske pjesme Vergilijeve, koje su sada nastale, deset na 
broj za tri godine. 

Medjutim su mu oteli očinsko dobro; August je tad na¬ 
redio, da se veteranima njegove vojske udijele dobra. Moleći, 
da mu se ostavi dobarce, dolazi Vergilije u doticaj s prvacima 
Rima, dapače se upoznaje sa samim Augustom. Svi se dive dra¬ 
gosti njegove pastirke pojezije; tako što još ne ču ničije uho. 
I Mecenat do skora obrete narodnoga pjesnika Rimu. 

Vergilije to postade, a ipak nije bio pravi rimski značaj. 
Naprotiv uvijek bolan, mučen nervoznom boli glave, uza to vi¬ 
soka uzrasta, crnomanjast, seljačkih širokih crta u licu, u op¬ 
ćenju sama čednost, življaše tiho i u zabiti sve do konca, po¬ 
najviše u lijepoj ladanjskoj tišini i ne doživljavaše ništa. Zvali su 
ga djevičanskim. Dobričina. August zaplijeni neki imutak i po¬ 
nudi ga njime. Vergilije odbije. Od zabune bi čitajući pentao; 
inače mu glas bijaše mekan i osvajaše dušu. 

Kad je Antonije bio svladan, Vergilije upravo dovrši drugo 
djelo, poučnu pjesmu u četiri pjevanja o poljodjelstvu 
(Mecenat mu je sam dao zadatak). 

To bijaše vrhunac Vergilijeve umjetnosti. Možemo slobodno 
reći: u ova dva djela Vergilije stvori Rimljanima savršen pjes¬ 
nički jezik. Diletantizmu odzvoni za uvijek. Ovdje se istom nadje 
savršeno zvučan stih; ovdje bi sav nepravi nakit tudjih riječi 
bačen u vodu, manira uklonjena, ovdje bi utvrdjeno, što je 
što li nije plemenit jezični izraz i koje riječi imaju ili ne¬ 
maju pjesničko pravo gradjanstva. Od sada se rimski dječaci u 
školi uče latinskomu svomu jeziku iz Vergilija, Cicerona i Salustija. 

Vergilije se u nekoj prilici pozna s Horacijein, koji bijaše 
pet godina mladji, te ga godine 38 dovede k Mecenatu. 

Horacije, još nižega porijetla, bijaše iz južne Italije, 
možda s nešto primjese krvi grčke; otac mu bijaše ondje lidžbar 
i utjerivač poreza, oslobodjenik; djed njegov mogao je još 
biti rob. Otac, čovjek zdrave seljačke pameti i dosta imućan, 
naslućivao je, da će mu se sin proslaviti, povede častoljubivo 
svoga sina u Rim i dade ga u privatnu školu uglednomu uči¬ 
telju Orbiliju. Napredak Horacijev u naobrazbi bijaše ovdje, a 
i poslije toga bolji, nego Vergilijev. U ostalom snaga onoga 
učitelja Orbilija bila je ponajvećma u ruci, pa mu to Horacije 
kasnije ne zaboravi. 

Pošto je skinuo nesretnu torbicu i još dalje učio, podje 
dapače, da bi dovršio akademijsku naobrazbu, na tri godine u 

Atenu, gdje je rimska „jeunesse doree" sebi uštila raskošnost, 
da slusa filozofijska predavanja ili vrlja. U to dodje i godina 43. 

Cezarozi krvnici Brut i Kasije ostaviše svoju vojsku u 
Macedoniji. Nije bilo oficira; Brut pohrli u Atenu, da onamo 
mladim odličnim Eimljanima sakupi pomoćnike. Ovdje 
dobije 1 Horacije feudalno oficirsko mjesto, te preponosan krene 
piema hihpima u bitku proti Antoniju i Oktavijanu. Bilo je da 
to plati očinskim nasljedjem. Godine 40 sjedi u Rimu u pot¬ 
punoj neimaštini. Od nevolje se dosjeti, da se javi kao pjesnik, 
— od nevolje. 

Ta u_ Rimu bijaše još tolika nestašica pjesničkih knjiga, 
da su presipavali zlatom, kad bi se ma što novo i dobro po¬ 
javilo. Na sreću našao se malen krug ljubitelja dovoljno imućnih 
koji su s ^levnošću već uhodili ono, što bi se spremalo, i často- 
^ rimskom narodnom književnošću. Horacije bješe 
dvije ih tri stvarce ispod ruke pokazao Variju i Vergiliju A to 
dostajaše, da mu osigura život. Bilo mu je 27 godina. Mecenat 
govoraše u početku s njime samo o vremenu, te ga istom za 
devet mjeseci zovne opet k sebi: devet tjeskobnih mjeseci po 
pjesnika. Tada mu pribavi sinekuru s lijepim prihodom i povrh 
top pokloni mu čedno dobarce u prekrasnu predjelu, kod 
Tivohja. 

Meceuatu, jedva nešto starijemu, bijaše ovaj Horacije oso- 
bito ugodp. On ga je mazio i dragao, takodjer u stihovima. 
Jer Horacije bijaše uživalac, radovao se iskreno i čestito udob¬ 
nosti života, bijaše vazda dosjetljiv i uvijek dobre volje; čedan, 
pa ipak potpuno samostalan; u ostalom momčić, u kasnije dane 
dobrano zdepast; August ga po stasu isporedi s talijanskim 
fijaskom. 

Tako dOTrši Horacije u deceniju do godine 30 one dvije 
knjige satira (ima ih na broj 18), koje će u napredak ostati 
pivim uzorom za ono, što je satira; osim toga mali svežanj 
razlikih pjesmica (tako zvanih epoda), na način Katulov, 
tona sto porugljiva, što lirskog, medju njima umetnu malu pjesmu 
br. 9, sastavljenu za morske plovidbe, napitnicu na palubi na 
povratku od pomorske bitke kod Akcija. Mecenat i Horacije na 
ime bijahu kao gledatelji nazočni u boju. Ovdje čujemo: oba 
su se razboljela od morske bolesti, ali će ipak da piju u čast 
pobjede; grčko vino ne mogu podnositi, pa naruče sada dobroga 
cekupca, talijanske crvenike; taj im okrijepi želudac. 

loliko, a ne više dobi dakle općinstvo u klasičnim dje- 
ima 0 propasti Antonijevoj. Približimo im se većma. No da 
kažemo koju općenitiju prije. 

Augustovska pojezija, možemo reći, u jezgri nije drugo 
nego nastavak i napredak aleksandrinske ili egipatsko-grčke 
dvorske pojezije. Ovdje joj je ishodište. Katulo i njegovi dru¬ 
govi u Ciceronovo doba bjehu jedino ove uzorke uveli u Eim, 
kadno su na,jprije pokušali, da osnuju književnu pojeziju. 

^ Koja je osobina ovop mladogrčkoga pjesničkog sloga? 
Bijaše to otpor proti velikim širokim junačkim epima Home¬ 
rovim, protimba proti svoj staroklasičnosti uzvišenoga sloga u 
dramama i velikoj zbornoj pjesmi. Sad je sve prelazilo u sitno, 
majušno, prijegledom ukusno. Gradile su se samo novele u sti- 
hovima; jaki ton prometnuo se sasvim u milotno i kitnjasto; 
sve bijaše minijatura. I božje likove prikazivali su što više na 
ljudsku, najviše predmete prenosili su u genre i u sliku svaki¬ 
dašnjega života. 

Bio je to sentimentalni period, romantična 
škola starine; romantična je i potom, što prezire velike istro¬ 
šene junačke predmete, te s domišljatošću i ljubavlju lovi jedno¬ 
stavne lokalne priče i osobitu pučku predaju; sentimentalna je, 
jer joj se još svidjaju samo ljubavni predmeti s tragičnim, ako 
je moguće, koncem; sentimentalna je u njoj ljubav k prirodi, 
k jednostavnosti i nižim staležima; ona pjeva pastire i seljačke 
djevojke, brbljave žene s ulice, ribara, koji ribajući kuburi. To 
je doba idile. Vidimo duh Eousseauvljev, kako se obično budi 
u doba hiperkulture. 

Tako su nastale Vergilijeve pastirske pjesme, sastavljene 
po uzoru_ Grka Teokrita, najsladjega od Grka, i same slatke u 
dispoziciji i dikciji. Odavle se je poznije vrijeme naučilo, što 
je idila. 

Svakomu se efektu pjesma ugiba. Sunce stoji visoko; pa¬ 
stirski momci '— Titir, Menalka, Melibej — nadju se na kraju 
livade pod sjenom bukava, dok ovce i krave teških vimena bez 
reda počivaju, a u trnje se dapače zavuče zelenkasti gušter. Pa¬ 
stiri izvode melodije na svirali; pjevaju pripjeve ili male natje¬ 
čajne pjesme. .Drven je vrč postavljen za nagradu; jer se Me¬ 
nalka ne usudjuje dati kao nagradu jare; maćuha strogo zapo¬ 
vijeda u kući; svaki dan po dva puta broji stoku. 

Tu čujemo male stihove, bez suvislosti, kao što su ovi: 

Stajam je nevolja vuk, a plodima zrelim oluja, 

Drveću vjetri, a nama Amarilidina srdžba. 

Ili: 

Kilidu ljubim nada sve, jer plakaše, što se udaljih, 
Kličući dugo : Oj s bogom, s bogom, moj lolo krasni. 

Ili : 

Sve se smiješi sada; ali sa bregova ovih 
Krasni da Aleksid ode, i rijeke bi vidio suhe. 

Metljike i lovor šušti. Eojevi pčela zuje. Vidimo sunovrate, 
lijerove vijence, citizovo cvijeće i tamne ljubice. Ali berući ih 
budite na oprezu; u travi vreba zmija! I već iz daljine podiže 
se dim od krovova u selu, r već se sa visina gorja spuštaju 
veće sjene. Smrkava se! Pokrijte mrče! Zatvorite, dječaci, ta- 
kodjer potoke; već su se dosta nakvasile livade! Krenite, koze, 
kući. Hilaks pseto laje pred kućnim vratima. Sira, koštanja i 
bresaka hoćemo da večeramo. 

Ton ovih pjesama bijaše u Eimu sasvim nov; nijesu se 
brzo zanijeli samo Mecenat i Horaeije, nego i veliko općinstvo. 
Eecitovali su ove pjesme s pozornice. Medjutim svoje najumjet- 
nije i najdotjeranije djelo dovrši Vergilije istom kasnije; to je 
pjesma o poljodjelstvu. 

To je poučna pjesma, tako zvani didaktičan ep. Ova vrsta 
djela čini se da sama po sebi odbija, pa uza svu slavu prvoga 
didaktičnog pjesnika Hezioda nije ni u starini nikada uhvatila 
ugledna mjesta. Danas ne bismo nikome preporučili, da ide 
takovu poučnu pjesmu slagati. Tko bi ju kupovao ? A ipak je to 
najljepše, najprijatnije, što se može zamisliti. Vergilije se pova- 
djaše za grčkim uzorima, ali ih je sve bez sumnje znatno natkrilio. 

Provedba je skroz strogo stvarna, zbita, prijegledna; četiri 
knjižice: ratarstvo, voćarstvo, stočarstvo, pčelarstvo. Kako vi¬ 
dimo, od neživoga uzlazi k živome! Eekosmo, provedba je strogo 
stvarna; ali odličan smisao ljepote obradjuje sve, najkorisnije, za 
zabavu. U tom je pjesnika potpomagalo njegovo porijetlo. Gospodar 
sam govori. Sve je pi-avo, sve je zbiljski, bez idejalizacije; osjećaš 
zadah ^grude, vidiš stoku živu u njenoj životinjskoj prirodi. 

Car stoji u obradbi jezičnoj, u lijepim tropima i u^vješta 
zastranjivanju, koje kao samo po sebi dolazi i prestaje. Čini se 
kao da nas stramputica neslućeno vodi od lelijavih žitnih njiva 
u gizdave vrtove ili pak prema Eimu na veliku cestu svjetske 
povjesti i neopazice natrag na tihe livade. 

Za ratara su važni znakovi, kakovo će biti vrijeme; strašno 
kobni bjehu prije Cezarove smrti! — te dobivamo sada sliku 
straha i komešanja u prirodi na dan, kadno bi Cezar umoren! 
Vinogradarstvo je sa slašću prikazano, a uza to se prislanja ču¬ 
vena pjesma pohvalnica o prirodi i ladanjskom životu. Kod go¬ 
jidbe konja vidimo ponosne životinje, kako u Eimu srću u trka¬ 
lište ; vidimo heroično velike natječajne borbe bikova oko krave. 

hlapokon evo države pčelinje. To daje priliku, da se govori o 
razboritosti životinja; a od matice s milom naivnošću prelazi 
pjesma da proslavi kraljevstvo, monarhiju, koju je upravo osnovao 
August. 

Ali i ljubavni pjesnik javlja se uz gospodara; upravo ovdje 
nahodi se sasvim tiho i dražesno upletena sentimentalna epi¬ 
zoda 0 Orfeju i Euridici — najljepši nacrt sanjarske priče o 
uskrsnuću, koji nam podaje starina. 

Ovi su stihovi vječni i klasični, u istinu! A klasičnim zo¬ 
vemo ono umjetno djelo, u kojemu se najpotpunije slažu oblik i 
sadržaj; gdje nikakav stvarni interes ne razbija sumjernosti u 
dispoziciji, a gdje se opet i gradja u okviru oblične stege živo 
i kao nesmetano raširuje. U onom Vergilijevu djelu ne bismo 
htjeli mijenjati ni slova, tako je sve čvrsto sklopljeno. Nijedna 
riječ nije slučajna ili samovoljna. Za Eimljanina je gotovo svaki 
redak postao rečenica, poslovica. 

* Po čemu su stari pjesnici bili podobni, da podadu tako 

siguran oblik ? Bijahu školani; učili su se; u stilistici 
i pojetici imali su učitelja svoga. Potpuno ustupa moderna težnja 
1 za izvornošću; ne govori se o geniju, govori se u umje t- 

I nosti Danas treba da je svaka pjesma i po sadržaju koliko 

[ više nova; tada su pjesnici pozajmljivali sadržaj, bilo je to 

' posve razumljivo, dapače dužnost; pojam plagijata bješe gotovo 

j i nepoznat. Zasluga je bila u tom, da daš nov oblik, to jest: 

I u umjetnosti, baš kako slikari renesance uvijek slikaju istu 

1 Madonu s djetetom; stajalo je do obradbe, a ne do sadržaja. 

! Pomnja njihova dotjerivanja upravo je nevjerojatna. Devet 

-i/ godina, uči Horaeije, treba da ostaviš pjesmu u ladici. To je 

sasvim ozbiljno mišljeno. Vergilije je jedva 2000 redaka o 
poljodjelstvu pisao punih sedam godina, i to ne baveći se ni¬ 
jednim drugim djelom uza to. Pomislite sada na brzinu, s kojom 
moderni pjesnici sipaju svoja djela kao iz rukava. 

No jednakom mučnom pomnjom kao Vergilije valja da se 
opaše i njegov čitatelj. Veoma rano pisali su za to Eimljani 
komentare uz svoje pjesnike, koji su ipak bili poučniji, nego 
današnji uz Goetheova „Fausta". 

A Horacijeve satire? Prelistajmo brzo i njih! Ione 
su isto tako lagano nastajale, ali njima vije drugi duh. Osobi¬ 
tost i svježa samostalnost Horacijeva pokazuje se i ujamčuje se 
već u tom, što se za čudo i neobično slobodno očuvao od tako 
zvanoga aleksandrinskoga duha, od romantike i sanjarstva; duh 
vremena otekao je s njega kao voda s guje. U satirama dolazi 
Horaeije pred nas sam glavom, krupan i podrugljiv,, kakov je 

bio, vedro se smijući drugima i samomu sebi, a medjutim u 
dobrocmdnu, često veoma trijeznu, pedantnu poučnom tonu. 

Što je satira? To je svaka pjesma, koja teži za ozbilj¬ 
nim svrhama s pomoću podsmijeha, koja uči dobre običaje pod¬ 
rugivanjem, koja se smije, gdje ne može koriti, kojoj je porok 
ludost, a veličina opsjena, te koja u nemilosrdnom svojem na¬ 
gonu za istinom velikima i malima brzoreka skida obrazinu i 
najskrivenije misli ljudi obasjava svojim najživljim svjetlom. Sa- 
tirik je humorist i moralist; a njegovo je umjetno sredstvo 
parodija. 

isprvice bijaše satira dramatična, te je drzovito stupila na 
pozornicu u političkim komedijama Aristofanovim. Kad više ljudi 
nijesu podnosili ove goleme slobode i’iječi, zakloni se ona u 
knjigu, pa tako poniče književna vrsta essaya, maloga nakla¬ 
panja 0 čemugod, slučajna i hirovita u rasporedbi, vedrom ozbilj¬ 
nošću sjajna i zabavna. 

Pjesnik Luci lije bješe prije jedno 70 godina ove feljtone u 
heksametrima omilio Kimljanima. Lucilije doduše bez sumnje 
nadilazi svoje nasljednike dosjetkom i bogatstvom sadržaja, ali 
bijaše kao pjesnik nedotjeran, bezbrižan i površan, te su ga 
kasnije ljudi jedva još uživali. Horacije, nzajmljujući mnogo od 
njega, sada ga natkrili finoćom izvedbe. 

Ovdje pjesnik često s krupnom ironijom — što više u 
svakidašnjem govoru — govori na priliku o umijeću baštinar- 
skoj: kako valja udesiti, da se približiš bogatim neženjama i 
stričevima. 

Iskidaj se za nj u uslugama! Eeci, kad se digne vjetar, 
da svoju vrijednu glavu omota! Ako je vreva, laktom mu utri 
put; ako li brblja, naroguši uši. Želi li hvale, napuši mješinu 
hvale nadutim riječima, dok ne uzdigne ruku k nebu i ne 
klikne: oj dosta! Ako se napokon nadje u njegovoj oporuci 
dobar zapis za te, jecaj bar nekoliko i podji mu na pogreb. 

Ovdje je put u Brundizij s kojekakvim sit n i m doživljajima, 
ispripovjedjen u svemu kratko i iz daleka; ovdje je Kacijeva 
nauka o kuhačkom umijeću; ovdje je diner hfazidijenov. 

Najprije bijaše cijeli vepar sa salatom, rotkvicom i vinskim 
sosom. Eto i vrčeva, a domaćin potanko hvali svoja vina. Iza 
toga donesu ribu, murenu s morskim rakom; domaćin podaje 
najopsežnije izvješće kuhinjsko: kako dugo treba da se kuha, i 
s kakvirn primjesama! U to se obori baldakin odozdo na stol, 
oblak dima zastre sobu, kao da je sjevernjak udario u suhi 
pijesak. Mecenat i pjesnik Varije su nazočni; oni se smiju 
u salvet, pa dok se još donosi novo jelo, hache od ždrala, 


49 


_ Augustovo doba. 

bSju g™zbu^' izdržati. Naklapanje o jelu okužuje naj- 

Satire su u stihovima; ali ovi stihovi s ishitrenom umjet¬ 
nošću uklanjaju se pravoj blagozvučnosti, jer hoće da se povedu 
za jednostavnim prozajičnim tonom, za prirodnim tonom govora. 

^ Ml smo u godini 30. Antonije bi oboren. Sve do sada bi¬ 
jaše lijepo 1 dobro. No u cara se sada jave najosobnije želje; 
prohtjelo mu se epa, kakov bijaše Enijev ili Homerov, koji bi 
proslavio RimitoaugustovskiRim. 

.. On se obrati nekim pjesnicima, tako Horaeiju, Proporciju 
kojj je tada ušao u krug Mecenatov, Vergiliju. Zahtjev bijaše 
smion; prelazio je sve, što je mogao podati — kako se činjaše 
ii -Vi- ^i'®mena, tadašnja aleksandrinska manira. Trebalo je 

Proporcije, mlad, fino naobražen sin Muza, doselivši 
se IZ Umbrije, trubadur žarka temperamenta i plemenito čistih 
osjećaja — ostade sasvim u kolotečini aleksandrinskoj. Bijaše 
posljedovatelj ih nasljednik Galov i najveći ljubavni pjesnik sta- 
rine, koji nam se sačuva. On pjeva samo elegije, odredjeno 
izdjeljanu formu za izljev čuvstva u kazivačkom tonu, koju valja 
pomnjivo razlikovati od lirske pojezije, od popijevke pjevane ili 
zgodne za pjevanje. 

Ratulo, Galo, Vergilije, Horacije, Pro- 
peicije, Tibulo ostadoše neženje. Proporcije ide medju one va¬ 
trene mlade Rimljane, koji su propali u ženskoj službi, spalili 
se u vlastitom žaru. I svi su oni rano poumirali — Galo Pro- 
peicije, Tibulo, Katulo. Njihove dame često su starije od lju¬ 
bavnika svojega; pa i ovaj je tek jedan od mnogih miljenika, 
bamo zadnji, jedim nemoralni medju njima, Ovidije triputa se 
ženio, te umrije kao šuštao ostario gospodin. 

_ Na žalost moramo ovdje s čeznućem mimoići ove žarke 
elegije Propercijeve, koje držimo biserjem u zlatu augustovske 
ere. Klicanje s posjeda, plakanje poradi gubitka ljubavi dopire 
ovdje do našega uha u neiscrpno mnogoličnoj varijaciji. No ovi 
su stihovi takodjer teški; bijahu i jesu dohodni samo najnao- 
brazenijemu općinstvu. 

izvoran kao uvijek i udoban kao uvijek, pjevao 
je medjutim svoje ode. Nastalo ih je za 7 godina jedno 120 
stranica, dakle prosjekom 18 stranica na godinu. 

Ove ode! ljubimice naše stare gospode! predmet umjetne 
pobožnosti u naših djaka! Moglo bi se o njima za cijelo bez 
kraja govoriti. One su u 18. i 19. vijeku svakako našle više 

Srepel: Pdmska književnost. ^ 

posljedovatelja, nego u svoje vrijeme samo, Eimljanin im se 
divljaše i ostavi ih u miru. 

Bijahu one smion pokušaj, koji podaje svjedočanstvo o 
najvećoj oštrini razuma, smišljene i izvedene s Lessingovskom 
sigurnošću. Sapiina je lira visjela zaprašena i nerabljena o zidu; 

Horacije ju napokon skinu, ali morade sasvim nove žice nateg¬ 
nuti na nju. 

Bijahu po obliku popijevke, odredjene za muzikalnu 
kompoziciju; ali su ju medjutim našle tek u veoma neznatnu 
broju. I Horacije (opet nezavisno od aleksandrinskoga ;duha) 
započe s time, da prevodi starogrčke popijevke, Saptine, Al- 
cejeve i Anakreontove pjesme. 

No ovi uzori bjehu mu prenaivni, davahu mu previše čuv¬ 
stvene dispozicije, previše jednostavnoga ljubavnog tona. 

Horacije ne bijaše sluga gospodja poput Propercija; u njega 
nije bilo smisla za plemenitost u žene, za ono, što ište poklona; 
on nije nikada izgubio srca. 

Zato odahiraše drsko i mudro sasvim nove i najšarenije 
predmete, napitnice s opisom same gozbe, pjesme prigodnice, 
rugalice, tješilice, pohvale prijateljima, moralne razmišljaje i na¬ 
govore, ispovijesti samoga sebe. To je često elegija i poslovična 
pojezija u obliku ode, pokušaj — da pravo kažemo —, koji mu 
ne podje uvijek za rukom. Oblik i sadržaj ovdje se uvijek ne 
sudaraju; ovdje ili ondje ne nahodi se biljega savršenosti, nužde 
ili klasičnosti. 

Ove su pjesme takodjer često više mišljene nego Osje¬ 
čane, pa mjesto da u istinu snatri, Horacije nam veli, da snatri. j- 

A željama carevim odazva se u najvećim i najsmjelijim od 
svojih oda: to su takove, koje posljeduju himnu i obradjuju 
predmete države, osobito slave cara samoga i priznaju ga za 
božansku reprezentaciju rimske države, za pobjednika i spasi¬ 
telja Rima, koji je sve protivnike munjom savladao, kao Jupiter 
Oigante. Osobito ove visoke pjesme političke odanosti stoje u 
književnosti starine tako osamljene, da je veoma teško o njima 
suditi. Jer nam napokon siguran sud uvijek nadaje samo po¬ 
redba i^analogija. No duhovit i zanimljiv je Horacije u svakom 
retku. Gesto se smiješi, gotovo s ironijom nad samim sobom, iza 
svojih uzvišenih stihova i kroz rešetku redaka; a uza to je u 
njega sve puno najfinijih napomena o suvremenosti, koju je 
promatrao s visine. Ta on je kao omilio društvenjak općio sa 
svima prvacima, te je mnogima priuštio stih vječnoga spomena. 

Car bijaše zadovoljan i pisaše Horaciju najlaskavije listiće. 


On bijaše zadovoljan; no medjutim se javi još nešto i veće: 
Enejida. U tišini bješe Vergilije, na kojega su svi drugi s po¬ 
štovanjem gledali, u istinu prihvatio onaj presmioni zahtjev epa. 
D ostalom je upravo tada započeo historik Livije svoju 
divsku povjest rimsku, koja je porasla do 142 knjige. I to bi¬ 
jaše silan ep u prozi, djelo jamačno u velike pjesničko; ali nije 
služilo slavi carevoj. 

Vergilije novoj zadaći žrtvova sedam godina do svoje smrti. 
Ovaj pjesnik pastira i vinogradarstva, koji je s Orfejem snatrio 
0 Euridici, zakloni se sada u samoću na lijepom napuljskom 
zalivu i pobožno čekaše, da mu porastu krila. 

Borbu s Antonijem ne htjede obradjivati Vergilije; bilo 
bi to postalo historijskim epom, historijskim romanom u stihu, 
a Vergilije bi se tako našao na mejdanu sa Salustijem, koga 
bijaše mučno natkriliti. 

Tako smisli veliku osnovu zaEnejidu; bijaše to prapo- 
vjest Rima i Italije, sa svim starim junačkim aparatom, ali puna 
neprekidnih finih, promišljenih sveza sa sadašnjošeu. 

Julije Gezar i pleme Julija službeno se izvodjaliu od ju¬ 
naka Eneje; to podade Vergiliju najsretniji držak. Jer August 
bijaše tako kasan potomak Enejin; Eneja obećanje, a August 
ispunjaj. 

Vergilije napisa sve ponajprije u prozi, te uzme onda po¬ 
lagano ovo bezoblično zlato taliti u okušanu, blagozvučnu 
formu stiha. 

Augusta je žegla Ijubopitnost. Iz Španjolske piše pjesniku, 
da mu pošalje bar štogod na ogled, pa bio i jedan redak. Ver¬ 
gilije mu istom kasnije čitaše ulomke. Bio je sobom nezado¬ 
voljan, pa kad ga stiže smrt (godine 19, na morskom puto¬ 
vanju uhvati ga posljednja bolest), na smrtnoj postelji zatraži 
dragocjeni rukopis, da ga sam sa zadnjom snagom spali. Kad 
bismo samo znali, što je Vergilije mislio još mijenjati! U ostalom 
bi zapriječeno, da se rukopis sažeže; samovolja bojažljivoga pje¬ 
snika, koja se bojaše za vijenac svoje slave, ostade neispunjena. 

Rukopis postade odmah svetinjom Rima. 

Car potaknu izdanje Enejide; priredi ga stari pjesnik Va- 
rije. I Rimljanin imaše sada svoju narodnu knjigu. Bez Enejide 
bio bi kip rimske pojezije trupina bez glave; ona je dijadem 
oko glave carskoga Rima. 

Lako je složiti se o slabostima ovoga rimskog Homera. 
Pogrijevanje staroga junačkog sloga bilo je dakako isto tako 
opravdano, kao kad današnji njemački pjesnici svomu narodu 
izvode orijaše Siegfrieda i Hagena i strašnu Brunhildu. Ali ipak 

mekome Geibelu izlaze junaci možda još uvijek nešto bolje nego 
mekome Vergiliju. Vergilije sam bijaše opreka orijaša; njegove 
su figure plemenite i dobra srca, ali bez energije kao i on sam. 
Mjesto snage dolazi retorika. Osobito nas razočarava druga po¬ 
lovica djela, jer možemo isporediti epsku tvomu snagu drugili 
naroda. Ovdje hoće Eneja da osvoji svoju sudbom odredjenu 
zemlju u Italiji; pa se dižu plemenski junaci stare Italije za 
njega i na njega. Ovi su junaci izmišljeni shematično, to su 
sheme i pojmovi, isto su tako prozirni kao i imena njihova, pa 
i ne pada od njih sjena. 

Ali upravo ovaj slabiji dio Enejide bijaše za Eimljanina 
najvažniji, najsvetiji. Sve svoje gradove i posvećena mjesta na¬ 
lazio je ovdje napomenuta, množinu pobožnih običaja Italije prika¬ 
zanu. Marljivi i veoma učeni pjesnik umno je zglobio obilje 
svetoga sadržaja. Ne bijaše ništa, za što ne bi Rimlja nin ovdje 
razabirao, da se dovodi u svezu s božanskim porijetlom i posvetom. 

Tako je to religiozna knjiga; Vergilije je ovdje teolog, 
pa se zato i ne smijemo drznuti, da nad ovakvim stvarima 
lomimo štap. 

Trajna ljepota okružava prvu polovicu, kao en face Enejide; 
mislimo lutanja junakova od Troje do Italije. To je ona meka, 
bezpogrješna, patetična ljepota Apolona belvederskoga. Ovdje je 
ujedno upleten ljubavni roman, kako gaje iskao ukus vremena: 
Didonina ljubav i smrt ispripovjedjena je upravo s pompom. 
Razor Troje nadalje možda je najbolje i najjezgrovitije od svega, 
što ima tragične pripovijesti u stihu i u tako tijesnu okviru. 
Najtrajnije je ipak pobožni Vergilije utjecao na sve rimsko i 
kršćansko kasnije doba šestom knjigom, opisom podzemnoga 
svijeta. Pakao i nebo veliko je nevidovno podzidje čovječjega 
života. Duša nahodi svoga sudiju; ona će uljesti u vječno bla¬ 
ženstvo ili u vječnu tugu. Vergilije je ovdje kršćanstvu sred¬ 
njega vijeka podao njegov pakao. To je inferno i paradiso; 
na tom stoji Dante. 

Vergilije bješe umro. Od godine 19 preostade u životu 
samo Horacije s Varijem. 

Horacije je uživao svoj ugodni život, ustajao bi obično oko 
10 ura, kupao se, ljuljao se po ulicama i više čitao nego pisao. 
S mukom ga podstreknu car, da još napiše 16 oda. D ov im 
novim pjesmama donekle se javlja Horacije u službi dvorskoga 
i svečanosnoga pjesnika. 

Ali pjesnika, koji poče starjeti, obdari Muza još jednim 
divnim darom. On se je umorio od štula odnoga zanosa; kako 
je bio uvijek izvoran, izmisli sasma novu formu pojezije, koja 

mu dopuštaše, da se izražava lako, na svoju i slobodno od 
svake šablone; to je dražesna poj etična poslanica Hora- 
cijeva. Dvadesetitri ovakova lista i bileta u stihovima ostavi 
nam pjesnik; ponajviše su upravljeni mladjim prijateljima, u 
tonu vješta, blagohotna svjetskog čovjeka; to je čarobna slika 
lijepih društvenih forama u ona vremena. 

Uslužnost i komplimenat spaja se s poukom, ali ne 
s istrošenim, zvučnim moralom, nego s praktičnom mudrošću 
i umijećem života. ,Polovicu djela imade tko počne; usudi se 
biti razuman", „Tjerao prirodu roguljama, ipak će se vazda 
povratiti". A naprotiv „jednom izuštena riječ odleti neopozivno". 
„Drži, da ti je svaki dan osvanuo zadnji". „Pravo je, da se 
svatko mjeri po svojem mjerilu i nozi“. „To neka bude zid od 
mjedi: ne osjećati se ničemu kriv, ne blijedjeti ni od kakove 
krivnje*. Ovdje se nahodi i Horacijevo nil admirari: „Ne uzru¬ 
javaj se ni za što, ni za najčudnije"; ovdje čitamo riječ; „ne 
prisizati na riječi nijednoga učitelja" i da je gnjev kratko bje¬ 
snilo. „Ti putuješ? A čemu putovanje? 

I Preko mora što bježe, mijenjaju zrak, a ne dušu. 

Besposlica nas poslena muči: na ladjah i kolih 
Sretan tražimo život; što tražiš, ono je ovdje, 

U Ulubrama, zadovoljna ako si duha." 

No ove su poslanice Horaciju napokon prerasle u prava 
laka poučna predavanja; poslanica se promeće u poučnu 
pjesmu. Na posljetku raspravljaše ovdje o umijeću pje¬ 
sničkom; to su uzori teorije i umjetničke kritike. Ovo bješe 
k zadnji neprocjenjivi zapis savršenstva. 

Meeenat bješe umro — godine 8 prije I., a dva mje¬ 
seca zatim preminu Horacije. Horacija ukopaše pored njega; 
nasljednikom svojih čednih zemaljskih dobara odredi samoga cara. 

Rimski Parnas opustje; lira i frule ležahu na tlu; otmje¬ 
nim majstorima čistoga tona padoše iz ruku i sad počivahu kao 
i oni. Car će još dvadeset godina vladati u Rimu, doduše 
preživljujući svoju slavu, sjetan ostavljen sam. 

No ipak još je bio ovdje jedan pjesnik, jedini, koji je 
brzo prihvatio liru i frule, rado pripravan, koliko bi monarh 
tražio, sve pokojnike nadoknaditi: to bješe mladi 0 vidi je; 
koji svojim mnogobrojnim djelima upravo ispunjava onih dva¬ 
deset godina; ponajprije favorit Mesaline kuće, ali marljiv sla¬ 
vitelj carskoga sjaja i od dvora u milost primljen, 

0 značaju se u ovoga mladoga lava društvenog malo 
može govoriti; u ostalom je on masku roue-a uzeo više, da 

bude interesantan. Ali je bio pjesnički talenat, koji je uzhićivao, 
osvajao, zabavljao; on je Oorreggio ili Guido Eeni iza Eafaela 
i Michel-Angela. Ovidije mogaše samo u stihovima govoriti; 
riječi su mu dolazile najelegantnije i najprirodnije; virtuoz je 
kao slabo tko. To je vrhunac umijeća u starini. 

U svojim ljubavnim e legija ma nadbio je Ovidije 
Propercija uza to slobodom tona, koja gdješto prelazi u bestid¬ 
nost. Njegova poučna pjesma „Umijeće ljubavnokolikogod je 
elegantno zasnovana i kolikogod začarava obiješću, ipak je fri¬ 
volna u svakome retku. U svojim Metamorfozama, pričama 
0 preobražanjima, nagomilao je blago novela, ponajviše senti¬ 
mentalno, ali u najtečnijem tonu, s neobično vještim spajanjem, 
s neiscrpnom stvaralačkom silom u izrazu. To je Decamerone 
Eima. Nije bio Horacije, nego Ovidije onaj pjesnik, koji se 
je iza Tergilija najviše čitao. To je zahvaljivao svojim Meta¬ 
morfozama. 

Načelo ovoga prvog epigona bijaše: lako pisati; lako i 
za to s manjom jezgrovitošću. Tako steče sve čitatelje za se, 
dobre, ali i najpliće, pa tako nije nikad trebalo Ovidiju ko¬ 
mentara. 

Tako se primače godina 14 poslije I. Ostarjeli car odma¬ 
raše se još napokon u lijepoj Kampaniji blizu Posilipa i groba 
svoga Vergilija. Osamljen ostavi život. Njegov nade puni po- 
sinak Marcelo već mu je davno umro, a preminuli su takodjer 
prije deset godina njegovi zadnji ljubimci, mladi unuci Gaj i 
Lucije. Muze su sada sasvim mučale. Drzoviti Ovidije sjedjaše 
prognan na Dunavu. On je nešto skrivio, da nije više smio stu¬ 
piti na parket dvora, u društvo carskih dama. August dapače 
morade samu Juliju, svoju kćerku, udaljiti na neki grčki otok. 

Na Kapriju primi August sa sjetom zadnji poklon alek- 
sandrinskih brodara, koji su se mimo vozili. Vraćajući se kući 
prestavi se u Noli. Posljednji njegov razgovor bijaše s Tibe- 
rijem. U Tiberiju, njegovu mrkom pastorku, stajaše ovdje 
pred njime sama hladnoća smrti. Nema^jući drugoga nasljed¬ 
nika nj e m u predade državu. 

Carevi Eima bijahu od tada sudba Eima. Je li August 
na samrti slutio, kojoj je sudbi predao Eim, svoju srećom 
obasjanu tvorevinu? je li slutio, da bi brutalni duh tiranskoga 
ludila, duh Marka Antonija, ipak preko careva groba po¬ 
bjednički mogao uljesti u Eim? je li slutio, da ono, što je 
savršeno, nije takodjer vječito na ovoj zemlji, i da se dapače 
umjetnost tjemenom tiče zvijezda samo zato, da se obruši u 
prah prolaznosti? 


IV. 

U povjesti rimske kulture i literature, koju promatramo, 
iza triju perioda dolazi sada četvrti. 

Ovaj se je razvoj do sada uspinjao sa svježom energijom, 
iz maglovitih nizina nepoznate davnine na polovičnu visinu Plau- 
tovu i Terencijevu ili doklasičnoga doba, odavle dalje do prvoga 
širokoga prednjeg vrhunca klasične proze Ciceronove i Salusti- 
jeve, pa napokon odavle neposredno i bez spuštanja gore do od¬ 
lučne visine augustovske ere. Ovaj je vršak Parnas Eima, bijaše 
to era pojezije, zavičaj Vergilijeve Muze. Ali iza tako dostignute 
visine ne nalazi se nagla provalija, nego takodjer visočina, koja 
se daleko oteže u stoljeće, koje dolazi; to je četvrti period, 
koji ćemo obraditi, vrijeme od Augusta do Antonina; pravi 
nastavak augustovskoga doba; te osjećamo idući dalje, da se 
okoliši strašno mijenjaju, ali nahodimo, da se samo lagano spušta 
teren. Duševna visina sljemena ostaje još prilično jednaka. 

S vrha Vergilijeva vremena bješe vidik predivan: gledali 
smo odozgo na pašnjake pastira i Dafnisove, na elegijske lju¬ 
bavne gajeve i ružičnjak Venerin; gledali smo u odaljenu bli¬ 
stavu zemlju bogova i junaka i priče Enejine, pune sudbine i 
obećanja. Zrak bijaše ovdje gore čist i vedar, dah vjetra jak i 
veseo, sve bijaše prosjano optimizmom, čuvstvom usrećene 
sadašnjosti. 

Ali obzorje vremena mijenja se kao i ona sama. Za vedrim 
suncem prvoga mladog carstva idjahu druga i vruća sunca; 
kobni se oblaci navlače; surovi vjetrovi kruže visinom; nestaje 
pogled4 u daljinu. U žarkom afričkom vjetru Neronove tiranije, 
koji uzvitlavaše pijesak, zaplašeno se oko zaklapa i pogled se 
svraća unutar. 

Od tada napokon visočina rimske klasične kulture naglo 
se spušta, da se splasne i za uvijek pane u dubinu i nizinu 
polubarbarstva. U toj niskoj ravnici navalno, tada još kulturi 
neprijateljsko Germanstvo bije svoje prve bojeve. Ali same 
na visinama kulture nalaze se mjesta, gdje se javljaju geniji 
umjetnosti čovječje. 

Tako raspravljamo o nastavku augustovske književnosti za 
jedno 1.50 godina poslije Augusta ili o klasičnom epigon- 
stvu Eima. 

Ponajprije sjede na prijestolu adoptivni nasljednici Augu- 
stovi do Neronova konca godine 68. Druga dinastija, obitelj 
Flavija (Vespazijan sa sinovima Titom i Domičijanom) 

vladaše 27 godina, od 70 do 96. Godine 98 dodje adopcijom 
Nerv inom vladarski štap u ruke velikoga Trajana, te kao 
nasljedje, na osnovu daljnih adopcija, prijedje u ruke Hadri- 
janu, Antoninu Piju i Marku Aureliju. 

Ovi cezari ili imperatori, kako se nazivaju, vladaju posve 
na osnovu aupstovskoga državnog ustava, pa se u titulaturama 
ne mijenja ništa bitno. Ali zapeta grčka despocija, za koju je 
onaj ustav bio samo krinka, do skora se raskri, i to več pod 
Tiberijem. Gospodar vlada uz savjet carskoga krunskoga vijeća 
ili_ konsistorija; rasprave senata promec'u se u lakrdiju. Uredi 
sviju upravnih grana neposredno su odgovorni caru. Oar je prije 
svega generalissimus, pa se počevši od Tiberija okružava tje- 
lesirom stražom pretorijanaca, a ova četa postade kasnije najviša 
moć, koja se drsko usudjivaše obarati i isklieavati careve. Ne- 
pristupnost veličanstva poraste, pa tako i nepouzdanje. Sam bez 
volje, kao seljak za pogodu, morao je Kim moliti za dobre vla¬ 
dare. Dobrohotan svemoćnik značio je dakako obilje blagoslova, 
kao kiša u pustinji; zao vladar mogaše sve uništiti i žegom oprliti. 

Za sada možemo još ostaviti po strani pokrajine države. 
One su uživale- najbolje prilike. Grčka kao i Azija, Galija i 
Afrika, takodjer za najgorih careva; ali su još bile tihe. Daleki 
se Zapad polagano polatinjivaše. Mnoge bogate, hispanske i galske 
obitelji već su se stale seliti u Eim. Ali E i m bijaše i ostade 
upravo sada još jedino mjesto radnje; sva prva carska po- 
vjest rimska još je povjest grada Eima. Palatin, Kapitolij i 
Marsovo polje_ daju svakomu važnomu dogadjaju zaledje; ovdje 
je takodjer jedino boravište sada živahnoga rimskoga spisatelj- 
stva; Eim je jedino mjesto naklade. Žaležalu robu pošiljali su 
odavle kao tovar u pokrajinske gradove. 

Otkako su Ciceron i Salustije, Vergilije, Ovidije i Livije 
bili u općinstvu, nije više u rimskim finim krugovima gospo- 
dovala grčka lektira; Eimljani su sada imali nešto, što bijaše 
jednako; pa se podiže nešto besposlene čeljadi, koja je od Ci¬ 
cerona, Vergilija i ostalih korifeja prisvojila svoje umijeće, njihov 
sadržaj usisala, te povjerenoga talenta nije više zakopavala, nego 
njime lihvarila. 

Privatne škole bijahu već mnogobrojne, a tečaj nauka 
krpno uredjen. Bilo je već grčkih i latinskih školskih gramatika s 
primjerima za niže razrede; to su pradjedovi naših gramatika. 
Klasični školski pisci učili su se naizust; cvao je i uspijevao 
grčki i latinski scriptum! A k tomu se u obuci prislanjala ta¬ 
kodjer muzika, filozofija, pravo, osobito vježbe stilistične i retorične. 

Za društvene svrhe tako su upotrebljavali Ovidija, da su 
poslije soupera deklamovali omiljele ulomke njegovih pjesama 
sa što mekšim glasom — kako se i u nas znade poslije gozbe 
izvoditi kakova popijevka. Nije čudo, što je sada svaki Eimljanin 
umio_ graditi njegov stih. Pjesnici su oblijetali hrpimice. Gradili 
su pjesme s pomoću Vergilijevih i Ovidijevih fraza, i dakako 
nadilazili uzore. Baš kako je i danas po Evropi moda pjevati u 
Heineovu tonu; danas dašto to umije svatko. 

Ne želimo čitateljima privijati k srcu mnogo Muzinih si¬ 
nova tadašnjega Eima; bila bi grjehota! Ali je jasno, da su 
samo bogati i imućni krugovi mogli dobiti ovu naobrazbu. Bo¬ 
gatstvo ne bijaše u Eimu nikada tako neizmjerno kao za prvih 
pet careva, ali samo u rukama senatora i velikih trgovaca, koji su 
se ^nadmetali divnim gradnjama i spajajući raskošnost s ukusom 
dočaravali oko sebe prividan sjaj prekoprirodne ljepote, kako 
ga čovječanstvo jamačno do danas nije nikada više vidjelo. Treći 
stalež malih trgovaca, zanatlija, malih obrtnika stajaše postrance. 

_ Dramatična pojezija Plautova bješe nekoč još za veliku 
i politička rječitost Grakhova i Oiceronova nije još 
razlučivala svoga općinstva; naprotiv puk bijaše corona, kojoj 
je bilo namijenjeno ovo fino govorničko umijeće. Otkako je 
književnost postala knjižnom i zahtijevala osobitu višu školsku 
naobrazbu, razdijeliše se društveni krugovi na koban način. I 
treći stalež stade osiromašujući sve više i više gubiti se u veliku 
masu proletarijata, besposlenih uličnjaka i gladnjaka, kojih bi¬ 
jaše na tisuće i tisuće. 

Uza to je život u Eimu nevjerojatno poskupio, osobito 
stanarina u najamnim kućerinama. Bijaše to upravo grad mi- 
liona. Malenoga čovjeka, koji je htio pristojno živjeti, vidimo, 
gdje sa žalošću ostavlja sjajni bučni Eim i seli u malen koji 
grad sa zaraslim ulicama; inače bi u Eimu bez spasenja pao 
u klijentelu, t. j. morao bi se prisloniti uz koju otmjenu kuću 
kao sramežljiv prosjak. Ponos je svake velike kuće, da imade 
pod vlašću hrpu takovih beshljebnika, koje sasma hrani, a koji 
zato svaki dan u dobru odijelu dolaze, da se poklone i dočekaju 
veliko „primanje" (i to u jutro oko 6 ura, bilo ma kakovo 
vrijeme), koji moraju svoga gospodara na for, kadagod javno 
izadje, pratiti revno i važno. I po kojega osiromašila pjesnika 
nalazimo medju ovim mučenim „sjenama". 

Ne poznavajući ovih prilika ne možeš razumjeti društve¬ 
noga i književnog života u Eimu. 

No veliki su carevi oni, koji svagda odlučno odredjuju 
fiziognomiju rimskoga društva, pa tako i književnosti u Eimu. 

Udjimo U galeriju carskih slika. To su ona mramorna 
velika ljudska lica s visokim čelima i tvrdim, snažnim profilima, 
s očima kao u Meduze praznim, krvi priviklima, i sa šutljivom 
crtom oko čvrstih usta, u kojima čitamo: kad bi on rastvorio 
usnice, kad bi zatitrao trepavicom, od straha su se propadali 
narodi s ove i s one strane Adrije. 

August je sudbu samo zadržavao. Valjalo je da pobijedi 
pusto istočnjačko despotske ludilo Marka Antonija. Eim bješe 
omlohavio, a Istok se več davno okužio nemoralom. Pjesnička 
djela Vergilijeva i Horacijeva sa svojim čestitim i čistim čuv¬ 
stvom bijahu kao tih i plemenit lotosov cvijet, koji nam za- 
tajuje, kako je mutna voda, iz koje procvjetava. Ovidije kako 
bijaše bezobrazan, usudi se redi, kako je; samo što sve ovija 
bezimenom začarnom dražesti. Ponajprije se u njega i ropski 
osjećaj prema veličanstvu razbujao do ogavnosti. U samim care¬ 
vima stoji na prijestolu sada opačina, svakomu vidna. Likovi 
ovih vlastodržaca prelaze svaku zemaljsku mjeru; s njima i po 
njima silno se razvi i bolest vremena. 

Društvo je sada dosta palo, da podnosi dapače udarac u 
lice. A pojezija — i ona idjaše još rijetko kad značajno svojim 
putovima; ona se liši svoga božanskoga dijadema i stajaše zgrb- 
Ijena kao udvorica na vratima palače. 

Osobina je ove carske obitelji, da šalje u smrt ili ubijA 
svoju najbližu svodničku krv. Od svega plemenitoga roda Julija 
i Klaudija za smrti Tiberijeve preostaje još samo sin njegova 
sinovca i posinka Germanika Kaligula, kao i Kaligulin stric a 
Germanikov brat Klaudije. Svi bolji bjehu istrijebljeni. A kad 
ovoj dvojici ispane iz ruku žezlo, jedinoga sina Klaudijeva Bri- 
tanika istiskuju s prijestola ženske pletke, te je Neron, iz ple¬ 
mena Domicija od Klaudija posinjen, zadnji vladar ovoga niza, 
za kojim se prvi put sve slama. 

Sve ove careve, koji nijesu stekli prvoga mjesta zaslugom, 
hvata na osamljenoj visini naprasna vrtoglavica; to je mahnitost 
svemoći, koja im kopa i izjeda mozag, te njihovu žilavu volju 
poput Fajetonta iz putanje njezine poteže na put razorenja. 

Liberije, čovjek nepristupan, kratkorek, ukočene šije i 
bijele puti, za svega života bez prijatelja, osamljen, čvrste volje, 
fatalist i vjernik zvijezda, ali nepovjerljiv i plašljiv od ljudi, pre- 
dade svojoj kreaturi Sejanu vladu i glavni grad, pa sam sje- 
djaše na Kapriju ne navraćujući se nikada više u- Rim. On nadje, 
da je njegovu ljubimicu zmiju, koju je vazda sam hranio, „izjeo 
puk mrava“; a to mu bijaše simbol i opomena, da se uklanja 
narodu. Nije nam ovdje pričati ni o njegovim korisnim odred¬ 


bama ni 0 žrtvama njegove hladne okrutnosti ni takodjer o fami, 
koja nastojaše njegov tajnoviti boravak na otoku oživiti koje¬ 
kakvom sablazni i ruglom. Ljuto prevaren Sejanovom podlošću, 
kako je mrzio na ljude, priviknu se grozoti, te potajice ubijaše, 
budući sam vazda nevidljiv. 

D književnim poslovima bijaše čudak. Skrtica nije oso- 
koljivao nikoga. Mučio je filologe kojekakvim pitanjima; kako 
se zvaše mati Hekubina? ili kad se je Ahilej preodjenuo u dje¬ 
vojku, koje mu je ime bilo? — Eim bijaše bez dvorskoga ži¬ 
vota, pa je tako takodjer umjetnost i pojezija smalaksala. 24 
godine vlade ovoga strahovitog čovjeka su kao prazan koridor 
i prolaz u galeriji slika rimske pjesničke škole. 

A tako ostade i za suludoga zvekana Gaja Kaligule. 

Sve su nade pozdravljale dvadesetpetgodišnjega vladara. 
A i bio je duhovit i okretan na riječi. Veseo dvonski život u 
glavnom gradu učini ga popularnim. Sad je opet bilo zvjer¬ 
skih borba, silnih javnih gozba. Ali genijalna, bezumna ras¬ 
trošnost i drzovita, dosjetljiva okrutnost, koja se je igrala sa 
svojim žrtvama, brzo ga poremetiše. Kaligula je takodjer prvi, 
koji se kao bog javlja u Rimu. Okrutnim izrazima lica privi¬ 
kavaše se pred zrcalom. Eano je oćelavio, pa bi kaznio kao 
zločin, ako bi on išao ulicom, a gledao ga tko s altane odozgo. 

Kaligula je sam znao, da mu je mozag bolestan. Za če¬ 
tiri godine nadje svoje ubojice za baletne neke probe. Njegov 
sud 0 Vergiliju nije sasvim bez interesa; on mišljaše, da su 
njegove pjesme bez talenta i preučene. Htio je sve primjerke 
spaliti. 

Njemu i Tiberiju uz prkos ipak se sad u ove godine 
zavede nešto sasma novo u književnosti. Nije dakako ništa za 
veliki svijet, nego hljeb za košaricu malenoga čovjeka: one 
životinjske basne Pedrove (Phaedrus), o vuku i ždralu, o ma¬ 
garcu i lavu, 0 lisici i gavranu, koji pušta sir, — stvarce, 
koje su istom u srednjem vijeku u velike omiljele, i koje je 
najpromišljenije obradio Lessing u svojim basnama. 

I Fedro, mali učiteljski sin u svojem čednom krugu, ne 
izmače progonu. Sejan mišljaše, da se njega tiče basna o rodi, 
koja posta kraljicom žaba; svakako znak samospoznaje. 

Ali još i Klaudijeva vlada nema trajnih književnih 
djela. On bijaše stric Kaligulin, bila mu 51 godina, a bijaše 
mu grozno vladati. Valjalo ga je iz zakloništa izvući. 

S Klaudijem, možemo reći, dodje na prijestol svijeta prijatelj 
knjiga i filolog. Nauka o jeziku i starine bijahu do tada jedina 
zabava njegova. I kao car ostaje dobroćudan; te samo grije- 

škom bijaše kadšto takodjer žedan krvi. Glavnom svojom zabavom 
odabra vodjenje prnica; dane i dane sjedjaše sam presudjujudi 
na javnim sudištima i dajući odvjetnicima, da pred njim govore, 
dok ne bi usnuo. Samo ako bi u blizini mirisao fini diner, 
prekidao bi i sam se pozivao u goste. Držali su ga grozno 
bedastim, te je bio igračka ne samo u ruci svojih dama, nego 
i svojih favorita, pmetnih Grka, koji su sada zavladali Eimom, 
kako je to sam Eim s gnjevom opažao. 

Njegova žena Agripina ukloni ga napokon, kako vele, 
otrovanim gljivama; to se dogodi da uzmogne zavladati Neron. 

Tiho učenjaštvo uspijevaše za Klaudija, dapače su mu i 
pjesnici kadili; ali nije bilo poleta; pa se većina toga izgubi. 
Imamo Kureija Eufa (Curtius Eufus) roman o Aleksandru. 

Sad dodje svakako življe doba za N ero na. 

Moramo vjerovati svjedocima vremena, koji šu u jedan 
glas pozdravili početak njegove vlade kao osvit zlatna vremena. 
Bio je mladić, u koga vulkanske prirode ljudi još nijesu naslu¬ 
ćivali i koji se činio požet lijepim interesima, svježim vedrim 
pothvatnim duhom. Eim je trebalo da se pomladi; ton se odmah 
izmijeni. Sada nije nosio dijadema svijeta filolog nego pjesnik. 
Neron je odmah prvih godina sam kazivao s pozornice svoje 
stihove. Opća radost u publike 1 J pjevao je; morao je dati, da 
čuju njegov dobri tenor; sam se je radovao sebi; isto tako 
izadje u cirku kao kočijaš. 

Njegovi stihovi bijahu kao stihovi sasvim prilični, ali 
oskudni po invenciji i nesamostalni; on sam tako zvana ljepota, 
ali nešto nadut, svijetlo plav kao sunčani bog. 

Medjutim gdje u visini nema ograde, javlja se zacijelo 
trtanje; svemoć bijaše kao teško vino, koje se kvari. I Neron 
je bog. U strahovitost prijedjoše doskora „zlatne“ veličanstvene 
gradjevine Neronove, u strahovitost njegova ljubav k umjetnosti, 
pored koje zaboravi sve drugo. Njegov glavni neprijatelj bijaše, 
tko je mislio, da ga kao pjesnik može dostići. I u političnom 
umorstvu, u igri sa smrću, postaje Neron groteskan do grozote, 
dok napokon pred poludjelim carem sam grad ne izgori pla¬ 
menom — u šest dana i sedam noći! 

Napokon bijaše Eim bankrot. Uzde su se uprave raski¬ 
nute. U pokrajinama, u bližnjoj Galiji bukne buna. Neronu 
douše, da je iz grobnice careva zamnio glas, koji ga je dozivao. 
Sam senat proglasi ga neprijateljem domovine. On pobježe pred 
grad, osamljen, progonjen, te jaukajući prereže sebi grkljan, 
zadnji potomak Augustov. 


Epigonske doba. 


Kod pjesničkih sjena Neronova dvora ne možemo se ni¬ 
kako zadržavati. Samo ćemo pripadom spomenuti u obliku veoma 
savršena pisca idila Kalpurnija (Calpurnius). Uz one bakanalije, 
gdjeno se je krv pušila, i uz požarne zublje Eima veoma je 
brzo čista Muza postala propalom ženom; što čujemo iz njenih 
usta, zvoni sjajnom laskom, ali nečisto i smalaksalo. 

Važnije ili bar znatnije naprotiv pisalo se iz otpora proti 
Neronu. Mislimo ep, po vrijednosti drugi iza Vergilijeve Enejide, 
historijski tendenciozni ep Lukanov (Lucanus) o Cezaru i 
Pompeju. 

To je pjesma pesimizma, zadnji veliki uzdisaj iz kruga 
odličnika rimskih za vijekom republike i za slavnim gospod¬ 
stvom senata. Kao idejal senatu odana osjećanja — nepravo — 
slavi se Pompej i Katon uza nj. Pompejeva je borba s Cezarom 
tragički sadržaj. Poslije Pompejeve smrti velika njegova duša 
smiješeći se od zvijezda gleda na vlastito mrtvo tijelo i lebdi 
onda nad Cezarovim ubojicama Brutom i Kasijem, da im dušu 
nadahne. Cezarova smrt trebalo je da dovrši cjelinu. 

Lukan mišljaše isprva, da bi mogao s ovim djelom sve¬ 
zati poklon Neronu. Ali Neron sudjaše drugačije; pjesnik sebi 
prereže žile godine 65 u prisiljenu samoubistvu; on bijaše u 
isti mah krvni svjedok svoje pjesme; ovaj zadnji pojem pun 
prkosnoga ksftonskoga duha rimljanskog ostade tako nedovršen. 
Ovako stoji pred nama kao velik rječit spomenik vremena svoga. 
U njemu je razdraženi ton gnjevne resignacije; cjelina je kolo¬ 
salna i žarka, gorostasna slika uz svjetlo zubalja u noćno doba, 
koja nam s nasladom prikazuje grozotu i tjeskobu. Mučno je 
odista, da redom svu pjesmu pročitaš; ali i danas još imade 
ljudi, koji se dive Lukann, osobito medju Eomanima. 

Vojske su iza Nerona stvarale razne careve. Napokon 
uljeze u Eim Vespazijan iz židovskoga rata kao Caesar 
Augustus. Za njega i njegovih dvaju sinova Tita i Domicijana 
vlada obitelj Plavi ja, samo 27 godina. 

Vespazijan, skroz trijezan čovjek od posla, daje se na po¬ 
hvalan način samo na to, da uspostavi financije i upravu u 
državi. Tito je njegov mnogo hvaljeni suvladar; a kad Tito 
nenadano umre, nadje se njegov brat Domicijan nepripravljen 
podignut do najviše vlasti. 

I Domicijan ostade dobar upravitelj. No kako se me¬ 
djutim doskočilo novčanoj nuždi, obnovi sjajni život Neronov — 
i on bijaše pjesnik — i razvijaše fantastičnu raskošnost u grad¬ 
njama i igrama opet u najrazuzdanijem stilu. Već je maloprije 
s time započeo darežljivi Tito. Bilo je tek trinaest godina, što 

je umro Neron; ovo sada bijaše nastavak, te istom sada po¬ 
kret umjetničkoga nastojanja za Nerona urodi zrelijim plodo¬ 
vima. Bijaše to zadnji slatki rod za dugo vremena. Domicijan 
je dao, da ga pjevaju, ali je nagrade sipao na žalost samo 
škrtom rukom. 

Iz Tespazijanova vremena imademo svakako slabi ep otmje¬ 
noga Silija Italika (Silius Italicus), a uza to veoma iskićeni, 
svijetlo ulašteni ep Valerija Flaka (Valerius Flaceus) o 
Argonautima i o Jazonu i Medeji. Za Domicijana pjevaše Sta- 
cije (Statius): to je drugi Ovidije i pravi pjesnik. Pripovijetku 
0 djetinjstvu Ahilejevu n. pr. priča nam najdivnijim načinom, 
to je heroična idila, vrijedna, da ju svak poznaje! Dječak Ahilej 
mjeri svoju veličinu o očevu maču, a sličnih genre-crtš. imade 
ovdje izobiia. 

Ovaj Staeije i uza nj Marcijal (Martialis) bijahu maj¬ 
stori prigodnih pjesama. Da dodjemo do užitka, valja nam ovdje 
tek pomnjivo pustiti s vida krupno laskanje prema caru i svim 
velikašima. Ovdje upravo i stoje pred nama oni klijenti ili za- 
sramljeni prosjaci; nije im bilo birati. Marcijal je ujedno lakr¬ 
dijaš po zvanju i gradi svoje dosjetke, da mu otmjeni krug, * 

ponajpače veličanstvo naplati, što ih je ugodno natjerao na 
smijeh. 

Ovaj je Marcijal osobito originalan i znatan. Sastavio je 
14 knjiga epigrama u 14 godina, svake godine po jednu. Bijaše 
to šaljivi list Kima. Ovdje nahodimo najšareniju vrevu. 

Flaka muči podagra; ali njegova ruka ne plača ništa 
dužiteljima njegovim; ima dakle u novčanim poslovima hiragru. 

Tu je nevina kujica Isa, uvijek kitnjasta i uvijek bez para! 

Stara Elija, koja je imala samo još četiri zuba, pa sad i posljednji 
iskašlja! Susjed Novije, koji tako blizu stanuje do pjesnika, da 
bi mogli iz prozora preko dvora podati jedan drugomu ruku; 
a ipak se nikad ne razgovaraju! prava crta velikogradska. 

Pa tako se nastavlja: o novim gradnjama, o zvjerskim 
borbama, o gozbama, o željama za veliku zimsku slavu, kad se 
daju darovi (naš božič); bogataši poklanjahu živa kuhača, patuljka, 
plesačicu, vinsku kladionicu; a siromasi perne držaljke, čačkalice, 
ušatke, suhe šljive i drugo. 

Napokon se može pripomenuti, da je Schilleru i Goetheu 
za njihove slavne Ksenije upravo Marcijal bio uzorom. 

Ali i ovo vrijeme minu. I u Domicijana čuvstvo premoči 
porodi medjutim poznate sultanske strasti. Bijaše nešto tigarsko 
u Domicijana; i opet krasan čovjek, koji je svojoj žrtvi najprije 

laskao, pa ju onda davio. I on se priviknu igranju sa smrću, 
ali se takodjer poče napokon bojati; išao je još samo izmedju 
stijena ispunjenih zrcalima, da vidi, tko ide za njime. 

Dvorska urota sruši Domicijana. 

Svjetskoj državi htjelo se drugih careva. Htjelo se je 
vojnika, kakovi bijahu Vespazijan i Tito. Bilo je skrajnje vrijeme, 
da je sada Trajan uzeo državni mač; jer su se već počeli 
pomicati barbari prema medjama. Spavačavi orijaš rimskoga 
carstva valjalo je da digne glavu, da bude na oprezu. 

Tako ostade i pod Trajanovim nasljednicima. Trajan sam, 
nekoć vojvoda Domicijanov, vladarski idejal, sasma po rimskom 
ukusu, čovjek stege i pravičnosti, bijaše u vojni s Đacima na 
doljnom Dunavu. Trajanov stup navješćuje još danas slavu nje¬ 
govu ; on bijaše zadnji povec'avalac države. Njegov adoptivni 
sin bješe Hadrijan, Hadrijanov Antonin Pije, a adoptivni sin 
Antonina Pija Marko Aurelije. Ovakovo nasljedjivanje careva 
bijaše i korisno; uvijek bi se adoptirao najvrliji čovjeL 

45 godina Hadrijanovih i Antonina Pija (117 do 
161) posljednje su mirne godine; bijahu to uzorne godine unu¬ 
trašnje uprave, Marko Aurelije medjutim moradijaše opet 
neprekidno u dalekoj Austriji i Ugarskoj vojevati s Marko- 
manima; no još bijaše njegova takodjer pobjeda (j- 180). 

U ovo gotovo sto godina, do smrti Marka Aurelija, napisano 
je dosta pjesama. Ne pitamo za njihove sastavljače. Jer je po- 
jezija tek kao sitnogorica i napokon kao mašina na šumskom 
tlu. Malo po malo pobjedjuje proza života. Klasična se je knji¬ 
ževnost ispisala. 

Već su se pobojavali, da će klonuti naobrazba. Hadrijan 
osnova silu škola, i to državnih škola. To je najveći osnivač 
školstva. Učitelji dobivaju plaču i poivrženi su vladi. 

Hadrijan je u opče ovomu vremenu dao glavni duševni 
izraz. Bijaše opet plodan literat na prijestolu; ali pozvanih knji¬ 
ževnika na prijestolu (kakovi bijahu car Julijan ili Fridrik Veliki) 
bilo je malo. Bizarno duhoviti car je kao kameleon i pre¬ 
lijeva se u svim bojama. Hadrijan bijaše arhitekt, junak u 
matematici, revno slikaše al freseo, pjevaše i psalmiraše, a bijaše 
tako učen, da je s ironijom i pretežnosti postupao sa svim pro¬ 
fesorima. Putovao je tako mnogo kao jedva koji drugi car, a 
bijaše ne samo ljubitelj Antinojev, nego i svojih konja i pasa 
tolik, da im gradi grobne spomenike. 

Uza to sada ne samo Hadrijan, nego u opće svr pišu 
opet poglavito grčki; gradskorimska grčka književnost go¬ 
tovo uništuje latinsku ! 

Pored toga razmahuje se težnja za starinom. Hoće sada 
pod svu silu da pišu pretklasićnim jezikom Plautovim, Teren- 
cijevim i Bnijevim. Tako su sada i kipovi opet ukočenih udova, 
uglatih nabora na halji, rasporenih očiju i oštrokutne pune brade 
kao na linejalu izradjeni. 

Pa u opće brada! Mladji Scipion Afrikan bješe nekoč po 
primjeru Aleksandra Velikoga uveo u modu brijanje. Hadrijan 
je prvi bradat car! te brijači od tada slabo prolaze. 

Pojezija je postala staricom; tužna slika za onoga, tko 
ju je mladu poznavao; pa se i mi odvraćamo od nje k drugim 
pojavima. 

Književna povjest vremena iza Augusta poglavito je povjest 
proze, i to knjižne proze, pa ćemo sada imati prilike na¬ 
pomenuti najslavljenija imena. Svi najoriginalniji duhovi dali su 
se na obradbu proze, a za pojeziju se još samo na pola mari. 

A i bilo je slabo unosno pjevati. Cvao je samo balet, 
pantomim, solo-ples sa zbornim pjevanjem, pa su se samo li- 
breti za ova zborna pjevanja (kao i naši operni tekstovi) dobro 
plaćali. 

Svake zimske sezone bilo je mnogo recitacija. Pjesnik bi 
najmio dvoranu i razaslao pozive prijateljima, da se pobrinu za 
klaku. U aprilu godine 97, znademo, da se gotovo svaki dan 
čita najnovije. No publika bi zijevala, prekasno dolazila i prije 
svršetka odlazila. Tako su se onda bolji pjesnici, geniji u pripovi¬ 
jedanju, dali na prozu. 

Iz Neronova doba imademo zanimljivih ostataka romana 
u prozi. Na čelu stoji satira odličnoga Seneke (Seneca) o 
smrti Klaudijevoj. Car je Klaudije pustio svoju dušu, pa othrama 
k nebu (jer je bio hrom), da postane bog. Sam se Herkulo na 
nebeskim vratima prepane od njega; tako kvrči. Bogovi učine 
vijeću, uskrate mu nebo i zaključkom većine bace ga u pod¬ 
zemni svijet. Putujući onamo prodje Klaudije opet Eimom i vidi 
radost naroda kod vlastitoga pogreba. Podzemni sudac osudi ga 
na Tantalovu ili Danaidsku muku: do vijeka će morati da se 
igra kockama u vrču bez dna. 

Veoma je srodan velik, veseo roman s moralnim prilikama 
iz pera Neronova prijatelja Petronija (Petronius). Ovdje da¬ 
kako gledamo u kaljužu nemorala i pokvarenosti. No pripovijest 
teče i dosjetljiva je kao ništa drugo, i potpuno je moderna. Naj¬ 
glasovitiji je prizor „Gozba Trimalhionova“, klasična slika polu- 
naobrazbe bogata prkosice najnižega porijetla u malenu mjestu. 
Kako se je gostilo, kako dvorilo, kako razgovaralo, ne sazna¬ 
jemo nigdje kao odavle; dakako u smušenoj nagrdi. U sobu 

valja da čovjek vazda ulazi desnom nogom; istom onda mu se 
donose masline, a uza to smedji pusi medom i paprom oblo¬ 
ženi,tako dalje. Zec se servira kao Pegaz s krilima a vino 
u kristalnim vrčevima s etiketama. Kao igračka daje se naokolo 
okosnica s pomičnim zglobovima. Domaćin ne radi ništa drugo 
nego se hvasta: sve je njegovo, dokle ovdje jastrijeb kruži; na 
njegovim se imanjima svaki dan rodi 70 djece, i dr. On uzgaja 
pčele iz Atene i dobavlja sjemenje gljiva iz Indije. Pripovijedaju 
se priče 0 sablastima, vukodlaku, a gostima se kosa ježi. Ima 
tu sva sila prostonarodnih riječi: „ruka ruku pere“, ili kad se 
ulijeva vino: „riba hoće da pliva*. 

Ali dosta lakoga tona! dosta smo se zadržali uz blistavu 
spoljasnost života! Opominje nas ozbiljnost vremena, pa je i 
ona epoha imala dosta ljudi, koji su metali glavu u torbu za 
oplemenidbu života, za osiguranje najtrajnijih dobara čovječanstva. 

Za vlade Augustove rodi se u pokrajini Siriji kršćan¬ 
stvo. No ova vlada bijaše u opće početak moralnoga i reli¬ 
gioznog preporoda u državi rimskoj, pa se kršćanstvo može ra¬ 
zumjeti samo kao djelomičan pojav ovoga općenitog pokreta. 

Osim kršćanstva izišla je od doljne mase takodjer Izi- 
dina služba i drugo. Ovdje nam je govoriti o težnjama viših 
krugova, koji su išli za jednakim ciljem. Napokon se je po¬ 
kret odozdo i odozgo ujedinio. 

August sam, pobjednik Antonijeva duha, čovjek, koga 
smo vec jedared nazvali orudjem u ruci sudbine, razabiraše, kako 
je bezbroj svetinja u Rimu propao, vidjaše, kakoS'e demorali¬ 
zacija došavši s Istoka razarala najbolje krugove, pa stade 
nastojati, da spasi moral i religiju u društvu. Za tim su išli nje- 
govi pronicavi zakoni o moralu i braku, za tim obilje krasnih 
božanskih hramova i svetih slava, koje je Rimljanima dao ili 
povratio. 

... , Bijaše to doba pobožnosti; a poslanici ove pobožnosti 
bijahu augustovski pjesnici, koji su moralnom čistoćom 
tako jasno nadvisivali svoje doba. Neke ode Horacijeve hotice u 
tonu propovijedi udaraju na propast morala; ovdje preko pjesnika 
govori car. Kako je Vergilije u svojoj Enejidi gojio sve svete 
uspomene Rimljana, već smo naprijed pokazali. Bijaše to re- 
igiozna knjiga. Ali i sam tip njegovih junaka samo se tako može 
razumjeti. Pokudili smo, što Vergilijevi junaci tako rijetko rade 
po SVOJOJ muževnoj odluci; svakomu njegovo djelo nameće istom 
3og. lo je ideja odanosti prema bogu, ova je ideja sve 
0 tako udesila. I sam Eneja zove se samo „pobožni Eneja“. To 
bijaše idejal onoga vremena. Dapače Ovidije u prigodi postaje 

y r e p e 1: Rimska književnost. 5 


66 


67 


Rimska književnost. 


teolog u svojim „Fastima“; bijaše to pjesnička zbirka rimskih 
svetili legenda, uredjena po kalendaru svečanosti; upravo s toga 
bijaše to jedino djelo, koje se usudi Ovidije posvetiti caru. 

Svaka dublja religioznost je kozmopolitska. A Rimljanin 
carskoga vremena bijaše kozmopolit, bijaše svjetski gradjanin 
svjetske države. U ono doba vidi se po svim zemljama reli¬ 
giozna čežnja za bogom i blaženstvom, za nazočnošću bo¬ 
žanstva. Pripominjemo još onu sanjarsku, vjerski pobožnu eklogu 
Vergilijevu iz 39 godine prije Isusova porodjenja, u kojoj 
navješćuje porod dječaka, koji će ovdje imati pravo nebesko, te 
na zemlju povratiti blaženo vrijeme i raj. Iz težnje za nazoč¬ 
nošću božjom proistekao je takodjer toliko objašnjivani carski 
kult. Ljudi su držali, da su sami grčki bogovi, Zeus i ostali, 
isprvice bili plemeniti ljudi i vladari; zašto ne bi u plemenitim 
ljudima suvremenim gledali boga? Tako se provlači svim ovim 
vremenima ideja boga-čovjeka i božjega sina; Platon, Aleksandar 
Veliki, sam August najpoznatiji su primjeri za to. Vjerovalo 
se, da je svak od njih sin kojega boga. Pa u opće najvredniji 
poštovanja, monarh morao se činiti kao personifikacija države; 
tako je grčke kraljeve Istoka, pa i mnoge od rimskih careva 
■obasjavala glorija obožavanja. I o tom daju augustovski pjesnici 
najnježnije, najnaivnije i najprijatnije slike. Jamačno ni u koje 
doba nije se živovanje božje i živovanje čovječje na zemlji tako 
ispreplelo kao tada. 

Ali najbolji ljudi vremena težili su još dalje, da očiste 
predstavu boga; težili su, da uzvise moralnost time, 
što su ovu moralnost oslanjali na božanstvo, koje hoće dobro. 
Monotejizam u duhu i u istini bijaše ovdje sam po sebi razumljiv. 
Ideje tako zvanih grčkih filozofskih škola već su odavna, od tri 
vijeka u triumfu obilazile Istokom; sada osvojiše Rim. Govorimo 
ovdje 0 onim mislima, koje se skoro zatim u kršćanstvu opet 
javljaju još dublje i u novu kovu: svaki je čovjek pred bogom 
jednak i odgovoran je bogu. Sve je zemaljsko ništavo, naseljuj 
se u drugom svijetu. 

Kvijetizam i pesimizam djelovahu ovdje zajedno. Svaki 
kvijetizam, ili da tako rečemo, svako politički besposleno 
vrijeme podaje se religioznim pitanjima. A pesimizam, kako 
ga je nužno izazvala pusta tiranija Nerona i Domicijana, dovodio 
je, da se kloniš svijetu, da se nadaš dobrima izvan svijeta. 

U tom strogom duhu propovijedahu u Rimu ponajprije 
Sekstiji (Sextii), otac i sin, u Tiberijevo doba uz veliku na¬ 
logu otmjenih krugova. Sada se započinje veliki niz rimskih 
stoika; sve najbolje ljude nahodimo medju njima. Oni su se 

usudjivali, usred .highlife-a u Rimu, ispovjediti, da su očajali 
sa sadašnjosti, opominjući svakoga, da se brine za zdravlje i 
spas svoje duše. 

Istom u Neronovo doba zahvaća to moćnije oko sebe, 
upravo tada, kadno Pavao u grčke krugove Rima i u ghetto 
unosi kršćanstvo. Tada pjeva svoje satire Perzije (Persius). 
Tada piše Seneka (Seneca)! 

Senečin je učenik Mu zoni je Rufo (Musonius Rufus), 
koga zato izagna Neron. (Neron nije trpio ozbiljnih lica). To 
je Muzonije Rufo, koga se kasnije jedan od crkvenih otaca. 
Element Aleksandrin (Clemens Alexandrinus), skloni ispisati. 
Dušom i tijelom bješe odan ovomu smjeru onaj PetoTrazeja 
(Paetus Thrasea), inuž Arijin, koji godine 66 poginu od Nerona 
i čija je smrt zatim bila slavljena; bijaše to mučenik čiste nauke 
0 kreposti. Njegov zet Helvidije Prisko (Helvidius Priscus) 
glavni je gorljivac u doba iza toga. Propaganda tako obuze mah, 
da su Vespazijan i Domicijan, kojima bijahu nepoćudni, ponovno 
na najgrozniji način izgonili sve filozofe, t. j. upravo ljude ovoga 
smjera. To su bili preteče kršćanskih progona. I Epiktet, fini 
moralist visoka i slobodna duha, morade se tada ukloniti iz 
Rima. Ali su došli bolji carevi; te u usrdnim spisima Marka 
Aurelija „Sebi samomu" napokon se sam car prihvaća riječi u 
ime morala plemenite čovječnosti — ipak u grčkom jeziku. 

Ovdje ćemo dati, da progovore u kratko ona dva svjedoka 
iz Neronova vremena: Perzije i Seneka. 

S Perzijem (Persius) dolazi pred nas mlad čovjek dje¬ 
vojačke ljepote i blaga načina u općenju, koji umrije u 28. go¬ 
dini, bogat, veoma naobražen, rano dozreo, vatren zanesenjak za 
naukom kreposti, koju navješćuje u tonu grka, ukorljiva sar¬ 
kazma. Imamo od njega šest ,satira“. Ali kako se razlikuju od 
satira njegova uglednika Horacija! Kako Ii su se promijenila 
vremena! Nema ovdje više naklapanja, te nestaje dobroćudnosti! 
To su propovijedi u stihu, propovijedi o jednostavnoj temi: 

Oplemeni svoje živovanje promatranjem i oslobodi svoj 
duh preziranjem svake zemaljske čežnje. Ili: Nemoj moralizovati 
i zgražati se nad svojim bližnjima, nego meti pred svojim vra¬ 
tima i usavršuj samoga sebe. — Ili: Dobre namjere nijesu do¬ 
statne; što ti koristi sama spoznaja? Upotrebi ju. — Ili na¬ 
pokon 0 pravom načinu molitve: Moli se samo za ono, što je 
prema prirodi; bogovi nijesu tako glupi, da poradi tvoje spo- 
Ijašnje pobožnosti ne bi opažali, kako si grješan. Ponajvećma 
sam čovjek ne zna, što mu je spasonosno. Bog znade; on će 
se brinuti za te. 

Premda je mladi Perzije prezirao Nerona, nije mu bilo 
sudjeno, da umre nasilnom smrću. Drukčije se desi Seneci, 
koji je utjecao na nj. 

Veoma je teško ovoga Seneku pravedno opisati. Nije on 
siromašan puritanac i propovjednik na ulici s razvikanom filo¬ 
zofskom bradom; on je fin svjetovnjak, koji uza to kao go¬ 
vornik, pjesnik, mislilac i državnik svojom mnogostranoiću sve 
nadvisuje. Tako ga ponese život do najvećih visina. 

Uživjevši se u najotmjenije krugove, upade u ljubav s Li- 
vilom, sestrom Kaligulinom; Mesalina ga progna, a natrag ga 
dozva Agripina, mati Neronova, koja ga učini uzgojiteljem Ne- 
ronovim. Istom sada laća se s većim marom zadaće, da raširuje 
nauku o kreposti. Dakako nije odbacio bogatstva; zato ne mo¬ 
ramo prizivati stare riječi, da samo bogataš može potpuno vršiti 
krepost, a siromaha da briga osurovljuje. Seneka bi o interese 
svijeta zlatom privezan i prikovan grdnim svotama novca i 
dobra, koje mu je sada Neron poklonio; u njega se prikupi 
jedan od najvećih imutaka u Rimu, 300 miliona sestereija. Prvih 
godina i nije Neron, nego on upravljao svjetskom državom; 
bile su to po državu najsretnije godine odavna. Tako bijaše Seneka i‘ 

u isti mah haute finance Rima. Uza to je živio umjereno, dapače 
mršavo, a svrh toga mučile ga astmatične boli. Slaboće su njegova 
značaja dosta očevidne; i on bijaše od kosti i mesa. Alije bilo ipak 
hrabro, što se Seneka s onoga najvišega mjesta nije zavukao 
u misaon privatan život, gdje je mnogo lakše biti krepostan. 

Već on sada uzme pisati — osim svojih tragedija, koje 
su se jamačno znatno kosnule razvoja moderne pozornice — 
svoje neprolazne moralne spise, kanon dobra, govoreći: o j, 

kratkoći života, o duševnom miru, o dobročinstvu, o blaženom 
životu, 0 providnosti; a uza to se prislanjaju bogati moralni listovi. 

Ovi su spisi tako sastavljeni, da možemo reći: Seneka je 
izmislio sasma nov latinski slog; to je slog sentencije, epigrama, 
poslovice, koji važnost nauke ističe s energičnom, gnomski zao¬ 
štrenom kratkoćom. Slika istine je ovdje mozajik istina; ali s 
tim više se prima i uvjerava; ma koja od riječi jamačno će nas 
pogoditi u živac. 

Pored drugoga, što neposrednije zahvaća u praktični život, 
slušamo ovdje takodjer nauku o prijeziru svijeta i oplemenji¬ 
vanju. I najprostiji razum (veli Seneka) neka uzmogne shvatiti. 

Bog je duh; on je dobrota, sveznalost, svetost. Bog nas 
ljubi kao otac, i mi treba da ljubimo njega. 

Sve su ljudske duše izljev božanstva; zato poštuj čovječju 
čast u svakoga, i uzdigni se nad zemaljske stvari. 


Duši je pak opreka put (to je njegov izraz). Put je za¬ 
četnica svega zla, naš je život borba s njome. Tijelo je samo 
gostionica za dušu; ona treba da ga se oslobodi. Dan smrti je 
rodjeni dan vječnosti. Budi spreman za putovanje; krasno je 
mirno umrijeti za uvjerenje (to zvoni kao riječi mučeničke). 

titamanjenje niskih strasti (mi bismo rekli: grijeha) jedino 
je blaženstvo. Budi što sličuiji bogu. Dan smrti je dan suda. 

Najviša je medju krepostima čovječja ljubav prema 
svima. Nitko nije gori od drugoga, dapače ni rob. Napokon: 
budi na pomoć dapače svojim dušmanima. 

Ova je moralka religiozna, svezana s neprekidnom mišlju 
na smrt. Tako lijepo i čuvstveno nije je još nitko nikada iznio li 
svoj profanoj književnosti. Pa svatko i shvaća, kako se je moglo 
dogoditi, da je kasnija crkva Seneku proglasivala za kršća¬ 
nina; sveti Jei’onim čini to bez okolišanja, pa su kasnije pa- 
tvorili dopisivanje izmedju Seneke i Pavla. Dapače je kršćan¬ 
stvo unijelo, da se uči od Seneke ili bar od sličnih njemu. 

Na žalost Nerona se to ne dojmi. Plamenovi, u Nero- 
novoj duši uzalud utišavani, provališe i Seneka propade. Seneku 
već bjehu odbili od dvora. On ponudi Neronu vas svoj imutak; 
ali ne pomože. Tvrdeći, da je urotnik, poruči mu Neron, da 
mu valja mrijeti. Seneka ostade miran; on je još utišavao suze 
prijatelja i dopustio svojoj ženi, da s njime pogine. Prorezaše 
sebi žile. Ali on ne mogaše umrijeti; ne tecijaše mu krv; tako 
je bio mršav i malokrvan. Tako je još u smrtnim mukama go¬ 
vorio čuvene „zadnje riječi", koje su sakupili i objelodanili. 

U isto vrijeme s njime morade umrijeti i Lukan, Se- 
nečin sinovac, srčani pjesnik pesimizma i mržnje na sadašnjost, 
kako smo već vidjeli. S užasom i počitanjem odvraćamo pogled 
od mrtvaca. Ta bilo je da opet osvanu bolja vremena. Proljeće 
se dakako ne mogaše više vratiti, pa je i ljetna žega minula; 
ali su blagi i vedri jesenji dani još prolazili nad Rimom za 
Trajana. 

U hladnoći ove jeseni vidimo dva čovjeka, gdje velikim 
koracima prolaze, koji zamišljeni i puni mrka odreknuća svra¬ 
ćaju svoj pogled natrag u prošlost. To su Juvenal (Juvenalis) 
i Tacit (Tacitus), Oni koracaju, kao da osjećaju, da se zima 
približava. Oni su nasljednici onoga pesimizma, učenici Senečine 
mudrosti, te se mogu sada u svojem vremenu podavati pokoju 
svoje duše. Tako su oni — zadnji! — tada obračunali s pro¬ 
šlim carskim vremenom. 

Oni su u dnu duše srodni i obojica su besjednici ogor¬ 
čenja, indignacije. Ali dakako, s kako različnim licem! Juvenal, 

malogradjanin i gradjanin trećega staleža, a Tacit senator i 
konzul; Juvenal je pjesnik satira (pedeset mu godina bijaše, 
kad napisa prvi stih), bez mjere, viče i krevelji se, s nabre¬ 
klim žilama na čelu; a Tacit je historik, pun mjere i vladanja 
i plemenite grandezze, sa žarkim očima u licu ko željezo mirnu. 

Juvenal se povodi za Perzijem; ali njegove najbolje 
satire nisu više poučno predavanje nego slike života samoga u 
žarkim bojama. On slika poglavito vremena Domicijanova, ovdje 
je sve krupno i golemo i užasno. Svagdje osjećaš mrzitelja žena. 

Horacije je još zabavljao; Perzije je poučavao; a Juvenal 
ne će ni jedno ni drugo; on ne će drugo nego da se razgnjev- 
Ijuje. On nas upoznaje sa strahovitom oprekom bogataša i siro¬ 
maha u Eimu; prikazuje nam bijedu osiromašilih naobraženih 
ljudi, ,panem et circenses“, požare, bandite na ulicama, TJ večer 
ne možeš mirno kući doći; prestizava te pratnja velikaša, koga 
iz društva nose doma. Zatim nam slika jadni život školnika, 
koji bi morali sve znati, slabo su plaćeni i zimi već rano izjutra 
oko 6 sati uz lampu moraju počinjati, tako da poprsje Vergili- 
jevo u sobi poernjuje od čadje. No Ijutitomu Juvenalu nedo¬ 
staje humora, pa zatvaramo knjigu poradi rugoba, koje gusto 
stoje jedna do druge. 

A Tacit? On je jedan, zadnji od velikih besmrtnika 
starine, posljednji prisojan vrhunac u velikom gorju klasičnoga 
vremena. On je onaj najkarakterniji, najviše rimski od sviju 
historika; čovjek, koji se nikada ne smije, nikada ne smiješi; 
koji se usudi kolosalnu gradju carske povjesti uobličiti, stisnuti 
u tijesan okvir, koji je veliko obradio velikim načinom i onim 
polubogovima na prijestolu sa hladnim mirom gledao u srce 
i bubrege. 

Li vije bješe nekoč, za Augusta, napisao ukupnu povjest 
republike; bilo je to orijaško djelo u 142 knjige poput ori- 
jaške gradnje na 142 stupa, panteon junaka rimskih. Ovomu 
su se djelu tako divili, da se nitko više nikada ne pothvati, da 
bi ovu gradju iznovice obradio. Carsku povjest podati kao 
nastavak k Liviju bjehu već mnogi prije Tacita pokušali; Tacit 
ih upotrebi sve, te njegovo djelo, u lapidarnoj kratkoći, bješe 
„breviarium“ iz ovih predšasnika. 

To je izvadak, ali kakov izvadak! Livije je pisao glatko, 
rječito i kao štovatelj Oiceronova sloga; naprotiv Tacit se po¬ 
vede za Salustijem i za zbitim načinom Salustijeva pisanja. To 
je trpko skuparenje govora; svaka je rečenica kao sudba teška; 
0 svakoj riječi visi smrt i život. 


Salustijeva slava bijaše nadalje crtanje značajeva. Tacit 
je bio jedini, koji se je mogao usuditi, da mu i u tom stane 
0 bok. Iz značajeva, kako ih on slaže, izvire svaka pojedina 
radnja s nuždom. A značajevi se razvijaju pred nama laganim 
napretkom. Neron se od častoljubiva plemenita dječaka sve malo 
po malo razvija u nsjrazuzdanijega izmedju despota, a car Oton na¬ 
protiv od mlohava uživaoca korak po korak u junaka. Samo 
Tiberijev značaj stoji mu od početka čvrst; Tiberije se po malo tek 
raskrinkava. Kako je to prikazano, — ne će nigda taj zabora¬ 
viti, tko je to jedared pročitao. To su ne samo historičke, nego 
i tragično-pjesničke tvorevine prve ruke. A da i prešutimo po¬ 
jedine prizore, kao groznu smrt Agripine, koju zapovjedi umoriti 
Neron, njezin sin. Nasred mora razidje se ladja, na kojoj se 
ona vozi; ali ona bude spasena. Neron kipi i zapovjedi, da 
napola onesviještenu u njenoj vili usmrte. 

Ili kako Mesalina, carica, napokon zatečena u najdrzovi- 
tijim raskalašenostima, pješice hrli gradom, u smrtnom strahu 
udje u kola s drvima, i krene caru Klaudiju u Ostiju u susret, 
da ga još gane svojom ljepotom. On ne reče ništa. Zatim dobro 
ruča i vino ga smekša na štednju. Kad to opazi Narcis, jedan 
od grčkih njoj neprijateljskih dvorana, zapovjedi on brže bolje, 
da ju usmrte. Klaudiju jave, da je mrtva; on i ne pita ni kako 
ni gdje, nego isprazni svoj vrč i naklapa dalje. Nikad nije on 
mario za to. 

No nije nam dopušteno duže ostati u tom velikom panop- 
tiku! Tendencija je medjutim jasna, Ove grozno veliko izradjene 
slike propovijedaju same po sebi i bez dodane poučne rečenice; 
ipak osjećamo: ozbiljna duša autorova oslanja se o isto uzvi¬ 
šeno shvaćanje svijeta, koje je Domicijan progonio, a Seneka 
ovječio, te koje je tada postalo općim dobrom sviju boljih ljudi. 

Tako je Tacit učinio obračun o dogadjajima i vremenima 
poslije Augusta. 

Ali tko bi mogao, kad spomene Tacita, zaboraviti njegovu 
Germaniju? To je sitan spis, ta Germanija Tacitova, ali blago 
Njemačke, najstarija idejalna slika germanskih običaja, german¬ 
skih ljudi i žena, koju imamo mi i koju imaše starina. Ona je 
kao znamen, kakovo će biti vrijeme budućnosti. 
Ako je Tacit u svim ostalim spisima promatrao prošlost, sa 
svojom Germanijom sluteći gleda u budućnost. 

Nizina poznijih vremena ležaše duboko u oblacima. Ali 
se javljaju novi glasovi. Pokrajine se bude. Galija, Hispanija, 
Afrika! Već je car Trajan iz Hispanije; pokrajinska krv caruje 
na Palatinu. I na granicama se ori sve glasnije i glasnije; 

dolaze barbari! To je lupa štitova, to su ffradnie od kola u 
Germana. 

A u gradovima države vriježi se odozdo religiozna propa¬ 
ganda; kršćani izlaze iz svojih katakomba; evandjelja se pišu 
i izdaju. 

Sviće novo doba, počinje se svjetska povjest na širem i 
dubljem tlu, Eim propada polagano u svojoj okolini, Na Istoku 
i Zapadu zameće se trostruka borba, borba ostarjeloga klasičnog 
duha sa kršćanstvom i Germanstvom Ona ispunja stoljeća, 
koja dolaze. 

Dovlesmosevozilinizprijeglednurijeku izmedju obala punih 
cvijeća i bujne šume; sada rijeka utječe u bučno more. Žal se 
gubi. Može biti, da ćemo još pristati na otocima, na otocima, 
lijepim i tudjim. Bit ćemo na oprezu, dobro krmaniti i pouz- 
dati se u kompas, kao i do sada, a taj je kompas: radosno 
uživanje ljepote i čovječnosti. 

V. 

. ..^ povjesti rimske kulture i literature, koju promatramo, iza 
četiriju perioda razvoja dolazi peti, koji ćemo ovdje ogledati. 

To je posljednji period, pa što je u njemu napisano, nije 
osobito mnogo. Ali ako smo do sada smjeli govoriti ponajviše 
tonom_ očita i glasna poštovanja, bit će sada ton ovoga po¬ 
štovanja ^ slab i pokunjen; nadglasuje ga glas začudjenja, ne¬ 
godovanja, onoga smijeha, s kojim pozdravljamo neukusnost, 
ili čak glasnoga zijevanja dosade, koja nas podilazi medju sivo 
namazanim stijenama. S pomoću Muzinom moramo pokušati, 
da se uklonimo osobito posljednjemu, pa ćemo iz mase neznatnih 
stvari izabrati samo, što je trajne vrijednosti, bit će to jesenje 
pabirčenje po obranu već vinogradu. 

Ili da kažemo drukčije: Augustovo doba davaše nam 
kovano zlato; doba klasičnih epigona iza Ovidija i do Tacita 
plaćaše nam deset srebrnih novaca za jedan zlatan; sada dola¬ 
zimo do nikaljske i bakrene vrednote, plaća se deset nikaljskih 
komada mje,sto jednoga srebrnog; naši su žepovi teški i puni, ali 
mi ipak ne postadosmo bogatiji, već siromašniji. 

Pojezija je u dvjesta godina od 150—360 gotovo prestala. 
Pisali su se dakako još mnogi stihovi, ali su ih pisci što više 
pridržavali za se, književno tržište nije bilo previše njima uzne- 
mirivano. 

To je sličan nazadak kao danas. Ako danas u knjižari 
ugledamo novo izašla svesku pjesama, najprije se prepaiiemo. 

pa se umirimo istom onda, ako ham Se podadu lake pristale 
stvarce u prozi, ali i dobro ukoričene. 

U Grk& su se već od mnogo davnijega vremena svi ta¬ 
lenti dali na lijepu prozu; a to isto opažamo sada i u Rimu, 
i to već od Seneke i Petronija, o kojima smo govorili; Seneka 
je usavršio govor plemenitoga razmatranja, a Petronije govor 
vesele pripovijetke. 

Tako će se i nastaviti. U ostalom prvi je uvjet književnoj 
produkciji vazda važan sadržaj. Pojezija možda još i može 
unutrašnju praznoću prekriti kitnjastim viticama stihovnoga uresa; 
proza to ne može nikada; ovdje ištemo sadržaj, i opet sadržaj. 
No misaoni sadržaj klasične više naobrazbe bješe potrošen. Jedva 
se je moglo iznijeti još štogod novo. I prozni roman (koji je danas 
naša svakidašnja hrana), roman Petronijev za čudo gotovo i ne 
nadje posljedovača. Ovaj realizam u prikazivanju pravoga života, 
kako pristaje romanu, protivio se antiknomu shvaćanju umjetnosti 
u boljim krugovima; činio se preprost. Ljudi su se bili privikli 
samo idejalnomu prikazivanju, pa su samo to htjeli. 

Antikni se idejalni slog iscrpe, kao svaki slog, pa je novo 
trebalo da dodje sa sasma druge strane. 

I kasniji carevi i velike političke prilike nijesu bile takove, 
da bi duhovima donosile nov idejalni sadržaj. Mlin klasičnosti 
još je radio, ali to bješe pusta buka; nije bilo, što bi mlio. 

Samo dobro stanje, koje je prije bilo tako veliko, opa¬ 
daše — osobito u Italiji — očevidno, dapače užasno. Nepre¬ 
kidna borba oko prijestola samoga i oko carske nasljedbe na- 
punjaše sve duše brigom i pustošeći djelovaše na duhove. Partski 
narod s istoka, a Germani sa sjevera već su drsko prevalili 
medje i ponovno zaprijetili životu države. Sami carevi, koliko 
nijesu — kao Elagabal — na suroviji način oponašali grozno 
gospodarstvo Neronovo, koliko su dakle bili valjani, praktično 
su posleni ljudi, koji se bave oko toga, da poprave i izjednače 
tegotnu orijašku administraciju države, nalaze se u ostalom 
ponajviše kod vojske u nužnoj obrani na Rajni, na Dunavu ili 
Tigru. Rim je jedva još prijestolnica; u taboru vojnici pro- 
glasuju novoga cara. 

Tako je književnih novih i velikih stvari bilo samo još na 
praktičnom polju, na poljima stručae znanosti. Nastala su djela 
0 zemljomjerstvu, o vojničkoj nauci, o ratarstvu, o liječništvu, 
a prije svega — u najvišem državnom interesu — velike 
zbirke zakoni, i pravne knjige, koje su najsamostalnije, 
najizvornije i ujedno u svjetskoj povjesti praktično najvrednije. 

Što su Kimljani u o'pde stvorili. Samo izvaci odatle u formi 
pandekata preživjeli su starinu; one dostajahu kao dosta ši¬ 
roka osnova, da na njoj stoji moderno pravo. 

Ne ćemo da ne navedemo ovdje triju najvećih pravnih 
učitelja i učenjaka Papinijana, Ulpijana i Paula; oni rade od 
prilike od 200 godine do 230 osobito za Septimija Severa, ljudi 
u najvišim častima državnim, prvi za carem. 

Njihova je dalekosežna svrha, da dokinu pokrajinske pravne 
običaje i da za cijelu državu, za Grke i Hispane, Sire i Maure, 
dadu jedno pravo, dakle za svu državu civilno pravo, koje 
je tako moralo postati svjetskim gradjanskim pravom. Bijaše to 
dar despocije narodu u pokrajinama. Što su bolje i pravnije pri¬ 
like bile u privatnom općenju, to manje trebaše narod da pazi 
na sam državni stroj. Car bijaše vlakovodja, a veliki juristi 
mašinisti i grijači. Naroda, koji se vozio u vlaku, nije se ništa 
ticalo vodjenje vlaka; brinulo se samo za to, da kola i sjedišta 
budu dosta udobna. 

Uza sve to cvatnja književnosti ne može se nalaziti u ta¬ 
kovim strogo stručnjački sastavljenim djelima, ma koliko još 
gledali ljudi na njih i ma koliko postao Oorpus iuris uzglav¬ 
ljem kasnije pravne nauke. 

Preostala bi još samo historiografija, područje Livi- 
jevo i Tacitovo. Ali upravo ona odaje, kako su se jadno duhovi 
zbondžali. Sada se još sastavljaju sitni izvaci ili čak tabele. 

A sama povjest vremena sasvim se promeće u biogra¬ 
fiju. Pa kako je spoljašnja, kako dječačka i natrpana sitnim 
anegdotama u obradbi! 

Već Suetonije (Suetonius), biograf carevi, bješe zaveo 
kolo u tom anegdotskom slogu; kasniji biografi ili biograflći 
povode se za njime. 

0 Kaliguli saznajemo, da nije umio plivati, nije se učio 
plivanju! Za Domicijana čujemo, da je rado hvatao muhe i onda 
ih nabadao; kad se pita, je li tko u njega, glasi odgovor: ni 
muha, ne musca c[uidem. Uvijek dobivamo jednak popis obilježja; 
0 Gordijanu: tjelesna veličina normalna, lice impozantno, put 
više rumenkasta nego bijela, širina lica velika, tijelo dosta gojno; 
kupa se svaki dan četiri puta, u ostalom provodi idejalan život 
čitajući Platona i Vergilija, pa ipak je na žalost imao neple¬ 
menit svršetak. — Heliogabal: imao je iznajprije zlatne dušeke! 
Najprije je izmišljao svakojaka jela i bowle, tako bowle od po- 
Ijačka ili buhače; bowle-u od ruža, koja je već davno bila u 
modi, začinjaše još dodatkom sjemenja od omorike. Jeo je krestu 
pijetla i jezike slavnija, hranio svoja pseta guščjim jetrima, 


tovio svojega sobnog lava papagajima; a siromašne goste, koji 
su živjeli od njegove milosti, zasipavaše za stolom ljubicama 
tako, da su se neki sve gušili. 

Ovakove sitnarije i kurioziteti šire se sada u svu šir, ve¬ 
like državne akcije jedva se natucaju, a kamo li prikazuju. Pisci 
nijesu više duševno podobni, da shvate svoje vrijeme. Jasno 
zrcalo vremena, literatura postade slijepim zrcalom. 

To su jasni znakovi, da je stalo nestajat! klasičnoga duha. 
Tako se osveti, što se je knjižna literatura (kako smo već češće 
istaknuli) počevši od Cicerona odvratila od utjecaja na masu 
i pisala samo za uske krugove najnaobraženijih ljudi. Nije bilo 
ničega, što bi pokretalo masama; pa i od mase rijetko su pisci 
uzimali pobuda. 

I latinski jezik sam veoma se znatno promijenio u ovo 
300 godina od Augusta do Dioklecijana, kako to biva i u drugih 
naroda; no u onim književnim djelima ne osjeća se to mnogo; 
ona umjetno podržavaju klasični latinski govor Vergilijev i 
Oiceronov. Tako bi klasičnoj biljci oduzeto zdravo, hranivo tlo i 
crnica prostonarodnosti, te ona obori lišće. 

♦ Sva rimska književnost drama je u pet činova. Sada smo 

u zadnjem, u petom činu. 

Tragični je motiv u drami natjecanje velikaša i puka u 
snubljenju umjetnosti. 

U prvom činu bijahu niži staleži, Plaut i Nevije, koji 
su književnost osnovali u onim dramama, što no bijahu sasvim 
namijenjene zabavi maloga gradjanina. 

I Udrugom činu, počevši od Terencija, naučili su se 

f umjetnosti od puka velikaši; ali jedni i drugi još bezbrižno 

uživaju radost, te ljudi kao Ciceron daju, što najbolje imaju, 
velikoj masi. 

Treći je čin vrhunac. Bijahu to poprijeko još ljudi ne¬ 
znatna porijetla, kao Vergilije i Horacije, koji su augustovsku 
knjižnu literaturu stvorili u prostonarodnoj svježini i neblazira- 
nosti. Medjutim dok su najljepše tvorevine gradili za velikaše, 
predaju napokon umjetnost upravo onim velikašima i najnaobra- 
ženijim ljudima. 

Doskora eto i krize. Četvrti čin od Seneke do Taeita 
proizvodi najčistiju moralnu oplemenidbu u velikaša, ali potpuno 
odbija puk od duševnih dobara. 

A peti čin pokaza na posljetku osvetu poradi toga i 
odmazdu. U samim širokim masama raspalio se nov život; tako 
zvani vulgarni latinski jezik probija. Dojakošnji se idejalni slog 
obruši; iz razvalini klasične ljepote i iz vlastite surovine gradi 

se sada pod utjecajem puka u petom periodu odozdo nova knji¬ 
ževnost bez sloga, ali puna stvarnih interesa, nečista u formi, 
ali donekle zadivljuje sadržajem: to je književnost za propa¬ 
danja latinskoga jezika. Njene su najveće figure latinski 
crkveni oci, kršćanski klasici; to je literatura, koja je 
pripravila latinski srednji vijek i spremila mu njegov bitni 
sadržaj. 

Govoriti nam je o duševnom životu u pokrajinama 
države, kazati koju o kršćanstvu. 

Pokrajine! Već im je car Elaudije započeo priznavati ravno¬ 
pravno rimsko gradjansko pravo. Stare su patricijske obitelji 
Eima iščiljele hrpimičnim zatorima pravde, u vremenu od Ti- 
berija do Doinicijana. Nadomjesti ih struja iz pokrajina i na¬ 
puni senat nepravom rimljanskom krvlju. Vojnici su stvarali ca¬ 
reve; ali nije bilo više rimskih vojnika u vojsci; bili su tu samo 
azijatski, galski, germanski vojnici; pa je tako ova pokrajinska 
vojska vladala dapače prijestolom i glavnim gradom. 

Tako dade Hispanija već careve Trajana, Hadrijana i 
Marka Aurelija. Marko Aurelije umire u dalekoj Vindoboni (u 
Beču). Septimije Sever je Afiičanin; bori se u Mezopotamiji, a * 

umire u Bboraku (u Vorku u Engleskoj). Godine 211, u doba 
velikih pravnika, već je svim pokrajincima priznato jednako 
rimsko gradjansko pravo. Zatim vidimo na prijestolu dva istoč- 
njaka: Elagabala i Aleksandra Severa, car Maksimin Traks prvi 
je Polugerman, koga su na Rajni proglasile legije. 

Eim više ne davaše, Rim primaše. Na novi život 
gledamo s druge strane Sredozemnoga mora, preko Alpa, Do sada 
stajasmo u uskoj nakićenoj sobi sa zavješenim prozorima; sad 
su sve stijene iznenada kao odmaknute, te nas okružava široko 
i daleko oživljeno obzorje. 

Blagostanje, mir i sreća svagdje su se divno rascvali. Grčka, 
španjolski poluotok, južna Francuska, područje Seine, Tunis i 
Marocco za sve povjesti svjetske do dana današnjega jamačno 
nijesu nikada uživali slično uredjenih i blagoslovenih prilika, 
kako u početku drugoga stoljeća. 

Svaka je pokrajina imala odjelitu, individualnu upravu. 

Sijelo vlade u svakoj pokrajini postade njenim glavnim mjestom ; 
pa dok je ondje sada raslo bogatstvo i naobrazba, zemlje su 
postajale sve više i više samostalne. Stvaraju se lokalno odije¬ 
ljeni krugovi interesa i interesenata. Lyon, Bordeaus, Trier, Oor- 
duba, Toledo, Hippo, Caesarea, Nova Kartaga postaju već onda 
nova središta kulturna. Tako se rimska država politički i du¬ 
ševno sve više i više podvrgava decentralizaciji. 

Ističemo naredbu Antonina Pija: u malim gradovima po¬ 
krajinskim koncesioniraju se po tri dječačke i po tri retorske 
škole, te po pet liječnika, u većim po četiri dječačke i četiri 
retorske škole, te po sedam liječnika, a u najvećim po pet na¬ 
vedenih škola i po deset liječnika. 

Rezultat izbi na vidjelo oko godine 300. Car Diokle¬ 
cijan (Dioeletianus), ropski sin iz Dalmacije, razloži carstvo. 
Ne Eim — već Milan postaje najodličnijom rezidencijom Zapada, 
a doskora i po Eonstantinu Velikom Bizant prvom rezidencijom 
ukupne države. Palatium u Rimu opustje za uvijek. 

To se dakako kosnu i književnosti. Italijanska rasa, u 
svom nazatku, jedva još podavaše znatnih imena. Novi organi, 
svježa grla nadglasavaju ispjevanoga Cicerona ili Vergilija. 

Ta već Seneka, već Lukan za Nerona bili su Hispani; a za 
njima jednako Marcijal i Kvintilijan. Za Antonina onda vidimo 
namjesto Hispana sve same čuvene Afričane u Eimu. 

Ali je njih sve ipak još vuklo u Rim. Marcijal je, ko¬ 
liko znamo, bio prvi, koji je neko vrijeme radio kao književnik 
izvan Italije; bar posljednja knjiga njegovih pjesama sa¬ 
stavljena je u dalekom Bilbilu u Hispaniji, u njegovu rodnom 
mjestu, koje ljubi nada sve. 

Znatniji je originalni Afričanin Apulej (Apuleius). Du¬ 
ševno svježa književna djelatnost ovoga čovjeka oko godine 150 
razvija se gotovo sasma u njegovoj rodnoj pokrajini; pisao je 
takodjer specijalno za uže afričansko općinstvo. Bilo je dakle 
već i takova. Započela se samostalna naklada, samostalna knjižna 
tržišta izvan Eima, koji je do tada sve sam gutao. 

Po svemu Zapadu bijahu tada svi gradski stanovnici već 
doista potpunoma polatinjeni. 

U sjevernoj je Africi latinizacija išla najbrže; jer je Sredo¬ 
zemnim morem od Italije manje odvojena nego Galija Alpama; 
dapače voda je olakšavala najužu svezu. Tako su Afričani 
za sva daljna vremena sačuvali najveći utjecaj. 

Razumije se, da latinski jezik, koji je tako nastajao 
u pokrajinama, raznošen trgovčićima i vojnicima, nije bio onako 
bistar i čist u formi, kao gradski rimski; nego se preko njega 
mjesto visokoga govora raširi niski govor sasvim plebejskoga, 
prosta tipa, u svakoj zemlji drukčije izmijenjen. Staro rim- 
Ijansko srce ili i srce klasičnoga filologa današnjeg, koji se je 
izobrazio uz Cicerona i Salustija, podilazi ljuta groza, kad to čita. 

Doskora niski latinski govor prodrije u sve krugove. Prije 
svega održa pobjedu latinskim prijevodima biblije, koji 

SU se započeli već oko godine 200. Ovi su na ime prijevodi bili 
namijenjeni upravo nižemu puku i samo popularitetu. 

U pokrajinama uspijevaše kršćanstvo; sa kršćanstvom po¬ 
bijedi pokrajinski latinski govor. 

_ Sva sila gramatika i školskih knjiga bi sastavljena tada 
osobito u Italiji i Africi, s rečeničnim primjerima iz klasika, 
da se draga mladež odviše ne privikiie zamjenjivati m e n i i m e n e. 

Od književnika nek u kratko progovori bar jedan, Apu lej. 
Živi u Kartagi, u gradu veliku gotovo kao sam Eim, putovaše 
kao profesor i u raznim mjestima predavače — kako se zbiva 
i danas —, za nagradu bi mu postavljen kip — što je medjutim 
danas, do sada, manje u običaju! On je smiješno čeljade, puno 
hladne dosjetke i svete ozbiljnosti. Od mudrosti njegovih pre¬ 
davanja sasma se razlikuje mladenačko djelo, o kojem kasnije 
hotiee šuti, jer mu se činilo prelakoumno; to je roman, nazvan: 
Preobrazbe, rek bi jedini latinski roman pored Petronijeva, 
parodija epa u prozi. To je povjest o Luciju, koji postane 
magarcem. 

Veseo mlad čovjek dopane u Tesaliju, u zemlju čarobnica, 
usred zabave bude iz pometnje pretvoren u magarca, dok se ne 
oslobodi čina ružama, koje pojede, te onda upućen u Izidine 
misterije ne dobije samo u opće ljudskoga obličja, nego ujedno 
postane sasvim nov čovjek. 

To je uzor razbojničkoga romana, nakrcan umetnutim pusto¬ 
lovnim dogadjajima, osobito pričama o sablastima, a zanimljiv je, 
da te sve uzrujava. Ogledajmo samo uvod. 

Ponajprije ne vidimo Lucija, nego Aristomena, gdje se 
navraća krčmarici, koja je čarobnica. Ona bješe svoga predjašnjeg 
ljubavnika pretvorila u dabra, a krčmara takmaca u žabu, koji 
sada u svojim vinskim sudovima pliva i goste kreketom po¬ 
zdravlja. Naš junak ne može noću nikako spavati. Postelja nje¬ 
gova ima samo tri noge i sruši se s lomljavom. Evo gle! Dvije 
stare užasne žene sa svjetiljkom, spužvom i mačem dolaze kroz 
čvrsto zatvorena vrata, pa šuškaju i šapuću, hoće da ga usmrte. 
On u smrtnom znoju leži pod posteljom, koja se s njime trese 
i ziblje. Tad se one obrate k sobnomu drugu njegovu (zove se 
Sokrat), prohodu mu grkljan, ali tako. da ne poteče krv, kroz 
ranu posegnu u njegovu tijelu za njegovim srcem i iščeznu. 
Mladi čovjek hoće najprije da pobjegne, a onda od straha da 
se objesi, jer bi ga mogli držati ubojicom; ali uže pukne. Tad 
opazi, da je Sokrat potpuno živ. No kasnije, na zajedničkom 
putu, otvore se nepovoljno njegove rane, te ga on zakopa i 
pobjegne. 

Tako je postignuta osnovna dispozicija; sad se može sve 
dogadjati; ništa nije više nemoguće. 

Najslavniji je u ovome djelu Apulejevu umetak o Amoru 
i Psihi, priča o pepeljuzi u klasičnoj pdori. Lijepoj Psihi za- 
vide njene sestre; Amor, njezin ljubavnik, lijep je kao kraljević. 
Kad dopane nesreće, Psiha treba da steče svoju sreću, blažen¬ 
stvo iza nevolje, radnjama za kaznu, medju ostalim mora pre¬ 
birati leću od graha, pri čemu joj ne dolaze u pomoć golubovi 
nego veseli mravi! 

Ili pogledajmo iz žarkoga Tunisa daleko prijeko na nje¬ 
mačku medju, na okoliš Mozele. Trier je oko 300—350 postao 
carska rezidencija, sijelo velikoga Konstantina, Valentinijana, 
Gracijana i Maksima. 0 kasnom ali ipak krepkom, moćnom Rim- 
Ijanstvu, koje je ovdje gospodarilo, svjedoče još kolosalni kvadri 
Crnih vrata (Porta nigra), ponosni i visoki ostatak palače, javno 
kupalište od 125 metra u pročelju. I u Trieru, u amfiteatru, 
orilo se slavlje uz gladijatorsku borbu i naganjanje lavova; i 
ovdje, na današnjoj cesti za kruh ili meso u Trieru, nekoć se 
govorio pravi latinski jezik staroga kova. 

Ovdje su, u dvorani senatora, za slavu careva izrečeni oni 
govori, koji su nam u zbirci još sačuvani. To su panegirici 
o carskom rodjenom danu ili o piru ili o početku vlade. 

Ovdje slušamo ona antikna, teška laskanja kao prema caru 
Maksimijanu: ,Ti putuješ sjevernom poljanom dapače za naj¬ 
ljuće zime, gdje led prekriva polje, a snijeg led, gdje se oko 
usta dah ljudima ukrućuje i bijelo smrzava. Dok sve druge pro¬ 
goni studen, Tvoje veličanstvo, kamogod dodje, okružava blag 
vjetrić i proljetnji dah, i oblaci se razilaze pred Tobom.“ 

Ovdje, u Trieru, uzgoji takodjer A u zoni je (Ausonius) 
mladoga cara Gracijana, Auzonije, ljupki slavitelj Mozele, po 
zvanju profesor i pjesnik u Bordeauxu. No tada je bilo od ko¬ 
risti, da budeš kućni učitelj budućega cara. Gracijan, učenik, 
učini Auzouija velikim dostojanstvenikom u državi. 

U Auzonija upoznajemo južnoga Francuza neobične udvor¬ 
nosti, koji ne zna ni za gnjev ni za obijest, krasan prosječan 
talenat, kićen i nakicošen u isti mah, barokan i bez čuvstva za 
slog, kao i njegovo vrijeme. 

Ipak je u jednom ovaj dobri pjesnik natkrilio samoga sebe, 
u svojoj malenoj putnoj pjesmi „Mozeli" (Mosella). 

On se vozi niz vodu. To je pravna riječna pojezija; nadiše 
nas pravo, kao da se i sami vozimo. Vidiš sve do kremenastoga 
dna struje; kamenčići svjetlucaju; riječna se trava povija. Obje 
4 su obale pune sjajnih vila; kuće imadu kao i danas kose kro- 



80 


Kimska književnost. 


Doba propadanja. 


81 


vove. Pa vidiš tegleće ladje, kao i danas; jedek je privezan o 
jarbol; jaki ladjar vuče sam, idući po obali. 

Pa bujni vinogradi Mozele, mladi nasadi trsja! Auzonije 
voljno napominje uza to i svoja draga bordeaux-ska vina. Vin- 
ciliri poklikuju na visinama. Gore se ogledaju modrikasto; zrcali 
se jedri grozd; odrazuju se smiješeći veslarski momci na iša¬ 
ranim ladjama. A na ušću napokon se ustavi Auzonije začaran 
ljepotom Eajnske struje. Gotovo ti je, kao da čitaš Bjrona. 

Kako je lijepo, što su nam se od ovih rimljanskih vila na Mozeli 
još očuvali ostaci, ma bili i samo neki temelji! Kako je lijepo, 
što su medju Neumagenskim našašćima iskopane i one mozelske 
ladje, cijele ladje u pravoj veličini, usječene u pješčinu, s vin¬ 
skim sudovima na njima i brodarima! — osobita, premila, samo j 

ovdje razvita plastika pješčine. 

Tako se raširi klasično-rimski život po dalekim pokraji¬ 
nama države, ali svagdje u osobito preinačenoj lokalnoj boji. j 

Medjutim je velikim koracima prolazio zemlje duh kršćan- ' 

stva; a njegova je ruka pokazivala k nebu. 

Bijaše to nov, energičan, jasan i preobražen duh. Koga 
bi god presvojio, imao je izobila gradje, da govori. I on nadje 
svakuda vrata širom otvorena. Kršćanstvo se je — do godine 
150 samo u grčkom jeziku — Jirilo za čudo brzo i kao samo 
po sebi; ali ne samo po apostolskim' propovijedima; i legije su 
ga raznosile mijenjajući svoje boravište. Ova je brzina dokaz, da 
je društvo u prostranom carstvu već sasma bilo pripravljeno. 

U moralnoj osnovnoj dispoziciji ne bijaše nikakove prave 
opreke. d r 

Ta sva starina bijaše priklonjena božanskim stvarima. ' ■ 

Mnoštvo njenih bogova upravo je niklo iz bogatoga religioznoga 
nagona. Kako je ovaj nagon počevši od Augusta i preko njega 
rastao, pokazali smo u predjašnjem odsjeku. Sasvim nezavisno 
od njega izbijalo je u prvom stoljeću pored toga više novih 
kulta, više novih religija, sve s Istoka, pa tako stari bogovi 
Grčke za svjetinu ustupaju i ujedno odstupaju. 

Ne ćemo se zadržavati kod Eskulapove službe, koja za 
čudo najedared obuhvaća široke krugove; i Apulej bijaše joj 
odan. S Istoka dodjoše kult Mitrin, kult Sarapisov, Izidina re¬ 
ligija, pa napokon kršćanstvo. Svima je ovim vjerama zajednička 
crta, da obećavaju poslije kajanja očišćenje i tako vječno bla¬ 
ženstvo; svima je zajedničko, da su monotejistične (i Izida ne 
trpi drugih bogova pored sebe), napokon i to, da su sve bile 
tajne službe, t. j. osobito svete; tako se javi i kršćanstvo. 


Težnja za ujamčenim životom na drugom svijetu (vidjesmo 
prije) napunjaše sve slojeve. U despotskoj državi ne bijaše za 
gradjanina velikih, dragocjenih političkih dužnosti; zato se je 
tražila svrha života poslije smrti, jer se nije mogla naći prije 
smfti. Oni veliki kulti sada su tu težnju podmirivali, podavali 
su golemu konkurenciju, pa je možda još u trećem stoljeću bilo 
prijeporno, tko imade više pristaša, Izida ili Krist. 

Pobjedu održa onaj, koji osvoji najviše, najnaobraženije 
krugove. 

Po čemu je kršćanstvo pobijedilo? Na prvom mjestu mo¬ 
žemo naprosto kazati, ma kako profano zvonilo: time, š t o j e 
imalo literaturu. Ni Mitrin ni Izidin kult ne proizvede 
prave književnosti. Naprotiv kršćanstvo oslanjaše se o stari za¬ 
vjet, koji je u grčkoj obradbi već u klasičnim književnim kru¬ 
govima našao neku pažnju. Malo po malo dolažaše uza to i 
grčki novi zavjet, do Trajanova vremena; pa se je onda živo u 
napredak pisao. U samom Eimu postade neobični „Pastir“ Hermin, 
ion dakako kao sve, u grčkom jeziku. Neki’šćansko općinstvo 
morade malo po malo to uvažavati. 

Da, spisi pregalačke crkve moradoše s tim većma naći 
opću pažnju, jer je, kako vidjesmo, klasično spisateljstvo 
upravo u doba Trajanovo jenjalo i u svojem se sadržaju upravo 
do dna iscrpio. Tko se je po pustim književnim tržištima dru¬ 
goga stoljeća ogledao za djelima u istinu novim, pobudnim, za 
toga je upravo mlada kršćanska literatura bez sumnje jedina 
bila interesantna, ma bilo u njega još kako malo religioznoga 
nagona i potrebe spasa. Ona bijaše nova i važna, najizvornije, 
unutrašnje ljepote, te izadje kao u pustinju. Odatle senzacija. 

Pa sama nauka o kreposti, moralni zahtjevi! 0 tom u 
Izidinoj vjeri ne znamo ništa; moral kršćanstva, najviši u po- 
vjesti čovječanstva, u uskom je srodstvu s klasično-stoičnim 
moralom Senečinim i Marka Aurelija. Odakle se tumači ova 
srodnost, ne može se ovdje objašnjavati, I u Seneke nadjosmo 
čist duhovni monotejizam, i u njega je ljubav prema bližnjemu 
prva zapovijed, i on ište borbu s puti, i tako dalje. 

Za carskoga vremena nastalo je više zbirka rijekova 
poučna sadržaja, takovi su tako zvani Katonovi distisi. 
Tko ih pregleda,ne može jasno razabrati, govori li ovdje pogan¬ 
stvo ili kršćanstvo. Tako su misli bile srodne. 

I velika izradba rimskoga prava po Papinijanu i Ulpi- 
janu oslanjaše se o ovu najplemenitiju moralnost. Pravi huma- 
nitet stoe i platonizma osnova je rimskoga prava; pa se tako 
dogodi, da se je rimsko pravo — i kad je država postala 

kršćanska, dapače potpuno crkvena — mirno nastavljalo, ka¬ 
kovo je bilo, te da je moglo djelovati sve do naše današnje 
sadašnjosti. 

Poglavita je razlika bila, što su oni (rekli bismo) akade¬ 
mijski naobraženi ljudi, kao Seneka, iz razumljivih razloga pro¬ 
pustili propagandu m e d j u siromasima. Naprotiv kršćan¬ 
stvo se sa svojom naukom obrati onima, koji bijahu duhom i 
tijelom siromašni. Oni bijahu takodjer dobrotvorni u najširem 
smislu; ali po kršćanstvu dodje u moralni program oskrba 
siromaha, caritas. U opće strogo uredjene kršćanske općine 
pobijediše energijom svojih zahtjeva; ne bijaše to samo 
negodovanje, nego sveta srdžba na opačinu, ozbiljnost poradi 
spasenja duše. Jer su uzbudjene duše vjerovale, da će — i ako 
ne sutra, a ono za kratko vrijeme — svijet propasti. Bješe to 
ujedno strava od sudnjega dana. 

Ova moralka podavaše se napokon u čaši kulta. Ovaj 
kult bijaše takov, da su ga i slobodoumniji ljudi one epohe 
bez ozbiljne smutnje mogli prihvatiti kao popust prema opće¬ 
nitosti. Tako je već car Hadrijan smišljao Kristu sagraditi hram 
u Rimu; u istinu podiže u mnogim gradovima svetišta bez 
ikakova kipa božjega, nepoznatomu bogu. I Aleksandar Sever 
postavi u svojoj kapeli pored Orfeja Krista. Bilo je dakle već i 
Kristovih kipova. 

Sama starina bijaše tolerantna do skrajnje medje; a mlada 
crkva bijaše intolerantna do skrajnje medje. Tako crkva sebi sa 
silnom brzinom prokrči put u najotmjenije krugove, nadje 
veoma naobražene književnike kao svoje zastupnike, 
te sa zahtjevom stade napokon dapače pred prijestol svijeta, 
pred prijestol Konstantinov. 

Najpomnjiviji je i ujedno možda najstariji spis, što ga ima- 
demo iz pera kojega kršćanina, — prizor obraćenja, koji 
zahvaljujemo plemenitomu Minuciju Feliksu (Minucius 
Felix); dogadja se ovaj prizor oko godine 160 medju veoma 
naobraženim ljudima. Veoma je čudno, što se ovdje ne govori 
0 Kristu i u jezgri za Krista, nego samo o bogu. Monotejizam 
se izvodi iz Vergilija i stoe, poganski se bogovi dakako ni iie 
poriču, nego proglasuju samo za zle demone (tako je još mi¬ 
slio i Augustin!), napokon se dokazuje propast svijeta iz Epi- 
kura! Rezultat je spisa; tko poštuje grčku filozofiju, može i 
mora pristati uz nas. 

Iza Minueija Feliksa pišu ponajvećma južnjaci i sjeverni 
Afričani. Odatle potječe tamni žar osjećanja. Dok grčki kršćani 
s pomoću stare klasične filozofije u dubokoumno učenoj speku¬ 
laciji grade dogmatiku, rimski autori paze više na praksu 

crkvenoga života; oni rade za čistu moralnost i za populari¬ 
zaciju nauke; povrh toga rade proti stvaranju sekta za jedinstvo 
i katolieitet crkve. 

U napredak su sami ljudi boljih staleža, svi duboko pro¬ 
žeti klasičnom naobrazbom, s kojom sada dolaze u pomoć kršćan¬ 
stvu : fanatik Tertulijan (Tertullianus), isprvice sin nekoga 
časnika i pravnik u Kartagi; upravo odavle blagi 0 i p r i j a n 
(Oyprianus), retor, dijete bogatih roditelja; afrički retor 
Arnobije (Arnobius) iz Sike (Sicca), u koga je vjera ipak 
ostala uvijek puna poganskoga taloga; napokon veliki, plameni 
vjernik Augustin (Augustinus) iz Numidije, enciklopedist 
staroklasičnoga znanja, koji je duševnu premoć istočne grčke 
crkve potisnuo i Zapadu dao vlastitu, augustinovsku dogmatiku. 
On je afričanski Atlant, koji nosi nebo crkve. 

Ne ćemo da se s našega ravnoga druma izgubimo u pra¬ 
šumu spisa ovih crkvenih pisaca. Ovoliko se može već spolja 
razabrati. Ove poučne i polemične spise valja formalno i u 
njihovu književnom značaju ponajvećma smatrati nastavkom 
filozofijskoga pisanja Oiceronova i Senečina. Ne samo to; i 
obilje sadržaja uzimaju oni bez oklijevanja iz njih. No ovaj 
postupak činjaše se pregaocima tako razumljiv sam po sebi, 
da ga sami kao i ne opažaju; te su u svojoj gnjevljivosti slabo 
zahvalni filozofima. Tertulijan, maštovati, grozni slikar posljed¬ 
njega suda, koji svagdje govori u Juvenalovu tonu, želi moćni¬ 
cima ove zemlje sm.rt i paklene kazne; kiparima da se odsijeku 
ruke; a osobito filozofi da se peku u paklu. 

Napokon spominjemo još i ascezu. Jer mnogi od ovih 
ljudi propovijedahu, da ljudi ne sklapaju braka, da se ne poštuju 
uresni darovi života, da se umjetnost uništi. Lijepe knjige 
nije za njih trebalo. Bijahu to već zasade grčkih cinika, pro¬ 
sjačkih monaha klasične starine, zasade, koje su onda najoštrije 
u montanizmu pretvorene u načelo općine. Asceza od pogana 
prijedje ka kršćanima, te se približava sada vrijeme pustinjaka, 
samostana i prvih redovničkih pravila. 

Tako primi Rim iz Afrike svoju kršćansku književnost. 
Rimski biskupi nijesu pisali ili tek malo. A u opće bijahu u 
Italiji kao i u Galiji duhovi premirni i manje napeti. Istom kad 
sve bješe osigurano, u četvrtom i petom stoljeću, razvija se u 
Galiji kršćansko spisateljstvo, ali daleko od one gigantike i že¬ 
stine, s težnjom za skladom i za ljepotom u prikazivanju. 

Najodličniji izmedju ovih zastupnika crkvene tradicije 
bijaše Ambrozije (Ambrosius), po svoj prilici u Trieru ro- 
djen; njegov otac bijaše najviši činovnik u državi, a on sam u 

početku u najvedim svjetskim častima, pa iza toga prvi pravi 
crkveni poglavar i idejal prelata, u koga se je diplomacija 
udruživala s energijom i s tonom blage pobožnosti. 

Najvještiji na peru medju svima, genijalan u zamisli go¬ 
vora i ujedno Ciceron vjere, bijaše sveti Jeronim (Hiero- 
nymus): začetnik sada obične latinske biblije i najučeniji tumač 
biblije u svoje doba; u svojim nemilo oštrim polemičnim spi¬ 
sima borac za jedinstvo i čistoću nauke; kao kućni duhovnik u 
Rimu omilio savjetnik otmjenih gospodja u pitanjima savjesti; 
napokon najmoćniji propovjednik samostanske asceze. On je 
potjecao iz Dalmacije, a umro je kao monah kod Betlehema. 

S Ambrozijem se nahodimo u vremenu Teodozija Ve¬ 
likoga (Theodosius), oko godine 400. Carska je obitelj revno 
kršćanska. Antikni hramovi stoje pusti i pustiji. 

Otkako crkva uze vladati, ne tudji se više sjaju i napravi; 
njene urešene stijene zasjenjuju oči, pa se ori crkveno pjevanje 
ambrozijanske pjesme. Same svete knjige uvezivahu sada 
u zlato i purpur, te oteščavahu korice dragim kamenjem. 

Sad je i Muza uzela križ, te se po malo započinje na 
posljetku i kršćanska pojezija. Ona je oskudno preodije- 
vanje antikne pojezije. 

Prudencije (Prudentius), potječući iz daleke Španjolske, 
slavi sada u poletnim odama svece i mučenike; hoće da bude 
Horacije crkve. No najmilija je zabava pojedine kanonske spise, 
osobito staroga zavjeta, pomnjivo preodijevati u Vergilijeve 
stihove. Ovdje stojimo u hrpi preteča Klopstockovih; tad je 
izmišljen tako zvani „religiozni ep“. 

Ove su radnje ponajviše barokne i milotna ludorija; u 
njima slušamo govor Apolonov i Venerin iz usta Gospodinovih 
i njegovih učenika. Ipak ćemo s hvalom ovdje spomenuti jednu 
pjesmu, a to je „Izgubljeni raj* Alcima Avita (Alcimus 
Avitus). On se može nazvati nedostižnim pretečom Miltonovim. 
Ovdje napokon opet nahodimo, da se uživa ljepota; smisao za 
ljepotu opet je živ; slobodno i bez loših svećeničkih gesta po- 
daje se on životu, pa gotovo osjećamo opet radosno čuvstvo sa 
savršenstva. 

Ali kako je naivno tada pjesnik crkveni išao na posao! 
Pjesnik je biskup u Vienne-u. Stvaranje svijeta ne prikazuje 
poglavito po prvom poglavlju Mojsijinu, nego po Ovidijevim 
Metamorfozama. Razlika medju obojicom baš se činila neznatna. 
Avit podaje točno fizikalni tečaj Adamova stvaranja, razne vrste 
zemlje za razne dijelove tijela, a same dijelove tijela opjevava 
upotrebljavajući starinsko opisivanje prirode. Kadno bi — noću 


— i Eva stvorena, onda angjeli zapjevaju svadbenu pjesmu 
prvoga para, koja glasi točno po propisu grčkih svadbenih pje¬ 
sama i „epitalamija* : raj je bračna odaja, svemir je miraz, a 
zvijezde veselo plamsaju kao prve svadbene zublje! Zatim ide 
topografijski opis raja, pun svakojakih slasnih pričajnih boja, koje 
su se mogle prikupiti u Vergilija, Hezioda i drugih starih pjevača. 

Ali i zamrla svjetska pojezija, kako grčkoga tako 
latinskoga jezika, bješe sada najednom otvorila oči na nov život. 

Nije dugo trajalo ovo blistavo kasno klasično doba 
pojezije, o kojem ćemo sada govoriti. Avit, pjesnik Izgublje¬ 
noga raja, bijaše samo učenik ove škole. 

Kršćansko društvo oko 400 godine ne smijemo zamišljati 
po pregaocima vjere, po Jeronimu ili Augustinu. Društvo se 
nazivaše kršćanskim, ali ono ipak u biti ne bijaše drugačije 
nego prije 200 godina. U mozajičnim podovima prikazivali bi 
bogove, Amora i Neptuna, sa sitnim stihovima uza to, te bi naivno 
dodavali k tomu Kristov monogram. Ilustrovali bi bibliju, a u 
prizoru, gdje Rebeka Elijezeru crpe vodu, lijepo bi pored vrela posa¬ 
dili nimfu. Nijesu ljudi još mogli misliti bez ovih likova. Nakit 
života podavaše još uvijek stara umjetnost, koja je ovdje bogove 
prikazivala. 

Idemo na dvor u Milan, na dvor najvećma kršćanskoga 
cara Honorija oko godine 400. Ovdje poljepšavaše tada mla- 
djani pjesnik vrela srca Klaudijan (Olaudianus), pomladjeni 
Vergilije, svečanosti dvorske svojim političkim svečanim pje¬ 
smama u predivnu sjaju jezičnom — Klaudijan, zadnji osam¬ 
ljeni kasno rodjeni klasik rimske literature. 

Ovdje sada Jupiter, Venera i Amor još jednom provode 
svoj veseli, blistavi život. Dvor nije ništa zamjerao tomu. Mars 
davaše kršćanskoj gospodi pobjedu, a Venera ljubav. I ovdje 
nahodimo naslikane one prizore, koji nas sjećaju velikih „po¬ 
ganskih* predmeta u Rubensa ili Guida Renija. 

Mladi se car vjenča. Ovdje vidimo boginju Veneru na Cipru. 
Grede su njezine palače od smaragda, prag od jaspisa, a stijene 
sami briljanti. Ona se upravo češlja; Gracije kao dvorkinje upleću 
joj češalj i parfumiraju je nektarom. Ona se voljko ogleda sa sviju 
strana. Tad opazi Venera n zrcalu svoga sinčića Amora za sobom. 
On dolazi na krilima iz Milana i javlja joj ljubav Honorijevu prema 
Mariji. Brzo pohrli boginja, okružena četom amoretž, na obalu 
i poruči po Tritona, vodnoga boga, poluzvjerske naobrazbe, 
koji upravo zaljubljen u moru pljuska oko nimfe Oimotoje. U 
tri maha evo ga do obale. Venera obloži njegova ledja pur¬ 
purnim pokrivačima, te se sada na njemu poveze sjajnim morem. 

Doba propadanja. 

a prate ju Nerejide, koje se voze na drugim morskim životi¬ 
njama i nose svadbene darove: pojas i djerdan, dijadem i ko¬ 
rale. U carskom gradu' udje onda Venera u odaju, gdjeno 
boravi rnati sa kćerju nevjestom, krasna kao razvita ruža iz 
Pešta pored pupoljka, koji istom proevjetava; pa Venera sama 
kiti plašljivu nevjestu za veliku uru uz sladak govor i do¬ 
stojne želje. 

Tako živu bogovi i nadalje, kao bezazlena dekoracija 
ljudskoga života, lijepo sanjani, premda se je oganj na njihovim 
oltarima gotovo ugasio. Nije bilo ništa drugačije, kadno je 
Michel-Angelo klesao Bakha i Eafael Amora i Psihu slikao u 
vijeću bogova. 

Ali nam Klaudijan s velikom živošću prikazuje takodjer 
samu vrevu i promet života u carskom gradu Milanu. 

Od njega saznajemo za bajno umijeće i sjaj veziva u ono 
doba : koje su dame u neprilici za bogate i teške mustre od 
veza, ne bi ih nigdje mogle naći bolje nego u Klaudijana. 

On nam prikazuje, kako se grad rasvjetljava (svjetiljke 
vise na uzetima poredane izmedju festona i sagova); kako car 
kao konzul obavlja procesiju: on sjedi u ornatu visoko na zlatnu 
prijestolu, koje nose plemeniti mladići; bijaše to po uzoru egi- 
gatskih božanskih procesija. Opisuje nam igre u amfiteatru oko 
nove godine 399: iza hajke lavova, međjeda i pantera izlaze 
clowni i pantomimi; iza toga dolazi orkestarska muzika, zatim 
orgulje (onda čudo nad čudesima), pa akrobati, koji se uspinju 
jedan drugomu na glavu, piramida ljudi; napokon velik va¬ 
tromet s raketama i ognjenim kotačima. Najednom sve pro- ! 

pane i otvori se jezero, a veslači navale jedni na druge u 
pomorskom boju. To je program za svečanost jednoga dana. 

Bilo je krajnje doba, da se razvije ova ankitno-kršćanska 
krasota. Sudba se približavaše. Antika trebaše da propane. Bio 
je na domaku veliki svjetski obrat. Prostrani germanski sjever 
Europe nestrpljivo očekivaše svoju budućnost. Plavokosi German, 
mladenački, sluteći budućnost, željan vlade i mudar, ali još 
neuk, napokon iza dvjestagodišnje prijetnje prodre preko medja 
sa sviju strana. 

Već su bila cijela plemena medju njima primila krst. 

Sada osvoji Alarik, strašni, Atenu i Eim (Rim godine 410). 

Vandali osnuju u sjevernoj Africi svoju stogodišnju državu one 
godine, kadno umrije Augustin. Gotski kraljevi vladaju Hispa- 
nijom, gotski kraljevi Italijom; i Galija je postala državom 
Franaka. Takov bijaše nenadano svijet oko 500; vas latinski 
Zapad bješe germanski. 


Pa se pokaza, kako je bio nadaren i za nauku podoban 
German. Nije on razarao, nego je željno i kao u igri brzo 
prisvojio antiknu kulturu. Sjetimo se, da je već Klaudijan 
pjevao za velikoga Stilihona; Stilihon bijaše Vandal; Klaudijan 
je mogao da ga drži sposobnim za najljepše, za najteže! Pomi¬ 
slimo na Alarika; njemu ne može povjest zaboraviti, što je 
poštedio Atenu i Rim, pobožno štovana mjesta stare kulture. 

Tako se je i književnost veselo nastavila u germanskim 
zemljama. 

Već je Avit pjevao svoj Raj u burgundskoj zemlji; a 
Luksorije (Luxorius) i Drakoncije (Dracontius) u Africi pod 
kraljem Trasamundom. Venancije Portunat (Venantius Fortu- 
natus) djeluje u šestom stoljeću kao pjesnik slavitelj Merovinga. 
i kraljici Brunhilde i Fredegunde; prikazuje crkvene muzične 
produkcije u Parizu itd. To su sve sami okretni ljudi, poslje- 
dovači Klaudijanovi. 

Još se javljaju historijska djela, zbirke zakona, Boetije 
(Boethius), pobožni aristotelik. Još idu kršćanstvo i antikna 
naobrazba ispod ruke, — dok ne umre i ovaj zadnji, ger¬ 
manski perijod rimske književnosti, dok se ne sruši 
država Istočnih Gota i država Vandali, dok ne provale Arapi 
preko Afrike u Španjolsku, dok se kod velike podivljalosti gra¬ 
dovi ne zatvore u svoje zidine, dok se grof ne uspne u svoje 
gradine, a naobrazba ne zakloni u tihe samostanske sobice. 
Približio se srednji vijek, u 7. stoljeću. 

Tako dodjosmo da cilja svojega dugog putovanja. 

Dodje srednji vijek. Sjeverni narodi počinju po malo još 
teškim jezikom svoje osobito pjevanje i kazivanje u sjevernom 
idiomu. Staromu plemenitomu šumnomu drvetu literature bijaše 
krošnja obamrla; ali život nema konca, pa i odozdo, iz svoga 
korijena potjera sada drvo silu novih divljih mladica. II obla¬ 
cima priče lebdijahu naokolo Rolando i Tristan, Gudruna i 
Krimhilda. To je vrijeme, koje nas obdari umijećem rime. Ovo 
je umijeće u svojoj slatkoći čedno kao poljski cvijet u prama- 
Ijeću; antikna je pjesma bez rime ponosna kao uzvijena gola 
paoma. 

Ali i sredovječna pojezija sustade prebrzo; te sami kla¬ 
sici rimski uskrsnuše u doba preporoda, renesance. Petrarca, 
Ariost, Rafael i njihovi srodnici direktni su nastavljači vremena 
Klaudijanova i Honorijeva, petnaesto je stoljeće direktan 
nastavak petoga. Ovdje kao i ondje idu uporedo odano 
kršćanstvo i težnja za ljepotom oblika, koja se nasladjuje liko¬ 
vima na Olimpu. 

Tako bijaše moguća klasičnost modernih književ¬ 
nosti. Moderni su se klasici od starih naučili smislu za sklad 
i oblik, za nuždu u slobodi. 

Danas mi udišemo paru od strojeva; kurimo visoke peći 
modernoga komforta; sasma se gubimo u gospodarstvenom ku¬ 
ćanstvu života. Pojezija nam je gotovo kao krasni portal na 
željezničkoj postaji; mi se žurimo, da uzmemo kartu; tko je 
dokolan, neka stoji pred pročeljem. Za umjetnost, koja ište 
studiju, nedostaje nam mira. Naše je doba kao trgovac, koji 
je postao stariji; posao mu se tako razgranao, da na žalost 
nema više dokolice za svoje mladenačke zabave. 

Već su se podigle ruke, da sa postamenata skinu stare 
umjetničke idejale Sofoklove, Vergilijeve i Tacitove. Tko zna, 
hoće li jednom Daudet, Bret Harte i Ibsen stajati na mjestu? 
Naših ostarjelih živaca zapravo se doimlje još samo, što je 
drastično, a ne više, što je lijepo. Ali zasipajmo klasike; nek 
se počne nov srednji vijek. Oni će opet uskrsnuti. Mi vje¬ 
rujemo s mirom u novu renesancu. Jer smisao za strogost 
oblika, za plemenitost oblika, težnja za nadčovječnom ljepotom 
ne može propasti u srcu čovječanstva. 



LATINSKI JEZIK. 



1 . 

Kad promatramo ljude, opažamo, da u jednih preteže razum 
i volja, a u drugih mašta i čuvstvo. A to nahodimo i u naroda. 
Samo malo ljudi i naroda ima, kojima je dopala sreća, da su 
u njih jednako razvite sve duševne sile. Od starinskih naroda 
jedino se grčki narod ponosi ovom vrlinom, naprotiv u Rimljana 
razum i volja prerasli su ostale duševne darove. U biću Rim¬ 
ljana ističe se dostojanstvo, izdržljivost i srčanost; zato su oni 
bili dobri vojnici, vješti državnici i odvjetnici, razgovijetni go¬ 
vornici. Vojnička i državnička nadarenost Rimljana bijaše uzrok, 
da je Rim od sitne državice postao glavom velike svjetske države. 

Budući ponajpače nadareni za praksu Rimljani su slabije 
marili za umjetnosti i znanosti, nego Grci, u kojih je bilo kud 
i kamo više mašte. Zato Rimljani nazivahu umjetnosti manjim, 
lakšim, srednjim nastojanjima, pa je trebalo dosta vremena, dok 
je umjetnostima pod utjecajem grčkoga duha u Rimu pona- 
rastao ugled. 

Ova se značajka narodnoga duha ogleda i u jeziku. To 
nam potvrdjuju već sami glasovi. Svatko se može lako uvjeriti, 
da su glasovi u raznim jezicima doživjeli razne promjene. Tko 
pročita nekoliko redaka iz raznih srodnih evropskih jezika, odmah 
će razabrati, da se svagdje u izgovoru i promjeni glasova nahode 
znatne razlike. Ako točnije poznaješ one jezike, njihove će ti 
razlike jož življe zasjati, pa će te ponukati, da potražiš uzroke 
njihovim preinakama. 

U vokalizmu i konsonantizmu bitne su razlike izmedju 
grčkoga i latinskoga jezika. Grk strogo pazi na svršetak riječi, 
te ovdje uklanja gotovo sve konsonante osim n, r, s, dok u 
riječi podnosi premnoge konsonantske skupine; naprotiv Rim¬ 
ljanin je mnogo osjetljiviji na početku riječi, te ne trpi mnogih 
konsonantskih skupina, koje su u grčkom jeziku sasvim obične. 





<)i> Latinski jezik. 


dok mu ne smetaju na kraju riječi mnogi jednostavni konso- 
nanti, dapače i neke konsonantske skupine. To jamačno nije puki 
slučaj, jer pravo veli Humboldt, da su glasovi u tijesnoj svezi 
s prirodom samoga naroda. 0 tom ćemo se lako uvjeriti, ako 
isporedimo evropske jezike sjeverne i južne; u slavenskim i 
germanskim jezicima dopada konsonantima mnogo veća zadaća 
nego u romanskima, u kojih je veće bogatstvo vokala; pa i medju 
srodnim jezicima vidimo ovu razliku, hrvatski je jezik kud i kamo 
mekši i miliji od svoje sjeverne braće. Dražest talijanskoga 
jezika pokazuje, da je talijanski narod osobito nadaren za formu, 
Talijani su doista u području umjetnosti, poimence u slikarstvu 
i muzici, u pojeziji i graditeljstvu obilato posvjedočili ovaj svoj dar. 

Latinski je jezik nekako po srijedi izmedju talijanskoga 
jezika, koji obiluje vokalima, i ruskoga, u koga ima više konso- 
nantizma. Grčki klasični jezik ima više vokala nego klasični 
latinski, zato je grčki i muzikalniji; dok se u grčkom jeziku 
nahode neki, zvučni diftonzi ei, eu, ai, oi, u latinskom se .jav¬ 
ljaju ozbiljni glasovi e, u, ae, oe. Kako su Grci natkrilili Eim- 
ljane u umjetnostima, tako im je i jezik zgodniji za harmoniju; 
Grk ljubi asonanciju, a Rimljanin aliteraeiju, koja stihu ne po- 
daje toliko ljepote, koliko jakosti. Na aliteraciji je osnovana sva 
najstarija rimska pojezija, ona je načelo narodnoga stiha satur- 
nijskog, njom se obilato služi još i Vergilije u Bnejidi, u kojoj 
je nastojao proslaviti kreposti starih Rimljana. 

I u tempu govora čini se da je bilo razlike izmedju Grka 
i Rimljana. Homerovim su junacima riječi krilate, toga nema u 
rimskoj književnosti, Rimljanin je ozbiljan, voli duge vokale, 
dok su Grku draži kratki. 

U fleksiji nije latinski jezik tako bogat i okretan, kako 
grčki; od nekadašnjega obilja oblika, koje su imali indoevropski 
jezici u davnini, flni je Grk više sačuvao nego Rimljanin. I na 
jezičnom polju bijaše Rimljanin protivan rasipnosti, pa je uklonio 
sve, što mu se pričinjaše suvišnjim: tako je doduše u deklinaeiji 
zadržao ablativ, ali se sasvim odrekao duala, a u konjugaciji je 
složio u jedno optativ s konjunktivom i aorist s perfektom. I 
broj se participa znatno umanjio, uzalud ćeš tražiti u latinskom 
obilje grčkih vremenskih oblika, latinski jezik gotovo i ne raz¬ 
likuje više tematske i bestematske konjugaeije, izgubio je augmenat, 
a reduplikacija i prijevoj čuvaju se samo u porednim ostacima, 
nema više medijainih glagola. Ovo se siromaštvo latinsko poka¬ 
zuje i inače. 

I u sintaksi latinskoj prepoznat ćeš duh rimskoga naroda. 
U rečeničnom zglobu nahodimo neku strogu energiju, oštru kon- 

sekvenciju, koja nam tumači, zašto je latinski jezik bolje pri¬ 
stajao foru i komandi nego liri. Premda je Ciceron po uzoru 
grčkom nastojao podati latinskomu jeziku nešto gipkosti, ipak 
mu je to samo donekle pošlo za rukom, jer je Rimljanin 
ostao Rimljanin. 

U latinskom rečeničnom zglobu prije svega opažamo mu¬ 
ževnu odrješitost, u njemu ćeš uzalud tražiti žensku nježnost. 
Kvintilijan (10, 1, 114) kaže za Cezara, da je govorio s istim 
duhom, s kojim je ratovao, a to vrijedi više ili manje u opće 
za rimski svijet. Periode stupaju dostojanstveno i odmjereno kao 
legijski vojnici. Vojnici i jezik krenuli su u svijet s tvrdom 
nadom, da će pobijediti, te su ga i pokorili. 

Patetičnoj prirodi Rimljana odgovara omiljeli retorični nakit 
govora, dikcija im nije prirodna i jednostavna kao Grcima. Zato 
Rimljanin rado upotrebljava superlativ i plural mjesto singulara. 

I u subordinaciji vidi se karakter rimski. Izrazita volja u 
značaju rimskoga naroda rodila je primjerima neslomljive čvrstoće, 
kojoj se divimo u životu rimskih junaka, od nje je potekla 
stroga vojnička svijest i poslušnost. Rimljaninu je država sve, 
a prva misao, da je poveća. Ovo načelo subordinacije proželo je 
i njihov govor više, nego to nahodimo u ma kojem indoevropskom 
jeziku. Hebrej bijaše u svojem mišljenju i djelovanju naivan 
kao i njegov govor. Grk, nadahnut maštom, podade svomu govoru 
plastiku, naprotiv u klasičnoj prozi latinskoj svagdje vidimo težnju 
za subordinacijom. Već sama poraba relativnih zamjenica, a još 
više izbor moda odaje prirodu rimsku; vidi se, da je Rimljanin 
upotrebljavajući konjunktiv htio jasnije izraziti subordinaciju, 
gdje se drugi jezici služe indikativom. Istu nam crtu posvje- 
dočuje i strogost u konstrukciji vremena, po kojoj se sporedne 
rečenice podvrgavaju glavnoj kao vojnici zapovijedi zapovjedni- 
kovoj. Ako još pomislimo na oštri, energični akcenat riječi, lako 
ćemo razumjeti, zašto je Heine latinski jezik nazvao zapovjed¬ 
ničkim jezikom. 

Ova subordinacija izlazi na vidjelo i u tonu rečenice; 
redovno se naglasuje glagol, koji je obično stajao na koncu re¬ 
čenice, na taj je način ton od početka do kraja rečenice nepre¬ 
stano rastao, predjašnje su riječi pred potonjom stupale kao 
liktori pred konzulom ili diktatorom. 

Poradi praktičnoga svoga dara Rimljanin osobito ljubi 
konkretan izi-az; dok moderni jezici vole reći »poslije porodjenja 
Kristova",Rimljaninu je milije reći „post Ghristum natum" 
(poslije rodjena Krista). Rimljanin strogo luči pojmove, bira 
oštar izraz, govori jasno i razgovijetno — bar u klasičnoj prozi. 

Kimljanin je osobito pomnjiv, kad odredjuje vremena; izrazujući 
stupnjeve komparacije i brojeve Rimljanin je točniji od nas, a 
to se vidi i u sintaksi načina i padeža. Nebrojeni su primjeri, 
koji potvrdjuju njegovu težnju za jasnoćom i razgovijetnošću. 

Samo se po sebi razumije, da se narod ovako jaka inte¬ 
lekta često poigrava riječima. Ovo poigravanje nahodimo u svim 
periodama rimske književnosti, poimence u komika i govornika, 
ali i u epskih i lirskih pjesnika. Plaut, Ciceron i Ovidije 
upravo su neiscrpni. Ako se piscu nadaje prilike, on će se 
jamačno poslužiti takovom igrom, dapače će jednu riječ i pre¬ 
često izrabiti. Kako je samo Ciceron izrešetao Verovo ime u 
svojim Veriuama! A ima jamačno u sačuvanim djelima mnogo 
takovih mjesta, kojih više pravo ne razbiramo, jer ne poznajemo, 
koliko treba, tadašnjih historijskih i kulturnih prilika. Ciceron 
se upravo jagmi, da uhvati ovakov efekat: u tom je potpuno 
oprečan velikomu grčkomu govorniku Demostenu; od Plutarha 
i Kvintilijana saznajemo, da se Ciceron u svakidašnjem životu 
još češće nego u govorima poigravao riječima. 

Razumna priroda Rimljana tumači nam takodjer, zašto im 
se svidja u govoru dihotomija (cijepanje na dvoje). U periodama 
prozajika i pjesnika svagdje nahodimo antiteze i paralelizam reče¬ 
ničnih članaka, to su glavne poluge rimskoj rečeničnoj gradnji. 

Iz svega se vidi, da je glavno načelo latinskoga stila 
dosljednost i logična oštrina izraza. Razum kazuje riječi, nije 
toliko stalo do ljepote oblika. Naprotiv su Grci mnogo pazili 
na zvučnost jezičnoga izraza, njihov govor ide blaženom sredinom 
izmedju zorne prirodnosti naivnoga naroda i hladne razumnosti 
strogih naučnjaka, odatle i potječe ljepota njihova govora. Nikada ( 

se u književnosti Rimljana ne javljaju u tolikom obilju, kao u '■ 

Grka, atrakcije, analogije i druge psihologijske operacije; a i 
prostonarodni govor latinski ne može se u tom takmiti s govorom 
grčkoga seljaka. 

Kako sintaksa i stilistika, tako nam i samo jezično blago 
(tvorba, zaliha i značenje riječi) podaje obilatu priliku, da zagle¬ 
damo /imskomu narodu u dušu. 

Što je koji čovjek darovitiji, što mu je duševni horizonat 
širi, što je više naobrazbe stekao, to će mu bogatija biti riječ. 

Makso Milller veli, da engleskomu seljaku u svakidašnjem životu 
dostaju 300 riječi, dok naobraženu Englezu treba 3000 riječi, a 
vještu govorniku oko 10000. A tako je i u pisanim djelima. Po 
Renanu ima Stari zavjet 5642 riječi, Milton od prilike 8000, 
a Shakespeare oko 15000. 

Medju Rimljanima je osobito bio nadaren maštom Ciceron, 
on je ujedno najznamenitiji kovač riječi: nitko od njegovih 

zemljaka ne pokazuje veće raznolikosti u izrazu nego on. No u 
opće su rimski pisci u jezičnom blagu veoma skromni, rado 
idu prokrčenim putem svojih prehodnika, dapače zapadaju 
gdješto i u reakciju. Znatno je, što Cezar, ogledalo narodnih 
vrlina rimskih, u svojim gramatičkim spisima i u zapiscima iz 
petnih žila nastoji, da se upravo ugne svakoj suvišnjoj riječi i 
da je ukloni iz književne prabe. Tako n. pr. rijeku Cezar na¬ 
zivlje samo flumen; riječi fluvius i amnis (koje isto 
znače) ne nahode .se u njega. 

Što tvrdimo o pojedincu, može se reći i _o narodima. 
Grčko je jezično blago neiscrpno; ogromni folijanti Stephanova 
rječnika s mukom svladavaju grdnu gradju Kako je prema 
tome čedan latinski jezik! Pa ipak je Rim primio duševno na- 
sljedje Grčke i nastojao pretežitu kulturu istočnoga susjeda 
prisvojiti. Rimljanin se u tom poslu držao više površine._ Kako 
boja može predmetu podati čar novosti, ali mu ne mijenja bića, 
tako je i grčka kultura pružila samo pokost, kojom su Rim¬ 
ljani prekrivali svoje slabije sposobnosti na polju umjetnosti. 
Tome odgovara i jezični izraz. U latinskom jeziku imade mnogo 
tudjega blaga, koje nije kovano u Raciju, nego je doneseno 
izvana. Poplava tudjih riječi ne pokazuje samo znatnih kulturnih 
utjecaja, nego je takodjer mjerilo receptivnosti, znak slabije 
mašte. Premda je snažna struja istočne naobrazbe bila popla¬ 
vila Heladu, ipak se u grčkom jeziku nalazi samo par stotina 
azijskih pozamljenica, dok imade tisućama grčkih riječi u jeziku 
starih Rimljana. Odakle to? Je li utjecaj grčki bio toliko jači 
na Rim nego istočni na Heladu ? Nije vjerojatno, ali su daro¬ 
viti učenici Feničani na većinu tekovina, koje su primili od 
istočnih susjeda, udarili žig grčkoga duha, primijenili ih svome 
biću i nazvali svojim, novim imenima. 

U Rimljana nema takove tvome jezične snage; i om su 
doduše amo tamo štogod novo stvorili, svoja imena nekim pred¬ 
metima nadjenuli (kao što su n. pr. malum granatum gra¬ 
nata, lectica nosiljka, littera slovo, portieus trijem), 
ali je toga malo, veoma malo. Ako je bila grčka riječ prozirna, 
doduše su je, osobito od sredine prvoga stoljeća,^ prevodili, pa 
ima doista u znanostima, umjetnostima i u vojničkoj struci po¬ 
dosta dobro prevedenih riječi, ali i ovdje ostade pravilo, da se 
naprosto preuzme grčka riječ. Zato se Speka (ep. 6, 6, 1) 
tuži na siromaštvo, dapače oskudicu latinskih riječi. 

Na pozajmljivanje tudjega blaga nukalo je Rimljane tako¬ 
djer i to, što im je jezik bio neokretan u sastavljenju riječi, 
a ovaj su nedostatak naslijedili i romanski jezici. Da doskoče 

toj nevolji, Eimljani su ili pozajmljivali grčku riječ ili opisivah 

svojim riječima. _ . n- t ■ 

Za mnoge plodove i pojave svoje domovine Kimljam nijesu 

imali svojih riječi. Malen je broj domaćih riječi za cvijeće i 
trave, kojima radja livada i šuma, kao što su n. pr. bellis 
krasuljak i feniculum slatki januš; dapače mnoge, za koje 
bi rekao, da su latinske, potekle su iz grčkoga vrela, na pr. 
ranunculus žabinac bit će riječ prevedena iz grčkoga 
(batrachion). Jamačno su seljaci imali za ovu i onu biljku svoju 
riječ, ali ovi prostonarodni izrazi nijesu ušli u gradsko 
djeno narječje , koje je voljelo, da se posegne za grčkim 

nazivom. . , . , • . 

Zanimljivo je, što se u Eimljana pokazuje malo interesa 

za imena brda i dolina, vrela i gajeva, koji se napomiiyu u 
književnosti i geografu staroga Rima oteščavaju zadaću. Ma i 
imala mnoga mjesta svoja osobita imena, kao vrelo Bandusia, 
jamačno se latinska zemlja ne može u tom natjecati s Heladom. 
Lukan veli za trojanski kotar, da nema kamena bez imena, a 
to vrijedi za sve predjele grčkoga jezika. ^ 

Tako nahodimo u grčkoj književnosti i mnogo vise ukra,- 
snih adjektiva, koji pokazuju, da je Grk fino promatrao pri- 
rodu. U Homerovim pjesmama sve sja od samih boja; epiteti 
kao sjajan, svijetao, adiektivi, koji znače boju, slikovite oznake 
upravo vrve u Homerovim djelima, te su za nas nuzdan dio 
Homerove pojezije: u čovjeka prirodnjaka odrazuje se jakim 
refleksima priroda, razumni čovjek slabije joj je pristupan. 

Življu tvomu snagu opažamo u latinskom u onim po¬ 
dručjima, gdje su Rimljani stvarali izvorno, a pravo bogatstvo 
izrazž, nahodimo za stvari, koje su im bile osobito^ ^ diage. 
Ako koji narod imade mnogo riječi za koji pomišljaj bilo ću- 
tilni ili duševni, jamačno se mnogo oko njega bavio._ Schrader 
je dokazao, da je u njemačkom preko 500 fraza i poredaba 
poteklo od pila. Rimljanin raspolaže većim obiljem _ izraza m 
roblje; bez njega ne mogaše živjeti, trebalo mu je u svim 
prilikama svakidašnjega života: servus mači roba u društvu, 
famulus u kući, mancipium na tržištu, verna roba u 
kući rodjena, puer po dobi, minister roba kao slugu. Pre¬ 
dugo bi trajalo, kad bismo htjeli ogledati sve jezično blago latinsko 
po ovakovom načinu; dostajat će, ako spomenemo samo dva 
druga područja. Mimoilazimo ovdje najznačajnije područje rimsko, 
pravnu i državnu nauku, koja je svojom terminologijom pro¬ 
tkala vas jezik, pa ćemo se obazreti samo na rodbinska imena 
i na područje hrane. 

D Eimljana nahodimo više ljubavi k obitelji nego u Grka. 
Štogod je živjelo u kući, bijaše velika zadruga, kojom je uprav¬ 
ljao pater fami li as (otac obitelji), ova zadruga bijaše raščla¬ 
njena i uredjena sve u tančine, prava slika i prilika države. I 
pradjedove štovahu s pobožnošću; sastavljati rodoslov bješe im 
duši poslastica, pa bi rado porijetlo svoga plemena izvodili od 
Trojanaca, koji su s Enejora uselili u Italiju, kadno bi razorena 
Troja. Zato i nije čudo, što za oznaku rodbinsku imadu bogatu 
nomenklaturu. I hrvatski se jezik ponosi bogatstvom rodbin¬ 
skih riječi, kakova više nema u modernih jezika, a sačuvala 
nam je ovu riznicu zadruga. U modernim se jezicima ponaj- 
češće više ne razlikuju fine razlike, no u latinskom se dobro 
razlikuje avunculus (ujak) i patruus (stric), matertera 
(teta, materina sestra) i a mit a (teta, očeva sestra), razlikuje 
se proavus (pradjed), abavus (prapradjed, šukundjed), 
a ta V us (otac šukundjedov, zadjed), tritavus (otac prapra- 
djedova oca), patruelis znači b'ratučeda, a consobrinus 
sestrića, ianitrices su jetrve. 

Od životinjske hrane bijaše Rimljanima najmilije svinjsko 
meso. Umjeli su ga priredjivati na 50 raznih načina. Već nje¬ 
govo ime earo suilla svojom deminutivnom formom pokazuje, 
da je bilo drago narodu. tJ staroj složenici suovetaurilia 
(sus-f-ovis-l-taurus) znuzima svinja prvo mjesto, pred 
ovcom i volom. U svemu carstvu životinjskom nema latinski 
jezik toliko izraza, koliko za svinju: pored sus govorile su se 
i riječi porcus, porea, verres, aper, scrofa, maialis, 
nefrens. U lakrdiji se često raspravlja o svinji; pjesnik ate- 
lanske drame Pomponije nazvao je po njoj četiri svoja djela: 
Porcetra (krmača), Maialis (bravae), Verres aegrotus 
(bolesni krmak) i Verres salvus (zdravi krmak). I poslovice 
potvrdjuju, da je svinjsko meso bilo Rimljanima omiljelo. Naš 
narod veli: hoće da mu padaju s neba pečene mušmule, Nijemac 
govori 0 pečenim golubovima, a Grk o pečenim branjuzima, 
naprotiv Rimljanin sanja o pečenim svinjama. 

Ovako smo već stupili na polje metafore. Kako je meta¬ 
fora glavno pokretalo svega razvoja jezičnog i kako se u njoj 
izvrsno zrcali duševna osobitost pojedinih naroda, to ćemo u 
slikovnom izrazu Eimljana nazreti odraz prostonarodnoga mi¬ 
šljenja. Kad govornik ište i zameće isporedbe, ponajprije se 
njegovoj mašti nameće ono, što mu je priraslo srcu; s toga i 
prenosi čovjek svoja stanja, prilike i sposobnosti na prirodu, 
koja ga okružuje. Zato nam u svojim slikama i poredbama 
izvodi pred oči čest svoga duševnoga života, svoga osjećanja. 

Srepel: Rimska književnost. 7 

U pojedinih pisaca neke slike dolaze počešde, te su odraz piš¬ 
čeve duše. Ako nekih slika ne upotrebljavaju samo pojedini 
pisci, nego su one omiljele u svim periodama jezičnim, onda 
ih držimo općim dobrom sviju, koji govore i pišu, te možemo 
reći, da se u njima kriju ljubimice misli svega naroda. I doista 
ratarstvo i vojništvo, oba temelja države rimske, veoma se mnogo 
javljaju u slikama i poredbama. 

Rimljani se kao državljani nazivlju Quirites, a to će 
reći suličari, riječju centuria naznačuje se i dio glasača i 
vojnička satnija, u Rimljana se vojnička dužnost i pravo pod¬ 
udara s gradjanskom dužnosti i pravom, pa nije čudo, što Rim¬ 
ljani u svoj govor neprestano kao cvjetove upleću vojničke 
izraze. Ratni je posao, gotovo bi se moglo reći, prešao Rim¬ 
ljaninu u krv. Iz davnoga vremena potječu oznake kao: spo- 
liare oplijeniti, u početku: pobijedjenu dušmanu skinuti opremu, 
intervali um prostor medju . . ■ , nekoč: prostor izmedju dva 
kolca na nasipu, praemium nagrada, iznajprije: što je prije 
uzeto od ratnoga plijena. U ovih je riječi isprvični pomišljaj 
gotovo sasvim iščilio. Lakše se može prepoznati metafora u 
drugim riječima, koje se nerijetko upotrebljavaju u prenesenu 
smislu: Od običaja, što su Rimljani uhvaćene dušmane pod 
sulicom kao roblje prodavali, dolazi izraz sub hasta ven- 
dere, prodavati dražbom; supstantivi tiro (novak), tiroci- 
nium (novaštvo), commilito (vojni drug), aeies (bojni red), 
tela (strjelice), arx (tvrdja), stipendia (vojničke plaće), 
signifer (zastavnik), milit i a (vojna služba), bellum (rat), 
castra (tabor), clipeus (štit), glagoli kao triumphare 
(slaviti triumf), vincere (pobijediti), superare (nadvladati) 
često se upotrebljavaju metaforski. Fabiju su dali pridjevak 
s c u t u m (štit), a Marcelu gladi us Romanorum (mač 
Rimljana). Arcem ex cloaca facere (učiniti tvrdju od 
kloake) reći će, što i hrvatska poslovica: od muhe praviti vola 
ili od dlake učiniti gredu; abicere hastam (baciti koplje) 
govori se o kandidatu, koji je klonuo duhom. 

Isto tako obilato vrelo nahode tropi u ratarstvu i stočar¬ 
stvu. Rimski se život osnivao na ratarstvu, te je zadržao svoju 
snagu, dok je ova grana društvene djelatnosti ostala čista. Kad 
se već život bio ugladio, još se ovo zanimanje smatralo naj¬ 
uglednijim i najplemenitijim pored državnoga i vojnoga posla. 
Kad bi se osnivao grad, plugom bi izorali brazdu, koja će 
označivati gradski zid, zemljišni posjed bijaše osnova za podjelu 
plemena i ustava za republike. Tako su i u jezik prodrle mnoge 
metafore, koje su od ratarstva prešle u druga područja. Evo 


nekoliko prastarih metafora: delirare, zapravo: zabrazditi, 
kasnije: mahnitati, emolumentum samljeveno, kasnije: do¬ 
bitak, calamitas znači štetu, a dolazi od riječi calamus 
(vlat), te znači iznajprije žitni kvar, r i v a 1 i s takmac, u početku : 
susjed na potoku, acervus hrpa dolazi od riječi acus (pljeva), 
inanis prazan od acnua (poljska mjera), cohors (odio voj¬ 
ske, desetina )egije) znači u početku obor, manipulus (odio 
kohorte) znači rukovet, felii (sretan) znači na početku plodan. 

Tako riječ pecunia (novac) potječe od riječi peeus 
(blago), egregius (izvrstan) od grex (stado), riječ septen- 
triones (vlašići, sjever) zapravo znači sedam volova, koji vršu. 
Govor pjesnika rimskih pun je metafora uzetih iz ovoga područja. 

Ah i inače podaje nam značenje riječi zgodu, da zagle¬ 
damo rimskomu narodu u dušu, ovdje se možda najjasnije 
javlja njegov um, volja i čuvstvo. Kako je poznato, jezik ne 
izražava ništa potpuno, kratko ime ne može pribrati sve crte 
predmeta, nego ističe samo najočitija ili najvažnija obilježja 
njegova. Upravo s toga nahodimo u životu značenja subjektiv¬ 
nost; jedan narod drži jednu crtu najznatnijom, a drugi drugu; 
što je jednome glavno, drugome je sporedno: de gustibus 
non disputandum (koliko ljudi, toliko ćudi). Tako nam po- 
ma,že etimologija, da se upoznamo i s najskrivenijim zakutkom 
duševne radionice narodne. Dašto a njenom pomoću možemo 
poznati samo najstariju fazu u značenju riječi, samo odrediti, 
koju je crtu narod isprvice pomišljao najvažnijom. Ona nam ne 
može podati slike, kako se značenje koje riječi mijenjalo, širilo 
ili^ stezalo, a još manje može nam protumačiti čuvstva i osje¬ 
ćaje, koji su pratili riječ u njezinu životu, ali je za ocjenu na¬ 
rodne osobine važno i vrijedno znati, koje je značenje bilo ispr- 
vično. Jezgra svega, što je rimskomu učeniku (discipulus) 
valjalo da se nauči (discere), bijaše zapt (disciplina); ova 
riječ formalno odgovara grčkoj riječi: mathematike, ali kolika 
razlika u značenju! U Rimu otac obitelji je poglavica sviju 
svojih: pater (otac) upravlja sinom, patronus (patron) klijen¬ 
tom, patricii (patriciji) plebejcima, patres (senatori) ostalim 
gradjanima, svagdje se vidi vlast očeva. Po ocu se nazivlje 
otadžbina (patria) i jezik (patrius sermo, očinski jezik), 
dok mi nježnije govorimo : materinski jezik. Vergilije svoga 
glavnoga junaka rado zove ocem (pater). 

Rimljaninu je žena mulier, nježno (mollis) biće, komu 
se hoće muškoga zakrilja; Rimljanin ne govori bez razloga 
puer (dječak), ali deminutivne puella (djevojka), ancus 
(gončin, sluga), ali deminutivne anci 11a (sluškinja). 

Školu je smatrao Rimljanin igrom (ludus), u staro doba 
bijaše gotovo sva njegova književna djelatnost pisanje listova: 
zato literae znači list i književnost, nauku 

Riječi radnja, potreba, dužnost (opus, officium) istoga 
su porijetla. Zabava je Rimljaninu zamama (deliciae od de- 
licio). Samo uz gozbu razgrijao bi se inače slabo govorljivi 
Rimljanin; convivium (gozba) zapravo znači zajedničko živo- 
vanje, to mu je prilika, da se porazgovori, dok su Grci gozbu 
nazivali; sjmposion zato, što su onda zajedno pili. 

Virtus je jezgra svega, što treba da ima muž (vir), 
sve ono, što mu dušu i tijelo krasi i oplemenjuje, osobito kre¬ 
post i junaštvo. 

Od sviju dobara života bijaše slava Rimljaninu najdraža, 
zato ignominia (bezimenost) znači upravo sramotu. 

Ljubav je Rimljaninu više čin razuma nego srca: dili- 
gere (štovati, ljubiti) znači ponajprije izabirati. Latinski je 
Jezik siromašan, kad mu valja izraziti razne stupnje ljubavi; 
njima je ljubav bolest, razorna vatra, smrtna rana. Izuzevši 
Tibula svi pjesnici hvataju se odmah najjačih izraza. 

Religija je Rimljaninu samo spoljašnja veza, koja ga veže 
s božanstvom (religare). I u shvaćanju ženidbe ne pokazuje 
latinski jezik dubine; nuptiae (svadba, brak) znači zastiranje 
koprenom (jer se vjerenica za vjerenika zastirala koprenom, 
nubere alicui), matrimonium (ženidba, brak) potječe od 
matere, confarreatio znači zajedničku žrtvu kolača od 
(pira far). 

čovjek (homo) Rimljaninu je sin zemlje (humus zemlja, 
humanus čovječji). , 

Ponos se vidi, kad Rimljanin Sredozemno more nazivlje 
Naše more (mare nostrum); njime su nekoč vladali Feni¬ 
čani, Grci. Kartažani i Etruščani, aii kasnije od Cipra do Stu¬ 
pova Herkulovih dopade imku rimskih. U ostalom i današnji 
Englez, koji vlada talasima, s prijezirom gleda na ostale sta¬ 
novnike evropske, te u svojem jeziku jedinu dragu riječ „ja" 
(I) piše velikim slovom na početku, pa tko će Rimljaninu za¬ 
mjeriti onaj. znak samosvijesti? 

S patetičnom svečanošću pobožni Izrajelac pozdravlja rije¬ 
čima: Mir s tobom!, veseli, vedri Grk dovikuje: chaire (raduj 
, se), a Rimljaninu je preče zdravlje i jakost: vale i salve 
reći će budi jak, zdravo! ^ • 

Dok su Grci označujući mjeru dužine ponajviše uzirnali izraze 
od igrišta i igara, Rimljanin je suhoparniji; on broji korake 
(duo mi li a, dvije hiljade, dvije milje); tako označuje Rim¬ 


ljanin i novce brojeći jedinice, ase (as, sestertius = sem- 
is-tertius dva i po asa, denarius = deni asses =. 
10 asa). ' 

Uzmemo li ogledati imena mjeseca, opazit ćemo srodan 
pojav. Kako trijezni, ali praktični Amerikanac voli ulice svojih, 
gradova označivati brojevima nego im nadijevati vlastita imena 
po znamenitim ljudima ili po mjesnim prilikama, tako je Rim¬ 
ljanin označio veći dio svojih mjeseca. Budući da se godina u 
staro doba počinjala s martom, bijaše septembar sedmi mjesec, 
oktobar osmi, novembar deveti, a decembar deseti; isprvice 
bijahu takodjer Quinctilis i Sextilis (peti i šesti mjesec), 
te su istom kasnije primili nova imena jul i august u čast 
Juliju Cezaru i caru Augustu. 

Ova se metoda brojanja nahodi. dapače i u vlastitim ime¬ 
nima, te se napominju lična imena: Quintus (Peti), Sextus 
(Šesti), Septimus (Sedmi), Octavus (Osmi), Decimus 
(Deseti), koja su s vremenom prešla i medju porodična imena 
(Sextius, Septimius, Octavius, DeciusJ 

Ogledavajući vlastita imena dobivamo i drugih uputa; ona 
budući isprvice apelativna izražavaju poimence neku želju rodi¬ 
telja. Nije ni čudo, što roditelji djetetu u imenu podaju popud¬ 
binu za život, neki ukras, koji će dijete nositi do groba. Grčka 
imena i prezimena govore ponajpače o slavi, junaštvu, voj¬ 
ničkoj vještini i političkoj moći; naprotiv u Rimljana takova su 
imena rijetka, nego s tim više nalazimo njihovu ljubav k ratar¬ 
stvu i stočarstvu. Fabius potječe od riječi faba (bob), Len- 
tulus od lens (leća). Cicero od cicer (grašak, čičj Piso 
od pisum (grašak); porodična imena Porcii, As i ni i, Vi- 
tellii, Ovidii, Caninii, Caprarii, 0 vini i podsjećaju nas 
domaćih životinja. Inače su često osobine tjelesne (kao pogrješke 
i nedostaci svake ruke, boja kose i dr.) davale pobudu za izbor 
imena, kud i kamo više nego u Grka. Čitav niz porodica zove 
se po boji: Albii, Rufii, Rutilii, Plavii, Livii, Caesii, 
Fulvii, Nidigii. U slobodi rodjeni Rimljani imaju obično 
tri imena, n. pr. Marcus Tullius Cicero; Marcus je 
lično ime (praenomen), Tullius je porodično ime (nomen, 
kojim se označuje gens, pleme), a Cicero je pridjevak (co- 
gnomen). Mnogobrojni su pridijevci po tjelesnim manama i du¬ 
ševnim nedostacima; vidi se, da su se stari Rimljani rado podru- 
givali. Ovi prišvarci primjeri su italske duhovitosti, pa ćemo ih 
nekoliko navesti: Plotus, Pedo i Peducaeus (plosnonog), 
Plancus (širokih nogu), Scaurus, Var us, Varro i Y al¬ 
gi us (krivih nogu), Claudius (hrom, šantav), Placcus 

(klempav), Sulla (malih listova), Oapito (biidoglav, glavaš, 
glavonja), Fronto (velika čela), Mento (velika potbratka), 
Naso (nosan), Silo (zafrknjena nosa), Labeo (velikih usnica), 
Bucco (velikih usta), Denti 0 (velikih zuba), Barbo (bradaš), 
Balhus (pentavac), Turpio (ružan), Lurco (izjelica), Strabo 
i Paetus (škiljavac), Galvus i Glabrio (ćelo), Orispus 
(kudravac), Crassus (debeljko), DorsoiTubero (grbac). 
Na e vi us (koji ima madež), Stolo (bena) i dr. 

Plemenitiju crtu rimskoga naroda vidimo u slavnim do¬ 
dacima: Africanus, Asiaticus, Numidicus, koje je pri¬ 
lagao imenu svojih pobjedničkih vojvoda uvijek po mjestu, 
gdjeno su ubrali lovoriku. To nam svjedoči, kako su Eimljani 
umjeli biti zahvalni, a pokazuje nam i njihov narodni ponos. 
Ovaj se običaj Eimljana podudara s navikom njihovom, da u 
svira važnim prilikama svoga državnoga života odabiraju izrazitu, 
oštro istaknutu formu. Uzalud to tražimo u Grka, kojima je 
najviši cilj njihova nastojanja običan vijenac maslinov u Olimpiji. 
Moderni se narodi povode za Eirajanima, 

A imena bogova? I ona nam daju svjedočanstvo o duši 
narodnoj, budući da je mitologija plod narodnje mašte i tijesno 
svezana s duševnim životom. Zar se ne zrcali u grčkoj mitolo¬ 
giji vedro grčko nebo i ljubazna dud helenska? Nije li u staro- 
germanskim mitima izražena ozbiljnost i sjeta sjevernoga svijeta? 
U Eimljani bijahu najvažniji bogovi u stara vremena poljski 
bog Saturno, branič usjeva (satum), i ratni bog Mars (Mamers). 
Po Marsu su dobila ime mnoga italska plemena i mjesta, kao 
Marsi, Marrucini, Mamertini, Marruvium, po njemu 
je prozvan prvi mjesec starorimskoga kalendara mensis Martius; 
on je kao i Jupiter dobio častan pridjevak otac (Marspiter), 
dapače njegovo ime u sva vremena književnosti upotrebljava se 
metonimijski mjesto „rata" (aequo Marte pugnare boriti 
se nadajući se jednako pobjedi, suo Marte na svoju ruku). 
Istom kad je prodrla grčka naobrazba, izjednači se Saturno 
s grčkim Kronom, te on postade ocem Jupitera, glavnoga boga, 
a Mars Jupiterovim sinom. Saturnu stoji o boku kao žena Ops, 
božica poljskoga blagoslova i poljskoga rada. Pored njih naho- 
dimo i druga ugledca poljska božanstva, a to su: Oerera, božica 
žita. Flora, božica cvijeća, Maja, božica livade i proljeća, kojoj 
se žrtvuje svinja (maialis), Telura, božica plodne zemlje. Faun 
(pogodni od favere), zaštitnik stada, i Luperko, koji brani od 
vukova (lupus + arceo), Pales, božica zaštitnica stada i pa¬ 
stira, Termin, bog granica, i Pomona, boginja voća. No tko bi- 
tražio rimska božanstva mora i rijeka, zalud bi se trudio. Ove 

težnje k moru u Eimljana nema, pa su bogovi morski i riječni 
porijetla grčkoga i etruščanskoga ili su nastali pod utjecajem 
ovih naroda. Neptun, starorimski bog oblaka (nubes = oblak; 
Nebel; nebo), prošao je ovu metamorfozu u povodu grčke 
mitologije. 

Još nam je reći koju o poslovicama i krilatim riječima. 
Već su odavno ljudi razabrali, da se u poslovicama kriju mnoge 
izrazite crte narodne duše. Goethe veli: „Poslovice označuju 
narode, samo valja medju njima živjeti." I doista ovu tijesnu 
njihovu svezu može ocijeniti samo taj, tko je oćutio bilo na¬ 
rodno, tko se upoznao, koliko treba, s mišljenjem i osjećanjem 
samoga naroda. U poslovicama odjekuju sve žice narodnoga 
duha, iz njih se razabira, kako narod misli i osjeća o životinjama, 
0 prirodi, 0 svim predmetima, koje se javljaju u primitivno 
doba u primitivnih ljudi, one nas upućuju, kako je napredovala 
kultura, te kako narod sudi o svojim susjedima i pradjedovima. 
Osobito je zanimljivo promatrati, kako se Eimljani podsmijevaju 
zlim navadama i neobičnim svojstvima spoljašnjih plemena, 
s kojima su općili i trgovali, a u drugu ruku takodjer kako na¬ 
stoje proslaviti dična djela praotaca. U njih bijaše poslovica, kao 
što su: Punica fides (punska vjera = nevjera), Gallorum 
credulitas (galska lakovjernost), Graecorum libertas 
(sloboda = razuzdanost grčka), Carapanorum arrogantia 
(kampanska nadutost), Graeco more bibere (na grčki način 
piti, t. j. iz većih časa), pergraecari (po grčki živjeti = pijan- 
čiti); ove nam poslovice podjamčuju, da su u ovih naroda bile 
napomenute pogrješke, a osim toga da su Eimljanima isprvice 
bile nepoznate i tudje. Naprotiv izraz more Eomano loqui 
(govoriti po rimski) znači govoriti iskreno, a ne himbeno. 

Rimljani su znamenite dogadjaje svoje prošlosti i imena 
slavnih junaka neprestano napominjali, oni su bitku Kansku 
(pugna Cannensis), RomulaiRema, Kamila, Kurija Dentata, 
Fabricija, strogoga Katona i Fabija Maksima, qui cunetando 
restituit rem (koji je zatezanjem uspostavio državu), nepre¬ 
stano u poslovicama slavili, pa se razlikuju od Grka, koji su 
ovako častili osobito ljude znanosti i umjetnosti. 

I riječi krilatice dovode do istoga posljetka. Ako izlučimo 
sve one krilatice, koje su se pod utjecajem grčke naobrazbe 
udomile u boljih obitelji rimskih, pa odatle po malo proka- 
pljivale i niedju narod, preostaje nam malo pravih rimskih 
rečenica, koje su upravo s toga postale općim narodnim dobrom, 
jer je^ u njima progovorilo samo srce narodno. To vrijedi ne samo 
0 sočnim, krepkim rečenicama staroga Katona i još starijega. 

Apija Klaudija, nego takodjer o sentencijama kasnijih pisaca. 
Koja riječ zgodnije iznosi na vidjelo ćud Rimljana nego poznata: 
Fortes fortuna adiu vat (Srčane potpomaže sreća)? Nijedna 
druga poslovica ne navodi se tako često u rimskoj književnosti, 
i pjesnici i prozajici sjećaju je se u svakoj zgodi, od Enija i 
Terencija do Lukana i Klaudijana zuji im ista žica. Izvrsno 
označuje prkos i ponos rimskoga naroda, koji je sav svijet pre- 
svojio, Atrejev usklik u Akcijevoj drami: Oderint, dum 
metuant! (neka mrze, samo da se boje!), pa nije za čudo, što 
se ova rečenica prečesto ponavlja u pisaca rimskih; u samoga 
Cicerona nahodimo je tri puta, rado se njom služio Kaligula, 
a da je i kasnije pridržala svoju staru silu izražavajući žar 
rimskoga šovinizma, izrijekom nam svjedoči blaži Seneka. I 
Giceronova izreka: silent leges inter arma (za rata šute 
zakoni) postade opće dobro svega naroda. 

Promatrajući razne osobine latinskoga jezika mogli smo 
se uvjeriti, da im je izvor ponajviše u duhu naroda rimskoga. 
Zanimljivo je, da narodi, u kojih su jednake važne značajne 
crte, takodjer u svojim jezičnim pojavama pokazuju veće srodstvo. 
Od sviju plemena grčkih nijedno nije Rimljanima tako slično, 
kako su Sparćani. I Rimljani i Sparćani vješti su vojnici i strogi 
u zaptu, jedni i drugi imaju slabo razvitu konjicu i nijesu pri¬ 
jatelji moru, pokazuju veliku sposobnost u zakonarskom i držav¬ 
ničkom djelovanju, imadu po dva poglavara na čelu uprave i 
daju ženi više, vidjenije mjesto. Naprotiv u umjetnosti i nauci 
ne mogu se takmiti n. pr. s jonskim plemenom, kojemu su pri¬ 
padali Atenjani. Pa tako nahodimo i u jeziku Rimljana i Sparćana 
podosta zajedničkih crta: neokretnost u sastavljanju riječi, siro¬ 
maštvo riječi, jedri ritam, težnju za dosjetkama, osobito za igrom 
riječi, veću čvrstoću vokala, čuvanje isprvičnih glagolskih su¬ 
fiksa (n. p. 1 e g 0 n t i, 1 a t. 1 e g o n t, 1 e g u n t, atički 1 e g u s i 
ili legomes = lat. legimus, atički legomen) i ljubav 
k rotacizmu. 

Bili su sve sami sitni jezični pojavi, koje smo ogledali, 
ali nam ipak mnogo kažu. Kako se može iz malih dogadjaja 
svakidašnjega života najbolje upoznati prava priroda čovjeka, 
tako nam i pojedini kamenčići, koje smo ovdje složili, u 
cjelini podaju mozajičnu sliku starorimskoga duha, te nam 
objašnjuju narodnu dud isto tako, kako«umjetni spomenici i 
povjesni dogadjaji. 


II. 

Jezik je čovjeku najvjerniji pratilac u njegovu zemaljskom 
putovanju. Neizbrisno se utiskuju u jezik putni dojmovi, kao 
drvetu godišnji kolpbari, te obavješćuju unučad o vremenima 
njegovih praotaca. Što su oni mislili i osjećali, doživjeli i pre¬ 
živjeli, sve to jezik rječitim ustima kazuje pozornu uhu. čovjek 
je dijete ne samo svoga naroda, nego i svoga jezika. Nazori i 
predsude, vrline i mane njihove pokazuju se više ili manje u 
svakoga pojedinca. Samo osobiti ljudi mogu da ih se donekle otresu. 
Ali i oni, kojima je imena povjest zlatnim slovima upisala u 
knjigu svoju, ne mogu se potpuno oteti utjecaju svoga vijeka; 
i njihova djela odaju više ili manje žig vremena. Koliko god 
oni nastojali običajima i nazorima svoga vremena prokrčiti nove 
putove, ipak i njih svladava duh vremena. Običaj je tiran i u 
duševnom i u tvarnom području. Kako se graditeljski slog vazda 
prilagodjuje hazoi’ima svoga pokoljenja, tako i slog pojedinih 
pisaca u izrazitoj slici pokazuje crte suvremenoga duševnog 
smjera. Veoma je zanimljivo promatrati ovo uzajmičuo utjecanje 
suvremenoga duha i sloga u razvoju latinskoga jezika za ne¬ 
koliko ^stoljeća. 

Što veli Kvintilijan o Eniju: Enija poštujmo kao gajeve 
starinom posvećene, u kojima veliko i starinsko drveće nema 
više toliko ljepote, koliko svetosti, valja za svu starorimsku knji¬ 
ževnost. čvornovit je kao hrast slog sviju starorimskih pisaca. 
Njihov je izraz jednostavan, prost i čestit kao život i značaj 
starih Latina. U njih nema tražene kićenosti, ne hvataju oni 
efekta. Kad govore ili pišu, rade prosto radi stvari, a malo ili 
nikako ne mare za oblik. Medju poukama, koje stari Katon, 
prava rimska korjenika, daje svome sinu za popudbinu, ne 
zauzima zadnjega mjesta ona poznata: Eem tene, verba 
sequentur (Drži se stvari, riječi će doći). 

Teško je zamisliti većih opreka od onih, koje se javljaju 
u početku grčke i rimske književnosti. Kako je trijezan i. suh 
jezik starorimskih epa i proznih spomenika, a kako bujan, ži¬ 
vahan, zoran jezik Homerovih pjesama! Junaci starorimske knji¬ 
ževnosti govore suhe govore, a junacima Homerovim teku. riječi 
kao svježe popijevke. Ne isporedjuje se uzalud govor onih Grka 
s pjesmom kriješa, koga u velike slavi sva starina Trebalo je da mo¬ 
dulacija i naglasak nadoknadi, što je u poznija vremena privredjivala 
umjetna gradnja perioda. Prema tomu se u Homera riječ : go¬ 
voriti izražava glagolima, koji pretežito ističu melodiju i zvuč- 

nost, dok u latinskim glagolima (loqui, dicere, fari) ove 
finode nema. 

Držeći se načela: Naturalia non sunt turpia (što 
je prirodno, nije ružno) naivni smisao onoga vremena nije za¬ 
zirao od prirodnosti. Cistu je sve čisto, pa su stari pisci (Enije, 
Plaut i drugi) upotrebljavali izraze, koje bismo danas nazvali 
nepristojnima; oni su se držali one stoičke misli, da valja 
stvar pravim imenom nazvati, da ništa nije nepristojno ni 
ružno reći. 

Eazlika izmedju pjesničke i prozne dikcije bješe u ono 
doba još npnatna. Svečanoj ozbiljnosti starih arvalskih i salijskih 
pjesama dobro je pristajao takat laganoga i dostojanstvenoga 
saturnijskog stiha. Glavna pomagala pjesničkoga prikazivanja, 
aliteracija i ponavljanje riječi, ne bijahu tudja ni prozi. Aliteracija 
proze jezik himana i zakona, te mu dade energije i snage, jer 
osobito po konsonantizmu izlaze na vidjelo kosti i žile; a po¬ 
navljanje je riječi prastaro pomagalo, seže u doba indoevropske 
zajednice, te se njime oživljava osobito vezani govor. U basmama 
i formulama s važnih se razloga tri puta navode neke riječi. I 
u pjesmi arvalske brace svaki se stih govorio tri puta, a zadnji 
slih (triumpe) pet puta. 

Ukrasnih adjektiva nema pojezija onoga vremena. Gradnja 
je rečenica krepka i jedra, kao u indijanskim Vedama. Eečenica 
ide za rečenicom kao u govoru dječjem bez medjusobne čvršće 
kopče. Prosta je i jednostavna, bez nakita i umjetnosti takodjer 
proza. Počevši od zakona dvanaest ploča do Katona slabo se u 
tom vidi promjene i napretka. U Katonovira djelima radujemo 
se Ipaćini njegova izraza, koja je odgovarala značaja Katonovu 
i Eimljana u opće, te su već Ciceron i Salustije hvalili Katona 
poradi velike ozbiljnosti misli i riječi. Nitko nije umio govoriti 
krepčije, vatrenije i silnije. Gradnja perioda i ritam takodjer su 
još na^ primitivnu stupnju. Eečenice se nižu parataktično, jer se 
jezik čuvstva i osjećanja ne kreće, kao jezik misaonoga razuma, 
u dugačkim, umjetno poredanim i odmjerenim periodama. Svaki 
je dojam sam za se, te može po sebi potpuno zadovoljiti srce; 
ne treba još razuma, da zaokruži i poslaže. 

U Katona se često nalazi i asindet, s kojim se susrećemo 
u starim formulama (velitis iubeatis, tako se pita narod, 
hoće li da prihvati nove zakone, patres conscripti sabrani 
oci, zapravo: oci i upisani). A drago mu je i nagomilavati riječi. 
Kadšto upotrebljava starinske riječi, samo da bi mu govor za¬ 
davao starinom, Fronton ljubeći paradokse nazva ih ,hrastovim 
orasima“ (iligneae nuces). Kako se Katon pomnjivo uklanjaše 


uresima grčke retorike, tako je razumjeti, zašto njegove govore 
Ciceron nazivlje odviše priprostima (horridulae). 

Iz svega se razabira, da Katon nije nastojao svojih slu¬ 
šatelja i čitatelja ganuti govornim nakitom, praznim floskulama, 
umjetnim otesavanjem riječi, nego jedrom snagom sadržaja, koji 
je sasma odgovarao potrebama vremena i naroda; Katon je na 
ime pisao o ratarstvu i o valjanu živovanju. te je pobilježio 
svoje govore. I njegov latinitet u jezgri pripada njegovim suvre¬ 
menicima : to je lapidarni slog spomenika, nenakićen i nenaličen, 
ali pun energije i izvorne snage. „Vir bonus dicendi 
peritus“ (dobar čovjek vješt govora), pisaše Katon svome 
sinu Marku, a htio je time reći, da Eimljanin, ako je inače 
vrijedan, ne treba istom pravila grčke retorike, da bude 
vrstan govornik. 

Grčka je na ime retorika već uhvatila korijen u Eimu, te 
nije pala na nezgodno tlo. Već od Livija Andronika počevši, 
t. j. od tarentskoga rata osjećaše se utjecaj grčkoga duha, pod 
kojim se javila umjetna književnost rimska. Što je nekoliko 
stoljeća iza toga rekao stariji Plinije: ingeniorum Graeciae 
flatu impellimur (potiče nas zadah talenata grčkih), već se 
tada obistinilo. Već su odavno trgovali Kimljani s grčkim gra¬ 
dovima po donjoj Italiji, a sad je ovaj doticaj poradi vojnih 
posala prešao u drugi stadij. Što se počelo u tarentskom ratu, 
nastavi se u pu uskim ratovima. Za drugoga punskog rata grčka 
Muza uljeze u latinske krajeve. Zato Enije u početku svoga epa 
Anala zazivlje grčke Muze, da ga nadahnu, a ne dozivlje domaćih 
Kamena. Tragovi ovoga kulturnog utjecaja opažaju se u svim 
područjima života, u znanosti i umjetnosti, u trgovini i obrtu, 
dosta skoro pomaljaju se i u jeziku, ponajprije u pjesničkom. 

Dakako ova promjena razvijaše se polagano. Jezik je čedo 
potrebe i nahranče društvenosti, njegovo obogaćivanje i dotje¬ 
rivanje djelo je vremena, njegovo poljepšavanje rad je ukusa, 
pa da se jezik usavrši, treba da se steku sve Muze na posao. 
Književnomu jeziku velika naroda, koji se iz surovoga stanja 
preko sviju stupanja barbarstva lagano i samo imitacijom uzdiže 
do sve većih visina kulturnih, hoće se stoljeća i stoljeća, da se 
bar donekle dotjera. Medjutim u ovom poslu napretka jeziku 
najviše privredjuju naučnjaci, a medju naučnjacima književnici 
genija, talenta i ukusa, pa pjesnici, govornici, povjesnici i 
popularni filozofi. Desilo se u Eimu, da su u Eimu osnivači 
književnoga jezika bili tudjinci: Grci, Polugrci, Osci, Umbri, 
Celti, koji su se istom naučili rimskomu jeziku i bili prema 
njemu objektivniji. 

Dašto ukus starorimskih. pjesnika nije bio bog zna kako 
fin, a i općinstvo nije mnogo tražilo, jer nije bilo u njega dublje 
estetične spreme. U ljudi ne naliodimo toliko estetičnoga zani¬ 
manja koliko stvarnoga. U Enijevim Analima nahodimo surovih 
primjera, kako se mogu riječi sakatiti ili sastavljati; ne shva¬ 
ćajući dobro tmeze, koja se protivi duhu latinskoga jezika, Enije 
je počinio čudo i pokoru. I u jezičnom blagu pjesnici ovoga 
vremena nijesu izbirači; u djelima njihovim vrve izrazi, od kojih 
je klasicizam zazirao, a koji su živjeli još samo u ustima pro¬ 
stoga naroda. Uza to im se potkradaju cijele grčke rečenice i 
započinje se zli običaj, da se u složenicama sastavljaju uporedo 
grčke i latinske riječi, n. pr. u složenici: therm opotare 
(krijepiti se toplim pićem), antelogium (prolog, predgovor), 
a tomu odgovara u književnosti navada, da se više grčkih drama 
preradjuje u jednu rimsku, te da se u njima dosta često po¬ 
mjeraju prilike grčke i rimske. Uza to većina pjesnika piše 
komedije i tragedije, kao da bi u svakoga bilo dara za veselu 
i ozbiljnu Muzu; istom Plaut uvede po običaju grčkom podjelu 
rada. Tada je za svu ovu periodu značajna neka nedotjeranost. 
Književnici su doduše bili prožeti najboljom voljom, ali se nijesu > 

držali one Horacijeve, da valja djelo objelodaniti istom nakon 
devet godina, nijesu pazili na to, da nije svatko za sve. Eimljani su 
tadašnjega doba mislili drugačije, dapače i u poznija vremena bilo je 
ljudi, koji su se im divili pomućujući svoj sud precjenjivanjem 
starorimske jednostavnosti i naivnosti. Elije Stilon reče: Da su 
Muze htjele latinski govoriti, govorile bi jezikom Plautovim, no 
dakako Kvintilijan ne mogaše se složiti s ovakovim sudom; on, 
budući Oiceronovac, umio je naći i ocijeniti razliku, koja je bila ^ 

izmedju fino složenoga i dotjeranoga jezika klasične epohe i 
priprostoga govora Plautova, koji se prilagodio prostonarodnomu 
ukusu. S jednakom pretjeranošću govori se o Neviju u epigramu, 
koji nam sačuva Gelije. U epigramu, koji po svoj prilici potječe 
od Varona, veli se ovako: Kad bi bilo pravo, da besmrtnici 
oplakuju smrtnike, oplakivale bi Kamene pjesnika Nevija; pa 
tako su, pošto je on predan Orkovu stanu, zaboravili u Eimu 
govoriti latinskim jezikom, t. j. starolatinskim. 

Ali se već u ovim djelima nahodi klica za novu fazu 
života i književnosti i jeziku. Osobit se napredak razabira počevši 
od Enija, koji je, kako veli Lukrecije, prvi donio vazda zeleni 
vijenac s Helikona. Narodni saturnin morade se sada ukloniti 
grčkome heksametru, mjesto akcenta zavlada ritmikom kvantitet. 

Slogovi su sada malo po malo zadobili odredjen kvantitet, 
glasovi su se na kraju riječi više utvrdili, po grčkom uzoru 

obogatilo se jezično blago obiljem kovanica i tudjiea. Ako su 
do sada grčke riječi ulazile u Rim samo po trgovini (pozaj- 
mljenice), sad su prodrle preko knjige (tudjice). Grčke 
riječi; pelagus (more), ephebus (mladić), poema (pjesma), 
poeta (pjesnik), pontus (more), daedalus (umješan), ma- 
lacus (mekan), cumatilis (sinj), termo (granica), camp- 
sare (oploviti) i dr. nahodimo u najstarijih pjesnika, osobito u 
Enija, pa nam ujamčuju utjecaj pojezije grčke. Zavrgao se sve 
više i više običaj, da treba govor oživiti epitetima, koji sa se opet 
kovali po grčkom uzoru pod utjecajem heksametra. Poredbe i 
metafore, prije još rijetke, stale su se umnažati, premda su ta- 
kodjer samo prijevodi ili imitacije. Pored slika iz ratarstva i 
vojne utiskuju se sve više tropi od mora i lova. Poredba ne¬ 
mirna naroda s morem bijaše u rimskom senatu godine 189 
još nova, te je potresla, ali u doba Oiceronovo, a po gotovo u 
Livijevo potpuno se već istrošila. U to su dolia nastali izrazi 
indagare (ispitivati, zapravo; goniti u mrežu) i investi- 
gare (istraživati, nekoć: nanjušivati, ići za tragom zvijeri)._ 

I ako valja koješta od ovoga odbiti za grčki utjecaj, ipak 
se razabira, da su u ovo doba plovidba po moru i lov bili 
omiljeli Rimljanima, inače ne bi pjesnici ovakovih metafora često 
iznosili. U opće je već davno ujamčena istina, da se u slikama 
vazda odrazuje kulturno stanje naroda. Homerov nam jezik daje 
vijesti 0 običajima Homerova vremena. Homer uzima većinu 
svojih poredaba iz kruga elementarnih pojava prirodnih, iz 
posala jednostavnih ljudi, iz života lovaca, ribara, pastira, seljaka, 

. kovača, tesara, kožara; brod upotrebljava još slabo u poredbama 
i metaforama, jer je u ono doba plovidba po moru bila još 
dosta nerazvijena. Ali napredak Grka u pomorstvu možemo lako 
pratiti u metaforskoj porabi kasnijih pjesnika. U Pindara na¬ 
hodimo već 17 ovakovih tropa, u Eshila 30, u Sofokla 11, a 
u Euripida 36. S pravom možemo tvrditi, da se u Eshilovim 
metaforama točno zrcali vrijeme perzijanskih ratova, u Sofoklovim 
vijek Periklov, a u Euripidovim doba demagogije. Tako nas 
upućuju i slike starorimskoga pjesništva, da su se Rimljani 
nakon stoljetnje stanke s većom energijom bavili oko pomorske 
trgovine i da se počevši od punskih ratova zavrgao običaj po 
istočnom uzoru lov loviti. 

Najveći estetični interes i najbolju naučnu naobrazbu na¬ 
hodimo u ono doba u krugu Scipiona. Njima se svidjaše, da i 
prezrene pjesnike počaste svojim društvom, premda su tako po¬ 
stupali poradi svoje koristi; jer kako su ponajprije stvorili pre- 
torsku kohortu (tjelesnu stražu vojvodsku), da pred pokorenim 

narodima podadu sjaja najvećoj vlasti, tako su se brinuli i oko 
toga, da. podupiru pjevače svojih slavnih djela, da povećaju 
cistocu i ljepotu jezika svoga. Do tad su pisci (scribae) imali 
svoje sastajalište u plebejskom kotaru na Aventinu, sad su iz¬ 
vedeni iz svoga zakutka, te su se mogli sunčati u sjaju impe¬ 
ratora. Eaton je sa sobom doveo u Eim Enija, a M. Fulvije 
Nobilior privuče ga u svoje kolo u etolij.‘koj svojoj vojni, drugi 
se povedeše za primjerom, te počevši od mladjega Afrikana 
uvriježi se običaj, da vojskovodje imadu u svojoj pratnji i pje¬ 
snike. To nije moglo ostati bez utjecaja. Poimence se u Terencija 
poka,zuje utjecaj Scipionova kruga na jezik pjesnikov. Jezik mu 
je čistiji i prekaljeniji, jasniji i finiji nego Plautov, te je dosta 
blizu urbanoj dikciji. No kako su slabo još umjeli cijeniti u ono 
doba ove vrline, potvrdjuju nam nepovoljni sudovi suvremenika, 
koji su govorili, da mu je govor slab, a način pisanja naprema 
Cecfiiju mlohav. S Terencijem se započinje i retorika sve više 
utiskivati u pojeziju, ona doskora postaje moć prvoga reda, a 
značajno je za rimski svijet, što se malo po malo razbašila u 
svim područjima književnosti. D prvoj polovini drugoga stoljeća 
pobude, koje su u Rimu potekle od grčkih 
filozofa i rotora, tako velike, te su se uzaludnim pokazala sva 
nastojanja narodnjaka, da ih suzbiju. Epikurovci Alcej i Pilisko, 
koji biše godine 173 protjerani, a poimence gramatik Krat 
Maleol, nadalje historik Polibije zajedno s ostalim mnogobrojnim 
Ahejcima, koje su godinama kao taoce zadržavali u Rimu, pa 
atenski poslanici, koje je vodio akademik Karnead, tako su se 
silno dojmili mladeži rimske, da su od tada gramatične i reto- 
lične studije Rirnljaninu bile životna potreba. Njih su se požudno 
hvatali, kao čovjek, koji želi zagasiti svakidašnju žedju; jer je 
letorika išla u prilog narodnoj težnji za jasnoćom misli i logičnom 
oštrinom prikazivanja. Do skora su i latinski retori zaveli svoje 
škole. Tako su se već u Pakuvija i Akcija jasnije odrazile po¬ 
sljedice retorične škole: antiteze i paralelizam u gradnji rečenica, 
kao 1 zaokruženije i punije periode njihova sloga bijahu u ljutoj 
opreci s ostalom dikcijom, u kojoj je bilo još dosta taloga 
seljačkoga narječja. 

No glavnu su korist poželi od retoričnih studija govornici. 
Govorničkom vještinom služili su se Rimljani već od davnine 
u senatu, u narodnoj skupštini, na sudu, pa je vrijedno zabilježiti 
prvo objelodanjeno latinsko prozajično djelo: govor slijepoga 
cenzoia Apija Klaudija. Sad se evo nadala prilika, da se nauče 
Rimljani, kako se umjetnije grade govori, pa su je objeručke 
prihvatili nadajući se boljemu uspjehu. Nada sve su se svojim 

govorničkim darom istakli Marko Antonije i Lucije Lieinije 
Kraso, koje je Ciceron jedine držao dostojnima, da u njegovu 
djelu de oratore (o govorniku) budu tumači njegovih misli 
i ideja o govorništvu. Kako misli Ciceron, oni su se najviše 
udaljili od forskoga barbarstva i nastojali, da im jezik bude 
pravilan. A da su to postigli ponajpače školskim govorničkim 
vježbama, ujamčuju nam sačuvani ulomci njihovih govora. Od 
Lieinija Krasa započinje se u Rimu ljepota oblika u govoru: 
način njegova govora bijaše biran i jasan, duhovit i dosjetljiv. 
Paralelizam rečeničnih članaka, koji ponajpače podupire jasnoću 
govora, uzeo se obilatije upotrebljavati. Naprotiv Marko Antonije, 
revan pristaša velikoga majstora Katona, služio se više jedno¬ 
stavnim i nekićenim izrazom. Ali i on je umio sve članke u 
rečenici vješto kao vojvoda porazmjestiti tako, da su njegove 
periode sličile izvrsno poredanoj vojsci u boju. Nije mu bilo 
stalo do ljepote, koliko do shodnosti. 

Istom u Cicerona združi se elegancija i dražest grčkoga 
oblika s ozbiljnošću i dostojanstvom rimskim. Istom on učini 
latinski jezik onim, što mu je bilo sudjeno, na ime da raširi 
starinsku kulturu medju sjeverne barbare. Nitko nije bio go¬ 
spodar jezika kao on. 

I Ciceronova su nastojanja našla protivnika, koji su ih 
s raznih strana gledali suzbiti. Ljudi nepopusljiva, prkosna ponosa 
narodnog borili su se za svoja načela, te su se trsili, da govore 
što više neobično i nečisto, jer su držali, da je govoriti pravilno 
isto što i neobično. Premda je oplemenjivanje napredovalo u sav 
jek, te se nije više moglo zaustaviti, opet je bilo još dosta pre¬ 
galaca, koji nijesu priznavali grčkoga načina i slijepo se držali 
rimske starine, ali dakako uzalud. U drugu ruku imadijaše 
Ciceron i štovatelja. Najsjajniju mu je svjedodžbu dao Cezar, koji 
mu posvećuje djelo svoje de analogia (o analogiji) i veli, da 
je Ciceron obreo sva blaga rječitosti i njima se prvi poslužio, 
time da je stekao velikih zasluga za rimski narod i da časti 
domovinu, time da je postigao najljepšu slavu i triumf, koji više 
vrijedi nego triumf najvećih vojvoda, jer je više, kad tko raširi 
granice duha, nego kad razmakne medje države. 

Ciceron nam sam podaje prigodu, da zavirimo u radionicu 
njegovu. Pišući Atiku (ad Attic. 2, 1) veli, da je ovaj put upo- 
trebio svu Izokratovu pomasnicu (myrothecium) i sve kov- 
čežiće njegovih učenika, a ovomu prijatelju piše drugi put (1, 14): 
„Ako su mi ikada izobila dotekle periode, smjeli obrati, razlozi 
i dokazi, bilo je u onaj čas; čemu bih duljio? bilo je povla- 
djivanja“. Ciceron je ovdje sasvim dobro označio najvažnije mo- 

mente svoje rječitosti. Kad su humanisti uveli Ciceronov način 
pisanja, svatko se dičio time, ako je mogao po Ciceronovu pri¬ 
mjeru upletati u svoj govor „cvjetove latinske" (flores La¬ 
tini). Govor budi kićen (oratio sit ornata): bijaše glavno 
načelo sviju rimskih govornika ovoga smjera. Budući da im je 
bila svrha i interes, da znanje, koje su iznosili, što brže učine 
praktičnim, valjalo im je gledati na to, da ga slušatelju utuve 
i prirede za osjećanje, a to su mogli najlakše postidi individu¬ 
alizacijom predmeta i slikovitim izrazom, jednim su pomagalom 
povećavali zornost, a drugim je stvarali. Zato je Ciceron pun 
retoričnih pitanja, uzvika, ponavljanja i obrata, naglo pita i 
odgovara, služi se živom personifikacijom, nenadano unosi opću 
misao u debatu i nadovezuje na nju oštro istaknutu sumnju. 

Eimljanin uvijek zamišlja protivnika, s kojim se prepire, 
dapače i onda, kad piše filozofijsku raspravu, kao na priliku 
Ciceron u djelu de senectute (o starosti). S ovim razgovor- 
nikom raspravlja, prigovara mu, pobija ga, obasiplje ga ironijom. 
Zato upleće često at (ali), kao i dixerit quis, dicet 
aliquis (reći će tko). Od sviju figura, kojima se retorična 
tehnika po grčkom primjeru služila, najčešće se javlja anafora 
i hijazam, oni su sile, koje upravljaju organizmom latinske 
rečenice. Pored toga se neobično mnogo ističe entimem, n. p. 
u govoru za Arhiju osam puta, ali i tako zvana figura hendia- 
djoin. G arhajično doba mjesto nje nahodimo etimologijsku 
figuru; iz staroga izraza otium otiosum (pokojni pokoj) 
razvi se ponajprije summum otium (najveći pokoj), a onda 
dvočlana oznaka pas et otium, otium et tran c| uillitas 
(mir i pokoj). Više nego igda upelo se paziti na ritam i ton. 
Govornici su se stali uklanjati kadencijama i prizvuku heksametra, 
te mjesto esse videtur (čini se, da je. . .) govore radije 
esse videatur, naprotiv im se činilo dopušteno, dapače 
zgodno dodavati riječi puto (mislim), arbitror (sudim), videor 
(čini se), da zaokruže periodu; ove su riječi doduše po smislu 
suvišnje, ali se upotrebljavaju, da rečenica dobije miliji završetak. 
Amo tamo ima traga ovome običaju već u Gaja Grakha. Punije 
riječi kao saepenumero (često puta) mjesto jednostavne riječi 
saepe (često) upotrebljavahu se na zgodnim mjestima, učesta- 
vahu plurali apstraktnih riječi, da se postigne punoća i zvučnost. 
Periode se uzeše obliti i puniti, te skladno i sumjerno graditi, 

, te su pravi primjeri fino smišljene i fino izvedene radnje. I 
općinstvo se sada već promijenilo, tražilo je u govornik^ više 
nego u doba Katonovo; s povećanim interesom združiše se fini 
, sluh i razumijevanje retorične tehnike. Dapače i u svjetine razvi 

se oštriji sluh i živo shvaćanje za skladnost tako, da je i sitne 
pogrješke proti mjerilu stiha i vrijednosti sloga primjećivala gotovo 
na atenski način. 

Još nešto: Pojmu klasicizma nužno pripada pomnjiv izbor 
riječi. Zastarjeli izrazi i oblici upotrebljavahu se samo rijetko i tor 
vazda namjerice, uklanjahu se vulgarizmi, koliko više. No kako 
svaki književni jezik amo tamo crpe iz živoga vrela dijalekata i 
treba da to radi, ako hoće da se u životu održi, nije bilo ni 
klasicima druge, nego da vrijednu gradju uzimaju iz prostona- 
rodnoga govora, kojom su obogaćivali književni jezik, pa su tako 
ušli u knjigu neki jezični pojavi prostonarodni. 

Tako se s pomoću Cicerona, oca rječitosti latinske, oratorska 
i filozofska proza ispela na svoj vrhunac. Po jasnoći i primjeienosti 
izraza, po poletnom prikazivanju, po ritmu zvuka i naglaska, po 
jednomjernom skladu rečenice i njenih dijelova ova proza ima 
slabo premica. Ali se u tom krila i pogibelj. Govornika je moglo 
lako zavesti, da se odviše pouzda u svoju rječitost, oslanjajući se 
0 nju mogaše se podati nadi, da će rdjavoj stvari izvojevati pobjedu 
i narod opsjeniti; a ova je pogibelj zahvatila Cicerona. Slog za¬ 
jedno s nestalnom politikom u neke mu oslabi značaj. Kad su u 
Eimu boravila tri filozofa grčka, sa strahom je nekoć mislio Eaton, 
da će mladež voljeti slavu govora nego slavu čina i oružja, i da se 
kod one sjajne dijalektike ne će moći lako prepoznati istina; ovaj se 
strah sada obistini, bijaše to nužna posljedica pros.vjetnoga razvoja. 

Ako smo do sada napominjali jezične pojave, koji su pri¬ 
pomogli, da se oplemeni i ugladi latinski govor, valja nam još 
ogledati i one, u kojima se pokazuje osobito sveza s kulturom. 
Ovdje nam ponajprije o životu onoga vremena govoie tropi, nada 
sve metafore, kojima se služi Ciceron. Pored starih i omiljelih 
slika 0 ratarstvu, vojništvu i pravništvu pomaljaju se sada nove, 
bane se tehnički izrazi utrka i gladijatorskih igara, rado se upo¬ 
trebljavaju obrati o glumištu, o medicini, u opće o umjetnostima 
i naucima, učestavaju aluzije o grčkim književnim djelima, po- 
najpače o Homeru. 

Proučavanjem, prevodjenjem i priredjivanjem filozofijskih 
spisa obogati se jezik novim izrazima, broj se apstraktnih riječi 
umnoži, pomoliše se rodni pojmovi, kojih za primitivne kulture, 
nije ni trebalo. Ali se to razvijaše polagano: Ciceron još nema 
izraza za biće (grč. to on), već se zadovoljava riječima: stvar 
ili posao (r e s, c a u s a, n e g o t i u m); istom poslije Augusta 
skovana bi riječ essentiaiens. 

Broj pozajmljenica poveća se u svim područjima života, 
ponajpače na polju duševnoga stvaranja. Premda je Ciceron 

mnoo-o privrijedio, da namakne filozofijsku terminologiju, premda 
su ga i drugi obilato podupirali u tom nastojanju, da grčke 
umjetne izraze nadomjeste latinskima, opet su Rimljani redovno 
samo preuzimali grčke riječi. Lukrecije se' zato s pravom tuži na 
siromaštvo materinskoga jezika, a kako on, osjetili su ovu ne¬ 
volju i drugi, koji su bili u jednakoj prilici. Tako poraste broj 
tudjih riječi u književnosti u velike, dapače su se s vremenom 
sve više i više privikli Rimljani tomu, da grčke riječi smatraju 
nakitom govora, pa taj običaj prodre i u pojeziju. Dok mi držimo, 
da je pojezija izraz onoga, što čovjek u dubini duše svoje osjeća, 
što mu srcem kreće i potresa, te zato zahtijevamo, da bude i 
narodna, Rimljani su poglavito išli za tim, da ugode uhu slu¬ 
šatelja milim zvukom i ljupkim oblikom: nije dosta — mišljahu 
oni — da su pjesme lijepe, treba da su i slatke. 

Bijaše znak ugladjenije kulture i to, što su sada nastojali 
prirodne stvari pomnjivo zakrili ili sasvim mimoići. Svu silu 
nepristojnih riječi, koje su se prije u književnosti bez ikakove 
smetnje banile, sada su uklonili iz književnosti boljih slojeva, 
pa ih se maša amo tamo tek koji satirik, koji je kopao po blatu, 
da iznese na vidjelo nedostatke svoga vremena. 

Uza sve to nije se moglo zapriječiti, da plemenite riječi i 
bezazleni pojmovi dobiju ironijsku primjesu i da se ponize kao 
izrazi prijezira. Gradjanski rat trajući vijekovima, pa osobito 
uhodstvo pokvariše značaj naroda. Nestalo je djetinje prosto¬ 
dušnosti, samozadovoljstva i nevinosti prirodna naroda. Ljudi 
su se tako privikli zloći i nevaljalosti, da su ih nenamjerice_ i 
nehotice izražavali podajući značenju riječi pesimističan kolorit. 
Tucidid (3, 82) napominje rdjavi utjecaj peloponeskoga rata na 
grčki jezik: stidljivost se nazivala glupošću, a bezobraznost mu- 
ževnošću, razuzdanost gospodstvom, obijest dobrim uzgojem^, be¬ 
zakonje slobodom, poštenje samo pretvaranjem,_ a nepoštenje 
srećom. A nije li sličnu presudu izrekao Salustije svomu vre¬ 
menu? D njegovu spisu o Katilininoj uroti (52, 11) govori mladji 
Katon: Ovdje mi tko još spominje blagost i milosrdje! Već 
smo doista odavna izgubili prava imena stvari, kad se pokla- 
njanje tudjih dobara nazivlje darežljivošću, a smionost u rdjavim 
djelima hrabrošću, zato je i došla država na rub propasti. I Lici- 
nije razvija srodne misli u sačuvanim ulomcima Salustijeve historije. 

Kad je August zasio na carsko prijestolje rimsko, započe 
se nov odsjek rimske književnosti; sad se u svemu sjaju pope 
pojezija na svoj vrhunac. Rim se nasladjivaše blagim povjetarcem 
mira; zrake, koje su dolazile od sunca veličanstva, razgrijevahu 
i krijepljahu srca. Javi se proljeće pjesama, kakova još ne vidje 

Lacij; zanosni pjesnici slavljahu vino, ženu i pjesmu. A vladar se živo 
zauzimao, da se narod sve više posveti znanosti i umjetnosti, 
jer je htio, da mu tako odvrati oči od politike. Zato je zajedno 
s Mecenatom moćno podupirao pojeziju, zato je najvažnije pjes¬ 
nike onoga vremena privukao u svoje kolo i častio ih svojim 
društvom, zato je s neobičnim sjajem priredjivao svečane igre, 
poimence pantomime i naumahije. Rječitost je do tada slavlje 
slavila na trgu, sada se zavuče u zatvorene predavaonice obu¬ 
zeta političkom omarom; više nego ikada stječe se mlado i 
staro u retorskim školama, da se vježba u kontroverzijama i 
svazorijama, kako će na ime ma koju zadaću domišljato objas¬ 
niti sa sviju strana. Je li to koristilo pojeziji? Nema sumnje, 
ona^ cvrsta, stalna tehnika u zamišljaju i prikazbi, ona plastika 
riječi, koja i radnjama srednje ruke podaje klasičan biljeg, po¬ 
tječe iz ove škole, koju je prolazio svaki pjesnik. Ah su ova 
retorična pomagala više koristila prozi nego pojeziji, pa zato 
čitajući^ najvrsnije tvorine onoga vremena nekud osjećaš, 

da im je češće kumovao razum; toploga daha osjećanja koje izvire 
iz srca i opet se srca prima, slabo ćeš naći u njima. To nam 
podjamčuje i nastojanje rimskih pjesnika, da se gizdaju učenim 
aparatom. Po običaju Aleksandrinaea, koji su im sada uglednici, 
sve se većma utvrdio običaj, da se pred strpljivim slušateljem 
ili čitateljem izlaže riznica znanja. S pravom nasladom nabraja 
Ovidije u Metamorfozama imena sviju rijeka i gora, koje za Fa- 
jetontove vožnje stradaju od sunčanoga žara, Proporcije nas u 
elegijama zasipava uspomenama iz mitologije grčke, Horacije se 
takodjer rado kiti nabrajanjem grčkih imena i Vergilije nerijetko 
prekida mirni tečaj epske ppjezije razasutim učenim refleksijama 
0 suvremenim prilikama. To pripada većma u knjigu o mito- 
logijb geografiji nego u pojeziju, koja ne smije prolaziti hladnim 
krajem pamćenja i ne treba učenosti, da je tumači, nego joj 
valja dirati srce, kako iz srca ishodi. Dza to pjesnici nijesu 
zazirali, da moćnomu caru na najjadniji način kade tamjanom i 
da mu se gotovo istočnjački klanjaju. 

^ Valjana^naobrazba izoštri caru sluh za ljepotu oblika; sjaj 
tadašnje književnosti bijaše tolik, da car nije mario za jedno¬ 
stavnost i surovost stai'orimskoga govora. On upravo kori gnu¬ 
sobu zastarjelih riječi, pa izuzevši Vergilija, koji je upotrebio 
koju stariju riječ, da bi slici rimske starine podao svečano do¬ 
stojanstvo i ozbiljan ton, malo koji pjesnik Augustova vremena 
prelazi tijesne granice, koje je u tom poslu odsjekao Horacije u 
svojoj poslaniei^ o pjesničkoj umjetnosti. Naprotiv im ne bijaše 
zazorno, da svojemu jeziku po grčkom uzoru podadu što više gip- 

kosti i okretnosti. Zato su ili naprosto preuzimali grčke kon¬ 
strukcije ili pak rimske po analogiji raširivali i na druge riječi 
srodna značenja prenosili. Ali su se utvrdili i oblici grčke flek¬ 
sije, ponajpače u supstantiva, još je Akcije ovakov običaj osu- 
djivao, sad se činio posve prirodan. _ U stara vremena nehotice 
su tudjim riječima davali domaće obličje, pa su im dodavali bar 
latinske dočetke, a sad se opaža upravo naprotivna struja. Držali 
su ponajviše, da su grčki padežni oblici zvučniji i ljepši, te na¬ 
vlastito da bolje pristaju višemu poletu lirske pojezije, pa su ih 
rado upotrebljavali; u tom upravo prevršuje Proporcije, Horacije 
je kud i kamo štedljiviji. U satirama piše Europam i Pe- 

n e 1 0 p a m po latinski, a u odama po grčki Europen i Fe¬ 

nol o p e n. Poglavito u vlastitim imenima rado se čuva grčki oblik. 

Silnomu utjecaju pojezije nije se više mogla oteti proza, 
ali je znak njena propadanja, što je pošla njoj u službu; jer 
jezik proze treba da bude po srijedi izmedju prostonarodnoga 
govora i pjesničkoga jezika, pa da bude jednako razdaleko od jed¬ 
noga i drugoga; ako prevagne na jednu stranu, onda nije na 
svojem vrhuncu. U starorimskoj prozi imade još previše stelje, 
srebrni latinski jezik udari u drugi kraj. Pod utjecajem Vergi- 

lijevim tražila se izvornost u pjesničkom koloritu. Tacit to pri¬ 

znaje u dijalogu (de or. 20): u govornika se već ište i pjesnički 
nakit, a dopunjava ga Kvintilijan veleći (8, prooem. 25): i u 
najpokvarenijega od pjesnika pozajmljujemo figure i trope. Bilo 
je načelo, da je historija na neki način pjesma u prozi (h i- 
storia quodammodo solutum carmen). Ako su 
starinske periode sličile hramovima, koji su gradjeni od surova 
kamena i pokriti ružnim crijepom, tadašnje se periode mogu 
isporediti s hramovima, koji sjaju od mramora i zlata. 

Istina je, da su u modernim književnostima i pjesnici do¬ 
tjerali prozu, ali ne bi bilo pravo tvrditi, da samo pjesnici mogu 
pisati dobrom prozom; to bi se protivilo samomu biću proze. 
Ako su se književnici odviše podali pojeziji, znak je samo, da 
su se pokorili duhu vremena, jer inače u ono doba ne bi bili 
našli odziva; bio je tada takov ukus. 

Tada su Eimljani zapali u rasipnost i razuzdanost; s rdjavim 
običajima uvališe se u jezik i rdjave riječi. Dok su u Ciceronovo 
doba nastojali opscene predmete prekriti, sad se zavrgao običaj, 
da se i u dobrim, poštenim, nevinim riječima naslućuje i traži 
sklizavo, sablažnjivo značenje. Nema sumnje, Salustije je izraze 
ductare exercitus (voditi vojske) i patrare bellum 
(svršiti boj) upotrebljavao bez zle primisli; ali je sramežljivost u 
doba Kvintilijanovo tako slabo vrijedila, da su u ovim riječima nju¬ 


škali nešto nepristojno i nečisto. Tako je na bezazlene riječi 
udaren žig nečistoće, budući da je vijek sam bio pokvaren. To se 
nazivaše cacophaton, kad bi zla navada riječi nametnula 
nepristojno značenje. 

Krasan je bio stari običaj započinjati listove s formulom: 
si vales, bene est, ego valeo (ako zdravstuješ, dobro je, 
ja zdravstujem). Ovaj je običaj već u Ciceronovo doba rjedji, a 
sada ga sasvim nestade. 

Kako je medju rimsko gradjanstvo primljena sva sila 
tudjih elemenata, koji su govorili galskim ili kojim drugim 
tudjim jezikom, osobito počevši od Cezara, kako su s vremenom 
poizumirale stare plemićke porodice, kako je preoteo mah ne¬ 
ograničeni egoizam, koji se i u knjizi sve više i više izražavao 
povećanom subjektivnošću, nije čudo, što je sve ovo i još koješta 
drugo uskorilo propast latiniteta. Kako u raskoši i u gradnjama, 
tako prevlada prekomjernost i u rečenicama: Livijeve periode, 
kako su duge, često prekoračuju granice ljepote, a rečenice kasnijih 
pisaca opet svojom kraćinom. Kako je Ciceron držao najvećim 
ciljem, da mu zgrada rečenicd bude skladna i zaokružena, tako 
su se sada ovome cilju upravo ugibali; gdje je klasicizam rečenice 
pomnjivo vezao, ondje se sada rečenice raspojaso nižu jedna uz 
drugu. Eiječi su se preko mjere otegle, razbujali su se superlativi, 
od kojih su prije zazirati (n p. miserabilissimus, najbjedniji), 

Kako je rasla raskošnost, bila je dikcija gizdavija i pi¬ 
kantnija, naduvenija i bombastičnija, kićena i popravkom po¬ 
kvarena, a uza to po izražaju često tvrda i tamna. Pretovarili 
su je slikama i poredbama, te kojekakovim pjesničkim nakitom, 
samo da je što više zaslade otupjeloj svjetini. Dok su u naj¬ 
starije vrijeme ponajviše pazili na gradju i više je cijenili od 
oblika, sad se to upravo prevrnu. Puzavost i podlost preote mah 
osobito počevši od tiranske vlade Neronove i Domicijanove, 
izrazi, kao elementia vestra-(vaša milost) za oznaku veli¬ 
čanstva, sad se uvukoše u običaj, sve je ogrezlo u udvornosti; 
zato i veli Seneka (ep. 114, 1): govor ljudi bio je takov, kakov 
i život njihov. U slogu nastoje ljudi, da budu duhoviti i da se 
nadmeću neobičnim obratima, hvataju se zašiljenih pointa i 
općih mjesta, zvučnom frazom prekrivaju unutrašnju praznoću i 
siromaštvo misli. Uza to se javlja puzava udvornost prema dvoru 
i višim ljudima. Dok su se humanisti povodili za Ciceronom, 
književnici XVII. stoljeća osjećaju više ljubavi prema kasnijim 
rimskim piscima, budući da su im po duhu više srodni. 

Ali jedna pretjeranost izazivlje drugu: u Eimu se skoro 
dogodi prevrat. Poimence Kvintilijan i mladji Plinije upraviše 

oči svoje u prošlost i odabraše Cicerona svojim uglednikom. Ali 
su našli slab odziv. Njihovo je djelovanje kratko proljeće, za 
kojim ne dodje ljeto, nemoćna vojna na sve jači subjektivizam 
tiranstvom zasužnjena vremena. Generacija bijaše, kako zgodno 
veli sam Plinije ep. 8, 14, 9, otupjela, slomljena, zgnječena. 
Pod pritiskom sparne atmosfere nije se ona mogla trgnuti do 
duševne slobode, krila su se pjesničkoga genija oblomila, pa je 
značajno, da je jedini znamenit pjesnik ovoga vremena — sa- 
tirik, na ime Juvenal. Proza je koracala i nadalje strmenitom 
putanjom, na koju je stupila skoro za tim, što se utvrdilo carstvo. 
Dapače plemenitiji' ljudi na carskom prijestolju kao Nerva i 
Trajan ne mogoše učiniti prekreta. Samo jaki značajevi kao 
Tacit uzdigoše se silom svoje duše nad veliku svjetinu i idjahu 
putem svojim. Prekaljen nevoljama pisao je Tacit onim jedrim, 
važnim, čvrstim i osječitim slogom, koji nas i preko volje sili, 
da se divimo piscu. On je bistra oka upoznao pokvarenost naroda; 
pa kako su stari Grci priproste i čiste Hiperborejce na skrajnjem 
sjeveru često istavljali za uzore, tako je veliki historik pokazao 
na Germane kao idejal prave krepke muževnosti, kao ljude 
zdrava tijela i zdrave duše. U pričanju Tacitovu, veli Scherer, 
ima nešto, što ti dozivlje na um pastirsku pjesmu, kojom čovjek 
kulture u mašti zadovoljava svoje čeznuće za isprvičnom nevinosti. 
Tako je on raskrčio putove književnosti Hadrijanovih i Anto- 
ninovih vremena: čežnja za dobrom starinom biljega je ove 
periode, ali se ona ne javlja toliko u javnom životu, koliko u 
književnosti. Ako se Kvintilijan segao za Ciceronom, tad su 
zahvatili još dalje: Katon i njegovo doba treba da uskrsnu. Sad 
su njegovu slogu praštali, povodili se za njime, dapače mu se 
divili. Afričani Fronton i Apulej, koji su svojom žarkom maštom 
stvorili čudovišta, kakovima radja i njihova domovina, pretekoše 
sve, čedniji i suši bješe Gelije. Car Hadrijan sam radeći kao 
diletanat na svim poljima književnosti, podupiraše ovu struju. 
Sasvim, je čudan arhajieni elemenat, kojim su pisci obilato na- 
pirlatili svoj govor, podsjeća te starih mrlja u novu odijelu; u 
kratko, za renesancorn Kvintilijanovom osvanu rokoko. Time je 
pečatom potvrdjena propast jezika, samovolja i nepravilnost raz- 
vaganiše se u književnosti, dok se napokon ne stekoše knji¬ 
ževni jezik i prostonarodni govor; pa kad su Germani razvalili 
državu rimsku, doživješe oba nov procvat u romanskim jezicima. 

Tako vrijedi o jezika i književnosti Eimljana isto, što i 
0 njihovoj umjetnosti, dapače u opće o umjetnosti. Kako zgodno 
ističe 'Winckelmann, umjetnost ponajprije razvija ono, što je 
nužno, onda, što je lijepo, a napokon, što je suvišno: D naj¬ 

starije doba književnosti preteže sadržajni interes, misao go- 
spoduje oblikom, u klasično doba stoje misao i oblik uporedo 
jednakih prava, lijepo tijelo oblači se u lijepo odijelo, a u srebrno 
doba prevagnu oblik. 

Posljednja je perioda ovako od početka imala klicu smrti 
u sebi. Spoljašnjosti je nedostajala valjana jezgra, slogu istina. 
Istom kad su se potpuno prevratili običaji, mogla se zbiti i 
krepka obnova u jezičnom području: a to se dogodi poslije 
oluja za seobe naroda, koje su uzrokovale, da dozru nove na¬ 
rodnosti i s njima novi jezici. 

III. 

U sva vremena i u sviju naroda, kojima su se Muze na¬ 
smiješile, nahodi se očita razlika izmedju prozajičkoga i pje¬ 
sničkoga prikazivanja. Pjesnikovu se zanosu hoće plemenitiji 
govor nego je svakidašnji: što mu u svetim časovima poteče iz 
srca, sveto je i zato se može pokazati samo u dostojnu i časnu 
odijelu. Zadaća je pjesnikova, da prikazuje ljepotu, da napuni 
grudi svetim zvukom i božanski uzvišenim poukama ; on treba 
da i oko toga nastoji, kako će plemenitim mislima, koje izriče, 
podati oblik lijep, ugodan očima i ušima, srcu i duhu; vrhovni 
je zakon njegova jezika zakon ljepote. 

Njegova je umjetnost veoma srodna s muzikom. U nas 
pjevač znači i pjevača i pjesnika, kad na priliku govorimo o 
narodnim pjevačima. Uz pratnju citare izvodili su stari rapsodi 
napjeve, koji su potekli iz usta Meonidovih, pa i danas se mnoga 
lirska pjesma pod rukama skladatelja promeće u melodijsku 
popijevku. Slatko i meko zvuče ritini našemu uhu, njima kao 
krilima lete misli pjesnikove. 

Jednostavna je i priprosta tehnika stiha u starih Indo- 
evropljana. Laganim se korakom pomicahu dugačke vrste, koje 
su se osnivale na tom, da se glas podiže i spušta. Iz njih su 
nastale indijanske šloke i stih njemačkih Nibelunga, grčki hek- 
sametar inumerus Italicus (ritam italski), saturnin starih 
Eimljana, jer je svaki narod s vremenom preobrazio nasljedje; 
kako su se razvile narodne razlike, i stara je dugačka vrsta zadobila 
narodan kolorit: okretnosti grčkoj odgovaraše heksametar, koji 
se lako kreće, a ozbiljnosti i dostojanstvu staroga Eimljanina 
saturnin versus Saturnius (Saturnov stih), koji osnovan na 
akcentu i aliteraciji teče laganim tempom. Za ovaj metar veli 
Horacije, da je horridus (čupav), pa mu se ne svidja kao ni 
surovi jezik njegova vremena. Ali pjesniku, koga su osvojila 

pravila grčke metrike, te koga nijesu posvetile Kamene nego 
Muze, zamutile su se oči, pa nije mogao nepristrano i prosto- 
dusno suditi djelima svojih praotaca. 

. V bijaše pravo mjesto u starom jonskom na¬ 

rječju, koje se isticalo zvučnim oblicima i velikom tvornom 
snagom, ^obito zgodan bješe za epsku gradju, kakovu podaju 
Ilijada 1 Odiseja, jer je u prilog jednostavnu prikazivanju, op¬ 
širnosti govora 1 jednomjernoj gradnji rečenica, te pristaje tečaju 
pokretna, napredna govora. Slabije je ugadjao heksametar pri¬ 
likama rimskim. No kad ga je Enije uveo i grčkom naobrazbom 
prožeti elementi boljega društva voljko prihvatili, nije bilo 
,® njime nagode i s narodnim ga značajem 
slože. Zato su preko grčkoga običaja nehotice češće upletali teže 
1 tiomije spondeje, zato su rado upotrebljavali muške cezure 
koje _ otržitije prestaju i krepko dijele članke stiha, osobito u 
recoj stopi (caesura semicjuinaria), a nijesu im bile drage 
otegnute rijeci^ od više slogova — Horaeije ih zove verba 
sesquipedalia, riječi podrugu stopu dugačke — na kraju 
lieksametra i pentametra, kako se to svidjalo Grcima, da stihu 
podadu vise pjevak, mekan svršetak. Zato nijesu Eimljanima pri¬ 
jatni spondeji u pretposljednjoj stopi; ali ih još gdješto nahodimo 
u Jinija 1 po njegovu primjeru u Lukrecija, u Augustovo su doba 
veoma rijetki, i to najpače ako se desi upravo grčka riječ. 

Kako heksametar i pentametar izmijenio je u neke duh 
latinskoga jezika J lirske metre, koji su to više prodirali u 
nmsku pojeziju, što je više prevladjivao utjecaj grčki u Eimu 
iiako je poznato, Horaeije je u Alcejevoj i Sapfinoj strofi svagdje, 
gdjegod mogaše, trohej ili jamb zamijenio spondejein, u svojim 
odama od knjige do_ knjige sve je više provodio dužinu ana- 
Kiuze 1 IZ epske pojezije pozajmljivao cezuru: a sve samo 
poradi toga da bi se tiidji stih s osobinama materinskoga 
jezika nagodio. ® 

_ ^ ljepote ne odgovara samo preobrazba metra, nego 

1 izbor rijeci. Nema sumnje, ton i izraz satira i poslanica mnogo 
su blize prostonajodnomu govoru nego biraniji jezik oda i elegija 
prve vrste dopuštaju_ neke riječi, koje su drugima zazorne, ali 
valja u opće priznati, da je Horaciju kako u opće u izrazu tako 
napose u izboru riječi pred očima idejal ljepote. Njegov je nena- 
rušni zakon, da se uklanja nečistoći prostoga govora Na nje¬ 
govoj je zastavi zapisano: Odi profan um volgus — ver- 
borum et arceo (mrzim na poganu bagru riječi i odbijam 
jej. Istioseni, obični izrazi ne rese pjesme, nego je gnuse, pa 
ih se pjesnik laća, kad želi neku odredjenii svrhu postići. 

Vulgarne riječi kao agaso (konjušar, bena), balatro (lakrdijaš), 
caupo (oštarijaš), ne bulo (vjetrogonja), pop ino (izješa, koji 
polazi kreme) dolaze doduše u Horaeijevim satirama i posla¬ 
nicama, koje su udešene na prostonaro'dni način, ali su im za- 
lirske pojezije: u odama i epodama zalud ćeš ih 
tražiti. Ako je pjesnik pjevač po milosti božjoj, te mu sveti 
oganj prave pjesničke snage bukti u grudima, tad mu sav jezik 
piozima zvučnost, plemenitost i čistota; kao i duša plemenite 
su mu riječi, koje mu izlaze iz usta. 

. U svakoj književnosti ima poviše takovih izraza, koji se 
jedino ili gotovo jedino upotrebljavaju u pjesmi, bilo da su ih 
pjesnici sami stvorili kao poglavito mnoge ukrasne epitete, bilo 
da ^su se s vremenom u pjesničkoj porabi tako oplemenile i 
održale u pojezijj, dok ih je prostonarodni govor zameo. Vrijedilo 
bi točnije ispitati, za koje pojmove imadu pojedini narodi u svom 
pjesničkom blagu takova osobita imena; time bi se dobro mogle 
rasvijetliti narodne osobine. Hebreji n. p. imadijahu u svojem 
pjesničkom, slogu posebne izraze za boga, a to je značajno za 
hebrejsko pleme, u koga se i inače isticaše religiozna žica. 

} Eimljanin pored prozajične riječi gladius ima pjesničku ensis 

(mač). Oini se, da se ovakova podjela dogodila ponajprije kod 
takovih pojmova, koji su veoma blizu narodnomu duhu, pa su 
im se /iječi lako istrošile. 

Cesto se ova razlika nahodi samo u porabi drugoga sufiksa, 
n. pr. u pjesmi pauperies = u prozi paupertas (siro- 
' maštvo), iuventa i iuventas = iuventus (mladost, 

mladež), contagio = contagium (doticaj, zaraza), Graii = 
Graeci, ili u drugačijem obliku plurala, n. p. sibila = 
s i b i 1 i (zvižduci). 

_ Osim toga razvriježio se u Eimu tudji utjecaj. I Eimljani, 
kao^ i drugi narodi, više su cijenili, što je sa strane došlo, nego 
svoje, pto mišljahu, da su grčke mrvice vrednije od dobrih 
latinskih riječi Tako su iz Grčke došle u latinski govor pje- 
pičke riječi Ta rt a r u s (Tartar) i c a r b a s u s (platno), dok 
je narod govorio inferi (podzemni svijet) i velum (platno). 
Uza to su grčki izrazi uhu naobraženih Rimljana ponajviše 
zvučali ugodnije i sladje nego domaće riječi, kako to izrijekom 
potvrdjuje Kvintilijan (12, 10, 33). Jamačno je i Horaeije 
osjećao, koliku zvučnost podaju vokali grčkim riječima d i o t a 
(pehar), barbitos (lira), philyra (lipovo liko), amjstis 
(oznaka čovjeka, koji na dušak ispija velike kupice). 

Drugo je glavno načelo pjesničkoga govora zornost, jer 
pjesnik ne ide toliko za tim, da nam što oštro i tanko dokaže. 

koliko da nam gane srce sjajnim, slikovitim izrazima. Pjesnik 
u prvom redu piše za srce, njegova djela treba da se osjećaju, 
da ih prihvati živo čuvstvo; prozajik naprotiv radi poglavito za 
razum, njegova djela idu za tim, da ih čitatelji razmisle i uvaže. 
Zato mora prozajik da bira zgodne, prave riječi, koji će pojam 
jasno i dosljedno izraziti, jer hoće da uvjeri; a pjesnik valja da 
govori lijepo i Ijubko, živo i zorno, na način, koji prodire do 
srca, jer on želi, da razveseli i gane. 

No kako će postići zornost? Bilo time, da nam predmete 
primakne plastičnim izrazom i dramatično živom radnjom, ili 
da ih poveća pojmovnom gradacijom i kontrastom. 

Plastiku će izraza pjesnik iznajprije postići uresnim epi¬ 
tetima; oni su nalik na kaplje rose, koje obasjane suncem 
sijevaju poput alemti, oni podaju jeziku divan čar i snažno po- 
dražuju maštu; time, što iznose najznačajnija obilježja predmeta, 
pobudjuju življi pomišljaj. A.ko su novi i izvorni, doimlju se još 
jače. U tom su dakako rimski pjesnici slabije petlje, oni obično 
preživaju, što su našli u grčkih uglednika; no u tom često ne 
bijahu podobni, da se domaknu zornosti i ljepoti grčkoga iz¬ 
raza, kako se najlakše razabira, ako isporedimo Homerove epi¬ 
tete s njihovim latinskim prijevodima. A divota Homerovih epi¬ 
teta nije samo u tom, što su individualni, nego i u tom, što 
često na izrazit način istavljaju više crta. Sastavljeni epiteti po¬ 
najviše su ljepši nego jednostavni, pa se vidi majstor upravo u 
sastavljanju onakovih složenica. U sretnim časovima polazi pje¬ 
sniku za rukom, da udahne život kojoj sjajnoj složenici, koje još 
nema u rječniku i koje još nije jezična poraba posvetila. Iz jedne 
takove riječi često je prepoznati pravoga pjesnika, po pandžama 
se poznaje lav. U nas je osobito Preradović bio sretan u tom 
poslu. Svakako su ovakove složenice zornije i shvatljivije, kraće 
i lakše nego mlohava opisivanja. Jedna je riječ vazda plastičnija 
nego spoj više riječi, grčka riječ rhododaetylos (ružoprst: 
za oznaku zore) krepčija je i moćnija nego latinska plena 
rosarum (puna ruža, u Ovidija Met. 2, 113). Nije za čudo, 
što su se rimski-pjesnici od početka trsili, da latinskomu opo¬ 
romu jeziku i u tom podadu što više gipkosti i okretnosti. Iz 
Homerova neiscrpnoga vrela, crpli su svi epski pjesnici rimski, 
pa su već najstariji pjesnici, koji su kumovali latinskoj pojeziji, 
po njegovu uzoru stvorili mnogo novih izraza, te su od onda 
Eimljani korak za korakom mučno osvajali, što im je zakratio 
jezik. Epskim su pjesnicima počevši od Enija omiljele tvorine, 
koje su nastale pod utjecajem daktilskoga ritma, n. p. magni- 
locjuus (hvalisav, koji u velike govori). 


.Ako pjesniku nije dosta, da bi našu maštu zatravio pukim 
epitetom, onda će se rado latiti širega prikazivanja, dijatipoze 
(d i a t y p 0 s i s). Homer je rado opis predmeta prometao u 
radnju, n. pr. kad u 18. pjevanju Ilijade opisuje Ahilejev štit, 
a kongenijalni pjesnici (kao n. pr. Goethe) povodili su se za 
njime. Naprotiv u starih Eimljana ova fina crta epske tehnike 
ostade neopažena, pa pi-emda su pomnjivo čitali Homera, drže 
se suhoparna opisa. Za slavnim Homerovim opisom Ahilejeva 
štita daleko izostaje slična epizoda u 8. knjizi Vergilijeve Ene- 
jide, u kojoj se neprestano ponavlja „ovdje je“, „tu je“. Dok 
nam Homer izvodi Hefesta, koji po narudžbi Tetidinoj izradjuje 
štit pred našim očima čest za češću, dotle Vergilije naprosto 
izvješćuje, kako se nahodi jedna slika uz drugu na umjetnini. 
Ako još ogledamo Tergilijev opis slika na Junoninu hramu u 
Kartagi (Aen. 1, 465) ili Ovidijevu prikazu o palači sunčanoga 
boga (Met. 2, 1), lako ćemo vidjeti, kako su u tom poslu Eim¬ 
ljani suhi naprema Grcima. 

Plastiku podaju izrazima i tropi. Jedan put potiče pjesnik 
čitatelja ili slušatelja, da uz riječi puppis (krma), carina 
(hrptica) ili velum (jedro) pomišlja cijelu ladju, na ime da 
jedan dio u misli sam raširi na cjelinu, a drugi put naprotivno 
pjesnik nas pobudjuje, da mjesto na slona pomišljamo na slonov 
zub, mjesto na hrast na hrastovo lišće. Sad mu je opet zadaća, 
da zlato preobrazi u zlatnu posudu, jasen u sulicu, ili da izmi¬ 
jeni vatru i žar, svjetlo i dan, na ime uzrok i posljedicu. Na¬ 
pokon neživim stvarima pridaje pjesnik čuvstva i osjećanja, pa 
govori 0 toro, kako se more raduje životu; sve, što ga okružuje 
u prirodi, pjesnik nadiše dušom. 

I u području ovih tropa Eimljani nijesu takmaci Grcima. 
Oni su najsamostalniji i najizvorniji u upotrebi sinegdohe, koje 
u većine pjesnika imade više nego drugih tropa. Ovdje se samo 
zamjenjuju dva pomišljaja, koji su redovno bili u prostornoj 
svezi, te je sveza očita. Pored sinegdohe su im ponajviše omi¬ 
ljele metonimija i antonomazija, tropi atributa i apozicije, ovdje 
je svezu pomišljaja već nešto teže odrediti, budući da nije odmah 
očevidna. Ali se u porabi metonimije pokazuje neka monotonija, 
često i prečesto upotrebljavaju se imena bogova metonimijski: 
Mars za rat, 0 e r e s za žito, B a c c h u s ili L i b e r za vino, 
Vulcanus za oganj, P h o e b u s za sunce, N e r e u s za 
more. Veću promjenu nalazimo u području antonomazije, poimence 
rimskim pjesnicima dobro dolaze grčka patronimična imena (po 
ocu ili i djedu), n. p. Pelides = Achilles, Pelejev sin; 
uza to se prislanjaju takodjer s a t u s, e d i t u s, n a t u s (rodjen, 

sin), n. p. M a i a n a t u s Majin sin, Merkurije, ili g e n u s 
(odvjetak), n. p. lapeti genus Prometej, sin Japetov, ili 
s e n e X (starac), n. pr. s e n e x P y 1 i u s Nestor, starac Piljanin, 
ili inače: filius Anchisae sin Anhizov, Eneja, f r a t r e s 
Helenae braća Helenina, Kastor i Polukso. 

Mnogo je mršaviji bio talenat Eimljana u području meta- 
forš, i poredaba (komparacija). Ako se ne osvrnemo na metafore, 
koje se nahode i u prozi, njihov broj u rimskoj pojeziji nije 
golem, svakako su veoma rijetka mjesta kao na priliku na po¬ 
četku 6. pjevanja Vergilijeve Euejide, gdje ih ima hrpimice na¬ 
slaganih ; mnoge pak metafore, koje nalazimo u pjesnika Augu- 
stova vijeka, potekle su iz aleksandrinskoga vrela. I poredbe su 
često zaimali u Grka, a osobito u oca Homera, kako nam svje¬ 
doče neka mjesta u Vergilijevoj Enejidi- Gdjekad imitacija nije 
sretna, previše je umjetna i prisiljena. Koliko je ljepše, kad 
Homer Nauzikaju u kolu njenih vedrih i veselih družica ispo- 
redjuje s Artemidom i njenom pratnjom, nego kad Vergilije 
s lovskom božicom poredi Didonu, koja okružena muškarcima 
polazi u hram vršiti pravosudje! A gdje su pjesnici stali na svoje 
noge, ne zaziru od ponavljanja. Isporedbu s marljivim pčelama, 
koja se nahodi u Enejidi (1, 430), sam je pjesnik uzeo iz drugoga 
svoga djela (Georg. 4, 162). Neke poredbe n. p. kruta srca 
s klisurom ili željezom upravo su se svakud razbujale, sam Ovi- 
dije upotrebio ju je mnogo puta. Gdjekad opet pjesnici griješe, 
što na nekom mjestu nagomilavaju poredbe, kako prevršuju često 
i nabrajajući primjere. 

U jednom području Eimljani su natkrilili učitelje Grke, a 
to su alegorije i personifikacije afekata, kao što su strah, po¬ 
hota, gnjev. One su veoma omiljele i mnogo se upotrebljavaju. 
Kako tvrdi Herder, jedna je od glavnih oznaka Horacijeve po- 
jezije, što se služi personifikacijom apstraktnih, poglavito mo¬ 
ralnih pojmova. U ostalom valja dodati, da se u sviju pjesnika 
više ili manje nahodi ova crta. U Tibula se javljaju Nada, Mir, 
Smrt, Kazna, u Ovidija opet Briga. Ljubav kao osobna bića, pa što 
dalje, sve više susrećemo u književnosti rimskoj težnju za mrtvom 
apstrakcijom i studenom alegorijom: Nesloga, Glad, Starost, 
Bolest u Silija Italika, Klaudijana i drugova veoma se mnogo 
javljaju. Kako je Eimljanin svoj panteon naselio mnogim liko¬ 
vima bez mesa i kosti, tako ih je puna i njegova pojezija. 

Odavle se vidi, da u Eimljana nije bilo one evatude mašte, 
svestranosti i okretnosti pjesničkoga genija, koju nahodimo u 
Grka, već da su se oni s osobitom ljubavlju podavali razumnim 
operacijama refleksije i apstrakcije. Pojezija je grčka divan 


cvjetnjak pun najdražesnijih Florinih čeda, obigravan šarenim, 
veselim lepirima, naprotiv rimska većina sliči dobro uredjenu, 
arhitektonički udešenu i umjetno poredanu povrtnjaku. 

Ako se služimo plastikom govora, da koji predmet pribli¬ 
žimo, to pjesnici upotrebljavaju gradaciju i kontrast, da ga po¬ 
većaju i istave. Repeticija (anafora), epizeuksa ili epanalepsa, 
klimaks (gradacija), litotet, hendijadis, pleonazam, hiperbola, po- 
lisindet, antiteza, hijazam. oksimor i kako se već zovu sve figure 
idu za jednakom svrhom. 

Poradi gradacije pjesnici često upotrebljavaju plural kon¬ 
kretnih imena mjesto singulara, osobito kad govove o dijelo¬ 
vima tijela (c 0 11 a vrati, c o r d a srca, p e c t o r a grudi), o 
spravama (c u r r u s kola) i o posvećenim mjestima (t e m p 1 a 
hramovi), isto tako rado kažu mille (hiljadu), centum 
(sto) ma za koji i neznatan broj. Svakidašnji čovjek voli točno 
navesti broj, pjesnik se slabo brine o takovoj prozajičnoj točnosti, 
pa zato pripisuje duzi tisuću boja (n. p. Vergilije u Enejidi 
4, 701). Nijedan naučnjak ne će tome prigovarati, jer se doista 
bogatstvo boja u prelomljenim sunčanim zrakama i ne može 
ljepše izraziti. 

Klasičnim je pjesnicima osobito drag litotet, pa se često 
očuva u utvrdjenim formulama, koje su prolazile od koljena do 
koljena (n. p. n o n sine n u m i n e d i v o m ne bez volje 
bogova, nonincauta futuri ne bez brige za budućnost), 
a još je snažnija hiperbola, kojom se Vergilije obilatije služi 
nego Homer (n. p. a d a u r a s u vis, pod nebo, a d a s t r a 
tollere u zvijezde kovati, a vertice od vrška, odozgo). 

Neobično se mnogo rimski pjesnici poigravaju prirodnim 
nemogućnostima, a izazivlje ih na to želja kontrasta. Dosta je 
razvita ova crta već u Aleksandrinaca i pjesnika idile n. p. u 
Teokrita, ali je ima, i ako nešto omanje, već u Arhiloha, Euri- 
pida i dr. Da su oni bili Rimljanima uglednici, svjedoče točni 
prijevodi samih fraza. Tako n. p. veli Plaut (Asin. 99): nalažeš 
mi ribati u zraku. Takovih fraza imade tusta i tama. 

Ostale su figure tako prešle u krv narodu, koji je po pri¬ 
rodi bio retoričan i forskom se praksom izobrazio, da nije mogao 
biti bez njih ni u pojeziji. Neobična ljubav ka govorničkomu i 
i deklamatorskomu patetičnomu tonu pokaza se često i u naj¬ 
boljih pjesnika, te i prečesto toplo osjećanje zamijeni prazna fraza 
i tašta naprava riječi; gizdavim nakitom govora nastojahu pre¬ 
kriti praznoću misli i siromaštvo invencije. 

Samo se po sebi razumije, da se u raznih pjesnika poka¬ 
zuju osobite crte: Vergilije i Propercije osobito ljube paralelizam. 

kojim se odlikuje hebrejska pojezija, da jednu misao objasne 
s raznih strana; u retoričnim pitanjima i apostrofi nitko nije 
premac Properciju; hendiadjoin se u Proporcija nahodi samo 
jedan put (3, 4, _9), dok se u pjesmama Vergilijevim znamenito 
ističe; Tibulovoj je Muzi osobito milo cijepati pojam na dijelove 
njegove ili dogadjaj na pojedine momente, distribucija je njena 
vrlina, a izuzevši komike nitko se toliko ne poigrava riječima 
kao Ovidije. 

Dašto sva ova retorična primjesa podaje jeziku nešto krpa¬ 
nje; izraz je često odviše umjetan i studen, nema u njega žive 
duše, kao u grčkoj pojeziji. Kako Rimljani nijesu umjeli onako 
divnih likova graditi od mramorna balvana kao Grci, tako im 
nije bilo ni dano, da iz svoga jezika izmame jednako divnih, 
živih tonova. 

Treći je glavni zakon pjesničke dikcije prirodnost i izvor¬ 
nost. Bio pjesnik naivan kao Homer ili patetičan kao Horacije 
u odama^, njegov jezik ne smije biti izvještačen i izmudrovan. 
Kao što čovjek u strasti ne govori u skladnim, umjetno gradjenim 
periodama, tako se i u gradnji rečenica ne smije u pjesnika 
prije svega razabirati hladni razum, koji logično reda, pomnjivo 
raščlanjuje, sve proračunava i prosudjuje. Lakoći i neposrednosti 
izraza hoće se ljubav k jednostavnim, nezapletenim konstrukci¬ 
jama. Govor se najvoli pomicati u glavnim rečenicama. Slobodna 
poraba^ adjektiva i participi namjesto podredjenih rečenica po¬ 
daju dikciji izrazitu kraćinu; pjesnik se što više uklanja tromim 
gerundivskim^ konstrukcijama, rado nadomješta namjerne rečenice 
infinitivom. članke rečenice voli pjesnik uporedo navoditi nego 
ih podredjivati: cijeli zglob zato više je sličan otegnutu lancu, 
u kojem se u lijepu skladu niže članak za člankom, naprotiv 
retorične i histerične periode nalikuju većma čvrsto zatvorenu 
kolutu, koji veće i manje dijelove u stalnu poretku i gradaciji 
spaja u jedinstvenu, uredjenii cjelinu Dok bi piozajik rekao: 
ubi c 0 r r i p u_e _r e, r u u n t kad pohite (na polje), poteku, 
nahodimo u Vergilija (Aen. 5,145): c o r r i p u e r e r u u n t q u e 
pohite i poteku. Duži neupravni govor (o r a t i o oblicjua) 
pristaje historiku, pjesniku je prestuden. 

Ako su se pjesnici rimski u opće i držali napomenutih 
načela, opet ima dosta i protivnih primjera. Oni i prečesto za¬ 
padaju u pogrješku^ refleksije, koja je bila prirodjena narodu. 
Vidi se to ponajpače u odama Horacijevim. On pazi na to, da 
strogo veže rečenice, kako biva u prozi, dapače u silogizmima 
upotrebljava veznike e r g o (dakle) i q u o d s i (pa ako). I za- 
gradjivanje reeenicš, prava je crta Horacijeva: poput historika u 


umjetno gradjenoj periodi Horacije često glavne rečenice pre¬ 
kida kojekakovim umecima u zagradama tako, te se čini, da 
pjesnik nije gradio svojih strofa toliko za uho, koliko za oko. 
U opće se Horacije od sviju pjesnika Augustova vremena naj¬ 
više primiče proznoj dikciji. D Vergilija imade počešće odu- 
gačkih perioda, osobito kad govore osobe, a elegici su se ne¬ 
prekidno mučili oko toga, da jezik, koji je ljubio periodnu dik- 
i čiju, učine podatnijim za distih, te je napokon Properciju dobrano 

pošlo za rukom, da misao završi na kraju pentametra. 

četvrta je i posljednja točka naših razmatranja veća slo¬ 
boda i raspojasost, kojom se služi pjesnički govor naprema prozi. 
Prije svega pjesnik je kud i kamo slobodniji u poredanju riječi 
nego prozajik. U mnogim modernim jezicima doista ima ove slo¬ 
bode još veoma malo, naprotiv stari pjesnici bijahu potpuno 
slobodni ponajviše poradi toga, jer su njihovi jezici dočuvali 
potpune dočetke, pa se moglo bez truda razabrati, koji su članci 
rečenice u svezi. Da jače istaknu dva pojma, koji su u svezi, 
stari bi pjesnici izmedju njih utisnuli druge riječi tako, da bi 
n. p. atribut bio na početku stiha, a njegov supstantiv na kraju, 
[ dapače bi i subjekat potiskivali čak na konac stiha i ujedno na 

početak stiha, samo da ga jače istaknu. Stavljajući riječ od jed¬ 
noga sloga na kraj heksametra izazivali bi kontrast ili dobivali 
' koju drugu umjetničku svrhu, n. p. parturiunt montes, 

nas četu r ridiculus mus (radjaju gore, rodit će se smiješni 
miš). U kratko ovom slobodom dobiva pjesnik orudje u ruke, 
kojim može postići divne efekte, ako se umije njime vješto služiti, 
i Pjesnikovo je nadalje pravo, da se može obilatije okoristiti 

i starinskim riječima i oblicima, da može preskočiti mnogu ogradu, 

t koja dijeli govore raznih vijekova. Historiku, govorniku, u opće 

' prozatoru ovdje su dosta tijesne granice obodene. Ciceron izri¬ 

jekom potvrdjuje, da se rijetko poseže za starinskim riječima i 
oblicima, pa i ako dopušta govorniku kadikad za ukras govora 
upotrebiti koju nastranu riječ kao začin, opet dodaje, da se ovom 
slobodom može više služiti pjesnik nego govornik. Kao što mi 
danas pocrnjele, pričom obavite ruševine starih gradina, koje se 
kao svjedokinje davnih vremena izdižu u zelenoj okolici, nasto¬ 
jimo očuvati i od zuba vremena spasti, tako i pjesnici jedan više, 
a drugi manje gledaju, da otmu zaboravi, što se je jezičnih ulo¬ 
maka i ostataka sačuvalo u starih pjevača. Pjesnički je jezik 
konzervativan, pazi i njeguje starinu iz pijeteta i običaja, budući 
da je redovno zvučnija i punija, te može podati nešto dostojanstva 
i romantike. Mnoga neobična riječ, mnogi u prozi zastarjeli oblik 
povrati se tako jeziku iz starijega doba i oživje novim životom. 

Držeći se svoje misli (A. P. 70): Multa renas centur, 
cjuaeiam cecidere (mnoge će se riječi preporoditi, koje 
su već bile iščezle), osvježio je Horacije neke starinske riječi, 
kao alt ere are (rječkati se) i indecorare (sramotiti); 
riječi d i v u s (božanski), c i v i c u s (gradjanski), li o s t i c u s 
(neprijateljski) čitamo ponovno u pjesnika Aiigustova vremena, 
naprotiv u prozi nahode se samo u nekim stalnim spojidbama. 

Poznate riječi javljaju se u značenju, koje je već davno iščezlo 
iz žive porabe, tako n. p. u Enejidi znači t e m p 1 u m (hram) 
i odmjeren prostor, aptus (prikladan) takodjer opremljen, 

0 i’ a r e (moliti) takodjer po starinsku govoriti. 

I starije oblike riječi sačuva pjesnički ,govor od potpune 
propasti. Horacijeva i Vergilijeva djela vrve takovom starinom; 

Horacije upotrebljava ovakove stare oblike: cupressus (čempres), 
i n t u m u s (najnutarnjiji, pouzdanik), o p t u m u s (najbolji), 
proxumus (najbliži), 1 a c r u m o s u s (suzan), formonsus 
(pristao), thensaurus (blago), sectarier (goniti), 1 a- 
vere (prati), gnatus (rodjen, sin), mi (meni), caldior 
(topliji), s u r p i t e (ugrabite), s u r r e x e (uzdići se), a Vergilije 
želeći podati starinski kolorit svojoj junačkoj pjesni umače kist * 

u ovakove boje: olli (=illi, njemu), q u i s (= q u i b u s, i 

kojima), i m p e t e (== i m p e t u, napadajem), f a x o (učinit ću), 
a c c e s t i s (= accessistis, pristupiste), a c e i n g i e r (opre- ' 

miti se), ceu (kao), ast (ali). Jednostavne riječi uzimaju pjes- i 

nici mjesto složenih, da potaknu maštu u čitatelja, koji sad i 

treba da sam pogodi, što bi se inače izrazilo s pomoću prepo- 
zicije. I aktivni se glagoli ovako javljaju mjesto običnijih depo- 
nentnih. A svatko će rad priznati, da oblici s a e c 1 a (= s a e- i 

ćula vijekovi), vinela (=vincula vezovi), orada 
(= 0 r a c u 1 a proročanstva) zvone jedrije i jače, te da bolje pri¬ 
staju junačkomu epu nego u prozi običajni oblici. Tako pjesnik 
upotrebljava genetive na —um u drugoj i prvoj deklinaciji, aku- ^ 

zative na — i s u trećoj deklinaciji, u perfektu oblik na —r e | 

mjesto^na —r u n t, a sve zato, da bi mu govor izišao dostojanstveniji. ' 

Cesto je odlučio metar. U modernim jezicima po koji stari j 

oblik čuva rima, n. p. u Preradoviea: kao pticu u zatvori — j 

za svietom te želja mori. Latinska pojezija doduše nema rime, i 

ali se i ovdje održao po koji oblik, koji se prilagodio čvrstomu ; 

zglobu daktilskoga metra. Ima u rimskoj pojeziji i čvrsto izra- i 

ženih formula, koje su postale tipne i kolale od koljena do ko- i 

Ijena kao novci. Enijeve formule (kao n. p. caerulacaeli j 

nebeska modrina) vraćaju se u Lukrecija i Vergilija, gdjekad | 

upravo na onom mjestu stiha, na kojem su bile u izvorniku. U 

malo je naroda moć tradicije i imitacije tako snažna, a indivi¬ 
dualna samostalnost tako neznatna kao u rimskoga. 

Napokon pripadaju amo sintaksni arhajizmi, n, p. kad se 
upotrebljava puki akuzativ i ablativ u prostornom značenju (na 
pitanja: kamo? i odakle?) u riječi, koje ne naznačuju gradova, 
ili kad se nahodi dativ za oznaku smjera, osobito kad riječ 
znači nebo, podzemni svijet, zemlju, more, Olimp 

No u pojeziji se očituje i protivna struja, na ime neolo¬ 
gizmi, a poglavito im je polje tvorba riječi, značenje njihovo i 
sintaksa. Horacije upravo s ponosom veli, da je pravo pjesničko 
obogaćivati materinski jezik. I doista većina se pjesnika njime 
poslužila. Kako latinskomu jeziku nedostaju složeni adjektivi, 
koji mogu govor uresiti, pjesnici su počevši od Enija nastojali, 
da ovomu zlu doskoče. Za primjerom starijih pjesnika poveli su 
se pjesnici, koji su živjeli za Augusta i iza njega, te su po ša¬ 
bloni stvorili bezbroj novih složenica; tako n. p. latinska knji¬ 
ževnost poznaje oko 250složenica: na —fer (oko 150) i na—ger 
(oko 80). 

Da dobiju novih riječi, pisci uijesu samo slagali riječi nego 
ih i izvodili. I na ovom polju priznaje Ciceron mnogo veću slo¬ 
bodu pjesnicima nego govornicima (or. 20, 68). Tako je Ho¬ 
racije od riječi cinetus (opasanje) učinio riječ cinetutus 
za oznaku starijih Eimljana, koji su nosili togu na e i n c t u s, 
od supstantiva iuvenis (mladić) skovao je glagol iuvenari 
(po mladićki raditi, šaliti se raskalašeno), od riječi ampulla. 
(uljanica) izveo je glagol a m p u 11 a r i (služiti se uljanicom, na- 
duvati se riječima); a takovih kovanica, izvedenih od poznatih 
riječi, mahodimo takodjer podosta u Vergilija i Ovidija. 

Nadalje nahodi pjesnik neiscrpno vrelo za neologizme u 
značenjima riječi. Ovdje može dati maha svojoj mašti i sjajno 
pokazati pjesnički genij; tako je n. p. nov obrat, kad edere 
(izdati) znači kazati ili h a u r i r e (crpsti) kad će reći probosti; 
u opće ovdje je po srijedi metafora. 

Pored toga se obogati sintaksa ovećim brojem novih kon¬ 
strukcija. često puta se čini, da su se pjesnici namjerice uklonili 
prozajičnoj dikciji; tako pjesnici uz quamquam (premda) imaju 
konjunktiv, a uz quamvis (premda) indikativ, dok je u prozi 
upravo obrnuto; zato Katulo, Tibulo, Proporcije i Horacije u 
pitanjima mjesto utrum . . . an (da li . . . ili) vole pisati 
an ... an ili ne ... ne. 

Ponajviše su ove novine nastale po uzorima starorimskim 
ili grčkim, pa je gdjekad teško odsjeći, na koji ih uzrok valja 
odbiti. Dok su prije sve izvodili iz grčkoga vrela, sad upadaju 

u poffriešku, da sve, koliko mogu, odbijaju na starorimsku po^ 
budu. Istina je po srijedi: jednim je primjerima dao pobude 
grčki jezik, a opet ima slučajeva, gdje ti valja potražiti staro- 
rimsko porijetlo, kojega su se rimski pisci jamačno radije držali. 
Što se uz glagole, koji znače volju, uzeo javljati infinitiv, jamačno 
je nastalo analogijom glagola i u b e r e _ (zapovijedati), v e t a r e 
(zabranjivati), gdje je ovakova konstrukcija isprvična, piemda nije 
nevjerojatno, da je i ovdje popogao_ utjecaj grčki. No imade 
primjera, gdje je grčki utjecaj sasvim očit, n. p. niveus vi- 
deri (podobom bijel kao snijeg, grčki: leukos idesthai), 
ili kad Horacije piše; invideor (zavide mi) namjesto mini 
invidetur, podsjeća nas grčkoga glagola phthonumai. 

Jednako je i u padežnoj sintaksi. Tako zvani grčki aku¬ 
zativ, koji poglavito pripada pojeziji rimskoj, nahodio se doduše 
već u starolatinskom jeziku, ali se tek kasnije pod_ utjecajem 
grčkim silno razbujao u poznijili pjesnika rimskih. Osim toga su 
neke kasnije fraze potekle pravac iz vrela grčkoga, n. p. desj- 
stere pugnae (okaniti se boja), mir ari laborum (diviti 
se junačkim djelima), regnare populorum (vladati naro¬ 
dima), cupere alicuius rei (željeti što). _ _ _ 

To su glavne crte jezika, koji nam podaju pjesnička djela 
rimska. Pjesnici su doista pokazali mnogo dobre volje i do.sta 
se natrudili, ali nijesu mogli dostići Grka, jer ini je jepk za, 
taj posao bio nezgodniji od grčkoga. I najslavljeniji pjesnici 
Augustova kola bijahu ponajviše samo talenti, a ne bijahu ge¬ 
niji. Tako se tumači bolni prijegor, koji se nahodi u Horacijevim 
riječima: Grcima dade Muza genij, Grcima, da govoie zaokru¬ 
ženim jezikom. Ali ne valja treznoću izraza odbijati samo na 
talenat pjesnika rimskih, nego i na biče samoga jezika latinskoga. 
Latinski jezik bješe krta kovina, koja se teško mogla obradjivati, 
pak je bio slabije prikladan za pojeziju; trebalo je da pjesnici 
s njime postupaju kao s čelikom, koji se istom na^ nakovnju 
podaje; rimskim su pjesnicima visjeli grozdovi o teškoj muci. 

IT. 

Prostonarodno narječje latinsko nije čedo latinskoga knji¬ 
ževnoga jezika, ono nije, kako su nekoč mislili, pokvaren knji¬ 
ževni govor, nego su i prostonarodni i književni jezik djeca 
jednoga oca, jezika starolatinskoga. Oni nijesu živjeli jedan iza 
drugoga, nego uporedo i to na istim mjestima, samo što su se 
naobraženi ljudi služili književnim jezikom, a prostaci narodnina. 
Po tom se razlikovaše seljak i gradska svjetina od rimske ari¬ 

stokracije i boljih ljudi. Dašto sve razlike nijesu nam se sačuvale 
u naustičnoj predaji, nego samo u knjigama, a bilo bi doista 
vrijedno znati, kako je naobražen Eimljanin, kako li narod iz¬ 
govarao ovaj ili onaj glas, kakov im je bio naglasak i modu¬ 
lacija, jesu li govorili brzo ili lagano; jer glavne razlike poje¬ 
dinih narječja ne gledajući na jezično blago i fleksiju ponajpače 
se pokazuju u glasovima, u sintaksi se vidi veliko srodstvo. 

Nad vulgarnim govorom (sermo vulgaris) i običajem 
(consuetudo) podiže se govor književni. On odlaže udobnu 
sobnu halju i pokazuje se u elegantnu fraku; iznosi veću čvrstoću 
glasova i oblika, te "teži za čistoćom i finoćom u jezičnom blagu 
i za strogim poretkom i pravilnošću u sintaksi. No nije u jedan 
mah rimski književni jezik došao do ovoga cilja, nije nenadano 
osvanuo kao Atena, kojano skoči potpuna iz g:lave Zeusove, 
nego je oporu kovinu valjalo istom vješto obradjivati, dok se 
od nje mogla sadjeljati sjajna oprema Ciceronove proze. Svako 
je pokoljenje prilagalo, te se njegov oblik oplemenjivao, kako 
je duševna naobrazba napredovala. Kako su Petrarca i Dante 
dotjerali talijanski jezik, Kabelais francuski, a Luther njemački 
za ‘književne potrebe, tako su polugrčki pjesnici donje Italije 
Livije Andronik, Pakuvije, Enije i dr. prenoseći grčke uzore 
počeli izgladjivati književni oblik latinskomu jeziku. 

Dva su uzroka bila u prilog ovome poslu: bila je potreba, 
da se dotjera književni jezik, a uza to su književnici umjeli i 
tudji jezik. Jedno i drugo bijaše važno kao i drugdje, kad su 
se udarali temelji književnomu, jeziku. Književnike je nagon 
tjerao, da divne pjesme i uzvišene nauke znamenitih pjesnika 
helenskih preliju u plemenitiju posudu nego bijaše starinski 
latinitet (pri sca Lati nit as), koji je sasvim odavao seljački 
način starih Latina. Umijući grčki mogli su književnici ispo- 
redjivati, izoštrili su ukus, oplemenili uho za jezične ljepote, te 
im je to krčilo putove, po^ kojima su mogli doći do top, da 
usavrše gradnju rečenici.. Što su oni počeli, to su nasljednici 
nastavili, pomnjivo pileći i zaokružujući sve šilje, dok napokoii 
pod njihovim izvježbanim rukama ne dobi latinski jezik u sredini 
prvoga stoljeća prije 1. klasičnu formu. 

S ovim umjetnim jezikom književnim bio je bez prekida 
u uzajmičnu dodiru svakidašnji govor (sermo cotidianus), 
budući da su se književnici općeći medju sobom služili prosto- 
narodnim govorom. Tako je književni govor stekao više čvrstoće 
i stalnosti nego obični govor, Lji se neprestano mijen^jao i po¬ 
micao kao i svjetina, štono je njime govorila. Književni se govor 
otmjeno zatvorio od svjetine, pa je rijetko kad iz plebejskih 

slojeva ovaj ili onaj izraz probio u više krugove, bilo da je sam 
pojam nikao u narodu, te s pojmom prešla i riječ, bilo da se 
književnik iz nižih slojeva podigao do aristokratskoga društva. 

Tako su oba jezika vijekovima uporedo živjela. Jedan je 
tekao kao divlja gorska bujica, slobodno i nesmetano, uza to 
neprestano rastudi i često mijenjajući tečaj, a drugi opet kao 
mirna, očištena rijeka, rukom ljudskom uredjena u koritu i 
ogradjena, dok napokon nije neukrotni sin prirode blažega brata 
pobijedio i pokorio; —• kad su se običaji iskvarili, plemenitiji 
se govor tako približio prostačkomu, da su se napokon oba 
stekla u jedno. 

Nije nam' ovdje do toga, da u pojedinostima ispratimo 
razvoj obaju jezika, nego smo samo namjerni, da istaknemo 
tek najvažnije crte prostonarodnoga latinskog jezika, pa da se 
pripadom osvrnemo na književni govor. 

U doba, kad su Enije, Plaut i drugi pjesnici osnivali 
književni jezik, već je narodni govor bio doživio mnoge gubitke 
u području glasova. Osobito su posljednji glasovi u riječima bili 
izvrgnuti propasti: na kraju je otpalo —cl u ablativu singulara, izgi- 
bali su konsonanti m, sit, vokali su se pokratili ili otpali, a u 
riječi samoj zadesila ih je sinkopa ili su se u riječ utisnuli, da 
se ukloni tvrdoća: to su sve promjene, kojima je uzrok u 
tonskim prilikama; jer što se jače isticao tonski slog, to je 
manje artikulacijske snage preostajalo za slogove u nizini, pa 
su se zato oni kao u svim prostonarodnim narječjima više ili 
manje krnjili. Ovo se nagnuće bilo već tako silno razbujalo, da 
se pored svih nastojanja nije moglo dosta jakom ogradom za¬ 
ustaviti. Što se vijekovima poizgubilo, osnivači jezika književnoga 
mogahu samo malo po malo povratiti. Ako nam Enije u svojim 
Analima imena dvanaest najvećih bogova izvodi u oba heksa- 
metra: luno. Vesta, Minerva, Oeres, Diana, Venus, 
Mars, — M e r c u r i u s, J o v i (s), N e p t u n u s, Vul- 
c a n u s, A p 0 11 0 , — to iz metarske vrijednosti onoga — s, 
s kojim se neke riječi svršuju, razabiramo libanje onoga vre¬ 
mena; jer dok je ono s u ostalim riječima sačuvalo svu svoju 
snagu tvoreći i poziciju, u riječi Jovis jedva se i osjećalo kao 
poseban glas. Još u Lukreeija možemo pokazati, da su ovi 
krajnji konsonanti dvostruke cijene; dapače od onoga se vre¬ 
mena u svim periodama rimske književnosti pobjednički održala 
elizija krajnjega konsonanta — m. Od Cicerona ipak saznajemo, 
da su se ovi krajnji konsonanti u književnom govoru izgovarali, 
te je odavalo prost izgovor, ako bi ih koji izobražen čovjek 
izostavljao (or. 48, 161). 

U prostonarodnom govoru javljaju se i druge težnje; m 
i n izgubiše pred srodnim labijalima i dentalima staru moć, 
isto se tako opaža, da se diftonzi stežu u jednostavne vokale. 
Već u starom jezikom saželi su se diftonzi ei, eu, ou, ai, oi u 
«, U, ae i oe, a sada oslabljuju diftonzi ae i au, te postaju e i d 
(n. p. s6des = si audes ako ti je za volju). Na taj način 
dobiše svoj oblik les Plotia i Olodia (zakon Plocijev, Klo- 
dijev), prava su imena nekoć glasila Plautia, Glaudia. To 
se gdješto uvuklo i u klasični govor, pa se govori esplodo 
(pljeskanjem istjerati) i a p p 1 a u d o (pljeskati), lotus i lautus 
(opran), pio str um (tarniee) ostade vulgarno. 

Počevši od sredine prvoga stoljeća jezik je sve više i više 
divljao, te se uzeše jednako izgovarati « i b (odatle francusko 
avoir = habere, imati), s i x, i i e, u i o, dočim se u 
sredini riječi skupine ct, pt, se često pretvarahu u tt i ss, a 
riječi, koje se počinjahu s konsonantom s i još kojim drugim, 
dobivahu na početku vokal (zato je u francuskom etait, u 
starofrancuskom estait, koje glasi u latinskom stabat). 

U većini ovih primjera vidimo težnju za lakšim izgovorom 
i većom udobnošću. Narod štedi svoju snagu, duge mu se riječi 
ne mile, pa kad mu se nametnu teže glasovne skupine, kojih 
ne može brzo i lako izgovoriti, on će gledati, da im poda jedno¬ 
stavnije obličje. 

Ova se crta jasno vidi i u glagolskoj fleksiji. Velika svje¬ 
tina nije prijateljica duga razmišljanja, ne trudi se, da upozna 
množinu i mnogoličnost fleksivnih oblika, mrzi na bogatstvo 
glagolskih i imenskih dočetaka, koje joj oteščava jezičnu dje¬ 
latnost, njoj je u opće refleksija neprijatna. Ona se zadovoljava 
samim osnovama, koje izražavaju razlikost pojmova, a za dočetke 
mnogo ne mari. Nigdje nije analogija tako moćna, nigdje se 
tako ne širi, kao u prostonarodnom govoru, nigdje se ne po¬ 
kazuje tolika težnja za uniformacijom omiljelih oblika. Tako 
zvana konsonantska konjugacija doživjela je mnoge gubitke na 
račun denominativnih glagola na —are, —ere, —ire. Mnogi 
glagoli ne tvore samo futura na — bo, nego u opće sasvim 
prelaze u t. z. vokalsku konjugaciju: mjesto fodere (kopati), 
consternere (pokriti), spernere (prezirati) javljaju se fo- 
dare, consternare, spernare; moriri (= franc. mourir) 
za klasično mori (umrijeti) ušulja se čak u Ovidijeve Meta¬ 
morfoze. Eeduplikaeije i onako rijetke u uzornom latinitetu 
nestaje sasvim, pa se mjesto cucurri (potrčah) čuje curri. 

U deklinaciji nalazimo jednake pojave; velika množ kon- 
sonantskih osnova pridobivši a ili o prijedje u prvu ili drugu 

deklinaciju, a to vrijedi za tudje riječi (n. p. Hellada = 
Hellas Helada, lampada = lampas svjetilo), kao i za do¬ 
maće (n. p. cassida = cassis kaciga, retium = rete 
mreža). Na takov se način uobičajilo govoriti diadema, dia 
demae dijadema, plasma, plasmae tvor, tempus tempi 
vrijeme, corpus, corpi tijelo; tako je nastao plural u tali¬ 
janskom tempi passati (prošla vremena). Kako je ovdje no¬ 
minativ ishodište promjene, tako je u drugim riječima dao po¬ 
budu genetiv. A čudnu uniformaciju nalazimo osobito u vlastitim 
imenima. 

Kako zamjenice imaju neke različne padežne sufikse, narod 
ih je gledao izjednačiti s imeničnim padežima, pa je govorio 
totae mj. totius (sve: u genetivu), nullo mj. nulli (ni¬ 
jednomu). U opće narod ne trpi izuzetaka; manjina se morala 
pokoriti većini, tako su n. p. riječi-finiš (konac) ipulvis (prah) 
postale ženskoga roda, budući daje većina riječi na — is ženskoga 
roda, te zato nahodimo u francuskom la fin, la poudre. 
Stradali su osobito neutri, te se provrgli u riječi muškoga ili žen¬ 
skoga roda, a to je urodilo posljedicom, da romanski jezici i 
nemaju više srednjega roda. Dašto mnogo je tomu pripomoglo, 
što su otpadali krajnji konsonanti; kako se krajnje —us i 

— umu drugoj deklinaciji izgovarahu jednako, bila je velika 
prilika, da se dogodi uniformacija, uz koju je muški rod 
održao pobjedu. 

Kako u fleksiji, tako se i u tvorbi riječi pokazuje jednaka 
težnja. Na taj se način raširi adverpski dočetak —iter. Od 
imenskih osnovnih sufiksa osobito su omiljeli: —monia, 

— monium, —ina, —mentum, —e 1 a; učestavaju i osobna 
imena na— 0 ,—onis. Adjektivi na —ilis, —bilis, —eus, 

— aster, —idus niču kao gljive iza kiše, jednako i faktitivni 
glagoli, poimence od adjektiva na —ficus (n. p. magni- 
ficare vele štovati, pacificar e umirivati) i na—idus (frigi¬ 
dan e hladiti, candidare bijeliti). Premda se u tom vidi neka 
jednostranost i jednoličnost, opet ovo bujanje i pretezanje novo¬ 
tvorina odaje neobičnu životnu snagu i klicu, koje nema latinski 
klasični jezik, budući da mu je kao književnomu jeziku umjetna 
ustava smetala. Ujedno ove riječi pokazuju, da je narod volio 
krepčije riječi nego slabije; tr istim oni a (tuga) je punija 
i zvučnija riječ nego li tristitia. 

I u sintaksi imade potvrde za uniformaciju. Prostonarodni 
govor očevidno teži za tim, da sintaksne prilike učini jedno¬ 
stavnijima. Apsolutni ablativ širi se na račun konjunktnog par¬ 
ticipa, namjesto akuzativa s infinitivom sve se većma uvlače 

rečenice sa Cjuod, koje su u francuskom (= cjue, da) ptovo 
sasvim istisle staru strukturu. Nerijetko se glagoli mišljenja i 
kazivanja utiskuju parentetično ili se parataktično nanizuju. 
Dubitativni konjunktiv ustupa sve više i više indikativu: cui 
dono hunc librum? (komu bih poklonio ovu knjigu^ govori 
se mjesto klasične rečenice; cui donem hunc librum? 

S mnogim neosobnim glagolima postupa se kao s osobnim; 
paenites = te paenitet (mrzi te). 

Dapače i u značenju riječi pokazuje se težnja za udob¬ 
nosti. Ima velikih škrabija, u kojima se može svašta spremiti. 
Takove su riječi sasvim općenita značenja, koje su neprestano u 
svačijim ustima. Latinsko facere (činiti) znači u svakidašnjem 
govoru putovati = (se facere Eomam putovati u Eim), 
nadalje cijeniti, onda kao medicinski izraz pomagati, a znači i 
koješta drugo; osobito se mnogo upotrebljava u svezi s infl- 
nitivom (n. pr. stomachari me te cisti razljutio si me) ili 
u složenicama (n. p. lic^uelacere rastopiti), kojima se nado¬ 
mještaju efektivni u latinskom rijetki glagoli. 

A takovi su i neki supstantivi. Ima u području svaki¬ 
dašnjega života pojmova, s kojima običan čovjek neprestano ima 
posla u obrtu i trgovini; oni su mu ishodište mnogobrojnih novih 
oznaka, koje dobiva, ako pridodade adjektivski atribut. Tako su 
po riječi A’^estis (odjeća) nastale oznake alba (bijela odjeća), 
nigra (crna odjeća), dal matica (dalmatika, još sada misno 
odijelo katoličkih svećenika). Od udobnosti se rado izj)stavljaše 
supstantiv, jer i onako nije moglo biti sumnje o značenju. Na 
taj su način nastale mnogobrojne elipse, koje upravo vrve u 
prostonarodnom govoru. _ _ ...... 

Napokon nam valja ovdje napomenuti tudje riječi, jer se 
i u njima pokazuje očita težnja naroda, da se lakše izrazi. Dok 
naobraženi ljudi s velikom savjesnošću i pedanterijom točno iz¬ 
govaraju tudje riječi, koje su ušle u domaći govor, narod po¬ 
stupa mnogo subjektivnije. Za prosta čovjeka nijesu tudje riječi 
no li me tangere (ne diraj u me), ne drži ih gradjom, koja 
se ne bi dala preinačivati i prilagodjivati. U glasovirna i u gla¬ 
sovnim skupinama ne podudaraju se pojedini jezici, nego su 
raznoliki prema narodnim osobinama. Zato se i ne mogu točno 
očuvati tudje riječi u drugom jeziku. Prosti se narod poradi 
toga ne grize u duši, nego riječi, koje su mu otvrde, pDla-; 
godjuj’e zakonima svoga jezika, bilo da neke glasove ukloni ili 
nadomjesti domaćima. Poradi toga krnje se ponajvećma ^ one 
riječi, u kojima imade najviše glasovne opreke prema domaćemu 
jeziku. Svi jezici, dok su zdravi, osjećaju prirodni nagon, da ne. 



I 


130 Latinski jezik. 


primaju tudjine, pa ako se koja tudja riječ uvuče, oni je od¬ 
bijaju ili bar dotjeravaju na svoju. Nijedan jezik nije podoban 
za izgovor sviju glasova, pa kad mu se primakne koji nepoćudan 
glas, jezik mu se ugiba, jer mu smeta. Pane li ipak koja tudjica 
u zdenac jezika, onda se u njemu dotle promeće, dok ne po¬ 
primi njegove boje i ne pritaji se medju domaćima. 

Kako latinski jezik u starini nije imao diftonga eu, od 
grčke riječi Perseus postade Perses, a jednako i Ulixes; 
zato mijenja aspirate u grčkim riječima: purpura (grimiz), 
tus (tamjan). Klasični je jezik primio od staroga jezika ova- 
kove riječi u obliku, koji su imale, ali u novim pozajmljenieama 
zaziraše od onakova prilagodjivanja. S bojažljivom pomnjom 
držaše se izvornika u svakom glasu. Naprotiv prosti narod po¬ 
stupaše kud i kamo slobodnije, tako su se preobrazila imena 
mjesta; Paestum (grč. Poseidonia), Cartbago (Kar- 
thadhadtha = Novigrad), Massilia (grč. Massalia). 

Ali se narod ne zadovolji samo time, nego podje i dalje 
nastojeći u mnogim primjerima primaknuti tudju riječ u samom 
pojmu domaćemu jezičnomu blagu. Ovdje nam se otvara novo 
polje. Dok smo prije vidjeli težnju za udobnošću, ovdje raza¬ 
biramo želju, da mu jezik bude zoran i što lakše razumljiv. 

Mnoga tudja riječ zvoni na domaću, pa to daje pobude, 
da je narod sasvim preobrazi. Narod nehotice i neznalice osjeća, 
da izrazi, kojima se služi, nijesu prazna slova, da riječ ne može 
biti samo mrtav znak, jer se u njegovoj duši slažu riječ i pojam; 
narod misli riječima, pa su mu riječ i pojam jedno. Ali se 
narod ne muči, da bi iznašao pravi izvor riječi, ne mudruje 
0 korijenu, pa kako mu je povjest jezičnoga razvoja nepoznata, 
i ne može o tom steći pravoga znanja. Njegovi po instinktu 
izvedeni preobražaji riječi ne odgovaraju nauci. .Ma se možda i 
pričinjalo, da se u takovim primjerima riječ i pojam sasvim 
ne pokrivaju, ipak svatko iz svakidašnje porabe znade, što riječ 
znači; moć navike udara na nju biljeg ispravnosti, pa je tako 
opravdava. Prosti narod sviju vijekova sasvim slobodno postupa 
s tudjim riječima, daje im svoj naglasak i obličje. Ovaj se 
pojav nazivlje pučkom etimologijom. Nekoliko će je primjera 
objasniti. 

Grčki grad u donjoj Italiji Maloveis (Jabukovac) pre¬ 
obrazi se u ustima prostonarodnim ponajprije u Maleventum; 
nehotice se razabirahu u imenu grada malus (zao) i ventus 
(vjetar), te se ime tumačilo: grad zla vjetra. Kad su Eimljani 
ondje pobijedili Pira, kad im je odanle dunuo pogodan vjetar, 
držali su shodnim prekrstiti grad i nazvati Beneventum 

(grad dobra vjetra). Tako je od grč. oreichalcon postala 
latinska aurichalcum prema aurum (zlato). Persephone 
postade u latinskom Proserpina, budući da ona nasporuje 
bilje (pro-serpere izmiljeli); tako je grčki Polydeukes 
postao Poli uz, jer kao zvijezda sjaje (pellucere). Irska 
(celtski Erin) postade Hibernia (zimnja zemlja). Jedna čest 
Alpa zvaše se Pennini montes (od celtske riječi pen, koja 
znači gorje), a marljiva ih mašta dovede u savez s Punima 
(Poeni), te se vjerovalo, da su Puni ondje prešli Alpe. Tako 
je mašta izmislila, da se Grajske Alpe nazivlju ovako po Grcima 
(Graii), koji su, kažu, nekoč ovuda prošli. Počevši od Sule sve 
do Nerona u Rimu omiljela igra trojska (troiae ludus, vrsta 
konjske utrke) dobi ime po svoj prilici od troare, truare 
(pokolebati), no osobito u Augustovo doba rado su je izvodili 
od grada Troje, odakle su držali, da potječu članovi carske po¬ 
rodice Julija. I ime Aborigines (starosjedioci) bit će, da je 
nastalo od imena Aurunci = Ausonici (stanovnici Auzo- 
nije, Italije). 

Poradi sličnosti riječi rimska je priča kazivala, da je Ser- 
vije Tulije sazidao Tulijan, podzemni dio rimskoga državnoga 
zatvora; a u istinu riječ potječe od riječi tullius, koja znači 
zdenac, pa je doista i bio ondje zdenac. Jedan od predjela grada 
Rima zvaše se A r g i 1 e t u m, pa su stari mislili, da je ondje 
nekoga Arga zatekla smrt (A r g i 1 e t u m = Argova smrt), 
ali nema sumnje, da se ondje nekoč kopala ilovača (a r g i 11 a), 
te zapravo A r g i 1 e t u m reći će, što i Ilica. Pa i priča o 
E 0 m u 1 u i R e m u bit će nastala u povodu riječi rum a(vime) 
i Roma (Eumo, struja, rijeka); Rim je značio, što i Rijeka, 
a Romulo je bio sin Rijeke. Teško je pogoditi, zašto je upravo 
vučici dopala čast, da odoji Eomula. Da nije takovim simbolom 
označen izvor rimske snage i prkosa? 

Iz ove težnje za jasnoćom i razumljivošću izviru i druge 
osobine prostonarodnoga govora. Narod se rado služi opisima i 
zvučnim, dapače pretjeranim izrazima. Svakojake vrste pojmovne 
gradacije javljaju se u njega. Tako n. pr. mjesto ingresivnoga 
aorista narod će reći coepi (počeo sam) s infinitivom; mjesto 
simul (zajedno) i numquam (nikada) voli kazati uno tempore 
(ujedno vrijeme) i nullo tempore (ni u kakovo vrijeme), 
a mjesto noctu (noću) i mane (u jutro) milije mu je govoriti 
nocturno tempore (u noćno doba) i matutino tempore 
(u jutarnje doba). Osobito su česti opisi s pomoću dare (dati), 
f a cere (činiti) i adjektiva — namjesto jednostavna glagola. Obi- 
latost izraza vidi se i u porabi oblika fui (bio sam), fueram 

(bjeh bio) mjesto sum (sam), eram (bjeh) u sastavljenim 
vremenima pasiva, te u spojidbi prezenatskoga participa s esse, 
n. p. amans est (ljubeći je) mjesto amat (ljubi). Lične za¬ 
mjenice (ego ja, tu ti, nos mi, vos vi) prianjaju uz glagol, 
i gdje nije sila govora, samo da bi rečenica izišla punija. Amo 
ide, i kad narod govori fac abeas (gledaj, da odeš) namjesto 
abi (idi) ili nescio quis (ne znam tko) umjesto alicjuis 
(netko) ili tametsi (akoprem) mjesto etsi (ma i). 

Gradacija se neobično često javlja u negaciji. Nevjerojatno 
je, koliko promjene u tom izvodi prosti narod, koliko li 
obrata izmišlja njegova bujna mašta. Dok u klasičnoj dikciji 
dvije negacije izriču još jaču afirmaciju, prosti narod rimski nago¬ 
milava negacije, pa time negaciju samo povećava (kako je i u 
grčkom i u hrvatskom). Eimljanin uzima razne male predmete, 
da istakne ništetnost; osim nihil (ništa, zapravo = ne hilum 
ni niti) upotrebljava uz glagole, koji znače cijeniti, još izraze: 
non nauci (ni ljuske orahove), non flocci (ni vlakna), non 
pili (ni vlasi), non assis (ni asa, ni pare), non teruncii 
(ni triju uncija = ni četvrtine asa), non hettae (ni mrve). 

Isti se supstantiv rado ponavlja, osobito uz relativnu zamje¬ 
nicu, u svim periodama narodnoga jezika počevši od Flauta do 
poznih vremena, pa se taj običaj uvukao čak u djela Oiceronova i 
Cezarova, poimence se ponavljaju riječi dies (dan), res (stvar) 
i locus (mjesto), n. p. locus, quo loco... mjesto, na 
kojem mjestu. 

Frekventativni i intenzivni glagoli nadomještaju u narodnom 
govoru osnovne glagole, n. p. agitare (raditi) dolazi mjesto 
agere (raditi). D dobrih prozajika ovakovi su glagoli nahode 
samo poredno. 

Kako su ove glagolske tvorbe oslabile, tako su i kompa¬ 
rativi i superlativi izgubili snagu, te se osjećali pozitivima, pa 
im je za poredjenje valjalo dodavati adverbe. Tako su nastali 
oblici: proiimior (bliži), minimissimus (najmanji), po- 
stremissimus (najzadnji), pa i maxime dignissimus 
(najvredniji). Osim običnih adverba, koji se upotrebljavaju za 
poredjenje, vrijedi istaknuti samo neke zanimljivije: tur pit er 
male vol us (gadno zlohotan), insanum magnus (nezdravo, 
ludo velik), crudeliter inimicus (okrutno neprijateljski). 

Na istom se načelu osniva, što se meću složenice mjesto 
jednostavnih riječi, koje su oslabile, pa se narodu htjelo krepčije 
hrane nego ugladjenim ljudima. Osobito su se raširile složenice 
propozicija con (sa) i ad (do): condignus, assimilis znače, 
što u književnom govoru dignus (vrijedan), similis (sličan). 


Ova je težnja za jasnoćom uzrokovala, te su se pred pade¬ 
žima počele javljati propozicije; nije to zato, što je značenje padeža 
slabilo, nego s toga, što su otpadali krajnji konsonanti. Na taj se 
način pomolila potreba, da se s pomoću posebnih riječi odrede sin- 
taksni pojmovi; zato romanski jezici nemaju više padežnih oblika, 
nego se služe prepozicijama za oznaku padežnih funkcija. 

Ovako smo već došli na polje sintakse, pa ćemo istaknuti 
poimence srodne pojave u nauci o načinima i u stilistici. Kakov 
je prosti narod, tako mu je i govor grub i krut, ali je pun 
živa osjećanja, jednostavan ■ i lako razumljiv; on ne poznaje 
umjetne periode, misao se niže za mišlju sasvim prirodno. Ne 
razum, nego ponajpače srce gradi njegove rečenice parataktično, 
kojekakvim zapletajima i zamršajima nema traga. Zato je slog 
kratak i osječen; kako misli, tako i rečenice izmjenjuju se često 
skočimice, bez logične sveze. 1 spoljašnja je sveza obično dosta 
ovlašna, najčešće se upotrebljava veznik i, a gdjekad nema ni 
njega. Mjesto indirektnoga govora nahodimo gotovo vazda di¬ 
rektni. Kad seljak pripovijeda, što je čuo. gotovo uvijek daje, 
da riječi ponovi onaj, od koga ih je sara čuo. 

Apstraktnih i zvučnih fraza narod ne ljubi, nije to zato, 
što ne bi mogao izraziti takovih pojmova, već zato, što pro¬ 
življava stvari u svojoj unutrašnjosti, ali u spoljašnjosti ne daje 
sebi 0 tom računa. On se rado kreće u zornom krugu svaki¬ 
dašnjega života pa mu je govor živ i zoran začinjajući ga 
mnogobrojnim metaforama iz okolnoga vidnoga svijeta. Mnogi 
kočijaš i kravarica upotrebe za godinu dana više tropa i figura, 
nego ih imade u nebrojenim knjigama. Dašto ovdje ne nahodimo 
na široko razvedenih poredaba, kao u epskoj pojeziji, nego su 
rodu mili plastični izrazi i kratke poredbe iz običnoga života. 
Što mu je koji predmet bliži ili draži, to ga češće upleće ne¬ 
hotice u metaforski svoj izraz. Same po sebi utiskuju mu se u 
metaforski govor prerazličite stvari: dijelovi tijela, kućne živo¬ 
tinje, posudje, drveće, nebo, zvijezde, običajne radnje. Već je 
Ciceron (or. 24, 81) primijetio, da prosti govor obiluje velikom 
množinom metafora. Sasvim su plastični izrazi: testa ploška 
(:= franc. tete, glava), bucca ćuba (= tai. bocca, usta), 
jugulare (zadaviti od riječi jugulum, koja znači ključicu na 
grkljanu i sam grkljan), calculare računati (od r, cal ćulus, 
koja znači kamičak) Osobito su česte u Rimljana metafore iz 
vojništva i pravništva, koja im bijahu srcu prirasla. 

Ova se darovitost prostoga naroda očituje i u davanju 
imena. U prostonarodnom jeziku latinskom nalazila su se mno¬ 
gobrojna imena bilina i životinja, koje je književni govor ozna- 

čivao grčkim riječima, pa kako su gdjekad krasna i zorna, a 
vazda jednostavna i izrazita! Luk (caepe) poradi jedinoga go- 
molja zove se u prostonarodnom jeziku unio (= franc. oignon), 
mandala (amjgdala) nazivlje se nucicla (zapravo oraščić). 
Žirafa (camelo par dali s) bijaše latinskomu seljaku o,vis 
fer a (divlja ovca), slon (elephantus) bos Luča (lukanijski 
vol), a vodeni konj (hippopotamus) bješe mu bos Aegyp- 
tius (egipatski vol). 

Prostonarodni govor idući ponajpače za zornošću sasvim je 
drugačije postupao s refleksivnim glagolima, s anticipacijom, 
s vremenima i apstraktnim riječima nego književni govor. Cezar 
veoma rijetko upotrebljava refleksivne glagole mjesto pasiva (n. 
p. se movere micati se mj. moveri), dok je prosti govor 
pun refleksivnih glagola. Prolepsa, koja govoru podaje osobitu 
živost, u Cezara se nahodi samo jedan put (b. g. 1, 39, 6), u 
Ciceronovim listovima dolazi već mnogo češće, jer se listovi pri¬ 
miču običnomu govoru (n. p. ad fam. 8, 10, 3; nosti Mar- 
cellum, tjuam tardus sit znaš Mareela, kakov je spor), na¬ 
protiv u prostom je govoru prolepsa sasvim običan gost. Narod 
rado upotrebljava infinitiv prezenta mjesto infinitiva futura, da¬ 
pače i iza glagola obećanja i nadanja, da bi izrazio, kako će se 
radnja odmah ispuniti, a to dokazuje živahno pomišljanje, koje 
lako pomiče buduću radnju u sadašnjost; Cezar to čini samo par 
puta. I apstraktne riječi, ako se već jave, narod pretvara u živa bića, 
da budu plastične. Zar nije već u Flauta mnogo češća personifikacija 
apstraktnih pojmova i duševnih stanja (n. p. straha, siromaštva, 
stida, dužnosti, slobode, oskudice) nego u klasičnih pisaca? 

Još nam valja objasniti treću crtu prostonarodnoga govora. 
Kad seljak govori, onda srce imade mnogo veći dijel u jezičnom 
izrazu, nego kad govori ugladjen čovjek. Naobraženi ljudi go¬ 
vore s računom. Tallejrand se čak zaletio i ustvrdio: čovjeku 
je dan govor, da sakrije misli! Naprotiv što je seljaku na srcu, 
to mu je i na jeziku; on ne može i ne će da se pretvara, 
nego očito kaže, što misli i osjeća, pokazuje to ne samo licem 
i kretnjama, nego i riječima. Ovdje se izrazuje često netraženo i 
nesvjestice, što mu je drago, što li mrsko. Tako pretega demi¬ 
nutiva pokazuje njegovu srdačnost i čuvstvenost u govoru; oso¬ 
bito se njima služi za oznaku simpatije i naklonosti (n. p ami- 
culus prijan), rjedje za oznaku odvratnosti (n. p. asellus 
oslić). Oni su tako narodu prešli u krv, da ih i ne osjeća više 
deminutivima, nego dapače od njih izvodi nove deminutive 
(asellus : asellulus oslić, cistula : cistella kovčežić). 
Navlastito su prostonarodnoga kova mnogi deminutivni adjektivi i 

glagoli: pulchellus (Ijepušan), formosulus (ubav), mi- 
sellus (jadan), minusc.ulus (majušan), maiusculus (ovelik), 
sugillo (lijemati), cantillo ili cantilo (ćurlikati), scri- 
billo (pisati), murmurillo (mrmljati), pa su odavle prešli 
u romanske jezike. Amo idu i desiderativi, koji se čuju gotovo 
samo u ustima narodnim. Veliku lagodnost podaju govoru ume¬ 
tanja: narra tibi pomisli, mihi ausculta čujder, amabo 
te = quaeso molim te, pa razne riječi zaklinjanja i usklika: 
rimske su ih komedije pune krcate, svak čas čitamo medi us 
fidius, hercle, pol, edepol, ecastor, nae (= tako mi 
boga Fidija, Herkula mi, Poluksa mi, Kastora mi, u istinu), 
ovdje se susrećemo i s mnogim partikulama od mila, čuda i ra¬ 
dosti. Svagdje se javlja momentana dispozicija, probija subjek¬ 
tivno čuvstvo; jer su interjekcije munje osjećaja, koje nenadano 
iz srca sijevnu. 

Ali se i na protivnoj strani vidi unutrašnje učešće, s kojim 
narod govori o osobama i predmetima, opaža se u njega bojazan 
izgovoriti neke riječi. Narod ne poznaje popisa riječi, koji ugla- 
djenim krugovima zabranjuje upotrebljavati neke nesalonske izraze, 
1 ali kako je pravovjeran, dapače sujevjeran, osjeća neki svet 

strah, kad mu valja izgovarati imena bića, koja upravljaju nje¬ 
govom sudbom. Eimljanin je u duši osjećao onu zapovijed, koja 
je pobožnu Hebreju zabranjivala uzalud izušćivati ime Gospodnje. 
Pa kako je Hebrej iz vjerske bojazni mjesto Jehove spominjao 
Elohima, a Grk Srde (Erinije) nazivao Eumenidama, da mu 
budu dobre, tako su i Rimljani krnjili neke riječi, jer im duboko 
počitanje nije dalo, da ih na sva usta izgovore; to nam svjedoče 
izrazi edepol, pol, hercle; zato je Eimljanin boginje sudbe, 
koje ne štede nikoga, nazivao božicama, koje štede (Parcae), 
hoteći ih tako umiriti. Osobito je zazirao od toga, da napominje 
stvari, koje su ma u kakom savezu sa smrću, jer je mislio, da 
bi je mogao time prizvati; zato je mjesto funestus (pogreban, 
smrtan) i fatalis (koban, smrtonosan) govorio radije infau- 
stus (nepovoljan) i infortunatus (nesretan); i ad Graecum 
Pi (ajde na grčko pi, na vješala, koja su slična ovomu grčkomu 
slovu) jolio je reći nego: ajde u smrt. 

čuvstveni se život seljački prokazivao i u razuzdanosti, 
s kojom je slavio žetvu i druge vesele zgode, od ovakova zadir- 
kivanja razviše se doskora prostonarodne drame (fescenini, sa- 
ture, mirni i atelane). Narodu je osobito prijala dosjetka i igra 
riječima. Njom je prožeta rimska komedija, na njoj se poglavito 
osniva golemi efekat, koji su imale komedije genijalnoga Flauta.- 
Ali se ona javlja i svagdje drugdje, jer je jednako mila i grad- 

skomu plebejcu i seljaku. Vojnička dosjetka dapače nije pošte- 
djela ni posvećene osobe careve: kako nam priča Suetonije, 
zlobno su preokrenuli ime cara Tiberija Klaudija Nerona u Bi- 
berija Kaldija Merona (tobože, jer pije toplo suho vino); car 
je Makrin i poradi najsitnije pogrješke svoju služinčad nemilo 
mlatio, pa je zato ubrao prišvarak: Macellinus (mesarče). 
čini se, da je vojnička dosjetka od discipline učinila displicinu 
(što se ne svidja), u prostoga naroda od riječi popi na (krčma) 
postade propina (gdje se pije). 

Ako se osvrnemo na sve, što smo napominjati, razabiramo, 
da je duh naroda u najtješnjoj svezi s njegovim jezikom. U če¬ 
tiri područja duševnoga života mašta i čuvstvo u naroda je jače 
razvilo nego razum i volja. Budući da je u naroda manje ra¬ 
zuma i volje, lako razumijemo njegovu težnju za udobnošću, 
koja je ili tjelesna, u lakšem izgovoru, ili duševna, u unifor- 
raaciji oblika, sintakse i značenja riječi; kako je u njega snaž¬ 
nija mašta, i jezik mu je jasniji i razumljiviji, napokon ona 
pretega čuvstva, koja se najdivnije izrazuje u narodnoj pjesmi, 
podaje prostonarodnomu govoru onu privlačnu silu, po kojoj nara 
je mio i drag. 

Od klasične se proze latinske razlikuje prosti govor ponaj- 
pače time, što se u njemu razumna i voljna djelatnost povlači u 
zaledje. Kako u njega preteže mašta i čuvstvo, približava se 
pjesničkomu govoru: oba idu u prvom redu za ćutilnom živošću, 
za plastičnom jasnoćom u obliku, pa za toplinom osjećaja. Ovdje 
i ondje rečenice se grade i spajaju ovlašno, nahodimo osobitu 
ljubav prema metaforskim izrazima, prema aliteraciji i frekven- 
tativima; pa i neke su im konstrukcije zajedničke, na priliku: 
mjesto n e s imperativom upotrebljavaju rado no li s infinitivom, 
služe se negacijom non uz prohibitiv, draži su im infinitivi 
nego podredjene rečenice. 

Dapače i u jezičnom blagu često se podudaraju prostona- 
rodni jezik i pjesnički govor, tako n. p. latinski narodni izrazi 
facundus (rječit), facundia (rječitost) i focus (oganj, u 
francuskom foi) ne mogu se naći u Cicerona i Cezara, ali ih 
imade Horacije u odama i Proporcije u elegijama. Samo se po 
sebi razumije, da nijesu vazda isti putovi, kojima pjesnik i narod 
dolaze do napomenutoga cilja; prosti narod voli, što je krupno, 
a finijemu je pjesniku draže, što je nježno, narod je realist, a 
pjesnik idejalist. U prostoga se naroda jezična promjena zbiva 
nesvijesno, a u pjesnika nahvalice, u naroda jednomjerno, a u 
pjesnika prema njegovu daru. 

Pripomenak. V—VII 

Rimska književnost. 

I. Starinsko doba. 

Rimska književnost prema grčkoj. — Podjela rimske knji¬ 
ževnosti i kulture u pet epoha. — Početak starorimske kul¬ 
ture. — Utjecaj grčkih gradova u južnoj Italiji na Rimljane. 

— Narodni latinski satnrnijski stih. — Atelanska drama sa 
stalnim tipovima. — Napredak rimske vlasti po Italiji. He- 
lenistična književnost. — Sposobnosti italske za pojeziju. 

Rimljanin je praktičan. — S Andronikom se javlja umjetna 
pojezija u Rimu. — Za njim se pomaljaju Nevije, zastupnik 
narodnoga smjera, i Enije, koji uvede grčki heksametar ii 
rimsku književnost. — Najpače cvate komična drama, po¬ 
imence palijata, koju poznajemo osobito po Plautovim dje¬ 
lima. — Suvremeni teatar u Rimu. — Prizori iz Plautove 
,,Mostelarije“. — Klasifikacija Plautovih komedija u šest vrsta. 

— Glavne osobe u Plautovim dramama. — Način njihova 
govora prikazan po prizoru Plautova „SkLipca“. Karakte¬ 
ristika palijate. — Za Flautom se ističe ugiadjeniji Terenoije, 
član Scipionove družbe. — Za gradjanskih ratova izbija sve 
više na površinu govorniStvo. o 19 

II. Giceronovo doba. 

U književnosti se već počinje podjela prostoga naroda i 
otmjenih ljudi. — U ovo doba cvate rječitost. — Književnost 
se podudara sa životom samoga Rima. — Rimska država 
osvaja Grčku. — Tako postaje Rim srediste grčkoga knjižar- 

stva. — U Eimu se javljaju grčke retorske škole. — S istoka 
ulazi u Eim i demoralizacija. — Braća GrakM nastoje uklo¬ 
niti nepravednu podjelu dobara. — Borba Marijeva sa Sulom 
i Cezarova s Pompejem. — Prvi triumvirat i smrt Ceza¬ 
rova. — Suvremeni teatar, tragedija i togata. — Atelana 
u književnom rubu. — Mim Publilija Sira. — Publicistični 
interes velikih govornika. — Katon, osnivač rimske proze. 

— Karakteristika govornika Gaja Grakha. — Hortenzije 
kao govornik. — Značaj i rad govornika Cicerona, njegove 
zasluge za prozni slog, važnost njegovih spisa za humanitet 
svega zapada. — Javljaju se i znameniti historici, poimence 
Cezar i Salustije. — U pojeziji se ističe slobodoumni satirik 
Lucilije, smjeli Lukrecije i dražesni Katulo. — Ogledi Ka- 


tulove lirike. — Karakteristika pojezije Katulove. 19—35 

III. Augustovo doba. 

Početak rimskoga carstva. — Dvorska pojezija. — Poli¬ 


tičke prilike izazivlju monarhiju. — Propast Antonijeva i 
pobjeda Oktavijanova. — Državna uredba Augustova. — 

Atmosfera vremena prija pojeziji. — Azinije Polion, Me- 
sala i Mecenat skupljaju oko sebe pjesnike i književnike. 

— Klasična pojezija ovoga vremena. — Karakteristika če¬ 
tiriju pjesnika: Varija, Gala, te poimence Vergilija i Ho- 
racija. — Život i rad Vergilijev. — Književna djelatnost 
Horacijeva, njegova borba za plemenitiju, helensku umjetnost 
s narodnjacima. — Romantična škola starine. — Pomnja 
ovih pjesnika u dotjerivanju književnih djela. — Proper- 
cije i Tibulo. — Careve reforme i pojezija. — Vergilijeva 
Enejida i Livijeva historija. — Ka koncu se javlja Ovi- 
dije. — Smrt Augu-stova . 35—54 

IV. Epigonsko doba. 

Rimska država iza Augusta. — Suvremene političke pri¬ 
like. — Uredba škola. — Život u Rimu. — Galerija carskih 
slika. — Za Tiberija se javlja Fedro. — Za Klaudija radi 
Kurcije Rufo. — Za Nerona se ističe epski pjesnik Lnkan. 

— Iz Vespazijanova vremena imamo Silija Italika, Vale- 
rija Flaka, Stacija i Marcijala. — Rimska država do Ha- 
drijana. — Književna povjest vremena iza Augusta pogla¬ 
vito je povjest proze. — Satira Senečina i roman Petro- 
nijev. — Pomalja se kršćanstvo. — Ideja odanosti prema 
bogu. — Božanski kult careva. — Pesimizam stoika. — 

Stoične satire mladoga Perzija. — Moralni spisi Senećini 

' ntiru put kršćanstvu. — Na koncu epohe javlja se žučljivi 
satirik Juvenal i uzvišeni historik Tacit. — Tacitova Ger- 
manija nagovješćuje novo doba . 

V. Doba propadanja. 

Smjer književnosti rimske u zadnjem periodu, pojezija pro¬ 
pada, javljaju se praktične struke, poimence pravo. — Hi¬ 
storiografija se promeće u biografiju. — Značajka Sueto- 
nijeva rada. — Rimska je književnost drama u pet činova. 

— Život pokrajina. — Rim se podvrže decentralizaciji. — 
Književnici izvan Rima, poimence u Africi. — Niski la¬ 
tinski govor pokrajinski. — U pokrajinama napreduje 
kršćanstvo, a s kršćanstvom dolazi do pobjede pokrajinski 
latinski govor. — Apulejev rad, njegove Metamorfoze. — 

U Tri eru, sijelu rimskih careva, pjeva Auzonije. — Zna¬ 
čajka njegove Mozele. — Pobjeda kršćanstva. — Istočni 
kulti (Mitrin, Sarapisov i Izidin). — Kršćanstvo pobjedjuje, 
jer ima literaturu. — Stoicizam je uklonio opreku izmedju 
poganstva i kršćanstva. — Kršćanstvo se daje na propa¬ 
gandu medju siromasima. — Prvi kršćanski pisac Minu- 
cije Feliks. — Iz Afrike vojuju za kršćansku vjeru Tertu- 
lijan, Ciprijan, Arnobije i Augnstin. — Kršćanska asceza. 

— Crkveni oci Ambrozije i Jeronim. — Zastupnici kršćanske 
pojezije; Prudencije i Alcim Avit. — Pod kraj se pomalja 
još i svjetska pojezija, koju proslavi osobito Klaudijan u 
Milanu. — Posljednji germanski period rimske književnosti. 

— Srednji vijek. — Renesanoa i humanizam nastavljaju 
klasičnu pojeziju. — Sudba klasika u budućnosti. 

Latinski jezik. 

I. Jezik i narodni značaj. 

Značajka rimskoga narodnoga duha prema grčkomu. — 

Razliku pokazuje vokalizam i konsonantizam, a vidi se i u 
tempu govora. — Latinska je fleksija mnogo siromašnija 
nego grčka, naprotiv se vidi stroža logična dosljednost u 
sintaksi. — Rimljaninu prija retorioni nakit. — U latinskom 
se govoru ističe jasna crta subordinacije, te ljubav k neuprav¬ 
nomu govoru. — Tako se razvi stroga konsekuoija vre¬ 
mena i osobiti ton u rečenici. — Latinu prija konkretan 
izraz. — Latin je pomnjiv u izboru vremena, stupanja 
gradacije, brojeva, načina i padeža. — Vidi se u latinskom 

Šrepel; Rimska književnost. 10 

jeziku osobita ljubav prema igri riječima i prema dibotomiji. 

— Drugi psihologijski procesi u latinskom i grčkom je¬ 
ziku. — I jezično blago pokazuje razliku. — Tudje riječi. 

— Novotvorine mjesto pozajmljenih izraza. — Latinski je 
jezik neokretan u sastavljanju složenica. — Nema oznaka 
za razne pojave čutilnoga svijeta, ukrasnih epiteta imade 
malo. — Bogatstvo izraza u nekim područjima, n. p. za 
oznaku rodbinstva. — Živež. — Poraba metafora. — Trope 
uzima stari Latin ponajpače od vojništva, ratarstva i sto¬ 
čarstva. — Značenje nekih riječi, koje nam pokazuju ćud 
i mišljenje naroda rimskoga. — Vjera, brak, čovjek, po¬ 
zdravi, mjere dužine i novci. — Imena mjeseca i osoba. 

— Imena bogova. — Poslovice i krilate riječi. — Rimljani 
su slični Sparćanima. 91—104 

II. Jezik i razvoj kulture. 

Jezik je povjest, osobito povjest kulture. —Značajka sta- 
rorimske kulture i pisanja: Eaton, Apije Klaudije. — Sta¬ 
rogrčka i starorimska književnost. — Sto je prirodno, nije 
ružno. — Aliteracija, ponavljanje riječi, ukrasni epiteti; 
gradnje perioda i ritam. — Asindet, etimologijska figura, 
gomilanje srodnih riječi, krilate riječi. — Katonov slog. 

— Utiskuje se grčki način. — Preobrazba: stvara se knji¬ 
ževni govor. — Enijeva pojezija. — Grčki heksametar, po¬ 
većanje jezičnoga blaga, epiteti i metafore. — Scipionov 
krug, retorička primjesa u Terencijevu govoru. Paku vije, 

Akcije. — Marko Antonije i Licinije Kraso. — Ciceron. 

— Njegove ispovijesti o slogu. — Anafora. hijazam, entimem, 
hendiadjoin, ritani, punije riječi, gradnja perioda, vulga- 
rizmi. — Sud o Ciceronu. — Metafore u književnosti 
ovoga vremena; novi nazivi. — Pozajmljenice. — Opsceni 
izrazi, neke riječi gube cijenu. — Augustovska pojezija: 
kiti se retorikom i gizda se učenim aparatom. — Ona ne 
ljubi starinskih izraza, a mile joj se grčke konstrukcije i 
oblici. — Proza iza Augusta: utjecaj pjesnika, poimence 
Vergilijev. —Prodiru rdjave riječi; mijenja se slog pisma. 

— Ostali znaci, da propada latinitet: gradnje periodi!, du¬ 


gačke riječi, nezgrapni superlativi. — Nadutost. — B,eak- 
cija za Kvintilijana i Plinija mladjega (renesanca). — Slog 
Tacitov. — Fronton, Apulej i Gelije povode se za Katonom 
(rokoko). — Osvrt. 106—119 

III. Pjesnički govor. 

Prvi je zakon pojezije ljepota. — Eitam: tehnika stiha u 
najstarije vrijeme. — Heksametar u Grka i u Eimljana. 

— Lirski metri. — Izbor riječi: zazor od vulgarizama. — 

Pojezija voli plemenite izraze. — Utjecaj tudjine. — Drugi 
je zakon pojezije zornost. — Ukrasni epiteti. — Dijatipoza. 

— Tropi. — Sinegdoha, metonimija, antonomazija. — Me¬ 
tafore. — Alegorije i personifikacije. — Gradacija i kontrast. 

— Litotet, hiperbola. — Igra prirodnim nemogućnostima. 

— Druge figure. — Osobine pojedinih pjesnika. — Treći 
je zakon pojezije prirodnost i izvornost. — Eefleksija. — 

Veća se sloboda pjesničkoga govora vidi u namještanju 
riječi i u većoj porabi arhajizama. — Metar čuva stare 
oblike riječi; nasljeduju se utvrdjene formule. — Sintaksni 


arhajizmi. — Neologizmi u raznim područjima. — Osobita 

crta rimske pojezije. 119—130 


3V. Prostonarodni govor. 

Prostonarodni i svakidašnji govor. — Prostonarodni govor 
prema književnomu. — Eazvoj pojava. U prostoga se na¬ 
roda opaža težnja za udobnošću. — To se vidi u gla¬ 
sovima, u oblicima, u tvorbi riječi, u sintaksi i značenju 
riječi. — Tudje riječi. — Prosti narod ide za zornošću, 
razgovijetnošću i razumljivošću. — Pučka etimologija. — 
Opisi, zvučni, pretjerani izrazi. — Negacije se pojačavaju, 
ponavlja se izraz. — Komparativi i superlativi za pozitive, 
složenice za proste riječi. — Prepozicije se pridavaju pa¬ 
dežima, nauka o načinima i stilistika. — Velik broj zgodnih 


metafora. — Značenje riječi. — Stilistične osobine. — U 
prostonarodnom se govoru jače ističe čuvstvo. — Zazor od 
nekih riječi. — Dosjetke i igre riječima. — Osvrt. 130—141 








